# verses

text:
Ибраим Исхакънынъ бабасы эди. Исхакъ - Якъупнынъ бабасы. Якъуп - Ехуда ве онынъ агъа-къардашларынынъ бабасы.


text:
Ехуда ве онынъ апайы Тамардан Парец ве Зерах догъулдылар. Парец - Хецроннынъ бабасы. Хецрон - Рамнынъ бабасы.


text:
Салмон ве онынъ апайы Рахавдан Боаз догъулды. Боаз ве онынъ апайы Руттан Овед догъулды. Овед - Йишайнынъ бабасы.


text:
Бойледже, Ибраимден Давуткъа къадар эписи олып он дёрт несиль, Давуттан, Вавилонгъа сюргюн этильмезден эвель - он дёрт несиль, ве Вавилон сюргюнинден сонъ Месих догъгъандже - он дёрт несильдир.


text:
Иса Месих бойле догъды:<br/> Онынъ анасы Мерьем Юсуфкъа нишанлы эди. Амма оларнынъ никяхларындан эвель Мерьемнинъ Мукъаддес Рухтан бала беклегени белли олды.


text:
Онынъ киеви Юсуф инсафлы адам олгъаны себебинден, Мерьемден айырылмакъ ниетине келе, лякин гизли, чюнки къадынны масхара этмеге истемей.


text:
Бойле фикирге кельген вакъытта, гедже онынъ тюшюнде Раббиден бир мелек келип:<br/> - Эй, Давутнынъ огълу Юсуф! Сен Мерьемге эвленмектен асыл къоркъма, чюнки онынъ къарнындаки Бала - Мукъаддес Рухтандыр.


text:
Мерьем огъул догъаджакъ, ве сен Онынъ адыны Иса къояджакъсынъ, чюнки О, Озь халкъыны гуналардан къуртараджакъ, - деди.


text:
 «Къыз юклю олып, Огъул догъаджакъ,</n><br/> <n>Онынъ адыны Иммануэл къояджакълар».</n><br/> Иммануэл - «Алла бизнен» демектир.


text:
Иса, Еудие виляетининъ Вифлеем шеэринде догъгъан сонъ, шаркътан Ерусалимге тылсымджы алимлер кельдилер. О девирде Еудиенинъ падишасы Ирод эди.


text:
Тылсымджы алимлер:<br/> - Янъы догъгъан еудийлернинъ Падишасы къаерде? Биз шаркъта Онынъ йылдызыны корьдик, шунынъ ичюн Онъа бель букмеге кельдик, - дедилер.


text:
О, халкънынъ эписи баш руханийлерини ве Къанун оджаларыны топлап, олардан Месихнинъ не ерде догмакъ керегини сорады.


text:
Олар онъа:<br/> - Еудиенинъ Вифлеем шеэринде, - деп джевап бердилер. - Чюнки пейгъамбер шойле язгъан:


text:
 «Сен де, Вифлеем, Ехуда топрагъы,</n><br/> <n>Ехуданынъ баш шеэрлеринден эксик дегильсинъ.</n><br/> <n>Сенинъ ичинъден Башлыкъ чыкъаджакъ.</n><br/> <n>О, Меним Исраиль халкъыма чобанлыкъ япаджакъ».</n>


text:
О вакъытта Ирод, тылсымджыларны гизлиден озюне чагъырып, олардан йылдызнынъ пейда олгъан догъру вакътыны билип алды


text:
ве оларны Вифлеемге ёллап:<br/> - Барынъыз, Балачыкъ акъкъында эр шейни сораштырып билинъиз. Оны тапкъан сонъ манъа хабер этинъиз. Мен де анда барып, Онъа бель букерим, - деди.


text:
Тылсымджы алимлер падишанынъ сёзлерини динълеп, ёлгъа чыкътылар. Шу ань оларгъа шаркъта корюнген йылдыз тылсымджыларнынъ огюне чыкъты ве Бала яткъан ер устюне келип токътады.


text:
Эвге кирип, Баланы ве Онынъ анасы Мерьемни корьдилер де, тиз чёкип, Онъа бель буктилер. Сонъ хазинелерини ачып, Онъа алтын, либан ве мюр багъышладылар.


text:
Гедже тылсымджылар тюшлеринде Алладан: «Ироднынъ алдына къайтманъыз», - деген эмир алдылар ве озь юртларына башкъа ёлнен къайтып кеттилер.


text:
Тылсымджы алимлер кеткен сонъ, Раббининъ бир мелеги Юсуфкъа тюшюнде келип:<br/> - Еринъден тур! Баланен анасыны алып, Мысыргъа къач ве, мен санъа айтмагъанымдже, о ерде къал. Чюнки Ирод Баланы къыдырып тапып, Оны ольдюрмеге истей, - деди.


text:
Олар, Ирод ольгендже, анда къалдылар. Бойледже, бу шей, Раббининъ: <n>«Мен Огълумны Мысырдан чагъырып алдым»</n>, - деп, пейгъамбер аркъалы айткъан сёзю беджерильмеси ичюн олды.


text:
Ирод исе, тылсымджы алимлер оны алдаткъанларыны корип, пек ачувланды ве, олардан билип алгъан вакъыткъа коре, Вифлеемде ве онынъ этрафында эки яшына етмеген эписи огълан балаларны ольдюрмек ичюн аскер ёллады.


text:
 «Рама шеэринде бир сес эшитиле, -</n><br/> <n>агълавлар ве буюк фигъанлар.</n><br/> <n>Балалары ичюн Рахель агълай, -</n><br/> <n>тынчланмагъа истемей бу къадын,</n><br/> <n>чюнки онынъ балалары ёкъ энди».</n>


text:
- Еринъден тур, Баланы ве Онынъ анасыны ал да, Исраиль мемлекетине къайт. Чюнки Баланы ольдюрмеге истегенлер озьлери ольдилер, - деди.


text:
Амма Еудиеде Ироднынъ ерине онынъ огълу Архелай тахткъа отургъаныны бильген сонъ, Юсуф анда бармагъа къоркъты. Тюшюнде эмир алып, о Галилея виляетине кетти.


text:
Анда барып, Назарет шеэринде ерлешти. Бойлеликнен: <n>«Онъа „назаретли” дейджеклер»</n>, - деген пейгъамбер сёзю ерине кельди.


text:
Ешая пейгъамбер о, Ягъя акъкъында шойле айткъан:<br/> <n>«Сахрада бир адам къычыра:</n><br/> <n>„Раббининъ ёлуны азырланъыз,</n><br/> <n>кечеджек ерлерини тюм-тюз этинъиз!”»</n>


text:
Ягъянынъ озю деве юнюнден орюльген урба кийип, белине мешин къушакъ багълап юре эди. Онынъ ашагъан ашы исе чегертки ве кийик бал эди.


text:
Онынъ алдына чокъ ферисе ве саддукий де сувгъа батырылып чыкъмагъа кельгенлерини корип, Ягъя оларгъа:<br/> - Эй йылан союндан олгъанлар! Башынъызгъа келеяткъан Алланынъ гъазабындан къачып къуртуладжагъынъызны сизге ким огретти? - деди.


text:
Лякин ичинъизден: «Ибраим бизим бабамыз!» - деп, ич тюшюнменъиз. Мен сизлерге шуны айтам: Алланынъ мына бу ташлардан Ибраимге бала япмагъа къудрети бар.


text:
Шимди тереклернинъ тамырлары янында балта азыр ята. Яхшы мейва бермеген эр бир терекни кесип, атешке ташлайлар.


text:
Мен сизни сувгъа батырам. Бу - тёвбе бельгисидир. Амма артымдан Келеяткъан менден къудретлидир. Мен Онынъ аякъкъапларыны котерип, пешинден кетмеге биле ляйыкъ дегилим. О сизни Мукъаддес Рухкъа ве атешке батыраджакъ.


text:
О энди Озюнинъ махсус курегинен богъдайны кепектен айырмагъа азыр. О, Озь арманыны темизлейджек: богъдайны анбаргъа топлап, кепекни исе сёнмез атеште якъаджакъ.


text:
Ягъя башта Оны токътатмагъа истеп:<br/> - Мен озюм Санъа барып сувгъа батырылмакъ керегим. Сен исе манъа кельгенсинъ! - деди.


text:
Иса онъа джевап берип:<br/> - Шимди шай олсун, бизге Алланынъ истегенини япмакъ керек, - деди. Ве Ягъя разы олды.


text:
Батырылгъан сонъ, Иса аман сувдан чыкъты. Шу ань Онынъ огюнде кок ачылды да, Иса Алланынъ Рухуны корьди: О, гогерджин киби ашагъа энип, Онъа къонды.


text:
Онынъ янына Сынавджы кельди де:<br/> - Эгер Сен Алланынъ Огълу олсанъ, айтчы, бу ташлар отьмек олсунлар! - деди.


text:
Иса онъа джевап берип, шойле деди:<br/> - Алланынъ Китабында:<br/> <n>«Инсангъа яшамакъ ичюн тек бир отьмек дегиль,</n><br/> <n>онъа Алланынъ агъзындан чыкъкъан</n><br/> <n>эр бир сёз керек ола»</n>, - деп язылгъан.


text:
Исагъа:<br/> - Эгер Сен Алланынъ Огълу олсанъ, Озюнъни ашагъа ташлачы. Чюнки Алланынъ Китабында шойле язылгъан:<br/> <n>«О, Сен акъкъынъда Озь мелеклерине эмир этеджек»</n><br/> ве<br/> <n>«Олар Сени къолларында котерип кетеджеклер,</n><br/> <n>аягъынъ ташкъа сюрюнмейджек».</n>


text:
Сонъ Иблис Исаны пек юксек къая устюне чыкъартты. Дюньянынъ бутюн падишалыкъларыны ве оларнынъ шуретини Онъа косьтерип:


text:
Иса исе:<br/> - Козюмден ёкъ ол, Иблис! Алланынъ Китабында:<br/> <n>«Раббинъе Алланъа белинъни бук,</n><br/> <n>тек Онъа ибадет эт»</n>, - деп язылгъан, - деди.


text:
О, Назарет шеэринден кетип, Зевулун ве Нафтали топракъларында, Галилея голю янындаки Кафарнаум шеэринде ерлешти.


text:
 «Эй Зевулун топрагъы ве Нафтали топрагъы,</n><br/> <n>голь ёлунда, Иордан аркъасы!</n><br/> <n>Чокъ миллетнинъ юрту Галилея!</n>


text:
 Къаранлыкъта яшагъан халкъ</n><br/> <n>буюк ярыкъ корьди!</n><br/> <n>Олюм топрагъында, олюм саесинде яшагъан адамлар ичюн</n><br/> <n>айдын ярыкъ танъ атты».</n>


text:
О вакъыттан сонъ Иса:<br/> - Тёвбе этинъиз, чюнки Кок Падишалыгъы якъын кельди, - деп, адамларгъа Алланынъ шейлерини огретип башлады.


text:
Галилея голю боюндан кечеяткъанда, Иса эки агъа-къардашны: Пётр деп адлангъан Симонны ве онынъ къардашы Андрейни корьди. Олар балыкъчы эди ве сувгъа сачмаларыны атып тура эдилер.


text:
Бираз юрген сонъ, Иса башкъа эки агъа-къардашны: Зебедайнынъ огълу Якъупны ве онынъ къардашы Юханны корьди. Олар бабасы Зебедайнен къайыкъ ичинде балыкъ сачмаларыны тюзете эдилер. Иса оларны да чагъырды.


text:
Иса бутюн Галилеяны айланып чыкъты. О синагогаларда халкъны огретип, Алланынъ Падишалыгъы акъкъында хабер этти, адамларны тюрлю хасталыкълардан ве дертлерден тедавийлеп юрди.


text:
Онынъ шурети бутюн Суриеге даркъалды. Тюрлю хасталыкълар ве агъыр дертлернен чекишип юргенлерни, джин ургъанларны, паралич ургъанларны ве тутарыкъ хасталарыны, эписини Исанынъ алдына кетире эдилер. О исе оларны тедавийлей эди.


text:
Галилея, Он Шеэр, Ерусалим, Еудие ве Иордан аркъасы тарафындан чокъ олып кельген адамлар Онынъ артындан юре эдилер.


text:
Бир кунь Иса, адамларнынъ чокълугъыны корип, дагънынъ тёпесине чыкъып отурды. Шегиртлери Онынъ янына кельдилер.


text:
- Не де бахтлыдыр, озюнде кучьлю руху олмайып, Аллагъа ишангъанлар, чюнки Кок Падишалыгъы оларнынъки!


text:
Мен ичюн адамлар сизни къувгъанда-къаралагъанда, сиз акъкъынъызда яман яланлар айткъанда, бахтлы оладжакъсыз!


text:
Къуванынъыз ве шенъленинъиз, чюнки коклерде сизинъ мукяфатынъыз буюктир! Сизден эвель яшагъан пейгъамберлер де шойле къувулгъан эдилер.


text:
Сиз - дюньянынъ тузусынъыз. Амма туз тузлугъыны джойса, онынъ лезетини насыл къайтараджанъ? О артыкъ ич бир шейге ярамаз, оны кельген-кеткенлернинъ аякълары астына аталар!


text:
Чыракъ якъкъанда, онынъ устюни савутнен къапатмайлар, аксине, оны шамдан устюне ерлештирелер, ве о, ярыгъыны эвдекилернинъ эписине бере.


text:
Ойле де, сизинъ нурунъыз инсанлар огюнде парылдасын, олар исе яхшы ишлеринъизни корип, Коклердеки Бабанъызны шуретлесинлер.


text:
Мени, Алланынъ Къануныны я да Пейгъамберлернинъ Языларыны ёкъ этмек ичюн кельди, деп тюшюнменъиз. Мен оларны ёкъ этмек ичюн дегиль, беджермек ичюн кельдим.


text:
Сизге айткъаным догърудыр: ернен кок джоюлмагъандже, Къанундан не бир юфакътан-юфакъ ариф, арифнинъ чызычыгъы биле ёкъ олмаз. Бу шейлернинъ эписи оладжакъ.


text:
Ким бу эмирлернинъ энъ юфагъыны бозып, башкъаларны да буны япмагъа огретсе, Кок Падишалыгъында эписинден кучюк оладжакъ. Лякин ким бу эмирлерни беджерип, башкъаларгъа огретсе, Кок Падишалыгъында буюк оладжакъ.


text:
Сизлерге шуны айтайым: эгер сизлер фериселер ве Къанун оджаларындан инсафлы олмасанъыз, Кок Падишалыгъына кирип оламазсыз.


text:
Баба-деделерге: <n>«Адамнынъ джаныны алма! Ким адам ольдюрсе исе, махкемеде къабаатлы сайыладжакъ»</n>, - денильгенини эшиттинъиз.


text:
Мен исе сизге айтам: ким агъа-къардашына кин тутса биле, махкемеде къабаатлы сайыладжакъ. Ким бирисине «къабакъ баш» десе, Юксек Шура огюнде къабаатлы сайыладжакъ. Ким бирисине «акъылсыз кяфир» десе, джеэннем атешине огърамагъа ляйыкъ оладжакъ.


text:
Бойледже, сен къурбан чалынгъан ерге бахшыш кетиргенде, анда къардашынънынъ санъа джаны агъыргъаны акъылынъа кельсе,


text:
Эгер бириси сени къадыгъа джевап бермек ичюн алып кетсе, даванъызны даа вакъыт олгъанда, ёл бою чезинъиз. Чюнки ракъибинъ сени къадыгъа, къады исе апсхане аскерине береджек. Сонъ сени зиндангъа ташларлар.


text:
Мен исе сизге айтам: ким бир къадынгъа бозукъ ниетнен бакъса биле, гонълюнде о къадыннен гуна ичине энди баткъан ве садыкълыгъыны бозгъан.


text:
Эгер онъ козюнъ сени ёлдан урса, оны чыкъарып ал да, озюнъден узакъча ташла. Бир къысмынъ гъайып олса да, бу сен ичюн бутюн беденинъ джеэннемге ташлангъанындан яхшыдыр.


text:
Эгер онъ къолунъ сени ёлдан урса, оны кесип, озюнъден узакъча ташла. Бир къысмынъ гъайып олса да, бу сен ичюн бутюн беденинъ джеэннемге огърагъанындан яхшыдыр.


text:
Лякин Мен сизге айтам: ким апайындан, аиле садыкълыгъы бозувындан башкъа себеп тапып, айырылса, онынъ апайы исе башкъасына акъайгъа чыкъса, о, апайыны аиле садыкълыгъыны бозув гунасына ёллай. Айырылгъан къадынгъа эвленген адам да шу гунагъа огърай.


text:
Даа баба-деделерге: <n>«Берген антынъны бозма. Раббинъ алдында ант эткенинъни ерине кетир»</n>, - денильгенини эшиттинъиз.


text:
Лякин Мен сизге айтам: ич бир вакъыт ич бир шейнен ант этменъиз! Кокнен ант этме, чюнки о - Алланынъ тахтыдыр.


text:
Ернен де ант этме, чюнки о - Алланынъ аякъ баскъан ери. Ерусалимнен де ант этме, чюнки о - Улу Падишанынъ шеэридир.


text:
Сенинъ айткъан сёзюнъ тек «эбет» ве «ёкъ» олсун. Эбет олса - эбет олсун, ёкъ олса - ёкъ олсун. Бундан башкъасы - яман Иблистен келе.


text:
Мен исе сизге айтам: сизге япылгъан яманлыкъкъа къаршы яманлыкъ къайтарманъыз. Кимде-ким сенинъ сагъ янагъынъа урса, онъа сол янагъынъны къой.


text:
Ана ондан сонъ Коклердеки Бабанъызнынъ огъуллары олурсынъыз. Чюнки О Озь кунешине эмир эте ве кунеш эм яхшы адамлар, эм яман адамлар устюне догъа. Алла инсафлылар ве инсафсызлар устюне ягъмур ягъдыра.


text:
Эгер сиз тек сизни севген адамларны севсенъиз, Алладан мукяфат беклемек олурмы? Салым топлайыджылар да бойле этмейлерми?


text:
Эгер сиз тек дин къардашларынъызгъа селям берсенъиз, бунен буюк иш яптынъызмы? Аллагъа инанмагъанлар да бойле япмайлармы?


text:
Сакът олунъыз, эйи ишлеринъизни адамларнынъ огюнде, олар сизни корьсюн деп, япманъыз. Акс алда Коклердеки Бабанъыздан мукяфат алып оламазсыз.


text:
Бойлеликнен, садакъаны бергенде, эр кеснинъ дикъкъатыны джельп этме. Буны экиюзьлюлер япалар. Адамлар оларны макътасын деп, эйилиги акъкъында синагога ве сокъакъларда макътанып юрелер. Сизге догърусыны айтам: олар энди мукяфатларыны бутюнлей алалар.


text:
Дува окъугъанда, экиюзьлюлер киби япма. Олар синагога ве кенъ сокъакъларнынъ кошелеринде токътап, эр кес корьсюн деп, дува этмеге севелер. Сизге догърусыны айтам: олар мукяфатыны алалар.


text:
Сен исе дува окъугъанда, эвнинъ арттаки одасына кир ве къапуны къапатып, гизли олгъан Бабанъа дува окъу. О вакъыт эр гизли ишни корьген Бабанъ сени мукяфатлар.


text:
Дува окъугъанынъызда, Аллагъа инанмагъанлар киби, сёзлерни чокъ текрарлап отурманъыз. Олар: «Чокъ айтсам, дувам эшитилир», - деп тюшюнелер.


text:
Бизге къаршы гуна япкъан<br/> адамларны багъышлагъанымыз киби,<br/> Сен де бизим Санъа къаршы япкъан<br/> гуналарымызны багъышла.


text:
Эгер сиз башкъаларнынъ сизге къаршы япылгъан гуналарыны багъышласанъыз, Коктеки Бабанъыз сизни де багъышлар.


text:
Аштан-сувдан вазгечкенде, экиюзьлюлер киби чырайынъызны сытып юрменъиз. Олар, аштан вазгечкенлерини адамларгъа бильдирмек ичюн, юзьлеринден къар ягъдырып юрелер. Сизге догърусыны айтам: олар энди мукяфатыны алалар.


text:
Сенинъ аштан вазгечкенинъни адамлар дуймасын, оны тек гизли олгъан Бабанъ бильсин. О вакъытта, эр гизли ишни корьген Бабанъ сени мукяфатлар.


text:
Озьлеринъизге ер юзюнде байлыкъ топламанъыз. Бу ерде оны сюме ве тот боза, хырсызлар исе эвинъизни басып, талайлар.


text:
Аксине, озьлеринъизге Кокте байлыкъ топланъыз. Онъа сюме де тюшмез, оны тот да бозмаз. Оны хырсызлар да басып алмаз.


text:
Амма козюнъ сагълам олмаса, бутюн беденинъ де къаранлыкъкъа толар. Эгер де ичинъдеки нур къаранлыкъ олса, къаранлыкънынъ озю насыл экен?!


text:
Кимсе эки эфендиге хызмет эталмаз. О, я бирисинден нефретленип, башкъасыны север, я да бирисине садыкъ олып, башкъасыны кореджек козю олмаз. Сиз де эм Аллагъа, эм зенгинликке хызмет этип оламайсыз.


text:
Шунынъ ичюн сизге айтам: яшамакъ ичюн бизге аш-сув, кийинмек ичюн исе урба керек, деп къасевет этменъиз. Джанынъыз аштан, тенинъиз урбадан къыйметли дегильми?


text:
Кокте учкъан къушларгъа бакъынъыз: олар не сачалар, не оралар, не анбаргъа ашлыкъ джыялар. Амма оларнынъ ашыны Коктеки Бабанъыз бере. Сиз исе олардан не къадар къыйметлисиз.


text:
Сонъ, урба ичюн о къадар къасеветленмек олурмы? Тарладаки чечеклернинъ насыл оськенлерине бакъынъыз: олар не чалышалар, не орелер.


text:
Амма сизге шуны айтам: Сулейман биле озюнинъ бутюн шуретли улулыгъында, бу чечеклернинъ бириси киби кийинмеген эди.


text:
Эгер Алла бугунь оськен, ярын исе оджакъкъа атыладжакъ тарла отуны ойле кийиндирсе, сизни олардан яхшы кийиндирмезми, эй иманы аз олгъанлар?!


text:
Буларнынъ эписини Алланы бильмеген халкълар къыдыра. Сизинъ Коктеки Бабанъыз исе бу шейлерге мухтадж олгъанынъызны биле.


text:
Сиз башта Алланынъ Падишалыгъыны ве Онынъ инсафлыгъыны къыдырынъыз, ве бу шейлернинъ эписи де сизге бериледжек.


text:
Бунъа коре ярынки кунь акъкъында къайгъырманъыз. Ярын, озю ичюн озю къайгъырыр. Эр бир куннинъ къасевети озюне етер.


text:
Сизлер насыл укюм этсенъиз, сизге де шойле укюм этеджеклер. Сизлер насыл ольчювнен ольчесенъиз, Алла да сизге шойле ольчеп берир.


text:
Насыл этип, къардашынъа: «Бер, козюнъдеки чёпни чыкъарып алайым», - дейсинъ? Бакъса, сенинъ козюнъде агъач бар!


text:
Эй экиюзьлю! Башта озь козюнъден агъачны чыкъарып ал да, сонъ къардашынънынъ козюнден чёпни насыл чыкъараджагъынъны корерсинъ.


text:
Мукъаддес олгъан шейни копеклерге берменъиз - олар устюнъизге атылып, сизни парчаларлар. Инджилеринъизни домузлар огюне сепменъиз - олар оны таптап ташларлар.


text:
Эгер сиз, яман адамлар, балаларынъызгъа яхшы бир шей берип бильсенъиз, Коклердеки Бабанъыз Ондан сорагъангъа яхшы шейлерни багъышлар.


text:
Шунынъ ичюн, адамлар сизге не япкъаныны истесенъиз, сиз де оларгъа шуны япынъыз. Бунда бутюн Къанун ве Пейгъамберлернинъ Язылары тура.


text:
Тар къапудан киринъиз! Чюнки олюмнинъ къапусы кенъ, ве анда алып баргъан ёл пек бол. Шу ёлдан юргенлер де чокъ.


text:
Ялан пейгъамберлерден сакът олунъыз! Олар сизинъ алдынъызгъа къозу терисинен къапланып келелер, лякин ичинде йыртыджы къашкъырлардыр.


text:
Манъа: «Раббим, Раббим!» - дегенлернинъ эписи Кок Падишалыгъына кирип оламаз. Анда тек Меним Коклердеки Бабамнынъ ирадесини беджергенлер киреджеклер.


text:
Шу куню чокъ адамлар Манъа: «Раббим, Раббим! Биз Сенинъ адынънен пейгъамберлик этмедикми? Сенинъ адынънен джинлерни къувып чыкъармадыкъмы? Сенинъ адынънен чокъ аджайип шейлер япмадыкъмы?» - дейджеклер.


text:
О вакъыт Мен оларгъа: «Мен сизни бир вакъыт бильмеген эдим. Эй Къанунны бозгъанлар, Меним янымдан кетинъиз!» - деп джевап береджем.


text:
Энди, ким Меним бу сёзлеримни эшитип, оларны беджерсе, озь эвини таш устюнде къургъан акъыллы адамгъа ошаттыраджам.


text:
Ягъмур ягъып, озенлер ташып, еллер эсип, о эвнинъ устюне тюшселер биле, таш устюнде къурулгъаны ичюн, о бозулмаз.


text:
Ким Меним сёзлеримни эшитип, оларны беджермесе, озь эвини къум устюнде къургъан акъылсыз адамгъа ошайджакъ.


text:
Шу арада лепра хасталыгъынен чекишкен бир адам Онъа якъынлашып, тиз чёкти де:<br/> - Эфендим, эгер истесенъ, мени эляллап тедавийлерсинъ, - деди.


text:
Иса къолуны узатты ве онъа тийдирип:<br/> - Мен истейим, элял ол, - деди. Шу дакъкъасы лепра хасталыгъы ёкъ олып, о, элял олды.


text:
Иса онъа:<br/> - Сакъын, буны кимсеге айтма! Лякин барып, озюнъни руханийге косьтер ве Муса буюргъан бахшышны кетирип бер, о, эписине шаатлыкъ олсун, - деди.


text:
Юзбашы джевап берип:<br/> - Эфендим! Меним эвиме келип киргенинъе ляйыкъ дегилим. Сен бир сёзнен буюрсанъ биле, хызметчим тедавийленир.


text:
Чюнки мен де бойсунам, манъа да бойсунгъан аскерлер бар. Бирисине: «Кет», - десем, кете. Башкъасына: «Кель мында», - десем, келе. Хызметчиме: «Шуны яп», - десем, япа, - деди.


text:
Иса буны эшитип, шашты ве артындан юргенлерге:<br/> - Сизге догърусыны айтам: Мен о къадар буюк иманны Исраильде ич бир кимседе тапмадым.


text:
Сизге шуны айтам: шаркътан ве гъарптан чокъ адам келип, Кок Падишалыгъында Ибраим, Исхакъ ве Якъупнен берабер софра башында ер аладжакълар.


text:
Исраиллилер ичюн Падишалыкъ азырлангъан эди, амма олар тышкъа, къаранлыкъкъа къувуладжакълар. Анда агълап, тишлерини гъыджырдатаджакълар, - деди.


text:
Сонъ Иса юзбашыгъа:<br/> - Эвинъе бар, сенинъ иманынъа коре олсун, - деди. Юзбашынынъ хызметчиси исе шу ань тюзельди.


text:
Акъшам устю, джин ургъан бир талай адамларны Исанынъ алдына кетирдилер. О, Озь сёзюнен арам рухларны къувып чыкъарды ве эписи хасталарны тедавийледи.


text:
Бойледже, Ешая пейгъамбер ярдымынен айтылгъан сёзлери беджерильди:<br/> <n>«О хасталыкъларымызны Озюне алды</n><br/> <n>ве дертлеримизни алып кетти».</n>


text:
Сонъ Иса этрафында чокъ адам топлангъаныны корип, шегиртлерине гольнинъ къаршы ялысына кечмесини буюрды.


text:
Шу вакъытта бир Къанун оджасы Онъа якъынлашып:<br/> - Оджа! Къайда барсанъ да, мен Сенинъ артынъдан юрмеге азырым, - деди.


text:
Иса онъа:<br/> - Тилькилернинъ къобалары бар, коктеки къушларнынъ ювалары бар. Лякин Инсан Огълунынъ башыны ястыкъкъа къойып ятмагъа ери ёкъ, - деди.


text:
Сонъ шегиртлеринден бири Исагъа:<br/> - Эфендим, башта барып бабамны дефн этмеге разылыкъ бер, - деди.


text:
Апансыздан гольде кучьлю фуртуна къопты, юксек далгъалар къайыкъны толдура башладылар. Иса исе юкъугъа далгъан эди.


text:
Шегиртлери Онынъ янына барып, уяттылар ве:<br/> - Раббим! Бизни къуртар, богъулып оледжекмиз! - деп къычырдылар.


text:
Иса исе:<br/> - Не ичюн сиз бойле къоркъакъсынъыз, аз иманлылар? - деди оларгъа. Сонъ еринден турып, фуртуна ве гольни тынчландырды. Шу вакъыт эр шей бутюнлей тынды.


text:
Адамлар шашып къалдылар ве бир-бирлерине:<br/> - Кимдир бу я? Ель де, голь де Онъа бойсуналар! - дедилер.


text:
Иса гольнинъ башкъа ялысына, гадаралыларнынъ юртуна етип кельгенде, къабирлернинъ арасындан Онынъ къаршысына джин ургъан эки адам чыкъты. Олар пек ачувлы олгъанлары ичюн, о ердеки ёлдан кимсе кечип оламагъан.


text:
- Эй Алланынъ Огълу, бизде не ишинъ бар? Бу ерге бизни, вакъты кельмезден эвель, чекиштирмеге кельдинъми? - деп къычырды олар.


text:
Джинлер Исагъа ялвардылар:<br/> - Эгер бизлерни къувып чыкъараджакъ олсанъ, анавы домуз сюрюсине ёлла, - дедилер.


text:
Иса оларгъа:<br/> - Барынъыз! - дегени киби, джинлер адамлардан чыкъып, домузларгъа кирдилер. Шу ань бутюн домуз сюрюси тик къаядан гольге атылды ве сувда богъулып ольди.


text:
Домузларны бакъкъанлар исе къачып кеттилер. Шеэрге барып, олып кечкен адисени ве джин ургъанларгъа не олгъаныны эписине айтып бердилер.


text:
Онынъ ичюн, бутюн шеэр сакинлери Исанынъ къаршысына чыкъты. Оны корьгенлеринен, юртларындан чыкъып кетсин деп, риджа эттилер.


text:
Шу арада Онынъ алдына тёшекте яткъан бир адамны котерип кетирдилер. Оны паралич ургъан эди. Иса, хастаны кетирген адамларнынъ иманыны корип, онъа:<br/> - Джесюр ол, огълум, гуналарынъ багъышланды! - деди.


text:
Иса исе оларнынъ фикирлерини билип:<br/> - Сиз не ичюн юреклеринъизде бойле яман фикирлер тутасыз? - деди.


text:
- Айтыладжакъ сёзлерден къайсы къолайджа: «Гуналарынъ багъышланды» я да «Еринъден тур ве кет», - демекми?


text:
Шимди Инсан Огълунынъ ер юзюнде гуналарны багъышламакъ къудрети олгъаныны билирсиз.<br/> Сонъ Иса хастагъа:<br/> - Еринъден тур, тёшегинъни алып, эвинъе кет! - деди.


text:
Бу адисени корьген адамлар шашып къалдылар. Олар инсанларгъа бойле къудрет берген Алланы шуретледилер.


text:
Сонъ ёлуны девам эткен Иса, салым топлангъан ерде отургъан бир адамны корьди. Онынъ ады Матта эди. Иса онъа:<br/> - Меним артымдан юр! - деди. О, шу ань еринден турып, Исанынъ пешинден кетти.


text:
Олар эвде, уйлелик ашны ашамакъ ичюн софра башына отургъанда, бир сыра салым топлайыджылар ве башкъа гуналы адамлар келип, Иса ве Онынъ шегиртлеринен берабер отургъанлар.


text:
Фериселер буны корип, Исанынъ шегиртлеринден:<br/> - Сизинъ Оджанъыз салым топлайыджылар ве гуналы адамларнен ашап-ичип отургъаны недир? - деп сорадылар.


text:
- Сизлер исе барып: <n>«Мен къурбан истемейим, мерамет истейим»</n>, - деген сёзлернинъ манасыны анъламагъа тырышынъыз. Чюнки Мен инсафлы адамларны дегиль, гуналыларны чагъырмагъа кельдим.


text:
Сонъ Ягъянынъ шегиртлери Исанынъ алдына келелер ве:<br/> - Биз ве фериселер сыкъ-сыкъ аштан-сувдан вазгечемиз. Не ичюн Сенинъ шегиртлеринъ ойле япмайлар? - дейлер.


text:
Иса оларгъа:<br/> - Тойгъа чагъырылгъан мусафирлер, киев оларнен олгъанда, къайгъыралармы? Амма киевни олардан аладжакълар. Ана шу куньлер кельгенде олар аштан-сувдан вазгечеджеклер, - деди.


text:
Кимсе эски урбагъа янъы, даа джыйылмагъан парчадан ямав къоймай, чюнки янъы ямав эски урбаны озюне тартып, тешикни даа бетер алгъа кетирир.


text:
Эм кимсе яш шарапны эски мешин торбаларгъа толдурмай, чюнки эски торбалар ярыладжакъ - эм шарап тёкюледжек, эм торбалар гъайып оладжакъ. Аксине, яш шарапны янъы мешин торбаларгъа толдуралар. О вакъытта эм шарап, эм торбалар сакъланып къалырлар.


text:
Иса оларгъа бу сёзлерни айткъанда, башлыкъларындан бири Онынъ алдына кельди ве тиз чёкип:<br/> - Меним къызым шимди ольди. Амма Сен келип, онъа къолунъны тийдирсенъ, о яшайджакъ, - деди.


text:
ёл бою кеткенде, бир къадын Онынъ артындан етип, урбасынынъ этегине тийди. О апай он эки йылдан берли къан джоя экен.


text:
Иса айланып, къадынны корьди ве:<br/> - Джесюр ол, къызым, иманынъ сени тедавийледи, - деди. Къадын шу ань тюзельди.


text:
Иса башлыкънынъ эвине келип киргенде, дженазелерде къавал чалгъан усталарны ве шамата къопаргъан чокъ адамларны корьди.


text:
О:<br/> - Бу ерден кетинъиз! Къызчыкъ ольмеген, о юкълай! - деди. Адамлар исе Онынъ устюнден кульдилер.


text:
Эписи тышкъа чыкъкъан сонъ, Иса, ода ичине кирип, къызчыкънынъ къолундан тутты. Шу ань бала еринден турды.


text:
Иса о ерден кеткенде, Онынъ артындан эки кёр адам такъылды.<br/> - Эй Давут Огълу Иса, бизге мерамет эт! - деп къычырып ялвардылар.


text:
Иса эвге кирген сонъ, кёр адамлар Онынъ янына кельдилер. Иса олардан:<br/> - Мен истегинъизни япа биледжегиме инанасызмы? - деп сорады.<br/> - Инанамыз, Эфендим! - деп джевап берди олар.


text:
Сокъурларнынъ козьлери ачылды. Иса исе оларгъа къатты сеснен тенбилеп:<br/> - Буны ич кимсе бильмесин! - деди.


text:
Джин къувып чыкъарылгъан сонъ, тильсиз лаф этип башлады. Адамлар исе шашып къалдылар.<br/> - Исраильде бойле адисени даа корьмеген эдик, - деди олар.


text:
Фериселер исе Онъа къаршы чыкъып:<br/> - О, джинлерни джинлер башлыгъы къуветинен къувып чыкъара, - дедилер.


text:
Иса, эписи шеэр ве къасабаларда юрип, синагогаларда адамларны огретип, Алланынъ Падишалыгъы акъкъында Къуванчлы Хаберни даркъатты ве тюрлю хасталарны ве дертлерни тедавийледи.


text:
Адам къалабалыгъыны корип, Иса оларны аджыды, чюнки олар, чобансыз къойлар киби, шашкъын ве кучьтен кесильген эдилер.


text:
Иса Озюнинъ он эки шегиртини янына чагъырып, оларгъа джинлернинъ устюнден укюм этмеге къудрет берди, буны, адамлардан джинлерни къувып чыкъармакъ, чешит хасталыкъларны ве дертлерни тедавийлемек ичюн япты.


text:
Бу он эки эльчининъ адлары шойле: биринджиси Пётр адынен белли олгъан Симон ве онынъ къардашы Андрей, сонъ Зебедайнынъ огъуллары Якъуп ве онынъ къардашы Юхан,


text:
Иса бу он экини ёллап, оларгъа бойле насиат берди:<br/> - Башкъа миллетлернинъ топракъларына барманъыз ве самариелилернинъ шеэрлерине кирменъиз.


text:
Хасталарны тедавийленъиз, олюлерни тирильтинъиз, лепра хасталыгъына огърагъанларны эляллап тедавийленъиз, джинлерни къувып чыкъарынъыз. Бедава алдынъыз - бедава беринъиз.


text:
ёлгъа не торба, не эки дане урба, не аякъкъап ве таякъ биле алманъыз. Чалышкъан адам озь отьмегини къазаныр.


text:
Шеэр я да къасабагъа келип, о ерде ляйыкъ бир адам тапынъ ве шу ерден чыкъмагъандже онынъ эвинде къалынъыз.


text:
Эгер о эв бунъа ляйыкъ олса, тилеген барышыгъынъыз анда кирсин, ляйыкъ олмаса исе, сизге къайтып кельсин.


text:
Ким исе сизни къабул этмесе ве сёзлеринъизге къулакъ асмаса, о эвден я да шеэрден чыкъып кетеяткъанда аякъларынъыздан тозны биле къакъып кетинъиз.


text:
Мына, Мен сизлерни къашкъыр сюрюсине къойлар киби ёллайым. Сиз йыланлар киби акъыллы ве гогерджинлер киби саде олунъ.


text:
Инсанлардан сакът олунъыз, чюнки сизлерни акъсакъаллар шурасында махкеме этеджеклер, синагогаларда къамчылайджакълар.


text:
Меним адым ичюн сизни акимлер ве падишаларнынъ алдына алып бараджакълар, сиз исе олар ве Алланы бильмеген халкълар огюнде Меним шаатларым оладжакъсыз.


text:
Сизнен бу шейлерни япкъанларда не айтайым ве насыл айтайым, деп къасевет этменъиз. Айтыладжакъ сёзлеринъиз о вакъытта сизге белли оладжакъ.


text:
Агъасы - къардашыны, бабасы - огълуны олюмге береджеклер. Балалар озь ана-бабаларына къаршы баш котерип, оларны ольдюреджеклер.


text:
Меним адым ичюн, эписинде сизлерни кореджек козю олмаз. Лякин сонъунадже сабыр эткен адам къуртуладжакъ.


text:
Эгер сизлерни бир шеэрде къувсалар, башкъасына къачынъ. Сизге догърусыны айтам: сиз Исраильнинъ эписи шеэрлерини айланып чыкъкъандже, Инсан Огълу ер юзюне къайтып келеджек.


text:
Шегирт озюнинъ оджасы киби, хызметчи эфендиси киби олсалар да, етерлик.<br/> Эгер эв саибини Беэльзебул адынен адландырсалар, эв сакинлери акъкъында даа бетер сёзлер айтмазлармы?


text:
Амма олардан къоркъманъыз! Чюнки Эр бир сакъландыргъан шей озь вакътында ачыладжакъ, ве эр бир сыр белли олур.


text:
Сизге къаранлыкъта айткъанларымны ярыкъта айтынъыз. Къулагъынъызгъа фысылдап айткъанларымны эвлернинъ дамлары устюнден илян этинъиз.


text:
Беденини ольдюрип, джаныны исе ольдюрип оламагъанлардан къоркъманъыз. Амма джаныны да, беденини де джеэннемде гъайып этмеге кучю еткен Алладан къоркъунъыз.


text:
Мени ер юзюне барышыкъ кетирмек ичюн кельген, деп тюшюнменъиз. Мен барышыкъ дегиль, къылыч кетирмек ичюн кельдим.


text:
 «Огълуны бабасындан, къызыны анасындан,</n><br/> <n>келинни къайнанасындан»</n> айырмакъ ичюн кельдим.


text:
Бабасыны я да анасыны Менден зияде севген Манъа ляйыкъ дегиль! Огълу я да къызыны Менден зияде севген, Манъа ляйыкъ дегиль!


text:
Озь джаныны къуртармагъа истеген адам оны джояджакъ. Мен ичюн джаныны берген адам исе оны тападжакъ.


text:
Ким пейгъамберни, о - пейгъамбер олгъаны ичюн, къабул этсе, о, пейгъамбер киби, мукяфатланаджакъ. Ким инсафлы адамны, о - инсафлы олгъаны ичюн, къабул этсе, о, инсафлы адам киби, мукяфатланаджакъ.


text:
Ве ким, бу адий ве кучюк адамларнынъ бирисине, о - Меним шегиртим олгъаны ичюн, бир мешребе сув берсе, сизге догърусыны айтам: о, мукяфатсыз къалмаз.


text:
Иса он эки шегиртине бу эмирлерни берген сонъ, О, оларнынъ шеэрлеринде адамларгъа огретмек ве Алланынъ сёзюни анълатмакъ ичюн, Озь ёлуны девам этти.


text:
Зинданда яткъан Ягъя исе, Месихнинъ япкъан ишлери акъкъында эшитип, Озь шегиртлерини Онынъ алдына ёллады ве:


text:
Кёрлар корелер, топаллар юрелер, лепра хасталыгъына огърагъанлар элялланып тедавийленелер, сагъырлар эшителер, олюлер тирилелер ве фукъарелер Къуванчлы Хаберни эшителер.


text:
Ягъянынъ шегиртлери кетеяткъанда, Иса адамларгъа Ягъя акъкъында айтып башлады:<br/> - Сиз не ичюн сахрагъа бардынъыз? Ельде саллангъан къамышны корьмегеми?


text:
Айса, не ичюн сахрагъа бардынъыз? Паалы урба кийген адамны корьмегеми? Амма паалы урба кийгенлер падишалар сарайларында яшайлар!


text:
Айса, кимни корьмеге бардынъыз? Пейгъамберними? Эбет, пейгъамберни! Сизге Мен айтам: о, пейгъамберден де буюк.


text:
Алланынъ Китабында бу адам акъкъында язылгъан эди:<br/> <n>«Мен Сенден эвель хаберджимни ёллайым.</n><br/> <n>О Сенинъ огюнъде ёл азырлайджакъ».</n>


text:
Сизге догърусыны айтам: эписи анадан догъгъан адамлар арасында Сувгъа Батырыджы Ягъядан буюги пейда олмагъан. Бунъа бакъмадан, Кок Падишалыгъында энъ кучюк сайылгъан биле ондан буюктир.


text:
Сувгъа Батырыджы Ягъя пейда олгъан куньлерден башлап шимдигедже адамлар Кок Падишалыгъына къаршы курешип келелер ве зорлайыджылар Оны басып алмагъа тырышалар.


text:
«Биз сизге къавал чалдыкъ, сиз ойнамадынъыз!», «Биз такъмакълар окъудыкъ, сиз исе агъламадынъыз», - деп къычыргъан балаларгъа ошайлар.


text:
Инсан Огълу келип, эм ашай, эм иче, ве олар: «Бу ачкозь ве ичкиджиге бакъынъыз! О - салым топлайыджылары ве гуналыларнынъ досту!» - дейлер. Лякин икмет озь ишлеринен тасдыкълана.


text:
Сонъ Иса базы шеэрлернинъ сакинлерини къабаатлады, чюнки аджайип шейлернинъ чокъусы анда япылгъан олса да, олар гуналарына тёвбе этмедилер.


text:
- Сенинъ алынъ беля, эй Хоразин! Сенинъ алынъ беля, эй Бетсайда! Чюнки сизлерде олгъан аджайип шейлер Тир ве Сидон шеэрлеринде олгъан олса, олар чокътан чувал токъумасына сарылып, устьлерине куль сепип, тёвбе этер эдилер.


text:
Сен де, Кафарнаум, сен кокке юкселирсинъми? ёкъ! Сен олюлер дюньясына тюшип кетерсинъ! Чюнки сенде олгъан аджайип шейлер Содомда олгъан олса, о ер шу куньгедже сакъланып къалыр эди.


text:
О вакъытта Иса сёзюни девам этти:<br/> - Бабам, кок ве ернинъ Раббиси! Шуретлейим Сени, чюнки Сен шуны акъыллылар ве бильгилилер ичюн гизли эттинъ, кучюк балаларгъа исе ачтынъ!


text:
Бабам Манъа эр шейни берди. Бабадан башкъа кимсе Огълуны бильмей. Огълундан башкъа эм де Огълу ачмагъа истеген адамдан гъайры кимсе Бабаны бильмей.


text:
Мен буюргъан шейлерни бойнунъызгъа алып, Манъа бойсунынъыз ве Менден огренинъиз, чюнки Мен йымшакъ ве алчакъгонъюллим. Бойледже, джанларынъыз раат олур.


text:
Бир раатлыкъ куню Иса богъдай тарласындан кечип кетеяткъан. Онынъ шегиртлери ач олып, богъдай башакъларыны къопарып ашамагъа башладылар.


text:
Фериселер буны корип, Исагъа:<br/> - Бакъ, Сенинъ шегиртлеринъ раатлыкъ кунюнде япмагъа мумкюн олмагъан шейни япалар! - дедилер.


text:
- Я сиз Давут озю ве онынъ адамлары ач къалгъанда, не япкъанлары акъкъында окъумадынъызмы? - деди оларгъа Иса.


text:
- Давут, Алланынъ Эвине кирип, озю ве янындакилери, тек руханийлерге ашамагъа мумкюн олгъан теклиф пителерини ашагъанлар.


text:
Я да Алланынъ Сарайында руханийлер раатлыкъ кунюни бозсалар да, гуналы сайылмагъанлары акъкъында Мусанынъ Къанунында окъумадынъызмы?


text:
Эгер сизлер <n>«Мен къурбан дегиль, мерамет истейим»</n> деген сёзлернинъ манасыны бильген олсанъыз, сиз къабаатсыз адамларны къабаатламаз эдинъиз.


text:
Анда къолу сакъатланып къуругъан бир адам бар эди. Исадан:<br/> - Къанунгъа коре, раатлыкъ куню хастаны тедавийлемек мумкюнми? - деп сорадылар. Керчектен исе олар Оны къабаатламакъ ичюн бир себеп къыдыра эдилер.


text:
Иса оларгъа:<br/> - Тасавур этинъиз: сизде бир къой бар ве о, раатлыкъ куню къуюгъа тюшип кете. Аранъызда оны барып тартып чыкъармагъан адам тапылырмы? - деди.


text:
- Инсан исе къойдан не къадар чокъ къыйметлидир! Шунынъ ичюн, къанун боюнджа раатлыкъ кунюнде яхшылыкъ япмакъ мумкюн.


text:
Сонъ Иса о адамгъа:<br/> - Къолунъны узат! - деди. О, сакъат къолуны узаткъанынен, къуругъан къолу экинджи къолу киби сагълам олды.


text:
 «Мына - Мен сайлагъан Къулум,</n><br/> <n>севгилим ве джанымнынъ чырагъы!</n><br/> <n>Мен Озь Рухумны Онъа береджем,</n><br/> <n>О исе адалетликни эписи халкъларгъа илян этеджек.</n>


text:
 Адалетликни гъалебеге кетирмегендже,</n><br/> <n>къопармаз О чатлакъ къамышны,</n><br/> <n>сёндюрмез О тютеп тургъан фитильни.</n>


text:
Шундан сонъ Исанынъ алдына бир адамны кетирдилер. О кёр ве сагъыр тильсиз эди, чюнки оны джин ургъан. Иса оны тедавийледи, ве шу адам лаф этмеге ве корьмеге башлады.


text:
Буны корьген адамлар шашып къалдылар. Олар бир-бирине:<br/> - Бу - Давутнынъ Огълу дегильми? - дедилер.


text:
Фериселер исе, буны эшитип:<br/> - О, тек джинлернинъ башлыгъы Беэльзебулнынъ къуветинен джинлерни къувып чыкъара, - дедилер.


text:
Оларнынъ фикирлерини билип, Иса деди:<br/> - Озь ичинден болюнген эр бир падишалыкъ йыкъылып бошар. Озь ичинде болюнген эр бир шеэр я да эв аякъта туралмаз.


text:
Эгер Иблис Иблисни къувып чыкъарса, о болюнип озь озюнен дженклеше. Сонъ онынъ падишалыгъы насыл тураджакъ?


text:
Эгер Мен джинлерни Беэльзебулнынъ кучюнен къувсам, сизлернинъ огъулларынъыз оларны кимнинъ кучюнен къувып чыкъаралар? Шунынъ ичюн, озьлери сизлерни укюм этеджеклер.


text:
Эгер Мен Алланынъ Рухунен джинлерни къувып чыкъарсам, демек, Алланынъ Падишалыгъы сизлерге етип кельген.


text:
Эвнинъ саиби кучьлю бир адам олса, онынъ эвине хырсыз насыл тюшеджек? Амма башта кучьлю адамны багъласа, бутюн мал-мулькюни хырсызлап кетер.


text:
Шунынъ ичюн сизлерге айтам: инсанларнынъ эр бир гунасы ве куфюр сёзлери биле багъышланыр. Лякин Мукъаддес Рухкъа къаршы айтылгъан куфюр сёзлер багъышланмаз.


text:
Ким Инсан Огълуна къаршы сёз айтса, багъышланыр. Лякин Мукъаддес Рухкъа къаршы сёз айтса - не бу дюньяда, не келеджек дюньяда багъышланмайджакъ.


text:
Эр бир терек озь мейвасындан танылыр. О вакъытта терекни ве мейвасыны яхшы я да ярамай, деп сайынъыз.


text:
Эй, йыланлар сойлары! Сиз яман олып, яхшы сёзлерни насыл айтып олурсынъыз? Адамнынъ юрегинде не олса, тили оны айта!


text:
Яхшы адам яхшылыкъ хазинесинден яхшылыкъ чыкъара. Яман адам озюнинъ яманлыкъ хазинесинден яманлыкъ чыкъара.


text:
Мен сизге шуны айтам: Ахирет куню инсанлар агъызларындан чыкъкъан эр бир бош сёз ичюн джевап береджеклер.


text:
О вакъытта бир къач Къанун оджасы ве ферисе Исагъа:<br/> - Оджа, бизге бир бельги косьтергенинъни истеймиз, - дедилер.


text:
Иса оларгъа джевап берип, шойле деди:<br/> - Ярамай ве ороспу несиль бельги къыдыра, лякин Юнус пейгъамбернинъ бельгисинден гъайры оларгъа бельги берильмейджек.


text:
Юнус учь кунь ве учь гедже буюк балыкънынъ къурсагъы ичинде олгъаны киби, Инсан Огълу да шойле учь кунь ве учь гедже топракънынъ юрегинде оладжакъ.


text:
Ниневе шеэринде яшагъанлар Ахирет кунюнде бу несильнен берабер котерилип, оны къабаатлайджакълар. Чюнки олар Юнуснынъ огреткенини эшитип, тёвбе эттилер. Мында исе Юнустан буюкчеси бар!


text:
Дженюп къыраличеси Ахирет кунюнде бу несильнен берабер котерилип, оны къабаатлар. Чюнки о, Сулейманнынъ икметли лафларыны динълемек ичюн дюньянынъ о бир четинден кельген эди. Мында исе, Сулеймандан буюкче Сою бар!


text:
Арам рух инсандан чыкъкъан сонъ, сувсуз ерлерде быралкъыланып юре, озюне раатланмагъа ер къыдыра, амма тапалмай.


text:
Сонъ озюне: «Мен чыкъкъан эвиме къайтып барайым да», - дей. Къайтып кельгенде исе, эвини бош, сипирильген ве джыйыштырылгъан алда тапа.


text:
О вакъыт джин бара да, озюнинъ янына башкъа, даа бетер еди джинни ала ве оларнен эвге кирип ерлеше. Сонъра, о адамнынъ алы эвелькинден бетер ола. Бу ярамай несильнинъ алы да шойле оладжакъ.


text:
Иса адамларнен субетлешип тургъан вакъытта, Онынъ анасынен къардашлары эвнинъ огюнде, тышта тура эдилер: олар Исанен лаф этмеге истегенлер.


text:
Онынъ этрафында баягъы адам топланды. Иса къайыкъкъа чыкъып отурмагъа меджбур олды, бутюн халкъ исе ялыда турды.


text:
О, урлукъ сачкъанда, базы урлукълар ёл кенарына тюше. Шу арада къушлар учып келелер де, урлукъларны чокъуп, ёкъ этелер.


text:
Башкъа урлукълар ташлы, топракъ аз олгъан ерге тюше ве тезден осип чыкъалар, чюнки топракъ бу ерде юфкъа экен.


text:
Даа башкъа урлукълар исе яхшы топракъкъа тюшип, бир урлукъ - юз къат, башкъасы - алтмыш ве даа башкъасы - отуз къат арткъач берекет берелер.


text:
Шегиртлер, Онынъ янына келип:<br/> - Сен не ичюн оларнен кинаели икяелер айтып лаф этесинъ? - деп сорадылар.


text:
О, оларгъа джевап берип:<br/> - Чюнки Кок Падишалыгъынынъ сырлары сизге ачылгъан, оларгъа исе къапалы, - деди.


text:
- Кимде бар олса, онъа даа бериледжек, ве онда арткъач оладжакъ. Кимде ёкъ олса, олгъаны да тутып алынаджакъ.


text:
Оларнен кинаели икяелер ярдымынен лаф этем, чюнки олар бакъа ве корьмейлер, динълей ве эшитмейлер, ве анъламайлар.


text:
Ешаянынъ пейгъамберлиги оларда эда этиле:<br/> <n>«Къулакъларынъызнен динълейджексиз,</n><br/> <n>амма анъламайджакъсыз,</n><br/> <n>козьлеринъизнен бакъаджакъсыз,</n><br/> <n>амма корип оламайджакъсыз.</n>


text:
 Бу халкънынъ юреги бир шей анълап оламай,</n><br/> <n>къулакълары агъыр эшите,</n><br/> <n>оларнынъ козьлери де юмулгъан.</n><br/> <n>Бойледже, олар козьлеринен корьмезлер,</n><br/> <n>къулакъларынен эшитмезлер,</n><br/> <n>акъылларынен анъламазлар.</n><br/> <n>О бизлерни тедавийлер, деп</n><br/> <n>Манъа кельмезлер».</n>


text:
Сизге догърусыны айтам: чокъ пейгъамберлер ве инсафлы адамлар сиз корьгенинъизни корьмеге истедилер, лякин корьмедилер, сиз эшиткенлеринъизни эшитмеге истедилер, лякин эшитмедилер.


text:
Алланынъ Падишалыгъы акъкъында сёзни эшиткен, амма оны анъламагъан эр бир адамгъа яман Иблис келип, онынъ юрегинде сачылгъан сёзни-урлукъларны хырсызлап кете. Бойле адамлар тюшкен урлукъны алгъан ёл кенарындаки топракъкъа ошайлар.


text:
О, де бир шейге, де башкъа шейге дикъкъат этип, урлукъкъа озюнде тамыр атмагъа бермей. Онынъ башына шу сёз ичюн къаза-беля кельсе ве оны къуваласалар, о бирден ёлундан къайта.


text:
Башкъалары исе, урлукъны алгъан, тикенли топракъ киби: олар сёзни эшителер, амма аят къасеветлери ве зенгинликнен алданув сёзни басып богъа, ве урлукъ берекет бермей.


text:
Урлукъны алгъан яхшы топракъ исе сёзни эшиткен, онынъ манасына еткен адамларгъа ошай. Олардан базы адамлар - юз къат, башкъалары - алтмыш къат ве даа дигерлери - отуз къат зияде берекет берелер.


text:
Иса оларгъа даа бир кинаели икяе айтты:<br/> - Кок Падишалыгъы неге ошай? Бир адам тарласына яхшы урлукъ сачкъан.


text:
Къуллары келип, эфендисинден: «Эфендимиз, сен тарланъа яхшы урлукъ сачкъан эдинъ де. Айса бу зеэрли отлар къайдан келип чыкъкъан?» - деп сорадылар.


text:
«Бу - душманнынъ ишидир», - деди о. «Истесенъ, биз барып оларны тартып чыкъарармыз», - деди къуллар.


text:
Оракъ вакъты кельгендже оларны тийменъиз, берабер осе берсинлер. Оракъ вакъты кельгенде, мен оракъчыларгъа: „Башта зеэрли отларны джыйынъыз ве обалап багъланъыз да, якъынъыз. Богъдайны исе меним анбарыма алып барынъыз”, - дейджем».


text:
Иса оларгъа даа бир кинаели икяе айтып берди:<br/> - Кок Падишалыгъы бир хардал урлугъына ошай. Адам оны алып, озь тарласына сачкъан.


text:
Эписи урлукълардан кичкене олса да, осип чыкъкъан сонъ, бостандаки осюмликлер арасында энъ юксек ола. Терек киби оськен сонъ, къушлар учып келип, онынъ пытакъларында юва ясайлар.


text:
Сонъ Иса оларгъа даа бир кинаели икяе айтты:<br/> - Кок Падишалыгъы бир къашыкъ маягъа ошай. Къадын оны алып, учь буюк чанакъ унгъа ташлай ве бутюн хамырыны къабарта.


text:
Иса буларнынъ эписини адамларгъа кинаели икяелернен ачып анълатты. О оларгъа эр шейни кинаели икяелернен айта эди,


text:
чюнки пейгъамбер ярдымынен айтылгъан сёз беджериледжек эди:<br/> <n>«Мен оларнен кинаели икяелер ярдымынен лаф этеджем,</n><br/> <n>дюнья яратылгъандан берли гизли сырларны</n><br/> <n>Мен оларгъа анълатаджам».</n>


text:
Шундан сонъ Иса, адамларны йиберип, эвге къайтты. Шегиртлери Онынъ алдына барып:<br/> - Тарладаки зеэрли отлар акъкъында кинаели икяени бизлерге анълатып берсе, - дедилер.


text:
Тарла исе - дюнья. Яхшы урлукълар - Алла Падишалыгъынынъ огъуллары, зеэрли отлар исе - яман Иблиснинъ огъулларыдыр.


text:
Инсан Огълу Озь мелеклерини ёллайджакъ, ве олар гунагъа себеп олгъан ве яманлыкъ япып юргенлерни Онынъ Падишалыгъындан сайлап алып,


text:
О вакъытта инсафлы адамлар озь Бабаларынынъ Падишалыгъында кунеш киби парылдайджакълар. Къулагъы барлар буны эшитсинлер! - деди.


text:
- Кок Падишалыгъы тарлада сакълангъан хазинеге ошай. Бир адам оны тапып, кене сакълай ве къувана-къувана барып, бутюн мал-мулькюни сата да, шу тарланы ала.


text:
Кок Падишалыгъы даа неге ошай? О бунъа ошай: бир алыш-веришнен огърашкъан адам яхшы инджилер къыдыра.


text:
Сачма балыкъкъа толгъан сонъ, оны ялыгъа тартып чыкъардылар ве отурып, яхшы балыкъларны сайлап, сепетлерге къоялар, ярамай сойларыны исе котерип аталар.


text:
Дюньянынъ сонъунда да ойле оладжакъ: мелеклер чыкъып, яман адамларны инсафлы адамларнынъ арасындан айырып,


text:
Иса оларгъа:<br/> - Демек, Кок Падишалыгъы акъкъында огретювни къабул эткен эр бир Къанун оджасы, озь хазинесинден янъы ве эски шейлерни чыкъаргъан эв саибине ошай, - деди.


text:
Озюнинъ юртуна келип, ерли халкънынъ синагогасында огрете башлады. Оны динълегенлер шашып къала эдилер.<br/> - О къадар акъыл ве къудрет Онъа къайдан кельген? - дей эди олар.


text:
- Дюльгернинъ огълу дегильми О? Анасынынъ ады Мерьем, къардашлары исе Якъуп, Юсуф, Симон ве Иуда дегильми?


text:
Шунынъ ичюн олар Оны ред эттилер. Иса исе оларгъа:<br/> - Пейгъамберге эр ерде урьмет этелер, тек озь ветанында ве озь эвинде Онынъ къадрине етмейлер, - деди.


text:
озюнинъ хызметчилерине:<br/> - Бу - Сувгъа Батырыджы Ягъядыр! О, олюлерден къайтып тирильген! Шунынъ ичюн онда аджайип шейлер япмагъа кучю бар, - деди.


text:
Мына бу Ирод, озь къардашы Филипнинъ сабыкъ апайы Иродияны озюнинъ апайы этип алгъан эди. Сонъ Ягъя онъа: «Къанун боюнджа санъа бу къадынны апай этип алмагъа олмай», - дей эди. Шунынъ ичюн Ирод, Ягъяны якъалап, элини-аягъыны зынджырларнен багълап, зиндангъа аткъан эди.


text:
Ирод Ягъяны ольдюрмеге истеди, амма халкътан къоркъа эди, чюнки олар Ягъяны пейгъамбер, деп сая эдилер.


text:
Ироднынъ догъгъан кунюне багъышлангъан зияфетте Иродиянынъ къызы мусафирлер огюне чыкъып ойнады. Падиша онынъ ойнагъаныны пек бегенип,


text:
Къыз исе анасы огреткени киби: «Манъа мында Сувгъа Батырыджы Ягъянынъ башыны табакъта кетирип бер!» - деди.


text:
Ягъянынъ шегиртлери келип, онынъ беденини алып дефн эттилер. Сонъ барып, бу акъта Исагъа хабер бердилер.


text:
Иса буны бильгенинен, бир Озю къайыкъкъа чыкъып, андан, адам олмагъан бир ерге кетти. Амма адамлар бу акъта бильдилер, озь шеэрлеринден чыкъып, Онынъ артындан джаяв кеттилер.


text:
Иса къайыкътан тюшип, чокъ адамларны корьди. О адамларны аджыды ве оларнынъ арасында олгъан хаста адамларны тедавийледи.


text:
Акъшам тюшкенинен, шегиртлери Онынъ янына келип:<br/> - Бу ерде адамлар яшамай экен, энди кеч олды. Адамларны йибер, этрафтаки койлерге барып, озьлерине аш сатын алсынлар, - дедилер.


text:
Сонъ О адамларгъа от устюне отурмакъны буюрды. Беш отьмекнен эки балыкъны алды, козьлерини коклерге котерип шукюр этти. Отьмеклерни больди ве шегиртлерине берди, олар исе адамларгъа даркъаттылар.


text:
Бундан сонъ, Иса шегиртлерине, тез-тез къайыкъкъа отурып, гольнинъ къаршы ялысына Ондан эвель кечмеге буюрды. Озю исе адамларны йибереджек эди.


text:
Адамларны йиберген сонъ, бир Озю дува окъумакъ ичюн дагъгъа чыкъты. Акъшам олгъанда, о ерде ялынъыз Озю эди.


text:
Олар исе Онынъ голь устюнден юрип келеяткъаныны корип, пек къоркътылар.<br/> - Бу - бир хаялеттир! - деп, къоркъкъанларындан къычырдылар.


text:
О вакъытта Пётр:<br/> - Я Раббим, эгер бу Сен олсанъ, манъа буюр, мен сув устюнде юрип Сенинъ янынъа барайым! - деди.


text:
Лякин ельнинъ кучюни сезип, къоркъты ве бата башлады.<br/> - Я Раббим, мени къуртар! - деп багъырды.


text:
Иса шу ань къолуны узатып, оны тутты да:<br/> - Эй, иманы аз олгъан, сен не ичюн шубелендинъ? - деди.


text:
Къайыкътаки шегиртлер исе Исагъа бель букип:<br/> - Керчектен де Сен - Алланынъ Огълусынъ! - дедилер.


text:
О ернинъ адамлары Исаны таныдылар. Бутюн этрафларгъа хабер ёллап, эписи хасталарны Онынъ алдына кетирдилер.


text:
- Сенинъ шегиртлеринъ баба-деделеримизнинъ урф-адетлерини не ичюн бозалар? Аш ашамаздан эвель къолларыны ювмайлар...


text:
Иса оларгъа джевап берип:<br/> - Я сизлер озь урф-адетинъиз ичюн Алланынъ эмирини не ичюн бозасыз? - деди.


text:
- Алла: <n>«Ана-бабанъны урьмет эт»</n> ве <n>«Бабасыны я да анасыны къаргъагъан адам ольдюрильсин»</n>, - деди.


text:
Амма сиз: «Ким бабасына я да анасына: „Меним санъа береджек олгъан ярдымым Аллагъа багъышлана”, - десе,


text:
о бабасыны я да анасыны урьмет этмесе де олур», - дейсиз. Шунынънен, сиз озюнъизнинъ урф-адетинъиз ичюн Алланынъ эмирини ред этесиз.


text:
О вакъытта шегиртлери Онынъ янына келип:<br/> - Фериселер бу сёзлеринъни эшитип, пек ачувлангъанларыны билесинъми? - дедилер.


text:
Иса оларгъа джевап берип:<br/> - Меним Бабам сачмагъан эр бир осюмлик тюбю-тамырынен сувурылып ташланаджакъ.


text:
Оларны къалдырынъыз! Олар - сокъурларнынъ кёр етекчилеридир. Эгер сокъур сокъурны етеклеп юрсе, олар экиси де чукъургъа тюшип кетерлер, - деди.


text:
Чюнки адамнынъ юрегинде яман фикирлер, адам ольдюрюви, аиле садыкълыгъыны бозувы, ороспулыкъ, хырсызлыкъ, ялан шаатлыкъ, куфюр сёзлер догъып, ондан чыкъалар.


text:
Анда Онынъ алдына, шу ерлерде яшагъан бир ханаанлы къадын кельди.<br/> - Эфендим, Давутнынъ Огълу, мени аджы! Къызымны джин урды, ве пек къыйнай, - деп къычырды.


text:
Лякин Иса онъа бир сёз биле къайтармады. Шегиртлери келип:<br/> - Айтса онъа, кетсин! Артымыздан къычырып юре, - деп Исагъа риджа эттилер.


text:
Амма къадын якъынджа келип, Исанынъ алдында озюни ерге ташлады ве:<br/> - Эфендим, манъа ярдым эт! - деди.


text:
- Эбет, Эфендим, амма копеклер де эфендисининъ софрасындан тюшкен отьмек уфакъларыны ашайлар! - деди къадын. Сонъ Иса:


text:
- Эй къадын, сенинъ иманынъ буюк! Истегенинъ олсун! - деди.<br/> Къадыннынъ къызы шу ань тедавийленди.


text:
Иса о ерден кетти ве, Озь ёлуны Галилея голю боюнда девам этип, андаки бир дагъгъа чыкъты ве отурды.


text:
Онынъ янына пек чокъ адам топланды. Олар озьлеринен топал, кёр, сакъат, сагъыр тильсиз ве чокътан-чокъ башкъа хасталарны алып келип, Исанынъ аякълары алдына къойдылар. Иса исе оларны тедавийледи.


text:
Тильсизлер лаф эткенлерини, сакъатлар сагълам олгъанларыны, топаллар юргенлерини, кёрларнынъ козьлери ачылгъаныны корип, халкъ шашып къалды ве Исраильнинъ Алласыны алгъышлады.


text:
Иса, шегиртлерини янына чагъырып, оларгъа:<br/> - Халкъны аджыйым, чюнки учь кунь Меним алдымда туралар, ашамагъа исе ич бир шейлери ёкъ. Мен оларны ач къалдырып йибермеге истемейим, даа ёлда олар такъаттан кесильмесинлер, - деди.


text:
Шегиртлери Онъа:<br/> - Бу сахрада о къадар адамны тойдурмакъ ичюн отьмекни къайдан алайыкъ? - дедилер.


text:
- Не къадар отьмегинъиз бар? - деп сорады Иса.<br/> - Еди дане ве бир къач балычыгъымыз бар, - деди олар.


text:
еди отьмекни ве балыкъларны алды, шукюр этип пителерни парчалады ве шегиртлерине берди, олар исе халкъкъа даркъаттылар.


text:
Фериселер ве саддукийлер Исаны сынамакъ макъсадынен Онынъ алдына келип, коктен бельги косьтергенини талап эттилер.


text:
Иса исе оларгъа джевап берип:<br/> - Акъшам тюшкенде, сиз: «Кок къырмызы тюсте, ава ачыкъ оладжакъ», - дейсиз.


text:
Саба эрте исе: «Кок къою къырмызы тюсте ве оны булутлар къапаткъан, бугунь фуртуна оладжакъ», - дейсиз. Сиз кок юзюне бакъып, оладжакъ аваны айта билесиз, заманнынъ аляметлерини исе айырып оламайсызмы?


text:
Ярамай ве ороспу несиль бельги къыдыра, лякин Юнуснынъ бельгисинден гъайры оларгъа бельги берильмейджек, - деди ве оларны къалдырып кетти.


text:
Иса, бу акъта билип, оларгъа:<br/> - Эй иманы аз олгъанлар! Сиз не ичюн озьара, янымызда отьмек ёкъ, дейсиз?


text:
Буны даа анъламайсынъызмы? Беш дане отьмекни беш бинъ адам ашап, даа не къадар сепет отьмек парчаларыны джыйып алгъанынъыз акъылынъыздамы?


text:
Мен сизлерге: «Фериселер ве саддукийлернинъ маясындан сакът олунъыз», - дегеним отьмек акъкъында олмагъаныны насыл анъламайсынъыз? - деди.


text:
Шундан сонъ шегиртлер, Иса оларгъа отьмек маясындан дегиль, фериселер ве саддукийлернинъ огретювинден сакът олмакъ кереклигини айткъаныны анъладылар.


text:
Филипнинъ Кайсареясы этрафларына кельген Иса, Озь шегиртлеринден:<br/> - Адамлар Инсан Огълуны ким деп саялар? - деп сорады.


text:
- Базылары Сени Сувгъа Батырыджы Ягъя, башкъалары - Ильяс, дигерлери исе - Йирмея, я да пейгъамберлерден бириси деп саялар, - деди шегиртлер.


text:
Иса онъа:<br/> - Сен бахтлы адамсынъ, Симон Бар-йона! Чюнки бу сырны санъа къан ве беден дегиль, Меним Коклердеки Бабам ачты.


text:
Шунынъ ичюн Мен санъа айтам: сен - Пётрсынъ ве бу къаянынъ устюнде Мен Озь Топлашувымны къураджам. Оны олюлер дюньясынынъ кучьлери биле енъип оламайджакълар.


text:
Кок Падишалыгъынынъ анахтарларыны санъа береджем. Ер юзюнде сен нени ясакъ этсенъ, коклерде де шуны ясакъ этеджеклер. Ер юзюнде сен нени рухсет этсенъ, коклерде де шуны рухсет этеджеклер, - деди.


text:
Шу вакъыттан башлап, Иса шегиртлерине Онъа Ерусалимге бармагъа кереклигини, анда акъсакъаллар, баш руханийлер ве Къанун оджалары къолунда чокъ азап чекип, ольдюриледжегини, амма учюнджи куню тириледжегини ачыкъ-айдын айтып башлады.


text:
Пётр Оны четке чекип:<br/> - Алла сакъласын, Раббим! Сеннен бойле шей ич бир вакъыт олмаз! - деп, Оны азарлап башлады.


text:
Иса исе айланып:<br/> - ёкъ ол козюмден, Иблис! Сен Мени ёлдан урасынъ! Сен Алланынъ ишлерини дегиль, адам ишлерини тюшюнесинъ, - деди Пётргъа.


text:
Сонъ Иса Озь шегиртлерине:<br/> - Эгер ким Меним артымдан кетмеге истесе, озюнден вазгечсин, озь хачыны котерсин ве пешимден юрсюн! - деди.


text:
- Ким озь джаныны къуртармагъа истесе, оны джояджакъ. Лякин ким Мен ичюн джаныны берсе, о, джаныны тападжакъ.


text:
Эгер инсан бутюн дюньяны басып алса да, озь джанына зарар кетирсе, бунынъ файдасы не олур? Инсан, озь джаныны къуртармакъ ичюн, не берир?


text:
Инсан Огълу Озь Бабасы шанынынъ нурунда, Онынъ мелеклеринен берабер келеджек ве эр кимни япкъанына коре мукяфатлайджакъ.


text:
Сизге догърусыны айтам: бу ерде тургъанлардан базылары даа олюм корьмегендже, Инсан Огълунынъ Озь Падишалыгъынен берабер кельгенини кореджеклер.


text:
Алты кунь кечкен сонъ, Иса Пётрны, Якъупны ве онынъ къардашы Юханны янына алды ве тек оларнен юксек бир дагъгъа котерильди.


text:
Исанынъ бутюн корюнюши оларнынъ козьлери огюнде денъишти: Онынъ бети кунеш киби парылдады, урбасы исе козь къамаштырып бем-беяз олды.


text:
Пётр Исагъа:<br/> - Раббим, бу ерде бизге не яхшы я! Эгер истесенъ, мен мында учь чалаш къурайым: бириси Санъа, бириси Мусагъа ве бириси Ильяскъа олур, - деди.


text:
Пётр бу сёзлерни даа айткъанда, бирден бир нур сачкъан булут пейда олып, оларны кольгесинен къапатты. Шу булут ичинден бир сес чыкъты:<br/> - Бу - Меним севимли Огълумдыр, Мен Ондан разым! Оны динъленъиз!


text:
Дагъдан тюшкенде, Иса шегиртлерине:<br/> - Инсан Огълу олюлерден тирильмегендже, мында корьген шейлерни кимсеге айтманъыз, - деп буюрды.


text:
Шегиртлери Ондан:<br/> - Не ичюн Къанун оджалары: «Башта Ильяс кельмек керек», - дейлер? - деп сорадылар.


text:
- Мен сизлерге айтам: Ильяс энди кельди, амма оны танымадылар ве онен истеген шейлерни яптылар. Шойле де Инсан Огълу оларнынъ къолларындан чокъ азап чекмеге меджбур.


text:
- Эфендим, огълума мерамет эт! Онда тутарыкъ хасталыгъы бар, о пек чекише. Сыкъ-сыкъ де атешке, де сувгъа дала, - деди.


text:
- Эй имансыз ве бозукъ адамлар! Мен сизнен даа чокъ вакъыт оладжаммы?! Сизни даа чокъ вакъыт чыдайджаммы?! Баланы бу ерге, Меним алдыма кетиринъиз! - деди Иса.


text:
Сонъ шегиртлер, Иса бир Озю къалгъанда, Онъа якъынлашып:<br/> - Биз джинни не ичюн къувып чыкъаралмадыкъ? - деп сорадылар.


text:
Иса оларгъа:<br/> - Чюнки сизинъ иманынъыз аз. Сизге догърусыны айтам: сизинъ бир хардал урлугъы къадар иманынъыз олгъанда, сиз мына бу дагъгъа: «Бу ерден о ерге кочь», - дейджексиз, ве о кочеджек. Сонъ сиз япалмайджакъ шей олмайджакъ, - деди.


text:
Иса шегиртлеринен Галилеяда олгъанда, О, оларгъа:<br/> - Инсан Огълуны адамларнынъ къолуна тутып береджеклер


text:
Олар Кафарнаумгъа кельгенлеринде, Алла Сарайынынъ салымыны топлайыджылары Пётрнынъ алдына келип:<br/> - Сизлернинъ Оджанъыз Сарай салымыны береми? - деп сорадылар. Пётр:<br/> - Бере! - деди.


text:
О эвге кирген сонъ, Иса биринджи лаф ачты:<br/> - Симон, сенинъ фикиринъ насыл? Бу дюнья падишалары салым я да ясакъны кимден алалар? Озь огъулларынданмы я да ябанджыларданмы?


text:
- Ябанджылардан, - деди Онъа Пётр.<br/> - Ойле олса, озь огъуллары салымдан азат экен де, - деди Иса.


text:
- Амма салым топлайыджыларынынъ джаныны агъыртмамакъ ичюн, сен гольге барып балыкъ таягъы ташла. Биринджи тутулгъан балыкъны алып, агъзыны ачсанъ, бир акъча тапарсынъ. Акъчаны алып, экимиз ичюн оларгъа салым бер, - деди Иса.


text:
О вакъытта шегиртлер, Исанынъ алдына келип:<br/> - Кок Падишалыгъында энъ буюк адам ким оладжакъ? - деген суальни бердилер.


text:
- Сизлерге догърусыны айтам: эгер сиз денъишмесенъиз ве балалар киби олмасанъыз, Кок Падишалыгъына кирмезсиз.


text:
Ким исе Манъа инангъан бу кучюклерден бирисини ёлдан урса, онынъ бойнуна эшек айландыргъан дегирмен ташыны асып денъизнинъ чукъур еринде богъсалар, о ичюн яхшыджа олур эди.


text:
Бу дюньянынъ алына беля, чюнки инсанны гунагъа тюшюрген шейлер чокъ! Бойле шейлер олмакъ керек. Амма гунагъа себепчи олгъан адамнынъ алына беля!


text:
Эгер къолунъ я да аягъынъ сени ёлдан урса, оны кесип, озюнъден узакъча ташла. Сен чолакъ я да топал олсанъ да, эбедий аяткъа киреджексинъ. Бу, эки къолнен, эки аякънен эбедий атешке ташлангъанынъдан яхшыдыр.


text:
Эгер козюнъ сени ёлдан урса, оны чыкъарып ал да, озюнъден узакъча ташла. Сен бир козьнен олсанъ да, эбедий аяткъа киреджексинъ. Бу, эки козьнен джеэннем атешине ташлангъанынъдан яхшыдыр.


text:
Бакъынъыз, бу кучюклерден бирисине биле нефретлеменъиз. Мен сизге айтам: оларнынъ мелеклери эр вакъыт Меним Коктеки Бабамнынъ огюнде туралар.


text:
Сизлернинъ фикиринъиз насыл? Эгер бир адамнынъ юз баш къою олып, олардан бириси адашса, о, докъсан докъузыны дагъларда къалдырып, адашкъан союны къыдырмагъа бармазмы?


text:
Оны тапкъанда исе, сизге догърусыны айтам: адашмагъан докъсан докъузындан зияде, шу бир къой ичюн къуванаджакъ.


text:
Эгер сенинъ дин къардашынъ санъа къаршы гуна япса, онынъ алдына барып, тек юзьге-юзь лаф этип, къабаатыны онъа косьтер. О сени динълесе, сен агъанъны озюнъе къайтардынъ.


text:
Эгер сени динълемесе, озюнънен даа бир я да эки адамны алып бар, чюнки <n>«эр бир олгъан шей эки я да учь шаатнен тасдыкъланмакъ керек»</n>.


text:
Эгер оларгъа да къулакъ асмаса, иманлыларнынъ топлашувына айт. Эгер иманлыларнынъ топлашувына да къулакъ асмаса, сен ичюн о, Аллагъа инанмагъан я да салым топлайыджысы киби олсун.


text:
Сизге догърусыны айтам: ер юзюнде сизлер нени ясакъ этсенъиз, кокте де ясакъ этиледжек. Ер юзюнде нени рухсет этсенъиз, кокте де рухсет этиледжек.


text:
Сизге даа айтам: эгер экинъиз берабер бир шей акъкъында дува окъумагъа мында, бу дюньяда келишсенъиз, Меним Коктеки Бабам буны беджерир.


text:
Шу вакъытта Пётр келип Исагъа:<br/> - Раббим, эгер дин къардашым манъа къаршы гуна япса, мен къач кере оны багъышлайджам? Еди кереми? - деди.


text:
- Бунынъ ичюн Кок Падишалыгъы бунъа ошай: бир падиша озь хызметчилеринден борджларыны алмагъа истеген.


text:
Борджуны одемеге бир шейи олмагъаны ичюн, падиша онъа озюни, апайыны, балаларыны ве бутюн мал-мулькюни сатып, борджуны бермесини буюрды.


text:
Хызметчи исе ерге йыкъылып, падишагъа ялварды: «Сабыр этинъ, мен сизге эписини къайтарырым!» - деди.


text:
О хызметчи исе кетип, озюне юз динар борджу олгъан бир аркъадашыны тапты ве онынъ богъазына япышып: «Менден алгъан борджунъны къайтар!» - деп богъып башлады.


text:
Аркъадашы исе онынъ аякълары янына ерге йыкъылып: «Сабыр эт, мен санъа эписини къайтарырым!» - деп ялварды.


text:
Бу вакъианы корьген башкъа хызметчилернинъ джанлары пек агъырды, ве олар барып, падишагъа олгъан шейни айттылар.


text:
О вакъыт падиша хызметчисини алдына чагъырып: «Эй ярамай къул! Манъа ялваргъанынъ ичюн, мен сенинъ бутюн борджунъны багъышладым.


text:
Сонъ ачувлангъан падиша, бутюн борджуны тёлемегендже хызметчисини апсхане джезалайыджыларнынъ къолуна берди.


text:
Бойледже, эгер сизлернинъ эр биринъиз озь аркъадашынъызны джан-юректен багъышламасанъыз, Меним Коктеки Бабам да сизлернен ойле япар.


text:
Иса бу сёзлерни айтып битиргенинен, Галилеядан кетип, Иордан озенининъ артындаки Еудие топракъларына кельди.


text:
Исаны сынамакъ ниетинен, фериселер Онынъ алдына келип:<br/> - Акъайгъа олур-олмаз себепке коре озь апайындан къанун боюнджа айырылмакъ мумкюнми? - деген суальни бердилер.


text:
Иса оларгъа шойле джевап берди:<br/> - Я сиз окъумадынъызмы? Яратыджы тап башындан адамларны <n>«акъай ве апай этип яратты»</n>


text:
ве: <n>«Шу себептен акъай, ана-бабасыны къалдырып, озь апайына япышаджакъ ве олар экиси бир вуджут оладжакълар»</n>, - деди.


text:
Олар Исагъа:<br/> - Ойле олса, Муса не ичюн, акъай апайындан айырылса, айырув кягъытыны язып бермеге эмир эткен? - дедилер.


text:
О оларгъа:<br/> - Юреклеринъиз таш киби олгъаны ичюн, Муса сизлерге апайларынъызнен айырылмагъа рухсет берген, - деди. - Лякин башта бойле дегиль эди.


text:
- Мен сизлерге айтам: ким озь апайындан аиле садыкълыгъы бозувындан башкъа себеп тапып, айырылса ве башкъасына эвленсе, садыкълыкъны бозып гуна япа, - деди Иса.


text:
Иса оларгъа:<br/> - Бу айткъанны эр кес къабул этип оламайлар. Оны тек Алла къабилиет берген адамлар анълай.


text:
Базы адамлар догъгъан кунюнден акъайлыгъыны косьтерип оламайлар. Башкъаларыны исе адамлар ойле япалар. Даа башкъалары Кок Падишалыгъы ичюн озьлери эвленювден вазгечелер. Ким буны къабул этип олса, къабул этсин! - деди.


text:
О вакъытта Исагъа, башларына къолларыны къойып дува окъусын деп, балаларны кетирдилер. Шегиртлери исе оларгъа ёл бермедилер.


text:
Иса оларгъа:<br/> - Балаларгъа кельмеге ёл ачынъыз, оларны токътатманъыз, Меним алдыма кельсинлер, чюнки Алланынъ Падишалыгъы оларнынъкидир, - деди


text:
Бир кунь Онъа бир адам келе ве:<br/> - Оджа! Эбедий аяткъа кирмек ичюн насыл яхшылыкъ япайым? - деп сорай.


text:
Иса онъа:<br/> - Сен Менден яхшылыкъ акъкъында не сорайсынъ? Тек бир Алла яхшыдыр. Эгер эбедий аяткъа кирмеге истесенъ, эмирлерни беджер, - деди.


text:
- Къайсыларны? - деп сорады о. Иса онъа:<br/> - Адамнынъ джаныны алма, аиле садыкълыгъыны бозма, хырсызлама, ялан шаатлыкъ этме,


text:
Иса онъа:<br/> - Эгер эксиксиз олмагъа истесенъ, бар, эписи мал-мулькюнъни сатып, акъчасыны фукъарелерге болип бер. О вакъыт зенгинлигинъ кокте оладжакъ. Сонъ кель де, артымдан юр, - деди.


text:
Иса исе шегиртлерине:<br/> - Сизге догърусыны айтам: зенгин адамнынъ Кок Падишалыгъына кириши къыйын оладжакъ.


text:
Даа сизге айтам: зенгин адамнынъ Алла Падишалыгъына киришинден, девенинъ ине тешигинден кечкени къолайдыр, - деди.


text:
Шегиртлер буны эшитип, джандан тааджиплендилер ве:<br/> - Ойле олса, ким къуртарыладжакъ? - деп сорадылар.


text:
Иса оларгъа дикъкъатнен бакъып:<br/> - Адамларнынъ имкяны ёкъ, лякин Алланынъ ярдымынен эр шей олмакъ мумкюн, - деди.


text:
Бу сёзге джевап берип, Пётр Исагъа:<br/> - Мына, биз эр шейни къалдырып, Сенинъ артынъдан кеттик. Бунынъ ичюн бизге не оладжакъ? - деди.


text:
Иса оларгъа:<br/> - Сизге догърусыны айтам: дюньянынъ янъы догъувында Инсан Огълу шан-шуретли тахткъа отургъанда, Меним артымдан кельген сизлер де он эки тахткъа отурып, Исраильнинъ он эки къабилесине укюм этерсиз.


text:
Мен ичюн эв-баркъ, агъа-къардаш, тата-къыз къардаш, ана-баба, апай-бала ве ер-мулькюни ташлап кеткен эр бир адам булардан юз кере чокъ тападжакъ ве эбедий аятны мирас киби аладжакъ.


text:
Лякин шимди биринджи олгъан чокъ адамлар сонъунда, сонъунда олгъанлар исе биринджи оладжакълар, - деди.


text:
Бойледже, Кок Падишалыгъы бунъа ошай: бир эфенди саба эрте озь юзюм багъына ыргъатларны кирагъа тутмакъ ичюн кете.


text:
оларгъа: «Сизлер де меним юзюм багъыма барынъыз, мен сизлерге ляйыкъ акъкъынъызны беририм», - деди. Олар бардылар.


text:
Саат бешлерде де, акъшам устю даа бир кере мейдангъа чыкъып, анда ишсиз тургъан адамларны корьди де: «Не ичюн сизлер бу ерде кунь бою ишсиз турасыз?» - деп сорады.


text:
Олар исе: «Бизлерни кимсе чалышмакъ ичюн кирагъа тутмады да», - дедилер. О оларгъа: «Сизлер де меним юзюм багъыма барынъыз», - деди.


text:
Акъшам олгъанда, багънынъ саиби озюнинъ идаре хызметчисине: «Ыргъатларны чагъырып, оларгъа, сонъкилерден башлап биринджилеринедже иш акъларыны бер», - деп буюрды.


text:
«Бу сонъунда кельгенлер бир саат ишледилер, сен исе оларны, бутюн кунь кучьлю кунеш тюбюнде чалышкъан бизлернен тенъ корьдинъ».


text:
Бунъа джевап берип багъ саиби олардан бирисине: «Достум, мен сени алдатмайым. Сен меннен бир динаргъа келишкен эдинъми?


text:
Энди акъкъынъны алып кет. Мен исе санъа бергеним къадар бу сонъки кельген адамгъа да бермеге истейим.


text:
Озь парамны истегенимдже масраф этмеге акъкъым ёкъмы? Я да мен бойле мераметли олгъанымны пахыллайсынъмы?» - деди.


text:
- Шимди биз Ерусалимге келип киреятамыз. Анда Инсан Огълуны баш руханийлер ве Къанун оджаларынынъ къолуна тутып береджеклер. Олар Оны олюмге укюм этеджеклер.


text:
Масхара этмек, къамчыламакъ ве хачкъа мыхламакъ ичюн Оны Аллагъа инанмагъан адамларгъа береджеклер. Учюнджи куню исе О, тириледжек, - деди.


text:
Сонъ Якъуп ве Юханнынъ анасы, Зебедайнынъ къадыны озь огъулларынен берабер Исанынъ янына кельди. Бир шей истемек ниетинен, Онъа бель букти.


text:
Иса ондан:<br/> - Сен не истейсинъ? - деп сорады.<br/> - Сен Падиша олгъанда, бу меним эки огълумнынъ бириси онъ тарафынъда, экинджиси сол тарафынъда отураджакъларына сёз бер, - деди Онъа къадын.


text:
Иса агъа-къардашкъа джевап берип:<br/> - Сизлер не истегенинъизни бильмейсиз. Мен ичеджек къадени ичип олурсызмы? - деди.<br/> - Ичермиз! - деди олар.


text:
Иса исе:<br/> - Керчектен де, сизлер Мен ичеджек къадени ичеджексиз, амма Меним онъ ве сол тарафымда отурмагъа разылыкъ бермек Меним къолумда дегиль. Бабам бу ерни кимлерге азырлагъан олса, оларгъа береджек, - деди.


text:
Иса исе оларны янына чагъырып:<br/> - Сиз билесиз, башкъа миллетлернинъ башлыкълары оларгъа башлыкъ олалар, ве буюк адамлары оларнынъ устюнде укюм сюрелер.


text:
Шойле де Инсан Огълу, Озюне хызмет эттирмек ичюн кельмеди, Озю хызмет этмек ве Озь джаныны къурбан этип, чокътан-чокъларны къуртармакъ ичюн кельди, - деди.


text:
ёл четинде эки кёр отура эди. Иса оларнынъ огюнден кечип кеткенини эшитип:<br/> - Я Рабби! Давутнынъ Огълу, бизге мерамет эт! - деп багъыра башладылар.


text:
Адамлар оларнынъ агъызларыны къапатмагъа меджбур этмеге истеселер де, олар даа зияде къычырып:<br/> - Я Рабби! Давутнынъ Огълу, бизге мерамет эт! - деп ялвардылар.


text:
Иса токътап, оларны янына чагъырды да:<br/> - Сизлер Менден не истейсиз? Сизге не япайым? - деп сорады.


text:
Иса оларны аджып, козьлерине къол тийдирди. Шу ань оларнынъ козьлери ачылды ве олар Исанынъ артындан кеттилер.


text:
Ерусалимге якъынлашкъанда, Зейтюн дагъы этегиндеки Бетфаге шеэрине етип кельдилер. Иса эки шегиртини ёллап:


text:
- Къаршынъыздаки койге барынъыз, анда, бирден багълы тургъан эшекни ве онынъ янында эшечикни корерсиз. Оларны чезип, Меним алдыма кетиринъиз.


text:
Эгер бир кимсе сизге бир шей айтса, «Булар Раббимизге керек», - деп джевап беринъиз, ве о шу ань сизге оларны алмагъа рухсет этер, - деди.


text:
 «Сион къызына</n> <n>айтынъыз:</n><br/> <n>„Мына, Озю алчакъгонъюлли,</n><br/> <n>яш эшек ве юк ташыгъан эшекнинъ баласы устюнде</n><br/> <n>сенинъ Падишанъ келе янынъа”».</n>


text:
Халкънынъ чокълугъы озь урбаларыны ёлгъа джайдырды. Базылары исе терек пытакъларыны кесип, ёлгъа тёшедилер.


text:
Онынъ огюнде ве артында юргенлер:<br/> - Давут Огълуна шукюр! Раббининъ ады иле Келеяткъанны шуретленъиз! Коклерде Аллагъа бинъ шукюрлер! - деп къычыра эдилер.


text:
Иса Алланынъ Сарайына келип, анда алыш-вериш япкъанларнынъ эписини къувып чыкъарды. Акъча алмаштырыджыларнынъ масаларыны ве гогерджин сатыджыларнынъ курсюлерини авдарып йиберди.


text:
Иса оларгъа:<br/> - Языда: <n>«Меним Эвим Ибадет Эви деп адлансын»</n>, - деп язылгъан. Сизлер исе оны айдутлар къобасына чевиргенсиз! - деди.


text:
Лякин баш руханийлер ве Къанун оджалары Исанынъ япкъан аджайип ишлерини ве Сарайда: «Давут Огълуна шукюр олсун!» - деп къычыргъан балаларны корип, ачувландылар


text:
ве Исагъа:<br/> - Булар не айталар, эшитесинъми? - дедилер. Иса оларгъа:<br/> - Эбет! Я сизлер: <n>«Эмиздирильген сабийлер ве балалар агъзындан чыкъкъан макътавларны Озюнъ ичюн азырладынъ»</n>, - деген сёзлерни окъумадынъызмы? - деди.


text:
ёл четинде бир инджир терегини корип, онынъ янына барды. Иса, япракълардан гъайры ич бир шей тапмайып, терекке:<br/> - Энди сенинъ мейванъ эбедий олмасын! - деди. Инджир тереги исе шу ань къурып къалды.


text:
Иса оларгъа джевап берип:<br/> - Сизлерге догърусыны айтам: эгер иманлы олсанъыз ве шубеленмесенъиз, тек инджир терегинен япкъанымны дегиль де, мына бу дагъгъа: «Еринъден котерилип, денъизге атыл!» - десенъиз, айткъанынъыз киби оладжакъ.


text:
Иса Алланынъ Сарайына кирип, адамларны огреткенде, халкътан баш руханийлер ве акъсакъаллар Онынъ алдына келип:<br/> - Бу ишлерни япмагъа Сенинъ акъкъынъ бармы? Санъа бу акъны ким берди? - деп сорадылар.


text:
Иса оларгъа джевап берип:<br/> - Мен де сизге бир суаль береджем. Эгер Манъа джевап берсенъиз, бу ишлерни япмагъа насыл акъкъым олгъаныны сизлерге айтарым.


text:
Ягъя халкъны сувгъа батырып чыкъаргъаны кимден эди? Алладан я да адамларданмы? - деди.<br/> Олар исе озьара давалашып башладылар: «Эгер „Алладан”, - десек, О бизлерден: „Не ичюн Ягъягъа инанмадынъыз?” - деп сорайджакъ.


text:
Олар Исагъа:<br/> - Бильмеймиз, - деп джевап бердилер. Иса исе оларгъа:<br/> - Мен де буларны япмагъа насыл акъкъым олгъаныны сизлерге айтмам, - деди.


text:
- Сизлернинъ фикиринъиз насыл? Бир адамнынъ эки огълу бар экен. О биринджисине барып: «Огълум, бугунь барып юзюм багъымызда ишле», - дей.


text:
О адам экинджи огълуна барып, онъа да шойле дей. Огълу онъа джевап берип: «Барам, эфендим», - дей, лякин бармай.


text:
Экисинден къайсы бири бабасынынъ истегини беджере?<br/> Исагъа:<br/> - Биринджиси, - дедилер. О оларгъа:<br/> - Сизге догърусыны айтам: салым топлайыджылары ве ороспулар сизден эвель Алланынъ Падишалыгъына кирерлер, - деди.


text:
- Чюнки Ягъя сизге догъру ёлны косьтерип кельди, лякин сизлер онъа инанмадынъыз. Салым топлайыджылары ве ороспулар исе онъа инандылар. Сизлер буны корьген сонъ да пешман этмединъиз ве инанмадынъыз, - деди.


text:
Энди башкъа бир кинаели икяе динъленъиз: бир ер саиби бар экен. О, юзюм багъы сачып, этрафыны къоралады, юзюм сыкъмакъ ичюн чукъур къаздырды, сонъ къаравул къуллесини къурып, багъны юзюмджилерге кирагъа берди, ве озю ёлгъа чыкъты.


text:
Юзюмлер пишкен вакъты кельгенде, о озюнинъ берекетини алмакъ ичюн юзюмджилернинъ алдына хызметчилерини ёллагъан.


text:
Юзюмджилер исе онынъ хызметчилерини туталар ве бирисини котеклейлер, даа бирисини ольдюрелер, учюнджисини ташларнен уралар.


text:
Багънынъ саиби башкъа хызметчилерини, биринджи кереден зияде хызметчилерини ёллай. Юзюмджилер исе оларнен де шойле япалар.


text:
Лякин юзюмджилер онынъ огълуны корип, бир-бирине: «Бу - мирасчы! Барып, оны ольдюрейик ве мирасыны алайыкъ», - дедилер.


text:
Динълегенлер Исагъа:<br/> - Бу яман адамларны къоркъунчлы ольдюреджек, багъыны исе башкъа, онъа махсулларны озь вакътында берген юзюмджилерге берир, - дедилер.


text:
Иса оларгъа айтты:<br/> - Я сиз Языда:<br/> <n>«Къуруджылар келишиксиз деп четке ташлагъан таш</n><br/> <n>бинанынъ темельташы олды.</n><br/> <n>Козюмиз огюнде япылгъан аджайип шей -</n><br/> <n>бу Алланынъ ишидир!»</n> - денильгенини окъумадынъызмы?


text:
Шунынъ ичюн сизлерге айтам: Алланынъ Падишалыгъы сизден алынып, махсул кетирген халкъкъа бериледжек.


text:
Баш руханийлер ве фериселер Исанынъ кинаели икяелерини динълеген сайын, олар акъкъында айтылгъаныны анъладылар.


text:
Олар Исаны якъаламагъа истедилер, амма халкътан къоркътылар, чюнки халкъ Исаны пейгъамбер деп сая эди.


text:
О, тойгъа давет этильген адамларны чагъыртмакъ ичюн, хызметчилерини ёллай. Мусафирлер исе кельмеге истемедилер.


text:
Падиша кене башкъа хызметчилерини ёллап: «Давет этильгенлерге айтынъыз ки, мен зияфет софрасыны азырладым, огюзлерим ве башкъа бесленген айванларым союлгъан, эписи азыр. Никях тоюна келинъиз!» - деди.


text:
Амма мусафирлер даветке къулакъ асмай, озь ишлерини япалар: бириси озь тарласына, башкъасы - тюкянына кете.


text:
Падиша пек ачувланды. О, аскерлерини ёллап, адам ольдюрген джинаетчилерни ёкъ этип, шеэрни кульге чевирди.


text:
Хызметчилер ёлгъа чыкъып, расткельгенлернинъ эписини алып кельдилер: яхшы адамларны да, яманларны да. Бутюн той одасы мусафирлерге толды.


text:
О вакъыт падиша хызметчилерине: «Онынъ къол-аякъларыны багълап, тышарыгъа, къаранлыкъкъа ташланъыз. О ерде агълав ве тиш гъыджыртысы оладжакъ», - деди.


text:
Олар озь шегиртлерини Ироднынъ тарафдарларынен берабер Исанынъ алдына ёлладылар. Олар Исагъа:<br/> - Оджа, биз билемиз ки, Сен догъру адамсынъ ве Алланынъ ёлуны догъру огретесинъ, адамлар Сенинъ акъкъынъда не тюшюнгенлери ве адам муим олгъаны я да муим олмагъаны Санъа эп бир.


text:
Энди бизлерге айт. Сенинъдже, Римнинъ императорына Къанун боюнджа салым бермек мумкюнми я да мумкюн дегильми? - деп сорадылар.


text:
- Императорнынъ, - деди олар.<br/> - Ойле олса, императорнынъ акъкъыны императоргъа, Алланынъ акъкъыны Аллагъа беринъиз, - деди Иса.


text:
- Оджа! Муса бизге: <n>«Эгер бир адам, бала корьмейип, ольсе, къардашы агъасынынъ апайына эвленсин ве агъасынынъ ерине онъа бала берсин»</n>, - деди.


text:
Мында еди агъа-къардаш бар экен. Биринджиси эвленип, бала корьмей ольген, апайыны исе къардашына къалдыргъан.


text:
Тирилюв куню кельгенде, бу къадын, едисинден къайсы бирисининъ апайы оладжакъ? Оларнынъ эписи де онъа эвленген эдилер де!


text:
Иса оларгъа джевап берип:<br/> - Сизлер пек янълышасыз, чюнки эм Языларны, эм Алланынъ къудретини бильмейсиз.


text:
Тирилюв куню кельгенде исе, олар не эвленеджеклер ве не де акъайгъа чыкъаджакълар. Амма олар коктеки мелеклер киби оладжакълар.


text:
О: <n>«Мен Ибраимнинъ Алласым, Исхакънынъ Алласым ве Якъупнынъ Алласым»</n>, - деген. Алла олюлернинъ дегиль, тирилернинъ Алласыдыр, - деди.


text:
Иса онъа:<br/> - <n>«Рабби-Таалянъны бутюн юрегинънен, бутюн джанынънен ве бутюн акъылынънен сев».</n>


text:
- Месих акъкъында насыл фикиринъиз бар? О, кимнинъ огълу? - деп сорады.<br/> - Давутнынъ, - деп джевап бердилер.


text:
Иса оларгъа:<br/> - Ойле олса, не ичюн Давут, Мукъаддес Рухтан ильхамланып, Онъа «Рабби» дей? О бойле деген:


text:
 «Рабби меним Раббиме айтты:</n><br/> <n>„Душманларынъны аякъларынъ астына йыкътырмагъанымдже,</n><br/> <n>Сен Меним онъ тарафымда отур!”»</n>


text:
Кимсе Исагъа бир сёз айтып джевап берип оламады. Шу куньден башлап, ич бир адамнынъ Онъа суаль бермеге джесарети етмеди.


text:
Шунынъ ичюн олар сизге не беджермекни эмир этселер, беджеринъиз. Айткъанларыны япынъыз, лякин япкъанларыны япманъыз! Чюнки олар озь айткъанларыны беджермейлер.


text:
Олар агъыр ве ташымагъа къолайсыз олгъан юкни юк устюне юклеп, инсанларнынъ омузларына ташлайлар, лякин озьлери онъа бир пармакънен биле тиймейлер.


text:
Олар бутюн ишлерни, инсанларгъа корюнмек ичюн япалар. Олар дува къутуларыны кенъдже ве урбаларынынъ пускюллерини узунджа япалар.


text:
Сизлерге исе «Равви» демесинлер, чюнки сизинъ бир Оджанъыз бар. Сиз исе бир-биринъизге - агъа-къардашсынъыз.


text:
Эй Къанун оджалары ве фериселер! Экиюзьлюлер! Алынъызгъа беля! Чюнки Кок Падишалыгъыны инсанларнынъ огюнде къапатып, озьлеринъиз де кирмейсиз, кирмеге истегенлерни де йибермейсиз.


text:
Эй Къанун оджалары ве фериселер! Экиюзьлюлер! Алынъызгъа беля! Сизлер тек бир адамны озь дининъизге дёндюрмек ичюн денъизлер ве топракъларны айланып чыкъасыз. Лякин оны дёндюрген сонъ, озюнъизден эки къат бетер джеэннемнинъ огълу япасыз.


text:
Эй сокъур етекчилер! Алынъызгъа беля! Сизлер: «Алланынъ Сарайынен ант этсенъиз, бунынъ эмиети ёкъ олур, лякин Алланынъ Сарайындаки алтыннен ант этсенъиз, берильген сёзни беджермек керексиз», - дейсиз.


text:
Кёр акъылсызлар! Къайсы бири къыйметлидже: Сарайнынъ алтынымы, я да алтынны азиз япкъан Сарайнынъ озюми?


text:
Шунынънен, сизлер кене: «Къурбан чалынгъан еринен ант этсенъиз, бунынъ эмиети ёкъ олур, лякин къурбан чалынгъан ериндеки бахшышнен ант этсенъиз, оны беджермек керексиз», - дейсиз.


text:
Бойледже, къурбан чалынгъан ернен ант эткен адам, эм къурбан еринен, эм ондаки эписи шейлернен ант эте.


text:
Эй Къанун оджалары ве фериселер! Экиюзьлюлер! Алынъызгъа беля! Сиз нане, таракъот ве зиранынъ ондан бир пайыны бересиз, лякин Къануннынъ энъ муимини: адалетлик, мераметлик ве садыкълыкъны - котерип атасыз. Буны исе беджермек ве башкъасыны да унутмамакъ керек.


text:
Эй Къанун оджалары ве фериселер! Экиюзьлюлер! Алынъызгъа беля! Сизлер пиала ве табакънынъ тышыны темизлейсиз, амма оларнынъ ичи хырсызлыкъ ве къызгъанчлыкъкъа толып таша.


text:
Эй Къанун оджалары ве фериселер! Экиюзьлюлер! Алынъызгъа беля! Сизлер сыланылгъан дюрбелер киби: олар тыштан дюльбер корюнелер, лякин ичи олю кемиклерге ве тюрлю арам шейлерге толу.


text:
Эй Къанун оджалары ве фериселер! Экиюзьлюлер! Алынъызгъа беля! Сизлер пейгъамберлерге дюрбелер къурып, азиз-эвлияларнынъ дефн этильген ерлерини донатып юресиз.


text:
«Эгер бабаларымыз девринде яшагъан олсакъ, биз пейгъамберлернинъ къаныны тёкювинде иштирак этмез эдик», - дейсиз.


text:
Бунен сиз озюнъизге къаршы шаатлыкъ бересиз, пейгъамберлерни ольдюргенлернинъ огъуллары экенинъизни озюнъиз тасдыкълап турасыз.


text:
Динъленъиз: Мен сизге пейгъамберлерни, акъыллы адамларны ве Къанун оджаларыны ёллайджам. Сизлер исе олардан кимни ольдюрирсиз, кимни хачкъа мыхларсыз, кимни исе синагогаларынъызда къамчылап, шеэрден шеэрге къуварсыз.


text:
Бойледже, инсафлы адам Хабильнинъ къанындан башлап, Алланынъ Сарайы ве къурбан ери арасында сизлер ольдюрген Барахиянынъ огълу Зекарьянынъ къанынадже, ер юзюнде тёкюльген бутюн гунасыз адамларнынъ къаны сизинъ бойнунъызда!


text:
Эй Ерусалим, Ерусалим! Пейгъамберлерни ольдюрген ве онъа ёлланылгъан адамларны ташларнен ургъан шеэр! Тавукъ озь чипчелерини къанатлары астында насыл топласа, Мен де къач кере сенинъ балаларынъны Озь яныма топламагъа истедим, сизлер исе истемединъиз.


text:
Иса Алланынъ Сарайындан чыкъып кетеяткъанда, шегиртлери Онынъ янына келип, Сарайнынъ биналарына дикъкъатыны джельп эттилер.


text:
Иса оларгъа:<br/> - Буларнынъ эписини коресизми? Сизге догърусыны айтам: бу ерде таш устюнде таш къалмайджакъ, эписи бозуладжакъ, - деди.


text:
Иса бир Озю Зейтюн дагъында отургъан вакъытта, шегиртлери Онынъ янына келип, сорадылар:<br/> - Бизлерге айт: бу шейлер не вакъыт оладжакъ? Сенинъ келишинъни ве ахыр заман якъынлашкъаныны косьтерген бельги насыл оладжакъ?


text:
Чюнки чокъ адамлар Меним адым иле келип: «Мен Месихим», - деп, чокъ адамларны алдатаджакълар, - деди.


text:
- Сиз якъын дженк шаматасыны ве узакъ дженк акъкъында хаберлерни эшитирсиз. Амма къоркъманъыз: ойле олмакъ керек. Лякин бу даа сонъу дегиль.


text:
Халкъ халкъкъа къаршы, падишалыкъ падишалыкъкъа къаршы котериледжек. Тюрлю топракъларда ачлыкълар ве ер тепренювлери оладжакъ.


text:
О вакъытта сизлерни къыйнайджакълар ве ольдюреджеклер. Мен ичюн, эписи халкъларнынъ адамлары сизлерден нефретленеджек.


text:
О вакъытта чокъ адам иманындан вазгечеджек, бир-бирини сатаджакъ ве бир-бирини кореджек козьлери олмайджакъ.


text:
Ондан эвель исе бутюн дюньяда Алла Падишалыгъы акъкъында бу Къуванчлы Хабер илян этиледжек. Бу хабер эписи халкъларгъа шаатлыкъ оладжакъ. О вакъыт сонъу келеджек.


text:
Шунынънен, Даниял пейгъамбер айткъан «арам эткен бир пис шей» мукъаддес ерде тургъаныны корьсенъиз (окъугъан адам озю анъласын!),


text:
Чюнки о вакъытта, дюньянынъ биринджи куньлерден башлап бу куньлерге къадар олмагъан ве даа бир кере олмайджакъ буюк белялар оладжакъ.


text:
Эгер о куньлернинъ сайысы азлаштырылмагъан олса, ич бир джан къуртулып оламаз эди. Лякин сайлангъан адамлар ичюн о куньлернинъ сайысы азлаштырыладжакъ.


text:
Чюнки ялан месихлер ве ялан пейгъамберлер пейда олып, имкяны олса, сайлангъанларны биле ёлдан урмакъ ичюн, буюк аджайип шейлер япаджакълар ве бельгилер косьтереджеклер.


text:
Шунынънен, эгер сизлерге: «Бакъса, О сахрада», - деселер, анда барманъыз. Я да: «Бакъса, О бу эв ичинде», - деселер, инанманъыз.


text:
Бирден шу куньлернинъ буюк мусибетинден сонъ<br/> <n>«Кунеш къара оладжакъ,</n><br/> <n>ай да ярыкъ бермейджек.</n><br/> <n>Йылдызлар коктен тюшеджеклер</n><br/> <n>ве коклердеки кучьлер сарсыладжакълар».</n>


text:
О вакъытта Инсан Огълунынъ бельгиси кокте пейда оладжакъ. Ер юзюндеки эписи миллетлер окюр-окюр агълайджакълар ве коктеки булутлар устюнде къудрет ве буюк шан-шурет иле келеяткъан Инсан Огълуны кореджеклер.


text:
О, Озюнинъ мелеклерини ёллайджакъ. Олар, кучьлю бору чалдырып, сайлагъан адамларыны кокнинъ бир четинден башкъа четинедже, дюньянынъ дёрт тарафындан топлап келеджеклер.


text:
Инджир тереги сизге кинаели дерс олсун: онынъ пытагъы къабарып, япракълары ачылгъанда, яз якъынлашкъаныны билесиз.


text:
Бу къайсы куню ве саат къачта оладжагъы акъкъында не Огъул, не коклердеки мелеклер бильмейлер. Тек Баба биле.


text:
Сув ташкъыны кельмезден эвель олгъан куньлерде, Нух сандыкъкъа кирмегендже, адамлар ашап-ичтилер, эвлендилер ве акъайгъа чыкътылар.


text:
Олар сув ташкъыны келип эр кесни ёкъ этмегендже, асыл да тюшюнмей эдилер. Инсан Огълу келеджек кунюнде де тамам ойле оладжакъ.


text:
Лякин шуны билинъиз: эв саиби, хырсыз гедженинъ къайсы саатинде келеджегини бильсе, о, юкъламайып, хырсызгъа эвине кирмеге ёл бермез эди.


text:
Ишанчлы ве акъыллы къул ким? Эфендиси оны эв къуллары устюнде башлыкъ этип, оларгъа керек вакътында ашларыны бермеге къойды.


text:
ве оны къылычнен экиге болип, онъа экиюзьлюлернинъ арасында ер береджек. О ерде агълав ве тиш гъыджыртысы оладжакъ.


text:
Акъыллылар джевап берип: «ёкъ, бизлерге де, сизлерге де ягъымыз етмейджек. Сиз тюкянгъа барып, озьлеринъизге ягъ сатын алынъыз», - дедилер.


text:
Олар ягъ алмагъа кеткенде, киев кельди. Азыр тургъан къызлар киевнен тойгъа кирдилер ве оларнынъ артындан къапу япылды.


text:
О вакъытта Кок Падишалыгъында олгъан шейлер бунъа ошайджакълар: бир адам ёлгъа чыкъаджакъ олгъан, къулларыны чагъырып, озь мал-мулькюни оларгъа тапшыра.


text:
Бирисине беш, башкъасына эки, учюнджисине бир бинъ алтын бере - эр бирине къабилиетине коре. Озю исе кете.


text:
Беш бинъ алгъаны башкъа беш бинъни де кетирип: «Эфендим! Манъа беш бинъ берген эдинъ. Мына, мен оларгъа къошып даа беш бинъ арттырдым», - деди.


text:
Эфенди онъа: «Аферин! Сен яхшы ве садыкъ къул экенсинъ! Сен кучюк бир иште ишанчлы олгъанынъ ичюн, энди санъа буюк ишлер де беририм. Кель ве меним къуванчымны меннен боль!» - деди.


text:
Эки бинъ алгъан адам да келип: «Эфендим! Манъа эки бинъ берген эдинъ. Мына, мен оларгъа къошып даа эки бинъ арттырдым», - деди.


text:
Эфенди онъа: «Аферин! Сен яхшы ве садыкъ къул экенсинъ! Сен кучюк бир иште ишанчлы олгъанынъ ичюн, энди санъа буюк ишлер де беририм. Кель ве меним къуванчымны меннен боль», - деди.


text:
Бир бинъ алгъаны да келип: «Эфендим! Мен сени къатты адам экенинъни билем. Сен сачмагъан ерден орасынъ, сепмеген ерден джыясынъ.


text:
Шунынъ ичюн, мен сенден къоркъкъанымдан, барып, бинъ алтынны топракъкъа комип, сакъладым. Мына, озь паранъны ал», - деди.


text:
Эфенди онъа джевап берип: «Эй, яман ве дембель къул! Мен сачмагъан ерден оргъанымны, сепмеген ерден джыйгъанымны биле экенсинъ.


text:
Чюнки кимде бар олса, онъа даа бериледжек ве онда арткъач олур. Кимде ёкъ олса, ондан олгъаны да тартып алынаджакъ.


text:
Энди бу файдасыз хызметчини тышарыгъа, къаранлыкъкъа котерип атынъыз. О ерде агълав ве тиш гъыджыртысы оладжакъ», - деди.


text:
Инсан Огълу Озюнинъ шурети ичинде ве эписи мелеклеринен берабер кельгенде, Озюнинъ шуретли падиша тахтына отураджакъ.


text:
Эписи халкълар Онынъ огюне топланаджакълар. Чобан къойларны эчкилерден айыргъаны киби, О оларны эки къысымгъа боледжек.


text:
О вакъытта Падиша онъ тарафындакилерине:<br/> - Эй, Меним Бабамдан хайыр алгъанлар, келинъиз! Дюнья яратылгъанындан берли сизлер ичюн мирас олып азырлангъан Падишалыкънынъ саиби олунъыз.


text:
Чюнки Мен ач эдим, Манъа аш бердинъиз. Сувсагъан эдим, Манъа сув ичирдинъиз. Чет адам эдим, Мени эвлеринъизде къабул эттинъиз.


text:
Чыплакъ эдим, Мени кийиндирдинъиз. Хаста эдим, Мени бакътынъыз. Зинданда эдим, Мени келип корьдинъиз, - дейджек.


text:
Инсафлы адамлар Онъа джевап берип:<br/> - Я Рабби! Не вакъыт Сени ач олгъанынъны корип, ашаттыкъ? Я да сувсагъанынъны корип, сув ичирдик?


text:
Не вакъыт Сени чет олгъанынъны корип, эвлеримизде къабул эттик? Я да чыплакъ олгъанынъны корип кийиндирдик?


text:
Падиша оларгъа джевап берип:<br/> - Сизге догърусыны айтам: сизлер Меним шу кучюк къардашларымдан бирисине япкъанынъыз, бу Манъа япкъанынъыздыр, - дейджек.


text:
Сонъ О сол тарафындакилерге:<br/> - Эй лянетлилер! ёкъ олунъ козюмден, Иблис ве онынъ мелеклерине азырланылгъан эбедий атешке тюшюнъиз!


text:
Чет адам эдим, Мени эвлеринъизде къабул этмединъиз. Чыплакъ эдим, Мени кийиндирмединъиз. Хаста эдим, зиндангъа тюштим, Мени бакъмадынъыз, - дейджек.


text:
Онъа джевап берип, олар да:<br/> - Я Рабби! Сени не вакъыт ач, сувсагъан, чет, чыплакъ, хаста я да зинданда олгъанынъны корип, Санъа ярдым этмедик? - деп сорайджакълар.


text:
О джевап берип, оларгъа:<br/> - Сизге догърусыны айтам: сизлер шу кучюклернинъ бирисине япмагъанынъыз, бу Манъа япмагъанынъыздыр, - дейджек.


text:
- Эки куньден сонъ Песах Байрамы оладжагъыны билесиз. Инсан Огълу сатыладжакъ ве хачкъа мыхланаджакъ, - деди.


text:
О вакъыт баш руханийлер ве халкъларнынъ акъсакъаллары Каяфа деген баш руханийнинъ азбарында топлашып,


text:
бир къадын Онынъ алдына кельди. О, алебастрдан ясалгъан савутта пек паалы къокъулы ягъ кетирип, Онынъ башына тёкти. Иса о вакъыт софра башында отура эди.


text:
Сизге догърусыны айтам: Къуванчлы Хаберни дюньянынъ къайсы еринде илян этселер, бу къадыннынъ япкъан ишини де икяе этип, оны хатырлатаджакълар, - деди.


text:
- Исаны къолунъызгъа тутып берсем, манъа не берирсиз? - деп сорады. Олар Иудагъа отуз кумюш сайып бердилер.


text:
Маясыз Пишкен Пите Байрамынынъ биринджи кунюнде шегиртлер Исанынъ алдына келип:<br/> - Санъа Песах ашыны къайда азырлайыкъ? - деп сорадылар.


text:
- Шеэрге кирип, анавы бир адамгъа барынъыз ве онъа шойле айтынъыз: «Оджа: „Меним вакъыт-саатим якъынлашты, - дей. - Песах Байрамыны шегиртлеримнен берабер сенинъ эвинъде япаджам”», - деди Иса.


text:
Шегиртлер пек кедерленип, бир-бири артындан Ондан:<br/> - Рабби, о мен дегильдирим я? - деп сорай башладылар.


text:
Язылгъаны киби, Инсан Огълу кетеята. Лякин Инсан Огълуны саткъан адамгъа буюк беля оладжакъ! О адам догъмагъан олса, озю ичюн яхшыджа олур эди, - деди.


text:
О вакъытта Исагъа хиянетлик япаджакъ Иуда сорады:<br/> - Равви, о мен дегильдирим я?<br/> - Буны сен айтасынъ, - деди Иса.


text:
Олар ашап отургъанда, Иса отьмекни алды, шукюр этип парчалады ве шегиртлерине берип:<br/> - Алынъыз, ашанъыз. Бу - Меним тенимдир, - деди.


text:
Мен сизге шуны айтам: Бабамнынъ Падишалыгъында Мен сизлернен янъы ичимлик ичеджек куньгедже, Мен юзюм мейвасынынъ ичимлигини ичмейджем.


text:
Шу арада Иса шегиртлерине:<br/> - Бу гедже эпинъиз Меним ичюн ёлдан уруладжакъсыз. Чюнки Языда шойле язылгъан:<br/> <n>«Чобанны урып йыкъсам -</n><br/> <n>сюрюдеки къойлар да дагъытыладжакъ».</n>


text:
Пётр джевап берип Онъа:<br/> - Эгер эписи Сенинъ ичюн ёлдан урулсалар биле, мен ич бир вакъыт ёлдан урулмайджам! - деди.


text:
Иса онъа:<br/> - Санъа догърусыны айтам: шу геджеси, хораз къычырмаздан эвель, сен Менден учь кере вазгечеджесинъ, - деди.


text:
Пётр Онъа:<br/> - Манъа Сеннен берабер ольмеге керек олса биле, Сенден вазгечмейджем! - деди. Башкъа шегиртлери де шойле дедилер.


text:
О вакъытта Иса оларнен Гетсимани деген бир ерге бара. О шегиртлерине:<br/> - Мында отурынъыз. Мен барып, дува окъуйым, - дей.


text:
О, янында олгъан адамларгъа:<br/> - Джаным сыкъылып, олю гъамынен тола. Мында къалынъыз ве Меннен берабер козь-къулакъ олунъыз, - деди.


text:
Бираз узакълашып, О, ерге йыкъылды ве дува окъуп башлады:<br/> - Бабам! Эгер мумкюн олса, бу азап къадесинден Мени къуртар! Амма Меним истегеним дегиль, Сенинъ истегенинъ олсун, - деди.


text:
Иса, шегиртлерининъ янына къайтып, оларнынъ юкълагъаныны корьди ве Пётргъа:<br/> - Демек, сизлер Меннен берабер бир саат биле козь-къулакъ оламадынъыз? - деди.


text:
Иса экинджи кере барып:<br/> - Бабам! Эгер бу азаплардан Мени къуртармагъа чаре олмаса ве Манъа оны ичмек керек олса, Сенинъ истегинъ эда олсун, - деп дува окъуды.


text:
Шундан сонъ Озь шегиртлерининъ янына келип, оларгъа:<br/> - Сиз эп юкълайсынъызмы, раатланасынъызмы? Вакъты-саати кельди: мына, Инсан Огълуны гуналы адамларнынъ къолуна берелер.


text:
Шу ань, О даа бу сёзлерни айткъанынен, он экиден бири Иуда пейда олды. Иуданен берабер къылыч ве таякъларнен силялангъан чокъ адам кельди. Оларны баш руханийлер ве халкънынъ акъсакъаллары ёллагъан.


text:
Хаин Иуда: «Мен кимни опьсем, сизге керек Адам будыр. Оны якъаланъыз», - деп, оларгъа эвельден насыл бельги береджегини айткъан эди.


text:
Иса исе ондан:<br/> - Достум, сен не ичюн мындасынъ? - деп сорады. О вакъыт адамлар якъынлашып, Исаны якъаладылар.


text:
Лякин Иса онъа:<br/> - Къылычынъны къынына къой! Эр бир къылыч котерген адам къылычтан гъайып оладжакъ.


text:
Я да сен, Мен Бабама риджа этип оламам беллейсинъми? О Манъа шу ань он эки мелек ордусындан чокъ йиберир эди.


text:
Ондан сонъ Иса чокъ адамларгъа:<br/> - Мени якъаламакъ ичюн айдут тутаджакъ киби къылыч ве таякъларнен силяланып кельдинъиз. Мен эр кунь Алланынъ Сарайында олып, окъута эдим, сизлер исе Мени якъаламадынъыз, - деди.


text:
- Лякин буларнынъ эписи, Пейгъамберлернинъ Язылары беджерильмеси ичюн, олды.<br/> О вакъытта эписи шегиртлери Исаны къалдырып, къачып кеттилер.


text:
Исаны якъалагъанлар Оны баш руханий Каяфанынъ алдына кетирдилер. О ерде Къанун оджалары ве акъсакъаллар топландылар.


text:
Пётр исе Исанынъ пешинден узакътан барып, баш руханийнинъ азбарынадже кельди. Ичериге кирип, бу вакъианынъ сонъуны корьмек ичюн хызметчилернен отурды.


text:
Баш руханийлер ве бутюн Юксек Шура, Исагъа олюм джезасыны бермек ичюн, Онъа къаршы ялан шаатлыкъ къыдырсалар да, тапып оламадылар.


text:
Биринджи баш руханий еринден турып, Исагъа:<br/> - Сен не ичюн джевап къайтармайсынъ? Оларнынъ Санъа къаршы шаатларына не айтаджанъ? - деди.


text:
Иса индемеди. Баш руханий Онъа:<br/> - Тири Алланынъ огюнде Сени емин эттирем, бизлерге айт, Месих, Алланынъ Огълу - Сенсинъми? - деди.


text:
Иса онъа:<br/> - Озюнъ айттынъ. Сизге даа айтам: бундан сонъ<br/> <n>«Сиз Инсан Огълу, Къудретли Алланынъ</n><br/> <n>онъ тарафында отургъаныны </n><br/> <n>ве коктеки булутлар устюнде кельгенини кореджексиз»,</n> - деди.


text:
О вакъытта баш руханий озь устюнде урбаларыны йыртып:<br/> - Куфюр! Бизлерге башкъа шаатларнынъ неге кереги бар? Мына энди О, Аллагъа куфюр эткенини озьлеринъиз эшиттинъиз.


text:
Сизлер не къараргъа кельдинъиз? - деди. Олар джевап берип:<br/> - Къабаатлы ве олюмге ляйыкъ! - дедилер.


text:
Пётр исе тышта, азбарда отура эди. Бир хызметчи къыз онынъ янына келип:<br/> - Сен де галилеялы Исанен берабер эдинъ де! - деди.


text:
Сонъ къапу тарафкъа кечкенде, башкъа бир хызметчи къызы да оны корип, этрафтакилерине:<br/> - Бу да назаретли Исанен эди! - деди.


text:
Бираздан сонъ шу ерде тургъанлар келип, Пётргъа:<br/> - Керчектен де, олардан бириси оласынъ, лафынъдан белли, - дедилер.


text:
Сонъ Пётр, ант этип, сёз берди:<br/> - Алла бойнумны урсун! Мен бу Адамны танымайым! - деди.<br/> Шу ань хораз къычырды.


text:
О дакъкъада Исанынъ онъа: «Хораз къычырмаздан эвель, сен учь кере Менден вазгечеджесинъ», - деген сёзлери Пётрнынъ эсине тюшти. Тышкъа чыкъып, о окюр-окюр агълады.


text:
Саба эрте баш руханийлер ве халкънынъ акъсакъаллары, Исаны ольдюрмек къарарыны чыкъармакъ ичюн, бирлешип топландылар.


text:
Исаны саткъан Иуда исе, Онынъ олюмге укюм этильгенини билип, пешман этти ве отуз кумюшни баш руханийлер ве акъсакъалларгъа къайтарып:


text:
- Мен гуна яптым, къабаатсыз адамны саттым, - деди. Олар исе:<br/> - Бундан бизлерге не? О сенинъ ишинъ! - дедилер.


text:
Баш руханийлер акъчаны алып: «Бу парада къан бар, оны хазинеге къоймагъа Къанун рухсет этмей», - дедилер.


text:
Озьара анълашып, бу акъчагъа чет адамлар комюледжек мезарлыкъ ичюн чёльмекчининъ тарласыны сатын алдылар.


text:
Шунынънен Йирмея пейгъамбернинъ агъзындан айтылгъаны беджерильди:<br/> <n>«Исраиль огъуллары Онъа фият къойгъан</n><br/> <n>отуз кумюшни алды.</n>


text:
Иса исе акимнинъ огюнде турды. Аким Ондан:<br/> - Сен еудийлернинъ Падишасы оласынъмы? - деп сорады.<br/> - Сен озюнъ Манъа «Падиша» дейсинъ, - деди онъа Иса.


text:
Халкъ топлангъанда, Пилат олардан:<br/> - Сизлер кимни азат эткенимни истейсиз? Иса Бараббаны, я да Месих деп адлангъан Исанымы? - деп сорады.


text:
Пилат, къады курсюсине отургъанда, апайындан хабер кельди: «О инсафлы адамгъа ич бир шей япма, чюнки бугунь мен тюшюмде О ичюн пек азап чектим».


text:
Амма баш руханийлер ве акъсакъаллар халкъны къандырдылар, Бараббаны азат этмесини ве Исаны ольдюрильмесини талап эттилер.


text:
Аким олардан:<br/> - Сизлер экисинден къайсы бирини азат эткенимни истейсиз? - деп сорады.<br/> - Бараббаны! - деп джевап бердилер.


text:
Пилат оларгъа:<br/> - Я Месих деп адлангъан Исанен не япайым? - деди.<br/> - Хачкъа мыхлансын! - деди олар.


text:
- О не яманлыкъ япты? - деп сорады аким. Лякин олар даа зияде багъырып:<br/> - Хачкъа мыхлансын! - дедилер.


text:
Пилат ич бир шей ярдым этмегенини, аксине исьян котериледжегини корип:<br/> - Мен бу адамнынъ къаны тёкюледжегинде къабаатлы дегилим. Бу ишни озьлеринъиз бакъынъыз! - деди де, халкънынъ козю огюнде сув кетиртип, эллерини ювды.


text:
Сонъ акимнинъ аскерлери Исаны преториягъа алып бардылар. Онынъ этрафында бутюн арбий болюкни топладылар.


text:
Тикенлерден тадж орип, башына такътылар. Онъ къолуна таякъ берип, Онынъ алдында тиз чёктилер ве:<br/> - Яшасын еудийлернинъ Падишасы! - деп масхара эттилер.


text:
Масхаралап тойгъан сонъ, устюнден урбаны чыкъарып, Озюнинъ урбаларыны кийдирдилер ве хачкъа мыхламакъ ичюн алып кеттилер.


text:
Олар чыкъып кетеяткъанларда, киренели Симон деген бир адамны расткетирдилер. Оны Исанынъ хачыны котерип бармагъа меджбур эттилер.


text:
Анда Исагъа ичмек ичюн оть къарыштырылгъан шарап бердилер. Иса оны къапып бакъты, амма ичмеге истемеди.


text:
Онынъ башы тёпесинде: «Бу - еудийлернинъ Падишасы Иса», - деп, къабаатыны косьтерген языны къойдылар.


text:
Исанен даа эки айдутны - бирисини Онынъ онъ тарафында, экинджисини исе сол тарафында хачкъа мыхлап къойдылар.


text:
- Эй, Сен, Алланынъ Сарайыны йыкъкъан ве учь кунь ичинде къургъан адам! Озюнъни Озюнъ къуртарса! Эгер Сен Алланынъ Огълу олсанъ, хачтан тюшсе!


text:
- Башкъаларны къуртара эди, Озюни исе къуртарып оламай! О - Исраильнинъ Падишасы! Хачтан тюшсюн, о вакъытта биз Онъа инанырмыз!


text:
Саат учьлерде Иса къатты сеснен къычырып:<br/> - Эли, Эли, лема савахтани? - деди. Бу сёзлернинъ терджимеси: «Аллам, Аллам! Сен не ичюн Мени къалдырып кеттинъ?» - демектир.


text:
Олардан бириси тез-тез чапып барып, сарувлы сюнгерни экши шарапкъа батырып, таякъ уджуна илиштирди де, Исагъа узатты.


text:
Шу ань Алла Сарайындаки перде тёпеден ашагъадже йыртылып, экиге болюнди. Ер титреди, къаялар ярылды.


text:
Олар къабирлеринден чыкъып, Иса тирильген сонъ мукъаддес шеэрге кирдилер ве чокъ адамларгъа корюндилер.


text:
Исаны къаравуллагъан юзбашы ве онынъ аскерлери, ер титрегенини ве башкъа вакъиаларны корип, пек къоркътылар ве:<br/> - Акъикъатен О - Алланынъ Огълу экен! - дедилер.


text:
Анда чокъ къадынлар да узакътан бакъып тура эдилер. Олар, Галилеядан башлап Исанынъ пешинден кетип, Онъа хызмет эткен эдилер.


text:
Оларнынъ арасында магдалалы Мерьем, Якъупнен Юсуфнынъ анасы Мерьем эм де Зебедай огъулларынынъ анасы бар эди.


text:
ве озюнинъ къаяда оюлгъан янъы къабринде дефн этти. Къабирнинъ агъзыны балабан бир ташнен къапатып, кетти.


text:
- Эфендимиз, биз О яланджы даа сагъ олгъанда: «Мен учь куньден олюлер арасындан турарым», - дегенини хатырладыкъ.


text:
Шунынъ ичюн сен учюнджи куню кечмегендже Онынъ мезарыны къорумагъа эмир эт. ёкъсам Онынъ шегиртлери келип джеседини хырсызлар да, сонъра халкъкъа: «О олюлер арасындан тирилип турды», - дерлер. Эм бу ялан биринджисинден де бетер олур, - дедилер.


text:
Пилат оларгъа:<br/> - Сизде сакъчылар бар. Барып, бильгенинъиз киби къабирни къаравулланъыз, - деди.


text:
Раатлыкъ куню кечкен сонъ, афтанынъ биринджи кунюнде, саба танъда магдалалы Мерьемнен башкъа Мерьем къабирни бакъмагъа бардылар.


text:
Бирден кучьлю зельзеле олды. Бу Алланынъ мелеги коктен энди ве къабирнинъ янына барып, ташны четке авдарды ве устюне отурды.


text:
Энди тез барынъыз да, Онынъ шегиртлерине: «Иса тирильди! О сизлерден эвель Галилеягъа бара. Сиз Оны анда корерсиз», - денъиз. Энди Мен сизлерге эписини айттым, - деди.


text:
Къадынлар тез-тез къабирден чыкъып, буюк къуванч ве къоркъу иле Онынъ шегиртлерине хабер этмеге чаптылар.


text:
Апансыздан Исанынъ Озю оларнынъ къаршысына чыкъып:<br/> - Мерабанъыз! - деди. Къадынлар Онынъ янына чапып бардылар ве аякъларыны къучакълап, теменна эттилер.


text:
Иса оларгъа:<br/> - Къоркъманъыз! Барып, къардашларыма айтынъыз, Галилеягъа барсынлар. Анда олар Мени корерлер, - деди.


text:
Къадынлар ёлда олгъанда, къабирни къоругъан бир къач къаравул барып, баш руханийлерге олгъан шей акъкъында хабер эттилер.


text:
- Биз гедже юкълагъан маальде Онынъ шегиртлери келип, джеседини хырсызлап кеттилер, - денъиз, - деп оларны огреттилер.


text:
Аскерлер акъчаны алып, баш руханийлер оларны огреткени киби яптылар. Бу хабер еудийлер арасында кенъ даркъалып, бугуньки куньлергедже яшап кельмекте.


text:
Шунынъ ичюн барынъыз! Эписи халкълардан адамларны Меним шегиртлерим япынъыз! Оларны Коклердеки Баба, Огъул ве Мукъаддес Рух адынен сувгъа батырып чыкъарынъыз ве Мен сизлерге буюргъан эр шейни тутмагъа оларгъа огретинъиз! Мен исе эр вакъыт, дюньянынъ сонъунадже сизлернен!


text:
Алланынъ Огълу Иса Месих акъкъында Къуванчлы Хабернинъ башланувы.<br/> Ешая пейгъамбер китабында Алланынъ бойле сёзлерини язгъан:<br/> <n>«Мына, Мен Сенинъ огюнъден хаберджимни ёллайым.</n>


text:
 Сахрада онынъ сеси янъгъырайджакъ:</n><br/> <n>„Раббининъ ёлуны азырланъыз,</n><br/> <n>кечеджек ерлерини тюм-тюз этинъиз!”»</n>


text:
Бойлеликнен, сахрада Ягъя пейда олды. О, адамларны, гуналарынынъ багъышланмасы ичюн тёвбе этип, сувгъа батырылып чыкъармагъа огрете ве сувгъа батырып чыкъара эди.


text:
Бутюн Еудие мемлекетинден ве Ерусалим шеэринден адамлар Ягъягъа келе эдилер. Олар озь гуналарыны айта эдилер. О исе, кельгенлерни Иордан озенининъ сувуна батырып чыкъара эди.


text:
Ягъя деве юнюнден орюльген урба, белинде мешин къушакъ такъып юре эди. Ашагъан ашы - чегертки ве кийик бал эди.


text:
О, шойле хитап этип айта эди:<br/> - Меним пешимден менден де Къудретлиси келеята. Мен, эгилип, Онынъ аякъкъапларынынъ багъыны чезмеге биле ляйыкъ дегилим.


text:
О куньлерде Галилеянынъ Назарет шеэринден Иса келип чыкъты. Ягъя Оны Иордан озенине батырып чыкъарды.


text:
Анда къыркъ кунь девамында Иблис Оны сынавгъа огъратты. Иса кийик айванлар арасында яшады. Онъа мелеклер хызмет эттилер.


text:
- Вакъты-саати кельди! Алла Падишалыгъы якъынлашты! Тёвбе этинъиз, Къуванчлы Хаберге инанынъыз! - дей эди Иса.


text:
Иса, Галилея голю боюндан кечеяткъанда, Симоннынъ, къардашы Андрейнен берабер балыкъ сачмаларыны гольге аткъаныны коре. Олар балыкъчы эдилер.


text:
Иса оларгъа:<br/> - Меним артымдан юрюнъиз. Шимди сиз балыкъ дегиль де, инсан тутаджакъсынъыз, - деди.


text:
Бираз юрген сонъ, Иса Зебедайнынъ огълу Якъупны ве онынъ къардашы Юханны корьди. Олар къайыкъ ичинде отурып балыкъ сачмаларыны тюзете эдилер.


text:
Иса агъа-къардашны чагъырды, ве олар, бабалары Зебедайны ыргъатларнен берабер къайыкъта къалдырып, Онынъ пешинден кеттилер.


text:
Олар Кафарнаум шеэрине кельген сонъ, биринджи раатлыкъ куню Иса синагогагъа кирип, адамларны огретип башлады.


text:
Онынъ айткъан сёзлерини эшиткенлер эписи шашып къала эдилер. Чюнки О, Къанун оджалары киби дегиль, буюк къудрет берильген адам киби огрете эди.


text:
- Эй, назаретли Иса, Сен бизден не истейсинъ? Бизни гъайып этмек ичюн кельдинъми? Мен Сенинъ ким олгъанынъны билем! Сен Алланынъ Азизисинъ! - деп къычырды о.


text:
Буны корьгенлер эписи шашып къалдылар. Бир-биринден:<br/> - Бу насыл шей? - деп сорай эдилер. - Насылдыр бир яп-янъы огретюв... Онынъ къудрети о къадар буюк ки, О, арам рухларгъа эмир эте, олар исе Онъа бойсуналар.


text:
О, хастанынъ янына барып, оны къолундан тутып турсатты. Къадыннынъ сыджагъы шу дакъкъасы тюшти. О турып, оларгъа софраны донатты.


text:
Иса чешит тюрлю хасталарны тедавийледи, чокъ шейтанларны къувып чыкъарды, амма оларгъа ич бир шей айтмагъа ясакъ этти, чюнки олар Онынъ ким олгъаныны бильдилер.


text:
Саба, танъ атмаздан эвель турып, Иса эвден чыкъты ве адам олмагъан бир ер тапып, дувалар окъуп башлады.


text:
- Айдынъыз, башкъа ерлерге барайыкъ, - деди оларгъа Иса. - Къомшу къасабаларгъа барып, анда да Алланынъ Сёзюни анълатаджагъым, чюнки Мен шу макъсатнен ёлгъа чыкътым.


text:
Бойледже, Иса, оларнынъ синагогаларында Алланынъ Сёзюни анълатып ве шейтанларны къувып чыкъарып, бутюн Галилея топрагъыны айланып чыкъты.


text:
Куньлернинъ биринде Исагъа бир адам кельди. Онынъ бутюн тенини арам лепра хасталыгъы баскъан. О, Исанынъ янына барып, тиз чёкип ялварды:<br/> - Эгер истесенъ, мени эляллап тедавийлерсинъ.


text:
Иса оны аджыды, къолуны узатып хастагъа тийди де, шойле деди:<br/> - Мен истейим, сени эляллап тедавийлейим.


text:
- Сакъын, кимсеге бир шей айтма! Руханийге барып корюн де, тедавийленгенинъ ичюн Муса буюргъан шейни бер де, о, эписине шаатлыкъ олсун, - деди.


text:
Амма о адам кетип, озюнен олгъан вакъианы орталыкъкъа даркъатып башлады. Нетиджеде, Иса энди шеэр ичинде ачыкъ юрип оламады ве адам олмагъан ерлерде къалды. Онъа анда да адамлар эр ерден келе эдилер.


text:
о къадар чокъ адам топланды ки, къапунынъ огюнде, азбарда биле ер ёкъ эди. Иса оларгъа Алланынъ Сёзюни анълата эди.


text:
Адам чокълугъындан Исагъа якъынлашмакъ имкяныны тапалмай, олар Онынъ тёпесинде эвнинъ дамыны ачып, хастаны яткъан тёшеги устюнде яваштан Исанынъ янына тюшюрдилер.


text:
«Бу адамнынъ айткъанлары недир? Бойле сёзлер куфюрдир! Гуналарны Алладан башкъа ким багъышлай биле?»


text:
Иса бир кереден Озь рухунен оларнынъ фикирлерине далды да, оларгъа шойле деди:<br/> - Сизинъ юреклеринъиздеки тюшюнджелер недир!


text:
Хастагъа айтыладжакъ сёзлерден къайсы къолайджа: «Гуналарынъ багъышланды», - я да «Тур, тёшегинъни ал да, бар», - демекми?


text:
Амма, Инсан Огълунынъ ер юзюнде гуналарны багъышламагъа къудрети олгъаныны да билинъиз! - деди. Сонъ хастагъа:


text:
Адам шу дакъкъасы турды, тёшегини котерди ве эписининъ козю огюнде чыкъып кетти. Буны корьгенлер шашып къалдылар.<br/> - Биз бойле шейлерни ич бир вакъыт корьмедик! - деп, Аллагъа шукюрлер эттилер.


text:
Шу ерлерден кечкенде, Иса салым топлангъан еринде отургъан Алфейнинъ огълу Левийни корьди.<br/> - Меним артымдан юр! - деди онъа Иса. Левий турып, Исанынъ артындан кетти.


text:
Сонъ Иса Левийнинъ эвинде эди. Бир софра башында Онен ве Онынъ шегиртлеринен берабер чокъ салым топлайыджылары ве гунакярлар да ашап-ичип отура эдилер. Онынъ артындан юргенлернинъ сайысы ёкъ эди.


text:
Исанынъ салым топлайыджылары ве гунакярларнен отурып ашап-ичкенини корьген фериселер ве Къанун оджалары Онынъ шегиртлерине:<br/> - Бу насыл шей? О салым топлайыджылары ве гунакярнен ашап-ичип отура да! - дедилер.


text:
Буны эшиткен Иса оларгъа шойле деди:<br/> - Эким сагъламларгъа дегиль, хасталаргъа керек. Мен инсафлы адамларны дегиль, гуналыларны чагъырмагъа кельдим.


text:
Бир кунь Ягъянынъ шегиртлери ве фериселер урф-адет боюнджа аштан-сувдан вазгече эдилер. Адамлар, Исагъа келип, бойле суаль бердилер:<br/> - Ягъянынъ ве фериселернинъ шегиртлери аштан-сувдан вазгечкенде, Сенинъ шегиртлеринъ ашап-ичип юргенлери недир?


text:
Иса оларгъа шойле джевап берди:<br/> -Тойгъа чагъырылгъан киевнинъ мусафирлери, киев оларнен олгъанда, ашны ред этерлерми? ёкъ, киев оларнен олгъандже, ашап-ичерлер!


text:
Амма ойле куньлер келеджек ки, киевни араларындан аладжакълар, иште о вакъыт олар аштан вазгечеджеклер.


text:
Кимсе эски урбагъа янъы парчадан ямав къоймаз, чюнки янъы ямав эски урбадан йыртылып, тешикни даа бетер алгъа кетирир.


text:
Эм, кимсе яш шарапны эски мешин торбаларына толдурмай, чюнки яш шарап джарты торбаны да йыртаджакъ, шарап да бозуладжакъ, торба да гъайып оладжакъ. Яш шарапны янъы мешин торбаларгъа толдуралар.


text:
Раатлыкъ куньлерининъ биринде Иса богъдай тарласындан кечип кетеяткъан. Онынъ шегиртлери ёл бою башакъларны къопарып башлайлар.


text:
Буны корьген фериселер Исагъа:<br/> - Бакъ сен оларны! Раатлыкъ куню ясакъ этильген шейлерни не ичюн япалар?


text:
Иса оларгъа шойле джевап берди:<br/> - Сиз Давут падиша ве онынъ адамлары ач ве мухтадж олгъанда не япкъанлары акъкъында окъумадынъызмы?


text:
О, Авиатар баш руханий олгъан заманда Алланынъ Эвине кирип, тек руханийлерге ашамагъа мумкюн олгъан теклиф пителерини ашагъан ве адамларына да берген.


text:
Раатлыкъ куню бу сакъатны тедавийлер экенми, деп, Оны къабаатламакъ ичюн, артындан бакъып тура эдилер.


text:
Сонъ оларгъа бойле суаль берди:<br/> - Раатлыкъ куню яхшылыкъ я да яманлыкъ япмакъ мумкюнми? Къанун нени рухсет эте? Джан къуртармакъмы я да ольдюрмекми?<br/> Олар индемедилер.


text:
Иса адамларнынъ о къадар таш юрекли олгъанларына къайгъырып, этрафына кедер ве ачувнен бакъты. Къолу сакъат адамгъа исе:<br/> - Къолунъны узат! - деди. О, сакъат къолуны узаткъанынен, къолу тюзельди.


text:
Фериселер исе кетип, шу саат Ироднынъ тарафдарларынен бирликте топлашып, Исаны насыл этип ольдюрмеге акъыл таныштылар.


text:
Иса шегиртлеринен берабер голь тарафкъа ёл алды. Онынъ артындан Галилея ве Еудиеден пек чокъ адам юре эди.


text:
Онынъ япкъанларыны эшитип, тап Ерусалим, Идумея, Иордан аркъасындан, Тир ве Сидон виляетлеринден адам акъынтысы келип етти.


text:
Чокъ адамны тедавийлегенини билип, чешит хасталыкъларгъа огърагъанлар бир-бирини итеклеп Онъа токъунмакъ истей эдилер.


text:
Ондан сонъ Иса дагъ устюне чыкъып, шегиртлеринден Озю сайлап алгъанларыны чагъырды. Олар Исанынъ янына кельдилер.


text:
Иса, янында бутюн вакъыт олсунлар, Алла Сёзюни даркъатсынлар ве инсанлар ичинден джин къувмакъ къудретини алсынлар деп, Озюне он эки эльчи сайлап алды.


text:
Зебедай огълу Якъуп, онынъ къардашы Юхан (Иса оларгъа Боанергес, я да «Гурюльдюнинъ огъуллары» адыны берди),


text:
Бундан сонъ Иса эвине къайта. Анда кене о къадар адам топланды ки, оларгъа бир тилим отьмек ашамагъа биле вакъыт олмады.


text:
Ерусалимден кельген Къанун оджалары исе:<br/> - Онынъ ичинде Беэльзебул шейтан бар! Шунынъ ичюн О, джинлерни джинлер башлыгъы къуветинен къувып чыкъара! - дедилер.


text:
Иса исе, оларны янына чагъырып, кинаели икяелер айтып башлады:<br/> - Иблис Иблисни насыл къувып чыкъараджакъ?


text:
Кимсе, кучьлю адамнынъ эвине кирип, онынъ малыны хырсызламаз. Амма башта кучьлю адамны багъласа, бутюн мал-мулькюни хырсызлап кетер.


text:
Амма Мукъаддес Рухкъа айтылгъан куфюр сёзлер эбедий багъышланмайджакъ, о эбедий джезагъа махкюм этиледжек.


text:
Исанынъ анасынен къардашлары келип чыкътылар. Озьлери эвге кирмейип, Оны чагъырмакъ ичюн адам ёлладылар.


text:
Исанынъ этрафында пек чокъ адам бар эди. Олар Онъа:<br/> - Ананънен къардашларынъ ве къыз-къардашларынъ тышарыда турып, Сени чагъыралар, - дедилер.


text:
Иса кене голь боюнда адамларны огрете эди. Онынъ янына о къадар чокъ адам топланды ки, Иса къайыкъкъа отурып сувгъа тюшмеге меджбур олды. Адамлар исе ялыда къалдылар.


text:
О урлукъ сачкъанда, базы урлукълар ёл кенарына тюше. Шу арада къушлар учып келелер де, урлукъларны чокъуп ёкъ этелер.


text:
Урлукъларнынъ бир къысмы тикенликке тюшкен экен, тикенлер тез оселер ве фиданларны богъып, гъайып этелер.


text:
Яхшы топракъкъа тюшкен урлукълар исе чыкътылар ве буюк олып осьтилер, яхшы берекет бердилер: бир урлукътан отуз къат, башкъалары алтмыш ве дигерлери юз къат арткъач берекет кетирдилер.


text:
Адамлар даркъалып, Исанынъ янында тек он эки шегирти ве Онынъ артындан эр вакъыт юргенлер къалгъанда, олар Исадан кинаели икяелернинъ манасыны сорадылар.


text:
Иса оларгъа:<br/> - Алла Падишалыгъынынъ сыры сизге белли. Тышарыда къалгъанлары исе эр шейни кинаели икяелер ярдымынен анълайлар.


text:
Оларгъа кинаели икяелерни айтылгъанынынъ макъсады шундадыр:<br/> <n>«Олар, козьлеринен бакъып - корьмесинлер,</n><br/> <n>къулакъларынен эшитип - анъламасынлар,</n><br/> <n>сонъ тёвбе этмесинлер, гуналары багъышланмасын!»</n>


text:
Бу кинаели икяени анъламадынъызмы? Ойле олса, башкъа икяелерни насыл анълайджакъсыз? - деди оларгъа Иса.


text:
Базы адамлар ёл кенарындаки топракъкъа ошайлар. Олар сёзни динълегенде, Иблис бирден келип, бу адамларнынъ юрегине сачылгъан сёзни - урлукъны - хырсызлап кете.


text:
Дигерлери, урлукъны алгъан, ташлы топракъкъа ошайлар. Олар, сёзни эшитип, оны тезликнен ве къуванчнен къабул этелер.


text:
Олар, де бир шейге, де башкъа шейге дикъкъат этип, урлукъкъа тамыр атмагъа бермейлер. Оларнынъ башына шу сёз ичюн къаза-беля кельсе, олар аман ёлундан къайталар.


text:
амма аят къасеветлери, зенгинликнен алданув ве башкъа шейлер истеклери келип, сёзни бастыралар, ве урлукълар берекетсиз къалалар.


text:
Урлукъны алгъан, яхшы топракъкъа ошагъан адамлар да бар. Олар, сёзни эшитип, оны къабул этелер. Олардан базылары отуз къат, башкъалары алтмыш къат ве дигерлери юз къат берекет берелер.


text:
Иса сёзюни девам этти:<br/> - Чыракъны эвге кетирип, оны къопкъа, я да ятакъ тюбюне къоярсызмы? ёкъ, оны къандиль устюне къоялар!


text:
Эр бир шей озь вакътында айтылмакъ ичюн, гизлене. Эр бир шей, озь вакътында чыкъарылмакъ ичюн, сакълана.


text:
Иса сёзюни девам этти:<br/> - Эшиткенинъизге дикъкъат этинъиз. Сиз насыл ольчев иле ольчесенъиз, сизге де айны шу ольчевнен ольчеп бериледжек. Даа къошып бериледжек.


text:
Топракъ озь-озюнден башта ешиль сапчыкъны, сонъ башакъны, ондан сонъ башакъта толгъан ашлыкъны чыкъара.


text:
Сонъ Иса шойле деди:<br/> - Алла Падишалыгъыны ненен къыяслайыкъ? Оны насыл кинаели икяенен ифаделейик?


text:
Мына, Алланынъ Падишалыгъы бир хардал урлугъына ошай: оны топракъкъа сачкъанда, ер юзюнде бу урлукътан да юфакъ урлукъ олмай.


text:
Амма, сачылгъан сонъ ойле осип котериле ки, бостандаки бутюн осюмликлерден юксек ола. Онынъ пытакълары о къадар буюк олалар ки, къушлар оларнынъ салкъынында юва къуралар.


text:
Иса, даа чокъ кинаели икяелер айтып, адамларгъа, сыгъдыргъанлары къадар, Алланынъ Сёзюни анълата эди.


text:
О, эр шейни кинаели икяелернен айта эди. Тек шегиртлеринен бир Озю къалгъанда, оларгъа бу шейлерни ачыкъ анълата эди.


text:
Олар, адамларны къалдырып, къайыкъта отургъан Исаны озьлеринен берабер алдылар. Янларында башкъа къайыкълар да бар эди.


text:
Иса исе, къайыкънынъ къуйругъы тарафында, башыны ястыкъкъа къойып, юкълай эди. Шегиртлери Оны уятып:<br/> - Оджам! Биз сувгъа баткъанымыз Сен ичюн эп бирми? - дедилер.


text:
Иса уянып, еринден турды да, фуртуна елине:<br/> - Токъта! - деди ве гольге тынчланмагъа эмир этти. Шу ань ель тынды, ве гольге тынчлыкъ чёкти.


text:
Ондан сонъ О, шегиртлерине:<br/> - Не ичюн сизлер бойле къоркъакъсынъыз? Сизинъ иманынъыз къаерде? - деди.


text:
Шегиртлери исе къоркъып ве шашып къалдылар. Бир-бирлеринден:<br/> - Кимдир бу я? Ель де, голь де Онъа бойсуналар! - деп сораштылар


text:
Иса къайыкътан тюшкенинен, бирден Онъа таба шу ердеки къабирлернинъ арасындан джин ургъан бир адам чыкъты.


text:
Оны чокъ керелер зынджырларнен багълап, аякъларына бугъавлар кирсетселер де, о зынджырларны узип, бугъавларны сындырып ташлай эди. Онъа кимсенинъ кучю етмей эди.


text:
Гедже-куньдюз токътамайып, къабирлер арасында, къырлар устюне чыкъып, озюни ташларнен урып, багъырып юре эди.


text:
бар сесинен ялварды:<br/> - Эй Иса, Юдже Алланынъ Огълу, менде не ишинъ бар? Алланынъ акъкъы ичюн, мени къыйнама!


text:
Иса ондан:<br/> - Адынъ не? - деп сорады.<br/> - Адым Орду, чюнки бизлер чокъмыз, - деп джевап берди о.


text:
Иса оларгъа рухсет берди. Джинлер исе, шу адамдан чыкъып, домузларгъа кирдилер. Сонъ эки бинъге якъын домуз тик къая устюнден гольге секирип, сув ичинде богъулып ольдилер.


text:
Домузларны отлаткъан адамлар къачып кетип, бу адисе акъкъында шеэрде ве онынъ этрафларындаки къасабаларда биле айтып чыкътылар. Бутюн адамлар не олгъаныны бакъмагъа кельдилер.


text:
Олар Исанынъ янына келип, бакъсалар: анавы, бир орду джин ургъан адамнынъ акъылы озюне кельгенини, озю де кийинип-къушанып отургъаныны корип, пек къоркътылар.


text:
Бу вакъианы корьгенлер о адам джинлеринден насыл къуртулгъаныны ве домузлар неге огърагъанлары акъкъында халкъкъа тариф эттилер.


text:
Амма Иса разылыкъ бермеди.<br/> - Озь эвинъе, якъынларынъа бар, Рабби сени аджып, сен ичюн не япкъаныны ве санъа мерамет косьтергенини оларгъа айтып бер, - деди онъа.


text:
О адам кетти. Он Шеэр топракъларында, о, Иса онъа не япкъаныны айтып юре эди. Буны эшиткенлер шашып къала эдилер.


text:
Иса къайыкъ ичинде отурып, кене шу гольнинъ башкъа ялысына баргъанынен, Онынъ этрафында чокъ адам топлангъан эди. Иса гольнинъ ялысында оларны окъута эди.


text:
Шу вакъытта Онынъ янына синагога башлыкъларындан Яир адлы бир адам кельди. Исаны корьгенинен, Онынъ аякъларына йыкъылды да,


text:
ярдым истеп ялварды:<br/> - Къызым олюм алында ята. Эвиме келип, онъа эллеринъни къойсанъ, о, сагъ къалып, тюзеледжек! - деди.


text:
О чешит экимлерден чокъ азап чеккен, бутюн мал-мулькюни масраф эткен, амма ич бир файда корьмеген, аксине, алы даа бетер олгъан.


text:
Шу къадын, Иса акъкъында эшитип, адам къалабалыгъында Онынъ артындан барып, гизлиден Исанынъ кийимине тийди.


text:
Иса исе Озюнден кучь чыкъкъаныны дуйды. О, этрафындаки адамларгъа чевирилип:<br/> - Меним кийимлериме ким тийди? - деп сорады.


text:
Шегиртлери Онъа:<br/> - Сенинъ эр тарафынъда адамлар къалабалыгъыны корип турасынъ ве даа, кийимлериме ким тийди, деп сорайсынъмы? - дедилер.


text:
Озюне не олгъаныны анълагъан къадын къоркъып-къалтырап Онынъ алдына кельди де, Исанынъ аякълары тюбюне озюни ташлап, бутюн акъикъатны Онъа айтып берди.


text:
Иса исе онъа:<br/> - Къызым, сени иманынъ къуртарды. Тынчлыкънен бар ве хасталыгъынъдан азат ол,- деди.


text:
Иса бу сёзлерни айткъанда, синагога башлыгъынынъ эвинден адамлар келип, онъа:<br/> - Къызынъ ольди. Оджаны къасевет эттирме, - дедилер.


text:
Олар синагога башлыгъы Яирнинъ эвине келип чыкъкъанда, Иса анда шашкъынлыкъны ве кескин сеслернен такъмакълап агълагъанларны корьди.


text:
Иса эвге киргенинен:<br/> - Сизлер неден кедерленесинъиз? Не ичюн агълайсынъыз? Бу бала ольмеген, о юкълап ята, - деди.


text:
Онынъ устюнден кульгенлер де олды. Амма Иса, эписини тышарыгъа чыкъарып, тек къызчыкънынъ ана-бабасы ве Озь шегиртлеринен берабер, къызчыкъ яткъан одагъа кирди.


text:
Анда баланынъ къолуны алды ве:<br/> - Талита, кум! - деди. Бу сёзлернинъ терджимеси: «Эй, къызчыкъ, санъа айтам: тур еринъден!» - демектир.


text:
Къызчыкъ шу дакъкъасы еринден турды ве юрип кетти. О, энди он эки яшларында эди. Бу аджайип шейни корьген адамлар эписи шашып къалдылар.


text:
Иса исе оларгъа:<br/> - Буны кимсе бильмесин, - деп, къатты эмир этти. Къызчыкъкъа да аш берильмесини буюрды.


text:
Раатлыкъ кунюнде Иса синагогада адамларны огрете эди. Оны динълегенлерден чокъ адамы шашып:<br/> - Бу бильгиге О къайдан малик олгъан экен? Онъа бойле акъылны ве бойле аджайип шейлерни япмакъ къуветини ким берген?


text:
Мерьемнинъ огълу, Якъуп, Йосе, Иуда ве Симоннынъ агъасы, адий бир дюльгер Иса дегильми я? Онынъ къыз къардашлары да мында, бизим арамызда турмайлармы? - деди ве Исаны ред эттилер.


text:
Иса исе оларгъа:<br/> - Пейгъамберге эр ерде урьмет этелер, тек озь ветанында, озь эвинде ве озь сой-сопларынынъ арасында Онынъ къадрине етмейлер, - деди.


text:
Он эки шегиртини янына чагъырып, оларны экишер-экишер болип халкъ арасына ёллады ве арам рухларны къувмакъ ичюн къудрет берди.


text:
Оларгъа эмир этип:<br/> - ёлгъа таякъларынъыздан гъайры ич бир шей: не торба, не пите, не де къушагъындаки бакъыр акъча алынмасын,


text:
Эгер бир ернинъ адамлары сизни къабул этмеселер ве динълемеселер, шу ерден чыкъаяткъанда, аякъларынъыздан тозны къакъып кетинъиз. Бу, оларгъа къаршы шаатлыкъ олур, - деди Иса.


text:
Ирод падиша да Иса акъкъында эшитти, чюнки Исанынъ намы белли олды, ве адамлар айта эдилер ки, «Сувгъа Батырыджы Ягъя тирильди! Шунынъ ичюн онда аджайип шейлер япмагъа кучю бар».


text:
Башкъалары исе: «О - Ильяс», - деп сая, даа башкъалары: «О - эвельки пейгъамберлер киби бир пейгъамбердир», - дей эдилер.


text:
Ирод озь къардашы Филипнинъ сабыкъ апайы олгъан Иродиягъа эвленген сонъ, Ягъяны зиндангъа ташлагъан эди.


text:
Чюнки Ягъя Иродгъа:<br/> - Къанун боюнджа санъа бу къадынны апай этип алмагъа олмай, - деп, юре эди.


text:
чюнки Ирод Ягъянынъ инсафлы ве азиз адам олгъаныны билип, ондан къоркъа ве оны къорчалай эди. Ягъянынъ сёзлерини бегенип, динълей эди, амма бу сёзлер оны буюк бир шашкъынлыкъ ичинде къалдыра эдилер.


text:
Бир куню къолай фырсат тапылды. Ирод догъгъан куню мунасебетинен озюнинъ буюклери, бинъбашлары ве Галилея башлыкълары ичюн зияфет япты.


text:
Анда Иродиянынъ къызы келип оюнгъа тюшти. Онынъ ойнагъаныны эм Ирод, эм мусафирлер пек бегендилер. Сонъ падиша къызгъа:<br/> - Не истесенъ, исте, мен санъа беририм, - деди.


text:
Къыз андан чыкъып, анасына:<br/> - Нени истейим? - деди.<br/> - Сувгъа Батырыджы Ягъянынъ башыны сора! - деди анасы.


text:
Къыз шу ань падишанынъ янына чапып барып:<br/> - Манъа шимди Ягъянынъ башыны алып, бир табакъ устюнде кетирсинлер, - деди.


text:
Падиша пек буюк къасеветке тюшти. Амма янында олгъан мусафирлер ве озюнинъ берген сёзю ичюн, къызнынъ риджасыны ред этмеге истемеди.


text:
О, джеллятны йиберип, Ягъянынъ башыны кетирмесини буюрды. Джеллят зиндангъа барып, Ягъянынъ башыны кести


text:
Эльчилер Исанынъ янына къайтып, насыл ишлер япкъанларыны, халкъкъа нелер огреткенлерини айтып бердилер.


text:
Иса оларгъа:<br/> - Энди исе, тынч ве адам чокъ олмагъан бир ерге барынъыз да, бир озюнъиз къалып, раатланынъыз, - деди, чюнки келип-кеткенлернинъ чокълугъындан оларнынъ аш ашамагъа биле вакъты ёкъ эди.


text:
Амма адамлар оларнынъ кетеяткъанларыны корьдилер, ве чокъ адамлар Исаны таныдылар. Якъын шеэрлернинъ сакинлери джаяв ёлгъа чыкъып, Исанен шегиртлери бараяткъан ерге ялыдан чапып, олардан эвель етип кельдилер.


text:
Иса къайыкътан чыкъкъанда, адамларнынъ чокълугъыны корип, оларны аджыды. Чюнки олар чобансыз къойларгъа ошай эдилер. Иса оларгъа чокъ шейлерни огретип башлады.


text:
Баягъы вакъыт кечкен сонъ, шегиртлери Исанынъ янына келип:<br/> - Бу ерде кимсе яшамай экен, эм энди кеч олды.


text:
Халкъны йибер, этрафтаки койлерге барып, озьлерине аш сатын алсынлар, чюнки оларнынъ ашамагъа ич бир шейлери ёкъ, - дедилер.


text:
Иса исе:<br/> - Сизлер оларгъа аш беринъиз! - деди.<br/> - О къадар пара къайдан алайыкъ? Бу адамларны тойдурмакъ ичюн, бир чувал акъча керек! - дедилер Онъа.


text:
Иса:<br/> - Не къадар отьмегинъиз бар? Барып бакъынъыз, - деди. Олар бакъып келип:<br/> - Беш дане отьмек ве эки дане балыкъ бар экен, - дедилер.


text:
Иса беш отьмекнен эки балыкъны алды ве козьлерини коклерге котерип шукюр дувасыны окъуды. Отьмеклерни болип, адамларгъа даркъатмакъ ичюн шегиртлерине берди. Эки балыкъны да эписине болип берди.


text:
Бундан сонъ, Иса шегиртлерине, тез-тез къайыкъкъа отурып, гольнинъ къаршы ялысындаки Бетсайда шеэрине Ондан эвель кечмеге буюрды. Озю исе адамларны йибереджек эди.


text:
Ель шегиртлернинъ къайыгъына къаршы эсе эди. Иса оларнынъ къайыкъта ельге къаршы ялдап къыйналгъанларыны корип, танъ атмаздан О, сув устюне басып, шегиртлери тарафкъа ёл алды. Оларгъа якъынлашып, янларындан кечип кеткен киби олды.


text:
Оны корьгенде эписининъ юреклери къоркъудан ойнады. Амма Иса шу ань оларгъа:<br/> - Джесюр олунъыз! Бу - Меним! Къоркъманъыз! - деди.


text:
Шойле дегенинен, барып къайыкъкъа чыкъты. Шу дакъкъасы ель де тынды. Бу шей шегиртлерни даа бетер шашырды.


text:
Тезден бу хабер бутюн этрафкъа даркъалды. Исанынъ къайда олгъаныны эшиткенлер, хасталарны тёшеклер устюнде котерип кетире эдилер.


text:
О къайда бармаса да - койлерде, шеэрлерде - адамлар хасталарны ачыкъ мейданларгъа чыкъарып яткъыза эдилер. Ондан исе, урбасынынъ бир этегине тиймек ичюн рухсет сорай эдилер. Онъа къол тийдирип олгъанлар эписи сагълам ола эдилер.


text:
Олар, Исанынъ шегиртлеринден базылары кирли къолларынен, я да эллерини ювмайып, отьмек ашагъанларыны корьгенлер.


text:
Фериселер ве эписи еудийлер баба-деделерининъ урф-адетлерини сакълап, къолларыны яхшы этип ювмагъандже, аш ашамагъа отурмагъанлар.


text:
Базаргъа барып кельген сонъ да, башта ювуналар, сонъ аш ашайлар. Шунынънен, пиалалар, бардакълар, бакъыр чанакъ-чёльмеклерни ве ятакъларны ювып, даа чокъ адетлерни кутелер.


text:
Фериселер ве Къанун оджалары Исадан:<br/> - Сенинъ шегиртлеринъ баба-деделеримизнинъ адетлерини не ичюн сакъламайлар? Не ичюн ювулмагъан къолларынен отьмек ашайлар? - деп сорадылар.


text:
Иса оларгъа шойле джевап берди:<br/> - Экиюзьлюлер! Ешая пейгъамбернинъ Язысында сизлер акъкъында айткъан сёзлери пек яхшы экен:<br/> <n>«Бу халкъ Мени тильнен урьмет эте,</n><br/> <n>юреклери исе Менден пек узакъ.</n>


text:
Амма сиз: «Эгер бир адам ана я да бабасына: „Меним санъа береджек ярдымым - къурбан, Аллагъа багъышлангъан бахшыш”, - десе,


text:
Шунынънен, сиз озюнъизнинъ урф-адетлеринъизнен Алланынъ Сёзюни ёкъ этесиз. Бунъа ошагъан даа чокъ шейлер япасыз.


text:
Сонъ Иса бутюн халкъны янына чагъырып, шойле деди:<br/> - Эпинъиз Мени динъленъиз де, айткъанларымны анъламагъа тырышынъыз!


text:
Тышарыдан инсан ичине кирген ич бир шей оны арам этип оламай. Аксине, адамнынъ ичинден чыкъкъан шей оны арам эте.


text:
Иса, адамларнынъ арасындан чыкъып, эвге кирген сонъ, шегиртлери Ондан бу кинаели икяенинъ манасыны сорадылар.


text:
О оларгъа:<br/> - Гъалиба сиз де ойле акъылсызларсынъыз? - деди. - Тышарыдан адамнынъ ичине кирген ич бир шей оны арам этип оламагъаныны анъламайсызмы?


text:
Бу шейлер адамнынъ юрегине дегиль, ашкъазанына кире ве аякъёлгъа кете.<br/> Бунынънен Иса эписи ашларны элял этти.


text:
аиле садыкълыгъыны бозув, ачкозьлюлик, яманлыкъ, алдав, ахлякъсызлыкъ, пахыллыкъ, куфюр сёзлер, менменлик, акъылсызлыкъ чыкъа.


text:
Иса шу ерден чыкъып, Тир шеэри тарафкъа кетти. Анда О, бир эвге кирди ве буны ич кимсе бильмегенини истей эди, амма эп бир гизленип оламады.


text:
Къызыны джин ургъан бир къадын, Иса акъкъында эшитип, тез-тез келип, Онынъ аякълары тюбюне йыкъылды.


text:
Бу къадын Сурие-Феникеден олгъан ве еудий дегиль экен. Исагъа риджа этип, къызындан шейтанны къувып чыкъармасыны истеди.


text:
Иса исе онъа:<br/> - Башта балалар тойсун. Балалардан отьмекни алып, копеклерге ташламакъ яхшы дегильдир, - деди.


text:
Къадын Онъа:<br/> - Лафынъ догъру, Оджам, лякин копеклер де балалардан софра тюбюне тюшкен отьмек уфакъларыны ашайлар да, - деп джевап берди.


text:
Сонъ, Тир шеэринден къайткъанда, Иса Сидон шеэринден кечип, Он Шеэр тарафындан Галилея голюне барып чыкъа.


text:
Иса оны адамлар арасындан алып чыкъып, бир четке чеке де, пармакъларыны онынъ къулакъларына тыкъа, сонъ тюкюрип, хастанынъ тилине тийдире.


text:
Ондан сонъ кокке бакъып, агъыр нефес алып:<br/> - Эффата! - деди. Бу сёзнинъ манасы «Ачыл!» демектир.


text:
Иса:<br/> - Бу аджайип шей акъкъында кимсеге айтманъыз, - деп буюрды. Амма О, не къадар: «Айтманъыз», - десе де, халкъ даа чокъ айтып юре эди.


text:
Оларнынъ шашкъанларынынъ сынъыры ёкъ эди.<br/> - О, эр шейни яхшы япа, сагъырларны эшиттире, тильсизлерни исе лаф эттире, - дей эди олар.


text:
Шу куньлерде кене чокътан-чокъ адам топлангъан эди. Ашамагъа бир шей къалмагъаны ичюн, Иса шегиртлерини янына чагъырып:


text:
Эгер оларны эвлерине ач къалдырып йиберсем, ёлда такъаттан кесилирлер, чюнки базылары узакъ ерлерден кельгенлер, - деди.


text:
Шегиртлери бунъа:<br/> - Оларны тойдурмакъ ичюн бу сахрада ким, къайдан шу къадар отьмек аладжакъ? - деп, джевап бердилер.


text:
Сонъ Иса халкъкъа ерге отурмакъны буюрды. Еди отьмекни алып, шукюр этип парчалады ве даркъатмакъ ичюн шегиртлерине берди. Шегиртлер халкъкъа даркъаттылар.


text:
Фериселер чыкъып, Онен давалашып башладылар. Оны сынамакъ ичюн, коктен бир бельги косьтермесини истей эдилер.


text:
Лякин Иса, агъыр нефес алып, оларгъа:<br/> - Не ичюн бу несиль бельги талап эте? Сизлерге догърусыны айтам: бу несильге ич бир бельги косьтерильмейджек! - деди.


text:
Исанынъ шегиртлери ёлгъа отьмек алмагъа унуткъанлар. Къайыкъта бир отьмектен башкъа бир шей къалмагъан.


text:
Шу арада Иса, шегиртлерине эмирлер берип:<br/> - Манъа бакъынъыз, фериселер ве Ироднынъ маясындан сакъынынъыз! - деди.


text:
Иса, буны билип, оларгъа:<br/> - Сиз не ичюн озьара, янымызда отьмек ёкъ, дейсиз? Даа бир шей анъламайсынъызмы? Бунъа акъылынъыз етмейми? Юреклеринъиз даа кёрмы?


text:
Козьлеринъиз бар, амма корьмейсизми? Къулакъларынъыз бар, амма эшитмейсизми? - деди. - Сиз хатырлап оламайсызмы?


text:
Мен беш отьмекни парчалап, беш бинъ адамгъа болип бергенимде, сизлер ашап битирильмеген отьмекни къач сепетке джыйдынъыз?<br/> - Он эки сепет, - деди олар.


text:
- Мен еди отьмекни парчалап, дёрт бинъ адамгъа болип бергенимде, къач сепет отьмек къалды?<br/> - Еди сепет, - дедилер.


text:
Иса, сокъурнынъ къолундан тутып, койнинъ ичинден алып чыкъты. Козьлерини тюкюриклеп, къолларыны онынъ башына къойды да:<br/> - Бир шейлер коресинъми? - деп сорады.


text:
Иса даа бир кере кёрнынъ козьлерине къолларыны тийгизди. О, дикъкъатнен бакъып, эр шейни ачыкъ корьди, чюнки бутюнлей тедавийленди.


text:
Иса озь шегиртлеринен берабер Филипнинъ Кайсареясы этрафындаки койлерге кетти. ёлда шегиртлеринден:<br/> - Адамлар Мени ким деп саялар? - деп сорады.


text:
Шегиртлери:<br/> - Базылары Сени Сувгъа Батырыджы Ягъя, башкъалары - Ильяс, дигерлери исе - пейгъамберлерден бириси деп саялар, - дедилер.


text:
Иса олардан:<br/> - Я сиз Мени ким деп саясыз? - деп сорады. Пётр Онъа:<br/> - Сен Месихсинъ, - деди.


text:
Инсан Огълу чокъ азап чекеджеги, акъсакъаллар, баш руханийлер ве Къанун оджалары тарафындан ред этилип, ольдюриледжеги, амма учюнджи куню тириледжеги акъкъында Иса шегиртлерине огретип башлады.


text:
Амма Иса, айланып, шегиртлерине бакъты да, Пётрнынъ сёзюни болип:<br/> - ёкъ ол козюмден, Иблис! Сен Алланынъ ишлерини дегиль, адам ишлерини тюшюнесинъ, - деди.


text:
Сонъ Иса халкъны ве шегиртлерини янына чагъырып:<br/> - Ким Меним артымдан кетмеге истесе, озюнден вазгечип, озь хачыны котерип, Меним артымдан юрсюн.


text:
Ким джаныны къуртармагъа истесе, оны джояджакъ. Ким Мен ве Къуванчлы Хабер ичюн джаныны берсе, джаныны къуртараджакъ.


text:
Ким бу ороспу ве гунакяр несиль арасында Менден ве Меним сёзлеримден утанса, Инсан Огълу да, Алланынъ мукъаддес мелеклеринен берабер Бабасынынъ шерефи иле кельгенде, ондан утаныр, - деди.


text:
Иса девам этти:<br/> - Сизлерге догърусыны айтам: бу ерде тургъанлардан базылары даа олюмни корьмегендже Алла Падишалыгъынынъ бутюн къудретинен келишини кореджеклер.


text:
Алты кунь кечкен сонъ, Иса Пётр, Якъуп ве Юханны янына алып, юксек бир дагъгъа чыкътылар. Анда олардан гъайры кимсе ёкъ эди. Исанынъ бутюн корюнюши оларнынъ козьлери огюнде денъишти.


text:
Пётр да Исагъа:<br/> - Равви, бу ерде бизге не яхшы я! Учь чалаш къурайыкъ да, бириси Санъа, бириси Мусагъа, бириси Ильяскъа олсун, - деди,


text:
Шу вакъытта бир булут пейда олып, оларны кольгесинен къапатты. Булут ичинден:<br/> - Бу Меним севимли Огълумдыр, Оны динъленъиз! - деген бир сес кельди.


text:
Дагъдан тюшкенде, Иса оларгъа:<br/> - Инсан Огълу олюлерден тирильмегендже, бу корьген шейлеринъизни ич кимсеге айтманъыз, - деп буюрды.


text:
Олар бу эмирге бойсунсалар да, олюмден тирильмек не экени акъкъында бири-биринен акъыл таныша эдилер.


text:
Иса оларгъа шойле деди:<br/> - Догъру, Ильяс эвель келип, эр шейни азырламакъ керек. Амма не ичюн Инсан Огълу чокъ азап чекип хорланаджакъ, деп язылгъан?


text:
Мен сизге айткъаным шудыр: язылгъаны киби, Ильяс энди кельди, ве онынънен олар истегенлерини яптылар.


text:
Иса, къалгъан шегиртлерининъ янына къайтып кельгенде, оларнынъ этрафында чокъ адам ве оларнен давалашкъан Къанун оджаларыны корьди.


text:
Адамлардан бириси:<br/> - Оджам! Мен Санъа огълумны кетирдим; о тильсиз, чюнки онынъ ичине яман рух кирди.


text:
Шейтан онъа уджюм эткенде, оны ерге йыкътыра, баланынъ агъзындан копюк чыкъа, о, тишлерини гъыджырдатып, къатып къала, - деди. - Сенинъ шегиртлеринъе, шейтанны къувып чыкъарынъыз, деп ялвардым, лякин олар беджералмадылар.


text:
Иса:<br/> - Эй имансыз адамлар! Не вакъыткъадже Мен сизлернен оладжам? Не къадаргъадже сизлерге даянаджам? Баланы огюме кетиринъиз! - деди.


text:
Баланы Исанынъ янына кетирдилер. Шейтан Исаны корьгенинен, баланы къалтыратып башлады. Огъланчыкъ ерге йыкъылып, юварланды, агъзындан исе копюк чыкъа башлады.


text:
Иса онынъ бабасындан:<br/> - О, бу алгъа тюшкенинден не къадар вакъыт кечти? - деп сорады.<br/> - Балалыгъындан шойле, - деди бабасы.


text:
- Баланы ольдюрмеге истеп, шейтан оны чокъ кере де атешке, де сувгъа ташлады. Эгер къолунъдан кельсе, бизлерни аджып, ярдым эт, - деди.


text:
Халкъ чапып келип топлангъаныны корьген Иса арам рухкъа эмир этти:<br/> - Эй, тильсизлик ве сагъырлыкъ руху, Мен санъа эмир этем: баладан чыкъ ве онъа къайтып кирме! - деди.


text:
Шейтан, баланы бар кучюнен къалтыратып, айгъырып чыкъып кетти. Огъланчыкъ исе олю киби къыбырдамайып ята эди. Чокъ адам оны ольди деп сайдылар.


text:
Сонъ, Иса эвге киргенде, шегиртлери, О, бир озю къалгъаныны беклеп:<br/> - Не ичюн биз бу джинни къувып чыкъаралмадыкъ? - деп сорадылар.


text:
Олар шу ерден кетип, Галилеядан кечтилер. Иса оларнынъ олгъан ерини бир кимсе бильгенини истемей эди.


text:
О, шегиртлерини огретип, шойле деди:<br/> - Инсан Огълуны адамлар къолуна тутып береджеклер. Оны ольдюреджеклер. О, оледжек, амма учь куньден сонъ тириледжек.


text:
Олар Кафарнаум шеэрине къайтып кельдилер. Эвде Иса шегиртлеринден:<br/> - ёл бою сиз не акъкъында лаф эте эдинъиз? - деп сорады.


text:
Иса отурып, он эки шегиртини янына чагъырды:<br/> - Ким биринджи олмагъа истесе, эписинден сонъ олсун ве эписине хызмет этсин, - деди.


text:
- Ким бойле балалардан бирисини Меним хатырым ичюн къабул этсе, о Мени къабул эткен киби оладжакъ. Ким Мени къабул этсе, о тек Мени дегиль, Мени ёллагъанны да къабул этеджек.


text:
Юхан Исагъа:<br/> - Оджам! Биз Сенинъ адынъ ярдымынен шейтанларны къувып чыкъаргъан бир адамны корьдик. О, бизнен берабер юрмегени ичюн, биз онъа бу шейни япмагъа ясакъ эттик, - деди.


text:
Иса шойле деди:<br/> - Онъа ясакъ этменъиз! Чюнки Меним адым ярдымынен аджайип шей япкъан адам Мени бир кереден яманлап оламаз.


text:
Ким сизге Меним адым ичюн, чюнки сиз Месихнинъ шегиртлери оласыз, бир мешребе сув ичирсе биле, догърусыны айтам: о, мукяфатсыз къалмаз.


text:
Манъа инангъан бу кучюк балалардан бирисини ёлдан ургъан адамнынъ джезасы, онынъ бойнуна эшек айландыргъан дегирмен ташыны асып, денъизге ташлагъанындан да агъыр олур.


text:
Эгер къолунъ сени ёлдан урса, оны кесип ташла! Сен сакъат олсанъ да, эбедий аяткъа киредженъ. Бу, эки къолунънен джеэннемге, сёнмеген атешке огърагъанынъдан яхшыдыр.


text:
Эгер аягъынъ сени ёлдан урса, оны да кесип ташла! Сен чолакъ олсанъ да, эбедий аяткъа киредженъ. Бу, эки аякънен джеэннемге атылгъанынъдан яхшыдыр.


text:
Эгер козюнъ сени ёлдан урса, оны оюп чыкъар. Сенинъ бир козюнъ олса да, Алланынъ Падишалыгъына киредженъ. Бу, эки козьнен джеэннемге атылгъанынъдан яхшыдыр.


text:
Туз - яхшы шей. Амма туз тузлугъыны джойса, онынъ лезетини насыл къайтараджакъсыз? Ичинъизде тузунъыз олсун! Ве бир-биринъизнен муаббет яшанъыз.


text:
Иса, о ерден чыкъып, Иордан озенининъ артындаки Еудие мемлекетине кельди. Онынъ этрафында кене де пек чокъ адам топланды. О, Озь адети боюнджа адамларны огрете эди.


text:
Базы фериселер Оны сынамакъ ниетинен якъынлашып:<br/> - Къанун боюнджа акъайгъа озь апайындан айырылмакъ мумкюнми? - деп сорадылар.


text:
- Муса, акъай айырув къягъытыны язып апайындан айырылмагъа мумкюн деп, рухсет берген эди, - деди фериселер.


text:
Иса оларгъа джевап берип:<br/> - Юреклеринъиз таш киби олгъаны ичюн, сизлерге бу эмирни язып къалдырды, - деди.


text:
О, оларгъа:<br/> - Ким, озь апайындан айырылып, башкъасына эвленсе, о, сабыкъ апайына нисбетен аиле садыкълыгъыны боза, - деди.


text:
Исанынъ алдына, къолларынен тийип, хайыр дувасыны окъусын деп, балаларны кетире эдилер. Шегиртлер исе оларгъа ёл бермедилер.


text:
Иса буны корьгенде, ачувланып:<br/> - Балаларгъа Манъа кельмеге ёл ачынъыз, оларны токътатманъыз, чюнки Алланынъ Падишалыгъы оларнынъкидир.


text:
Сизлерге догърусыны айтам: ким Алланынъ Падишалыгъыны бала киби къабул этмесе, анда киралмайджакъ, - деди.


text:
Иса ёлгъа чыкъаяткъанда, кимдир чапып келип, Онынъ огюнде тиз чёкти ве:<br/> - Яхшы Оджам! Эбедий аяткъа насип олмакъ ичюн не япмакъ керек? - деп сорады.


text:
Сен эмирлерни билесинъ: адамнынъ джаныны алма, аиле садыкълыгъыны бозма, хырсызлама, ялан шаатлыкъ этме, алдатма, ана-бабанъны урьмет эт, - деди.


text:
О адам, Исагъа джевап къайтарып:<br/> - Оджам! Буларны эписини яшлыгъымдан берли япып келем, - деди.


text:
Иса онъа бакъты ве бир кереден оны бегенди.<br/> - Санъа бир шей етишмей. Бар, бутюн мал-мулькюнъни сатып, акъчасыны фукъарелерге болип бер. О вакъыт зенгинлигинъ кокте оладжакъ. Сонъ кель де, артымдан юр, - деди.


text:
Лякин, бу сёзлерни эшиткенинен, о адам къайгъы ичинде о ерден чыкъып кетти, чюнки онынъ байлыгъы буюк эди.


text:
Иса, этрафына козь ташлап, шегиртлерине:<br/> - Зенгин адамларгъа Алла Падишалыгъына кирмеси агъыр! - деди.


text:
Шегиртлер бу сёзлерни эшитип, шашып къалдылар. Иса исе, текрарлап:<br/> - Балаларым, Алла Падишалыгъына кирмеси пек агъыр!


text:
Шегиртлер даа бетер шашып, бир-биринден:<br/> - Ойле олса, ким къуртарыладжакъ экен? - деп сорадылар.


text:
Иса, оларгъа козьлерини тикип:<br/> - Адамларгъа бунынъ имкяны ёкъ, лякин Алланынъ ярдымынен имкяны бар. Чюнки Алла ичюн эр шей мумкюн ола, - деди.


text:
Пётр, сёз алып, Исагъа:<br/> - Мына, биз эр шейлеримизни къалдырып, Сенинъ артынъдан кеттик, - деди.


text:
Иса онъа:<br/> - Сизлерге догърусыны айтам: ким Мен ве Къуванчлы Хабер ичюн эвини, агъа-къардашларыны, тата-къыз къардашларыны, ана-бабасыны, балаларыны, озь тарлаларыны ташлап кетсе,


text:
о шимди, бу дюньяда, чекеджек зулумларнен берабер, юз кере зияде эвлер, агъа-къардашлар, тата-къыз къардашлар, аналар, балалар ве тарлаларгъа саип оладжакъ. Эбедий дюньяда исе эбедий аяткъа малик оладжакъ.


text:
Энди олар Ерусалимге тараф ёл алдылар. Иса эписининъ огюнде кете эди. Шегиртлери теляшланып, башкъалары исе къоркъа-къоркъа Онынъ артындан юре эдилер. Иса он эки шегиртини янына чагъырып, кене Озюнен не оладжагъы акъкъында айтып башлады:


text:
- Шимди биз Ерусалимге келип киреятамыз. Анда Инсан Огълуны баш руханийлер ве Къанун оджаларынынъ къолуна тутып береджеклер. Олар Оны олюмге укюм этип, Алланы бильмеген адамларына береджеклер.


text:
Олар Оны масхара этип, онъа тюкюреджеклер, оны къамчылайджакълар ве ольдюреджеклер. Амма учюнджи куню О, тириледжек, - деди.


text:
Зебедайнынъ огъуллары Якъуп ве Юхан, Исанынъ алдына келип:<br/> - Оджам, бир истегимиз бар, оны биз ичюн япкъанынъны пек истеймиз, - дедилер.


text:
Олар:<br/> - Сен Улу олгъан сонъ, биримиз Сенинъ онъ тарафынъда, экинджимиз исе сол тарафынъда отургъанымызгъа разылыкъ бер, - дедилер.


text:
Иса оларгъа:<br/> - Сизлер не истегенинъизни бильмейсиз. Мен ичеджек къадеден сиз ичип олурсызмы? Мен батып чыкъаджакъ терен сувларгъа сиз батып чыкъаджакъсызмы? - деди.


text:
Олар:<br/> - Япармыз, - деп джевап бердилер. Иса исе оларгъа:<br/> - Сиз Мен ичкен къадеден ичеджексиз, Мен батып чыкъкъан терен сувларгъа батаджакъсыз.


text:
Амма Меним онъ ве сол тарафымда отурмагъа разылыкъ бермек Меним къолумда дегиль. Бу ерлерни Алла кимге азырлагъан олса, олар отураджакълар.


text:
Иса оларны янына чагъырып:<br/> - Сиз билесиз, башкъа миллетлернинъ башлыкълары оларакъ сайылгъан адамлар оларгъа башлыкъ япалар ве буюклери оларнынъ устюнде укюм сюрелер.


text:
Чюнки Инсан Огълу да Озюне хызмет эттирмек ичюн кельмеди. О, Озю хызмет этмек ве Озь джаныны къурбан этип, чокътан-чокъларны къуртармакъ ичюн кельди, - деди.


text:
Иса Ерихон шеэрине кельди. Сонъ О, шеэрден шегиртлеринен ве чокъ адамнен берабер чыкъып кетеяткъанда, Тимай огълу сокъур Бартимай, садакъа сорап, ёл кенарында отура эди.


text:
О, назаретли Исанынъ кечип кеткенини эшитип:<br/> - Эй, Давут Огълу Иса! Манъа мерамет эт! - деп къычырды.


text:
Чокъ адамлар онынъ агъзыны къапатмагъа истедилер, амма о, даа бетер къычырды:<br/> - Эй, Давут Огълу! Манъа мерамет эт!


text:
Иса токътап:<br/> - Оны мында чагъырынъыз, - деди. Кёрны чагъырып, онъа:<br/> - Джесюр ол, еринъден тур! О, сени чагъыра, - дедилер.


text:
Иса ондан:<br/> - Сен Менден не истейсинъ? - деп сорады.<br/> - Раввуни, козьлерим корьсюн! - деди кёр адам.


text:
Иса онъа:<br/> - Бар, сени иманынъ къуртарды, - деди. Бартимай шу ань коре башлады ве Исанынъ артындан ёл бою кетти.


text:
Ерусалимге якъынлашып, Зейтюн дагъынынъ этегинде ерлешкен Бетфаге ве Бетания койлерине кельгенде, Иса шегиртлеринден экисини ёллап:


text:
- Къаршынъыздаки койге барынъыз. О ерге киргенинъизнен, ич кимсе минмеген, багълы тургъан яш эшекни тапарсыз. Оны чезип, мында кетиринъиз.


text:
Эгер сизлерден: «Не япасыз?» - деп сорасалар, «О, Раббиге керек, О, оны тез къайтараджакъ»,- деп джевап беринъ, - деди.


text:
шу ерде тургъан бир къач адам оларгъа:<br/> - Сиз не япасыз? Не ичюн бу эшечикни чезесиз? - дедилер.


text:
Яш эшекни Исанынъ алдына алып кельдилер. Шегиртлер онынъ аркъасына озь урбаларыны къойдылар, Иса да устюне минди.


text:
Чокъ адамлар озь кийимлерини ёлгъа тёшедилер. Башкъалары исе, тарладаки тереклерининъ пытакъларыны кесип, ёлгъа ташладылар.


text:
Бабамыз Давутнынъ якъынлашкъан Падишалыгъыны шуретленъиз! Коклерде Аллагъа бинъ шукюрлер! - деп къычыра эдилер.


text:
Иса Ерусалимге келип, Алланынъ Сарайына кирди. Эр шейни козьден кечирип, вакъыт энди кеч олгъанда, он эки шегиртинен берабер Бетаниягъа къайтып кельди.


text:
О, узакъта япракъларынен къаплангъан бир инджир терегини корьди. Бир де бир емиш тапылырмы, деп, терекнинъ янына кельгенде, япракълардан гъайры бир шей тапмады, чюнки инджир джыймагъа даа вакъыт кельмеген эди.


text:
Иса терекке бакъып:<br/> - Энди сенинъ мейваларынъны ашагъанлар эбедиен олмасын! - деди. Шегиртлери де бу сёзлерни эшиттилер.


text:
Сонъ олар Ерусалимге кельдилер. Алланынъ Сарайынынъ азбарына киргенде, Иса анда алыш-веришнен огърашкъанларны къувмагъа башлады. Акъча алмаштырыджыларнынъ масаларыны, гогерджин сатыджыларнынъ курсюлерини авдарып йиберди.


text:
Иса огретип:<br/> - Языда: <n>«Меним Эвим эписи халкълар ичюн Ибадет Эви деп адлансын»</n>, - деп язылмагъанмы? - деди. - Сизлер исе оны айдутлар къобасына чевирдинъиз!


text:
Баш руханийлер ве Къанун оджалары буны эшитип, Исаны ольдюрмек ичюн чаресини къыдыра эдилер. Бутюн халкъ Онынъ огретювине шашкъаны ичюн, олар Ондан къоркъа эдилер.


text:
Саба олар кене инджир тереги янындан кечтилер. Бакъсалар, шу терек тамырындан башлап бутюнлей къурып къалгъан.


text:
Пётр, эвельки вакъианы хатырлап, Исагъа:<br/> - Равви! Бакъса, Сен къаргъагъан инджир тереги къурып къалгъан, - деди.


text:
Сизлерге догърусыны айтам: эгер бириси мына бу дагъгъа: «Еринъден котерилип, денъизге атыл!» - десе, озь къальбинде ич шубеленмейип, айткъаны беджериледжегине инанса, айткъаны оладжакъ!


text:
Шунынъ ичюн сизге Мен айтам: сиз дуваларынъызда не сорасанъыз, оны аладжагъынъызгъа инанынъыз ве истегинъиз ерине келир.


text:
Дува окъуп тургъанынъызда, биревге ачувлы олсанъыз, оны багъышланъыз. Сонъ Коктеки Бабанъыз да сизлернинъ гуналарынъызны багъышлар.


text:
Олар кене Ерусалимге кельдилер. Иса, Сарайынынъ азбарында айланып юргенде, Онынъ янына баш руханийлер, Къанун оджалары ве акъсакъаллар келип,


text:
суаль бердилер:<br/> - Бу ишлерни япмагъа Сенинъ акъкъынъ бармы? Шуны япмагъа Санъа бу акъны ким берди? - дедилер.


text:
Иса оларгъа шойле джевап берди:<br/> - Мен де сизлерге бир суаль береджем. Манъа джевап берсенъиз, Мен де бу ишлерни япмагъа насыл акъкъым олгъаныны сизлерге айтарым.


text:
Олар озьара давалаша эдилер: «Эгер „Алладан”, - десек, О: „Не ичюн Ягъягъа инанмадынъыз?” - деп сорайджакъ.


text:
„Адамлардан”, - десек исе...?»<br/> Амма олар халкътан къоркъа эдилер, чюнки эписи адамлар Ягъяны пейгъамбер деп сая эдилер.


text:
Онынъ ичюн олар Исагъа:<br/> - Бильмеймиз, - дедилер. Иса да оларгъа:<br/> - Мен де буларны япмагъа насыл акъкъым олгъаныны сизлерге айтмам, - деп джевап берди.


text:
Иса халкъкъа кинаели икяелер айтып башлады:<br/> - Бир адам юзюм багъы сачып, этрафыны къоралады, юзюмни сыкъмакъ ичюн чукъур къазды, къаравулламакъ ичюн бир къулле къурды да, багъыны юзюмджилерге кирагъа берип, озю ёлгъа чыкъты.


text:
Багънынъ саиби даа башкъа бир хызметчисини оларгъа ёллай. Олар исе, онынъ башыны урып тешелер ве масхаралап къувалайлар.


text:
Адам башкъасыны ёллай, оны ольдюрелер. О исе, хызметчилерини ёллай бере, амма юзюмджилер оларнынъ бирисини котеклей, дигерини ольдюре эдилер.


text:
Багъ саибининъ даа бир адамы къала, о да, севимли огълу экен. О: «Огълумдан утанырлар», - деп, оны сонъунда да ёллай.


text:
Лякин юзюмджилер бир-бирине: «Бу - мирасчы! Барып, оны ольдюрейик, ве бутюн мирас бизге къаладжакъ!» - дейлер.


text:
Энди багънынъ саиби не япар экен? О, келип юзюмджилерни ольдюреджек, багъны исе башкъаларына береджек.


text:
Сиз Языда:<br/> <n>«Къуруджылар келишиксиз деп четке ташлагъан таш</n><br/> <n>бинанынъ темельташы олды.</n>


text:
Буны эшитип, Исаны якъаламагъа истедилер, чюнки О, бу кинаели икяени оларгъа къаршы айткъаныны анъладылар. Амма халкътан къоркъкъанларындан, Онъа тиймейип кеттилер.


text:
Исанынъ айткъан сёзлерине илишмек ичюн, янына бир къач ферисени ве Ироднынъ тарафдарларыны ёлладылар.


text:
Олар келип:<br/> - Оджа, биз билемиз ки, Сен догъру адамсынъ, адамлар Сенинъ акъкъынъда не тюшюнгенлери ве адам муим я да муим олмагъаны Санъа эп бир. Адамларгъа Алланынъ ёлуны догъру огретесинъ. Сенджесине, императоргъа салым тёлемек мумкюнми, я мумкюн дегильми? Бизлер берейикми, я бермейикми? - деп сорадылар.


text:
Иса, оларнынъ экиюзьлюлигини корип:<br/> - Не ичюн Мени сынайсыз? Манъа бир динар кетиринъиз, бир бакъайым, - деди.


text:
Олар алып кельдилер. Иса:<br/> - Бу ресим ве язылар кимнинъки? - деп сорады.<br/> - Императорнынъ, - деди олар.


text:
Иса оларгъа:<br/> - Императорнынъ акъкъыны императоргъа, Алланынъ акъкъыны Аллагъа беринъ, - деди.<br/> Буны эшиткенлер шашып къалдылар.


text:
Исанынъ янына саддукийлер кельдилер. (Олар ольген адамларнынъ тирильгенине инанмадылар.) Онъа бойле суаль бердилер:


text:
- Эй Оджа! Муса пейгъамбер шойле язгъан: <n>«Эгер бир адам, апайына ич бир баланы бермейип, ольсе ве бойле оны янъгъыз къалдырса, бу адамнынъ къардашы агъасынынъ апайына эвленсин ве агъасынынъ ерине онъа бала берсин».</n>


text:
Шунынънен, агъа-къардашларнынъ эписи бир-бир артындан шу апайгъа эвленелер, амма едиси де баласыз къалып, олелер. Ахыр сонъу апай да оле.


text:
Сонъ, тирилюв куню кельгенде, олар эписи тирильсе, бу къадын къайсы бирисининъ апайы оладжакъ? Едиси де онъа эвленген эдилер де!


text:
Иса оларгъа шойле джевап берди:<br/> - Бунда сизлер пек янълышасыз, чюнки эм Языларны, эм Алланынъ къудретини бильмейсиз.


text:
Ольгенлер тирильгенде, не эвленеджеклер ве не де акъайгъа чыкъаджакълар. Амма олар коктеки мелеклер киби оладжакълар.


text:
Олюлернинъ тирилюви акъкъында сёз юрсетсек, сиз Мусанынъ китабында, янып тургъан чалы ичинден, Алла онъа не айткъаныны окъумадынъызмы? Алла Мусагъа: <n>«Мен Ибраимнинъ Алласым, Исхакънынъ Алласым ве Якъупнынъ Алласым»</n>,- деген.


text:
Къанун оджаларындан бири, оларнынъ давасыны эшитип, Исанынъ яхшы джевап бергенини корьди. Онынъ янына келип:<br/> - Алла эмирлерининъ энъ муими къайсы? - деп сорады.


text:
Иса онъа:<br/> - Бутюн эмирлерден энъ муими будыр: <n>«Динъле, эй Исраиль! Рабби-Таалямыз - Бирден-Бир Раббидир.</n>


text:
 Рабби-Таалянъны бутюн юрегинънен, бутюн джанынънен, бутюн акъылынънен ве бутюн къуветинънен сев».</n>


text:
Экинджиси исе бойле: <n>«Башкъа адамны озюнъни севгенинъ киби сев».</n> Булардан даа буюк эмир ёкъ, - деди.


text:
- Яхшы айттынъ, Оджа, - деди Къанун оджасы. - Алла - Бирден-Бирдир, Ондан башкъа кимсе ёкъ, деп догъру айттынъ.


text:
Оны бутюн юрек, джан, акъыл ве къуветинънен севмек, башкъа адамны да озюнъни севгенинъ киби севмек - эписи бутюнлей якъылгъан къурбанлардан ве бахшышлардан муимдир.


text:
Иса, онынъ акъылнен джевап бергенини корип:<br/> - Сен Алланынъ Падишалыгъындан узакъ дегильсинъ, - деди.<br/> Бундан сонъ кимсенинъ Онъа суаль бермеге джесарети етмеди.


text:
Иса Алланынъ Сарайында адамларны огреткенде, шойле деди:<br/> - Насыл олып, Къанун оджалары: «Месих - Давутнынъ Огълудыр», - дейлер?


text:
Давутнынъ озю, Мукъаддес Рухтан ильхам алып:<br/> <n>«Рабби меним Раббиме айтты:</n><br/> <n>„Душманларынъны аякъларынъ астына йыкътырмагъанымдже,</n><br/> <n>Сен Меним онъ тарафымда отур!”»</n> - деген.


text:
Давутнынъ озю Онъа «Рабби» дей. Сонъ насыл олып О, Давутнынъ огълу олур?<br/> Пек чокъ адамлар Онынъ сёзлерини бегенип динълей эдилер.


text:
Иса халкъны огретип, шойле деди:<br/> - Къанун оджаларындан сакът олунъыз! Олар узун урбалар кийип юрмекни, халкънынъ оларгъа шеэрдеки базар мейданларында урьметнен селям бермесини,


text:
Олар тул апайларнынъ мал-мулькюни ашап битирелер, козьге корюнмек ичюн узун дувалар окъуйлар. Бу адамларнынъ джезасы къаттыджа оладжакъ.


text:
Сонъ Иса, садакъа сандыгъынынъ янында отурып, халкънынъ къутугъа пара насыл ташлагъаныны бакъа эди. Чокъ зенгинлер чокъ пара ташлай эдилер.


text:
Иса шегиртлерини янына чагъырып:<br/> - Сизлерге догърусыны айтам: бу фукъаре тул апай къутугъа эписинден чокъ акъча ташлады.


text:
Чюнки оларнынъ эписи озьлерининъ буюк барлыгъынынъ кучюк бир къысмыны ташлай эдилер. Амма бу къадын фукъаре олса да, яшамакъ ичюн олгъан бутюн парасыны багъышлады, - деди.


text:
Иса Алланынъ Сарайындан чыкъаяткъанда, шегиртлеринден бириси:<br/> - Оджам, бакъ, не къадар дюльбер ташлар ве биналар! - деди.


text:
Иса онъа джевап берип:<br/> - Бу буюк биналарны коресинъми? Амма бу ерде таш устюнде таш къалмайджакъ, - деди.


text:
Иса Зейтюн дагъында, Алла Сарайынынъ къаршысында отургъан вакъытта Пётр, Якъуп, Юхан ве Андрей бир озьлери къалып, Ондан сорадылар:


text:
- Бизлерге айт, бу шейлер не вакъыт оладжакъ? Эм буларнынъ эписининъ биткенини насыл бельги бильдиреджек? - дедилер.


text:
Сиз якъын дженк шаматасыны ве узакъ дженк акъкъында хаберлерни эшитирсиз. Амма къоркъманъыз: ойле олмакъ керек. Лякин бу даа сонъу дегиль.


text:
Халкъ халкъкъа къаршы, падишалыкъ падишалыкъкъа къаршы котериледжек. Тюрлю топракъларда ер тепренювлери ве ачлыкълар оладжакъ. Лякин булар тек буюк азапларнынъ башланувыдыр.


text:
Сизлер исе козь-къулакъ олунъыз. Чюнки сизни махкемеге береджеклер, синагогаларда котеклейджеклер. Мен ичюн сизни акимлер ве падишаларнынъ алдына турсатып, Мен акъкъымда шаатлыкъ яптыраджакълар.


text:
Сизни махкемеге берген вакъытта, не айтаджагъым экен, деп тюшюнменъиз. Шу саатте сизлерге не берильсе, оны айтынъыз. Чюнки анда сиз дегиль, Мукъаддес Рух джевап береджек.


text:
Агъасы - къардашыны, бабасы - баласыны олюм панджасына береджеклер. Балалар озь ана-бабаларына къаршы чыкъып, оларны ольдюреджеклер.


text:
Эгер «арам эткен бир пис шей» ляйыкъ олмагъан ерде тургъаныны корьсенъиз (окъугъан адам озю анъласын!), Еудиеде олгъан адамлар дагъларгъа къачсынлар.


text:
Чюнки шу куньлерде, Алла дюньяны яраткъан вакъыттан башлап бу куньлерге къадар олмагъан ве даа бир кере олмайджакъ буюк белялар оладжакъ.


text:
Эгер Алла о куньлернинъ сайысыны азлаштырмагъан олса, ич бир джан къуртулып оламаз эди. Лякин О, сайлагъан адамларнынъ хатыры ичюн, шу куньлерни азлаштырды.


text:
Чюнки ялан месихлер ве ялан пейгъамберлер пейда олып, имкяны олса, сайлангъанларны биле ёлдан урмакъ ичюн, аджайип шейлер япаджакълар ве бельгилер косьтереджеклер.


text:
Амма шу куньлерде, шу буюк мусибетинден сонъ<br/> <n>«Кунеш къара оладжакъ,</n><br/> <n>ай да ярыкъ бермейджек.</n>


text:
Сонъ О, мелеклерни ёллап, дюньянынъ дёрт тарафындан, кокнинъ четинден ернинъ четинедже олгъан, Озю сайлагъан адамларыны топлайджакъ.


text:
Бу къайсы куню ве саат къачта оладжагъы акъкъында не Огъул, не коктеки мелеклер бильмейлер. Тек Баба биле.


text:
Бу бойле шейге ошай. Бир адам, сеферге кетип, озь эвини къулларына къалдырып, эр бирине махсус вазифе бере. Къапу къаравулына исе козь-къулакъ олмакъны буюрып, ёлгъа чыкъа.


text:
Бунынъ ичюн эр заман азыр олунъыз, чюнки эв саиби не вакъыт келеджегини - акъшаммы, яры геджедеми, хоразлар къычыргъандамы, я да саба эртеми - бильмейсиз.


text:
Песах ве Маясыз Пишкен Пите Байрамына эки кунь къалгъан эди. Баш руханийлер ве Къанун оджалары Исаны гизли тутып, ольдюрмеге имкяныны къыдыра эдилер.


text:
Иса Бетания къасабасында, лепра хасталыгъынен чекишкен Симоннынъ эвинде софра башында олгъанда, бир къадын алебастрдан ясалгъан савут ичине толдурып, пек паалы темиз къокъулы ягъ алып кельген. О савутны парлап, ягъны Исанынъ башына тёкти.


text:
Оны учь юз динардан зиядеге сатып, парасыны фукъарелерге бермеге мумкюн эди, - деп, къадынны сёгип башладылар.


text:
Фукъарелер эр вакъыт сизлернен оладжакълар. Истегенде оларгъа яхшылыкъ эте билесиз. Лякин Мен эр вакъыт сизлернен олмайджам.


text:
Къадын къолундан кельгенини япты. О, Меним тениме къокъулы ягъны сюртип, шимдиден дефн этмеге азырлады.


text:
Сизге догърусыны айтам: Къуванчлы Хаберни дюньянынъ къайсы еринде илян этселер, бу къадыннынъ япкъан ишини де икяе этип, оны хатырлатаджакълар.


text:
Шу арада, он эки шегиртинден бириси Иуда Искариот, Исаны сатмакъ ичюн баш руханийлернинъ алдына барды.


text:
Олар Иуданы динълеп, севиндилер ве пара береджеклерини айттылар. О исе, Исагъа хиянетлик япмакъ ичюн, келишкен вакъыт къыдыра башлады.


text:
Еудийлернинъ Маясыз Пишкен Пите Байрамынынъ биринджи куню кельди. Онда адамлар къурбан къозусыны соя эдилер. Шегиртлер Исагъа:<br/> - Песах ашыны ашамакъ ичюн, биз къайда барып ер азырлагъанымызны истейсинъ? - дедилер.


text:
Иса шегиртлеринден экисини ёллап, оларгъа:<br/> - Шеэрге барынъыз, анда сизлерге бир бардакъ сув котерип кеткен адам расткеледжек. Онынъ пешинден барынъыз.


text:
О кирген эвнинъ саибине: «Оджамыз: „Шегиртлеримнен Песах ашыны ашайджакъ одасы къайда?” - деп сорай», - денъиз.


text:
О адам сизлерге юкъары къатта, энди эр шейи азырлангъан, бир балабан оданы косьтерир. Анда биз ичюн керек шейлерни азырланъыз.


text:
Шегиртлер кетти. Шеэрге киргенлеринде, Иса айткъаны киби, эр шейни таптылар, ве Песах ашыны азырладылар.


text:
Олар ашап отургъан вакъытта, Иса:<br/> - Сизге догърусыны айтам: Меннен отурып ашагъанлардан биринъиз Мени сатаджакъ, - деди.


text:
Иса оларгъа джевап берип:<br/> - Он экиден бири, Меннен чанакъкъа къолундаки питесини батыргъан адам, - деди.


text:
- Язылгъаны киби, Инсан Огълу кетеята. Лякин Инсан Огълуны саткъан адамгъа буюк беля оладжакъ! О адам догъмагъан олса, озю ичюн яхшыджа олур эди!


text:
Олар ашап отургъанда, Иса отьмекни алды, шукюр этип парчалады ве шегиртлерине берип:<br/> - Алынъыз. Бу - Меним тенимдир, - деди.


text:
- Сизге догърусыны айтам: энди Алланынъ Падишалыгъында Мен сизлернен янъы ичимлик ичеджек куньгедже, Мен юзюм мейвасынынъ ичимлигини ичмейджем.


text:
Иса шегиртлерине:<br/> - Сиз эпинъиз ёлдан уруладжакъсыз. Чюнки Языда шойле язылгъан:<br/> <n>«Чобанны урып йыкъсам -</n><br/> <n>къойлар да дагъытыладжакъ».</n>


text:
Иса онъа:<br/> - Санъа догърусыны айтам: бугунь, шу геджеси, хораз эки кере къычырмаздан эвель, сен Менден учь кере вазгечеджесинъ, - деди.


text:
Лякин Пётр даа бетер къызып:<br/> - Манъа Сеннен берабер ольмеге керек олса биле, Сенден вазгечмейджем, - деди. Къалгъанлары да шойле дедилер.


text:
Сонъ олар Гетсимани деген бир ерге кельдилер. Иса шегиртлерине:<br/> - Мен дува окъугъандже, сизлер мында отурынъыз, - деди.


text:
Шегиртлерине:<br/> - Джаным сыкъылып, олю гъамынен тола. Мында къалынъыз ве козь-къулакъ олунъыз, - деди.


text:
Бираз узакълашып, О, ерге йыкъылды ве, эгер мумкюн олса, бу саат Онъа тиймейип кечсин деп, дува окъуды.


text:
- Баба-Бабачыгъым! Сен эр шейни япа билесинъ! Бу азаплар къадесини Менден ал! Лякин Меним истегеним дегиль, Сенинъки олсун, - деди О.


text:
Иса, шегиртлерининъ янына къайтып, оларнынъ юкълагъаныны корьди ве Пётргъа:<br/> - Симон, сен юкълайсынъмы? Бир саат биле козь-къулакъ оламадынъмы? - деди.


text:
Къайтып кельгенде исе, шегиртлерини кене юкълагъан алда тапты: оларнынъ козьлерини юкъу баскъан. Онъа не айтаджакъларыны бильмей эдилер.


text:
Учюнджи сефер барып кельгенде де, шегиртлери юкълай эди. Иса оларгъа:<br/> - Сиз эп юкълайсынъызмы, раатланасынъызмы? Етер! Энди юкъламанъыз! Вакъты-саати кельди: мына Инсан Огълуны гуналы адамларнынъ къолуна берелер.


text:
Шу ань, Иса бу сёзлерни айткъанынен, он экиден бири Иуда пейда олды. Иуданен берабер къылыч ве таякъларнен силялангъан адамлар кельди. Оларны баш руханийлер, Къанун оджалары ве халкънынъ акъсакъаллары ёллагъан.


text:
Хаин Иуда: «Мен кимни опьсем, сизге керек Адам будыр. Оны якъаланъыз ве яхшы къаравуллап алып кетинъиз», - деп, оларгъа эвельден насыл бельги береджегини айткъан эди.


text:
Онынъ янында тургъанлардан бириси, къылычыны чекип, баш руханийнинъ къулуны урып, онынъ къулагъыны кести.


text:
Иса оларгъа:<br/> - Мени якъаламакъ ичюн айдут тутаджакъ киби къылыч ве таякъларнен силяланып кельдинъиз.


text:
Мен эр кунь Алланынъ Сарайында сизинъ аранъызда олып, окъута эдим, сизлер исе Мени якъаламадынъыз. Амма Язылар беджерильмеси шарт.


text:
Исаны баш руханийнинъ алдына алып кельдилер. Анда эписи баш руханийлер, акъсакъаллар ве Къанун оджалары топлангъанлар.


text:
Пётр исе Исанынъ пешинден узакътан барып, баш руханийнинъ азбарына кирди ве, хызметчилернен берабер атеш янында отурып, къызынды.


text:
Баш руханийлер ве бутюн Юксек Шура, Исагъа олюм джезасы чыкъармакъ ичюн, Оны къабаатлагъан шаатны къыдырсалар да, тапып оламадылар.


text:
- О: «Инсан къолунен къурулгъан Алланынъ бу Сарайыны бозып, учь куньде адам къолунен къурулмагъан, башкъа Сарай къурарым», - дегенини эшиттик, - дей эдилер.


text:
Биринджи баш руханий еринден турып, ортагъа чыкъты ве Исадан сорады:<br/> - Сен не ичюн джевап къайтармайсынъ? Оларнынъ Санъа къаршы шаатларына не айтаджанъ?


text:
Иса исе индемеди ве ич бир джевап къайтармады. Баш руханий Онъа даа бир суаль берди:<br/> - Шуретли Алланынъ Огълу - Месих, Сенсинъми? - деди.


text:
Иса:<br/> - Меним, - деди.<br/> <n>- «Сиз Инсан Огълу, Къудретли Алланынъ онъ тарафында отургъаныны ве</n><br/> <n>коктеки булутларнен берабер кельгенини кореджексиз».</n>


text:
Буны эшиткен баш руханий устюндеки урбаларыны йыртып:<br/> - Бизлерге башкъа шаатларнынъ неге кереги бар?


text:
Куфюр сёзлерни озьлеринъиз эшиттинъиз. Бунъа не дейджексиз? - деди.<br/> Эписи Исаны, олюмге ляйыкъ, деп, джезагъа укюм эттилер.


text:
Базылары Онъа къаршы тюкюре башладылар. Онынъ бетини къапатып, башына урдылар ве:<br/> - Пейгъамберлигинъни косьтер! - деп къычырдылар.<br/> Сонъ хызметчилер де Оны урмагъа башладылар.


text:
Къызынып тургъан Пётрны корип, онъа дикъкъатнен бакъты да:<br/> - Сен де назаретли Исанен берабер эдинъ, - деди.


text:
Лякин Пётр буны инкяр этти:<br/> - Сен не айтасынъ шу, мен бир шей бильмейим, бир шей анъламайым, - деди де, тышкъа, огдеки азбаргъа чыкъты. Шу арада хораз къычырды.


text:
Пётр кене инкяр этти. Бираздан сонъ о ерде тургъанлар Пётргъа айта башладылар:<br/> - Керчектен де, сен олардан бириси оласынъ, чюнки сен Галилеядансынъ, - дедилер.


text:
Тамам шу вакъытта хораз экинджи сефер къычырды. Исанынъ: «Хораз эки кере къычырмаздан эвель, сен учь кере Менден вазгечеджесинъ», - деген сёзлери Пётрнынъ эсине кельди, ве онынъ козьлеринден яшлар тёкюле башлады.


text:
Саба танъ аткъанынен, баш руханийлер, акъсакъаллар, Къанун оджалары ве бутюн Юксек Шура топланып, мушавере яптылар. Сонъ, Исанынъ къолларыны багълап, Пилатнынъ огюне алып бардылар.


text:
Пилат Исадан:<br/> - Сен еудийлер Падишасы оласынъмы? - деп сорады. Иса онъа:<br/> - Сен озюнъ Манъа «Падиша» дейсинъ, - деп джевап берди.


text:
Пилат Онъа даа бир кере:<br/> - Сенинъ ич бир джевабынъ ёкъмы? Бакъса, Санъа къаршы къабаатлавлар пек чокъ! - деди.


text:
О вакъыт Барабба ве башкъа исьянджылар зинданда отура экен. Олар исьян котерип, бир адам ольдюрген эдилер.


text:
Баш руханийлер исе, Онынъ ерине Бараббаны азат эткенини талап этинъ деп, халкъны къозгъалап тура эдилер.


text:
Пилат олардан кене:<br/> - Сизлер еудийлернинъ Падишасы деп адландыргъан адамнен не япайым? - деп текрарлап сорады.


text:
Пилат исе:<br/> - О не яманлыкъ япты? - деди.<br/> Амма олар даа бетер багъырып:<br/> - Оны хачкъа мыхлап къой! - дедилер.


text:
Халкънынъ козюне кирмеге истеген Пилат оларнынъ огюне Бараббаны чыкъарып йиберди. Исаны исе къамчылап, хачкъа мыхламакъ ичюн аскерлерге берди.


text:
Оны шойле масхара эткен сонъ, мор тюслю урбасыны чыкъарып, Озюнинъ урбаларыны кийдирдилер ве хачкъа мыхламакъ ичюн алып кеттилер.


text:
Эскендер ве Руфнынъ бабасы, киренели Симон адлы бир адам тарладан келип, шу ерден кечип кетеяткъан эди. Бу адамны Исанынъ хачыны котерип бармагъа меджбур эттилер.


text:
Бундан сонъ Исаны хачкъа мыхлап астылар ве, джереп чекип, ким не аладжакъ деп, Онынъ урбаларыны пайлаштырдылар.


text:
Исанен берабер эки айдутны - бирисини Онынъ онъ тарафында, башкъасыны сол тарафында хачкъа мыхладылар.


text:
Кечип кетеяткъанлар башларыны саллап, Исагъа куфюр сёзлер айта эдилер:<br/> - Эй, Сен, Алланынъ Сарайыны йыкъкъан ве учь кунь ичинде къургъан адам! - дедилер.


text:
Баш руханийлер ве Къанун оджалары да, оларгъа къошулып, Оны мыскъыллай эдилер. Олар бир-бирине:<br/> - Башкъаларны къуртара эди, Озюни исе къуртарып оламай!


text:
Бу Месих, Исраильнинъ Падишасы, хачтан тюшсюн. О вакъыт биз буны корип, инанырмыз! - дей эдилер. Исанен берабер хачларгъа мыхлангъанлар да Оны сёге эдилер.


text:
Саат учьте исе Иса къатты сеснен:<br/> - Элои, Элои, лема савахтани? - деп къычырды.<br/> Бу сёзлернинъ терджимеси: «Аллам, Аллам! Сен не ичюн Мени къалдырып кеттинъ?» - демектир.


text:
Бириси исе, чапып барып, сарувлы сюнгерни экши шарапкъа батырып, таякъ уджуна илиштирди де, Исагъа узатты. Сонъ:<br/> - Токътанъыз, бакъайыкъ, Ильяс келип, Оны хачтан тюшюрир экенми? - деди.


text:
Исанынъ къаршысында тургъан юзбашы, Онынъ джан бергенини корип:<br/> - Акъикъатен бу Адам - Алланынъ Огълу экен! - деди.


text:
О ерде узакътан бакъып тургъан къадынлар бар эди. Олар арасында магдалалы Мерьем, кучюк Якъупнен Йосенинъ анасы Мерьем ве Саломе бар эдилер.


text:
Иса Галилеяда олгъанда, олар Онъа хызмет этип, пешинден юре эдилер. О ерде Исанен Ерусалимге кельген башкъа къадынлар да бар эди.


text:
Шуранынъ итибарлы азасы, Алла Падишалыгъыны беклеген ариматеялы Юсуф, бутюн джесюрлигини топлап, Пилатнынъ огюне барды ве Исанынъ джеседини сорады.


text:
Юсуф кетен без сатын алды ве, Исаны хачтан тюшюрип, Онынъ тенини темиз безнен сарды. Сонъ къаяда оюлгъан къабирде Исаны дефн этти ве, бир ташны юварлатып кетирип, къабирнинъ агъзыны къапатты.


text:
Раатлыкъ куню кечкен сонъ, магдалалы Мерьем, Якъупнынъ анасы Мерьем ве Саломе барып, Исанынъ тенине сюртмек ичюн къокъулы ягълар сатын алдылар.


text:
Къабир ичине кирип, устюнде узун беяз урбасы олгъан бир йигитни онъ тарафта отургъаныны корьдилер. Олар пек шаштылар.


text:
Йигит исе:<br/> - Къоркъманъыз! Сизлер хачкъа мыхлангъан Назаретли Исаны къыдырасыз. О тирильди, О мында ёкъ. О эвель мына бу ерге къоюлгъан эди.


text:
Сиз исе барып, Пётргъа ве Исанынъ башкъа шегиртлерине айтынъыз: «О сизлерден эвель Галилеягъа бараджакъ. Озю айткъаны киби, Оны анда корерсиз», - деди.


text:
Къадынлар къабирден чыкъып, къачып кеттилер. Оларны буюк бир шашкъынлыкъ басып къалтыратты. Къоркъкъанларындан кимсеге бир шей айтмадылар.


text:
Афтанынъ биринджи кунюнде, саба эрте тирильген Иса башта магдалалы Мерьемге корюнди. Ондан О, еди джинни къувгъан эди.


text:
Сонъунда Иса, аш вакътында янбашлап отургъан он бир шегиртине корюнди. Иса оларны имансызлыгъында ве юреклери таш киби олгъанында айыплады, чюнки олар тирильген Исаны корьген адамларгъа инанмагъан эди.


text:
Иса шегиртлерине:<br/> - Бутюн дюньяны айланып чыкъынъ ве яратылгъаннынъ эписине Къуванчлы Хаберни илян этинъ!


text:
Къайда инангъанлар олса, анда бойле бельгилер оладжакъ. Меним адымдан олар джинлерни къувып чыкъараджакълар, эвель бильмеген тиллерде лаф этеджеклер.


text:
Къолларынен йыланларны аладжакълар. Эгер ольдюриджи зеэр ичселер, оларгъа зарар олмайджакъ. Хасталаргъа къолларыны къояджакълар, ве олар сагълам оладжакълар, - деди.


text:
Шегиртлер исе кетип, эр ерде Алланынъ шейлерини анълатып юре эдилер. Рабби оларнен берабер олып, эписи ишлерни япа эди ве бельгилернен Алланынъ Сёзюни тасдыкълай эди. Амин.


text:
Бойлеликнен, мен де, эписини баштан башлап гъайретнен огренген сонъ, бу вакъиаларны санъа, урьметли Теофил, бирер-бирер язып бермек къарарына кельдим.


text:
Еудиенинъ падишасы Ироднынъ куньлеринде Авиянынъ болюгинден Зекарья адлы бир руханий бар эди. Онынъ Элизабет адлы апайы Харун союндан эди.


text:
Олар экиси Алланынъ огюнде инсафлы адамлар олып, Раббининъ эписи эмир ве къанунларыны къатиен тута эдилер.


text:
Руханийлернинъ адети боюнджа джереп чекип, Зекарья Алланынъ Сарайына кирмеге ве къокъулы отларны якъмагъа меджбур эди.


text:
Амма мелек онъа:<br/> - Къоркъма, Зекарья! Сенинъ ялварувынъ эшитильди. Апайынъ Элизабет санъа огъул догъаджакъ, ве сен онынъ адыны «Ягъя» къояджакъсынъ, - деди.


text:
чюнки о, Раббининъ козюнде улу оладжакъ,<br/> шарап ве ички ичмейджек,<br/> даа анасынынъ къарнында олгъанда, о, Мукъаддес Рухкъа толаджакъ.


text:
Ильяснынъ руху ве къудретине толып,<br/> о, Раббиден эвель кетеджек,<br/> бабаларнынъ юреклерини балаларына бакътырып,<br/> бойсунмагъанларны инсафлы ёлгъа къайтараджакъ<br/> ве яхшы азырландыргъан халкъны Раббиге теслим этеджек.


text:
Зекарья мелекке:<br/> - Я мен буны насыл биледжем? Чюнки мен къартым, апайым да энди баягъы яшында бар, - деди.


text:
Мелек онъа шойле джевап берди:<br/> - Мен - Алланынъ огюнде тургъан Джебраилим. О, мени сеннен лаф этмек ве бу къуванчлы хаберни санъа бильдирмек ичюн ёллады.


text:
Мен санъа айткъаным озь вакътында оладжакъ. Амма меним сёзлериме инанмагъанынъ ичюн, сенинъ тилинъ тутуладжакъ, ве бу шейлер мейдангъа кельмегендже, лаф этмейджексинъ.


text:
Шу вакъыт халкъ Зекарьяны беклей ве онынъ Алланынъ Сарайында бу къадар чокъ отургъанына шашкъан эди.


text:
Сонъ о чыкъты, лякин лаф этип оламады. Халкъ, о анда руя корьгенини анълады. О оларгъа къолларынен ишаретлер этти, озю исе тильсиз олып къалды.


text:
О: «Буны мен ичюн Рабби япты. О, мен адамлардан корьген масхаралыкъны устюмден алмагъа истеди», - дей эди.


text:
Давутнынъ союндан олгъан Юсуф адлы адамгъа нишанлы олгъан бир къызгъа ёллады. Къызнынъ ады Мерьем эди.


text:
О улу оладжакъ,<br/> Оны «Юдже Алланынъ Огълу» деп адландыраджакълар,<br/> Алла Оны Давут дедесининъ тахтына отуртаджакъ,


text:
Мелек онъа:<br/> - Санъа Мукъаддес Рух энеджек, ве Юдже Алланынъ къудрети сени къаплайджакъ. Шунынъ ичюн сенден догъаджакъ Бала азиз оладжакъ - Оны «Алланынъ Огълу» деп адландыраджакълар.


text:
Мына, озь союнъ Элизабет, къарт олса да, алтынджы ай юклю олып, бала беклей. Амма онъа къысыр дей эдилер.


text:
Элизабет Мерьемнинъ селямыны эшиткенинен, онынъ ичиндеки бала секирди, ве Элизабет Мукъаддес Рухнен толды.


text:
О, кучьлю сеснен:<br/> - Сен къадынлар арасында энъ шуретлисинъ! Сенинъ къарнынъдаки бала да шуретли!


text:
чюнки О, къулунынъ алчакъгонъюллигини корьди.<br/> Шимдиден сонъ адамларнынъ бутюн несиллери<br/> манъа «бахтлы» дейджеклер,


text:
Аталарымызгъа, Ибраимге ве онынъ эвлядына<br/> эбедиен мераметли олмагъа сёз бергенини хатырлады<br/> ве Озь къулуна Исраильге ярдымгъа кельди.


text:
Онынъ къомшулары ве сой-соплары, Рабби онъа бойле буюк мерамет япкъаныны эшитип, онен берабер къувана эдилер.


text:
Секизинджи куню баланы сюннет этмеге кельдилер ве онынъ адыны, бабасынынъ ады киби, «Зекарья» къоймагъа истедилер.


text:
Эписи къомшулар пек къоркътылар. Бутюн дагълы Еудие топрагъында эписи бу вакъиалар акъкъында лаф эттилер.


text:
Буны эшиткенлер эписи тюшюнджеге далып, ичинден: «Бу бала ким олур экен?» - дей эдилер. Эм керчек, онен Рабби бар эди.


text:
- Исраильнинъ Алласыны, Раббимизни шуретленъиз,<br/> чюнки О, Озь халкъына ярдымгъа кельди ве оны азат этти!


text:
атамыз Ибраимге берген антыны хатырлады.<br/> О бизге, биз душманларымызнынъ къолундан къуртулып,<br/> кимседен къоркъмайып, азиз ве инсафлы олып,<br/> омрюмиз боюнджа Онъа ибадет этип олурмыз, деп ант этти.


text:
Санъа исе, балам, «Юдже Алланынъ пейгъамбери» дейджеклер,<br/> чюнки Раббиден эвель кетип,<br/> Онынъ ёлуны азырлайджакъсынъ


text:
ве Онынъ халкъына, къуртулыш гуналарнынъ багъышланувына багълы олгъаны акъкъында хабер даркъатаджакъсынъ.


text:
къаранлыкъ ве олюм кольгеси тюбюнде яшагъанларны ярыкълатаджакъ<br/> ве бизге барышыкъ ёлуны косьтереджек, - деди.


text:
Бала исе осип, рухунен къуветленди. Исраиль халкъы алдына чыкъаджакъ вакъты кельмегендже, сахрада яшады.


text:
Юсуф да, Галилея виляетининъ Назарет шеэринден чыкъып, Еудиедеки Давутнынъ шеэрине Вифлеемге ёл алды, чюнки о, Давутнынъ союндан олып, онынъ эвлятларындан бири эди.


text:
Мусафирханеде оларгъа ер тапылмагъаны ичюн, о биринджи огълуны ахырда догъурды ве къундакълап айван ашлавына яткъызды.


text:
О ернинъ этрафларында чобанлар бар эди, олар чёльде яшап, геджелери къой сюрюсини къаравуллай эдилер.


text:
Оларнынъ огюнде Алланынъ мелеги пейда олды, ве Алланынъ шурети оларны къаплап алды. Чобанлар пек къоркътылар.


text:
Амма мелек оларгъа:<br/> - Къоркъманъыз! Мен сизге къуванчлы хаберни алып келем. О, бутюн халкъ ичюн буюк къуванчтыр!


text:
- Юкъары коклерде Аллагъа шан-шурет! О мемнюн олгъан адамларгъа ер юзюнде барышыкъ олсун! - дедилер.


text:
Мелеклер кокке котерильген сонъ, чобанлар бир-бирине:<br/> - Айды, Вифлеемге барайыкъ да, анда не олгъаныны, Раббиден бизге бильдирильген шейлерни бакъайыкъ, - дедилер.


text:
Чобанлар, эшиткен ве корьген шейлери ичюн Аллагъа шукюрлер айтып ве Оны алгъышлап, къайттылар. Эр шей оларгъа бильдирильгени киби олып чыкъкъан эди.


text:
Секиз кунь кечкен сонъ, баланы сюннет этиледжек вакъты кельгенде, Онынъ адыны «Иса» къойдылар. Бу адны Онъа, Мерьем даа юклю олмаздан эвель, мелек къойгъан эди.


text:
Муса Къанунда буюргъаны киби, оларнынъ элялланмакъ вакъты кечкенде, баланы Ерусалимге, Раббининъ огюне кетирдилер,


text:
чюнки Раббининъ Къанунында: <n>«Эр бир биринджи догъгъан огълан бала Раббиге багъышлансын»</n>, - деп язылгъан.


text:
Алланынъ Къанунында даа айтылгъаны киби, олар <n>«бир чифт гогерджин, я да эки яш гогерджин»</n> къурбанлыкъ оларакъ кетирмек керек эдилер.


text:
О вакъыт Ерусалимде Симеон деген бир адам бар эди. О, инсафлы ве диндар адам олып, Исраиль ичюн теселли беклей. Онда Мукъаддес Рух бар эди.


text:
Рухтан ильхамланып о, Алланынъ Сарайына кельди. Ана-бабасы кичкене Исаны Къанун буюргъаныны ерине кетирмек ичюн анда алып кельгенде,


text:
Симеон оларгъа яхшылыкъ тиледи ве Исанынъ анасы Мерьемге:<br/> - Мына бу ерде яткъан бала ичюн Исраильде чокълары йыкъыладжакъ, чокълары исе тураджакълар. О, Алланынъ алямети олып, Онъа къаршы адамлар баш котереджеклер.


text:
Анда Ашер къабилесинден Фануэлнинъ къызы Анна пейгъамбер бар эди. О пек къарт къадын эди. Акъайгъа чыкъкъан сонъ, къоджасынен еди йыл яшагъан,


text:
тул къалгъан ве сексен дёрт йылдан берли тул олгъан эди. О, ич бир вакъыт Алланынъ Сарайындан тышарыгъа чыкъмай, гедже-куньдюз дувалар окъуп ве аштан-сувдан вазгечип, Аллагъа ибадет эте эди.


text:
О вакъыт Анна да, оларнынъ янына барып, Аллагъа шукюр этти ве Ерусалимнинъ къуртуладжагъыны беклеп тургъанларнынъ эписине бала акъкъында айтып башлады.


text:
Алланынъ Къануны буюргъан шейлернинъ эписини беджерген сонъ, Юсуфнен Мерьем Галилеягъа, озьлерининъ Назарет шеэрине къайттылар.


text:
Байрамдан сонъ Юсуф ве Мерьем эвге къайттылар, огълан Иса исе Ерусалимде къалды. Ана-бабасы буны бильмеди.


text:
Олар Оны, ёлджулар арасында кетедир, деп тюшюндилер. Бир куньлюк ёлны кечкен сонъ, сой-соп ве танышлар арасында Исаны къыдыра башладылар.


text:
Учь куньден сонъ олар Исаны Алланынъ Сарайында таптылар. О, оджалар арасында отура ве оларны динълеп суаллер бере эди.


text:
Ана-бабасы Оны корип шаштылар. Анасы Онъа:<br/> - Огъланчыгъым, бизге буны не ичюн яптынъ? Бабанъ ве мен чокъ къасеветленип Сени къыдырдыкъ, - деди.


text:
О исе оларгъа:<br/> - Мени не ичюн къыдырдынъыз? Я Мен Бабамнынъ эвинде олмакъ кереклигимни бильмей эдинъизми? - деди.


text:
Иса оларнен кетти ве Назаретке къайтты. Ана-бабасынынъ сёзюнден бир вакъыт чыкъмады. Анасы исе бир шей унутмайып, оларнынъ эписини юрегинде тутты.


text:
Иса осе эди. Яшы арткъанынен, икмети де арта эди. Исагъа Алланынъ ве адамларнынъ хайыры да чокълаша эди.


text:
Император Тиберийнинъ падишалыгъынынъ он бешинджи йылында, Понтий Пилат - Еудиеде акимлик япкъанда, Ирод - Галилеяда, онынъ къардашы Филип - Итурея ве Трахонит виляетлеринде, Лисаний - Абиленеде укюмдарлыкъ эте эдилер.


text:
Аннас ве Каяфа баш руханий вазифесинде эдилер.<br/> О вакъыт Зекарьянынъ огълу Ягъя сахрада олгъанда, Алланынъ Сёзю онъа кельди.


text:
Ягъя Иордан озенининъ этрафларыны айланып юрди ве гуналары багъышланмасы ичюн адамларны тёвбе этмеге ве сувгъа батырылып чыкъмагъа давет этти.


text:
Бу акъкъында Ешая пейгъамбернинъ китабында язылгъан эди:<br/> <n>«Сахрада бир сес гудюрдей:</n><br/> <n>„Раббининъ ёлуны азырланъыз,</n><br/> <n>Кечеджек ерлерини тюм-тюз этинъиз!</n>


text:
 Эписи вадийлер толдурылсынлар,</n><br/> <n>байырлар ве дагълар алчакъ этильсинлер.</n><br/> <n>Къыйыш ёллар догърултылсын,</n><br/> <n>чукъурлы ёлчыкълар тегиз этильсинлер!</n>


text:
Сувгъа батырылып чыкъмакъ ичюн, онъа топларнен кельген адамларгъа Ягъя:<br/> - Эй йылан союндан олгъанлар! Башынъызгъа келеяткъан Алланынъ гъазабындан къачып къуртуладжагъынъызны сизге ким огретти?


text:
Тёвбе эткенинъизни озь ишлеринъизнен исбат этинъиз! Тек ичинъизден: «Ибраим бизим бабамыз!» - деп отурманъыз. Мен сизлерге шуны айтам: Алланынъ мына бу ташлардан Ибраимге бала япмагъа къудрети бар.


text:
Шимди тереклернинъ тамырлары янында балта азыр ята. Яхшы мейва бермеген эр бир терекни кесип, атешке ташлайлар, - дей эди.


text:
Ягъя оларгъа:<br/> - Кимде эки чифт тюп урбасы олса, мухтадж олгъаннен пайлашсын. Кимнинъ ашы олса, о да бойле япсын, - деди.


text:
Салым топлайыджылар да сувгъа батырылмагъа кельдилер ве ондан:<br/> - Оджамыз, биз не япайыкъ? - деп сорадылар.


text:
Аскерлер де ондан:<br/> - Я биз не япайыкъ? - деп сорадылар.<br/> - Зорнен параларыны тутып алманъыз, ялан шаатлыкъ берменъиз, озь къазанчынъызгъа разы олунъыз, - деди Ягъя.


text:
Халкъ Месихни пек беклей эди. Эписи адамларнынъ гонълюнде: «Ягъя Месих дегиль экенми?» - деген тюшюнджелер бар эди.


text:
Ягъя исе эписине:<br/> - Мен сизни сувгъа батырып чыкъарам. Амма менден къудретлиси келеята, мен Онынъ аякъкъапларынынъ багъыны чезмеге биле ляйыкъ дегилим. О сизни Мукъаддес Рухкъа ве атешке батыраджакъ.


text:
Онынъ къолунда махсус куреги бар. О, Озь арманыны темизлейджек: богъдайны анбарына топлап, кепекни исе сёнмез атеште якъаджакъ, - деп джевап берди.


text:
Ягъя, виляет укюмдары Иродны, озь къардашынынъ сабыкъ апайы Иродиягъа эвленгени ве эписи яман япкъан ишлери ичюн, къабаатлады.


text:
Мукъаддес Рух беден корюнишинде, гогерджин сымасында Онынъ устюне энди. Коктен: «Сен Меним севимли Огълумсынъ, Мен Сенден разым», - деген сес эшитильди.


text:
Иса Озь хызметини башлагъанда, къарарнен отуз яшларында эди. Адамлар Оны Юсуфнынъ огълу беллей эдилер. Юсуф исе Элининъ огълу,


text:
Эли - Маттатнынъ огълу, Маттат - Левийнинъ огълу, Левий - Мелхининъ огълу, Мелхи - Яннайнынъ огълу, Яннай - Юсуфнынъ огълу,


text:
Юсуф - Маттатиянынъ огълу, Маттатия - Амоснынъ огълу, Амос - Наумнынъ огълу, Наум - Эслининъ огълу, Эсли - Наггайнынъ огълу,


text:
Наггай - Маатнынъ огълу, Маат - Маттатиянынъ огълу, Маттатия - Шимийнинъ огълу, Шимий - ёсехнинъ огълу, ёсех - ёданынъ огълу,


text:
ёда - ёананнынъ огълу, ёанан - Ресанынъ огълу, Реса - Зеруббавелнинъ огълу, Зеруббавел - Шеалтиэльнинъ огълу, Шеалтиэль - Нерининъ огълу,


text:
Нери - Мелхининъ огълу, Мелхи - Аддининъ огълу, Адди - Къосамнынъ огълу, Къосам - Эльмадамнынъ огълу, Эльмадам - Эрнинъ огълу,


text:
Эр - ёшуанынъ огълу, ёшуа - Элиезернинъ огълу, Элиезер - ёримнинъ огълу, ёрим - Маттатнынъ огълу, Маттат - Левийнинъ огълу,


text:
Левий - Шимеоннынъ огълу, Шимеон - Ехуданынъ огълу, Ехуда - Юсуфнынъ огълу, Юсуф - ёнамнынъ огълу, ёнам - Эльякимнинъ огълу,


text:
Эльяким - Мелеанынъ огълу, Мелеа - Меннанынъ огълу, Менна - Маттатанынъ огълу, Маттата - Натаннынъ огълу, Натан - Давутнынъ огълу,


text:
Давут - Йишайнынъ огълу, Йишай - Оведнинъ огълу, Овед - Боазнынъ огълу, Боаз - Салмоннынъ огълу, Салмон - Нахшоннынъ огълу,


text:
Нахшон - Амминадавнынъ огълу, Амминадав - Админнинъ огълу, Админ - Арнининъ огълу, Арни - Хецроннынъ огълу, Хецрон - Парецнинъ огълу, Парец - Ехуданынъ огълу,


text:
Ехуда - Якъупнынъ огълу, Якъуп - Исхакънынъ огълу, Исхакъ - Ибраимнинъ огълу, Ибраим - Терахнынъ огълу, Терах - Нахорнынъ огълу,


text:
Нахор - Серугнынъ огълу, Серуг - Реунынъ огълу, Реу - Пелегнинъ огълу, Пелег - Эвернинъ огълу, Эвер - Шелахнынъ огълу,


text:
Шелах - Кенаннынъ огълу, Кенан - Арпакъшаднынъ огълу, Арпакъшад - Шемнинъ огълу, Шем - Нухнынъ огълу, Нух - Ламехнинъ огълу,


text:
Ламех - Метушелахнынъ огълу, Метушелах - Ханохнынъ огълу, Ханох - Ереднинъ огълу, Еред - Махалалэлнинъ огълу, Махалалэл - Кенаннынъ огълу,


text:
Анда къыркъ кунь девамында Иблис Исаны сынавдан кечирди. О куньлерде Иса бир шей ашамады ве сонъунда пек ач олды.


text:
Иса онъа джевап берип:<br/> - Алланынъ Китабында:<br/> <n>«Инсангъа яшамакъ ичюн</n><br/> <n>тек бир отьмек керек дегиль ола»</n>, - деп язылгъан, - деди.


text:
Сонъ Иблис Исаны юксек бир ерге чыкъарып, бир ань ичинде Онъа дюньянынъ эписи падишалыкъларыны косьтерди.


text:
Иблис Исагъа:<br/> - Мен Санъа бу падишалыкъларны, оларнынъ бутюн къудретинен ве шан-шуретинен берабер беририм. Олар эписи манъа берильгенлер, ве мен оларны истегениме береджем.


text:
Иса онъа джевап берип:<br/> - Алланынъ Китабында:<br/> <n>«Раббинъе Алланъа белинъни бук,</n><br/> <n>тек Онъа ибадет эт»</n>, - деп язылгъан, - деди.


text:
Сонъ Иблис Оны Ерусалимге алып кельди ве Алла Сарайынынъ тёпесине турсатып:<br/> - Эгер Сен Алланынъ Огълу олсанъ, Озюнъни бу ерден ашагъа ташла.


text:
Алланынъ Китабында шойле язылгъан:<br/> <n>«О, Сен акъкъынъда Озь мелеклерине Сени къорчаламагъа эмир этеджек»</n>


text:
ве<br/> <n>«Олар Сени къолларында котерип кетеджеклер,</n><br/> <n>аягъынъ ташкъа сюрюнмейджек».</n>


text:
Иса Мукъаддес Рухнынъ къудретинен Галилеягъа къайтып кельди. Онынъ акъкъында хабер бутюн этрафларда даркъалды.


text:
Бир кунь Иса Назарет шеэрине кельди. О, анда осип-буюген эди. Эр вакъыт япкъаны киби, раатлыкъ куню синагогагъа барды. О, Алланынъ Китабыны окъумакъ ичюн тургъанда,


text:
 «Раббимнинъ Руху Меним устюмде.</n><br/> <n>Фукъарелерге Къуванчлы Хаберни</n><br/> <n>илян этмек ичюн О Мени мукъаддес ягънен ягълады.</n>


text:
<n>Эсирлерге - азатлыкъ, сокъурларгъа - козьлери ачылгъаныны</n><br/> <n>илян этмек ичюн,</n><br/> <n>азап чеккенлерни къуртармакъ ичюн,</n><br/> <n>Раббининъ хош девири кельгенини</n><br/> <n>илян этмек ичюн О, Мени ёллады»</n>, - деп язылгъан ерини тапып окъуды.


text:
Сонъ Иса, китапны къапатып, хызметчиге берди ве ерине отурды. Синагогадакилер эписи Онъа дикъкъатнен бакъа эдилер.


text:
Эписи О акъкъында яхшы шейлер айта эдилер, Онынъ агъзындан чыкъкъан хайырлы сёзлерге шаша эдилер. Олар бир-биринден:<br/> - Я О, Юсуфнынъ огълу дегильми? - деп сорай эдилер.


text:
Иса оларгъа:<br/> - Сиз эльбетте Манъа: «Эй эким, озюнъни озюнъ тедавийле», деген ибарени айтаджакъсыз. «Биз Кафарнаумда олгъан шейлерни эшиттик. Энди буны Озь ветанынъда да яп», дейджексиз, - деди.


text:
Сонъ Иса девам этип: - Сизге догърусыны айтам: озь ветанында къабул этильген пейгъамбер ёкъ, - деди.


text:
- Керчектен, сизге айтам: Ильяснынъ девринде, учь бучукъ йыл ягъмур ягъмагъанда ве бутюн ерлерде буюк ачлыкъ олгъанда, Исраильде чокъ тул къадынлар бар эди.


text:
Амма Ильяс оларнынъ ич бирисине ёлланылмагъан, тек Сидон янындаки Зарефат шеэринде яшагъан бир тул къадынгъа ёлланылгъан эди.


text:
Эль-Яса пейгъамбернинъ девринде Исраильде лепра хасталыгъына огърагъанлар чокъ эди. Амма олардан ич бириси эляллап тедавийленмеген эди, тек бир суриели Нааман тедавийленген эди.


text:
Олар атылып турдылар ве Исаны шеэрден чыкъарып, Назарет ерлешкен дагънынъ тёпесине кетирдилер. Оны къаядан ашагъа атмагъа истедилер.


text:
- Эй, назаретли Иса, Санъа бизден не керек? Сен бизни гъайып этмеге кельдинъми? Мен Сенинъ ким олгъанынъны билем. Сен Алланынъ Азизисинъ!


text:
Иса джинге шойле эмир этти:<br/> - Сус да, бу адамдан чыкъ! - деди.<br/> Джин адамны эписининъ огюнде йыкътырды ве онъа ич бир зарар кетирмейип, ичинден чыкъты.


text:
Эписи шашып къалдылар ве бир-бирине:<br/> - Бу насыл шей? Онынъ о къадар укюми ве къудрети бар ки, О, арам рухларгъа биле буюра, олар исе чыкъалар, - дедилер.


text:
Иса синагогадан чыкъып, Симоннынъ эвине кетти. Симоннынъ къайнанасы юксек сыджакънен хаста ята эди. Онъа ярдым этсин деп, Исагъа риджа эттилер.


text:
О, къадыннынъ янына барып, эгильди ве хасталыкъкъа токътамагъа буюрды, ве хасталыкъ шу ань къадынны къалдырды. О исе, бирден турып оларгъа софраны донатты.


text:
Кунь баткъанда, адамлар Исанынъ алдына чешит тюрлю хасталыкъларнен къыйналгъан сой-сопларыны алып кельдилер. О, эр бир хастагъа къолларыны къойып, оларны тедавийледи.


text:
Чокъ адамнынъ ичинден джинлер чыкъып: «Сен Алланынъ Огълусынъ!» - деп къычыра эдилер. Иса оларны сусмагъа меджбур этти, буны айтмагъа ясакъ этти, чюнки олар, О, Месих олгъаныны биле эдилер.


text:
Танъ аткъанда, Иса шеэрден чыкъып, адам ёкъ олгъан ерге кетти. Халкъ исе Оны къыдырып башлады. Оны тапып, меджбур этип къалдырмагъа тырыштылар.


text:
Амма Иса оларгъа:<br/> - Мен Алланынъ Падишалыгъы акъкъында Къуванчлы Хаберни башкъа шеэрлерде де даркъатмакъ керегим. Мен шунынъ ичюн ёлланылгъаным, - деди.


text:
Бир куню Иса Геннесарет голю янында, Оны сарып алгъан халкъ арасында тура эди. Адамлар Иса айткъан Алланынъ Сёзюни динълей эдилер.


text:
Иса гольнинъ ялысында тургъан эки къайыкъны корьди. Балыкъчылар къайыкъларындан чыкъып, балыкъ торларыны юва эдилер.


text:
О, бир къайыкъкъа, Симоннынъ къайыгъына минип, Симонгъа ялыдан бираз узакълашмасыны риджа этти ве, къайыкънынъ ичинде отурып, адамларны андан огретмеге девам этти.


text:
Битирген сонъ исе, Симонгъа:<br/> - Сувнынъ терендже ерине бар да, балыкъ тутмакъ ичюн торларны тюшюринъиз, - деди.


text:
Симон джевап берип:<br/> - Саибим, биз бутюн гедже чалыштыкъ, амма бир шей тутып оламадыкъ. Лякин Сен буюрсанъ, мен торларны ташларым, - деди.


text:
Олар башкъа къайыкътаки аркъадашларына къолларыны саллап, оларны ярдымгъа чагъырдылар. Аркъадашлары келип, эки къайыкъны балыкъкъа толдурды. Къайыкълар чёкеджек киби олды.


text:
Симон Пётр буны корьди де, Исанынъ алдында тиз чёкип:<br/> - Раббим, менден кет, чюнки мен гуналы адамым, - деди.


text:
Симон ве онынъ янындакилери бу къадар тутулгъан балыкъны корип, къоркътылар. Симоннынъ аркъадашлары олгъан, Зебедайнынъ огъуллары Якъуп ве Юхан да, къоркътылар. Лякин Иса Симонгъа:


text:
Иса бир шеэрде олгъанда, Онынъ янына бутюн бедени лепра хасталыгъынен къаплангъан бир адам кельди. О, Исаны корип, ерге йыкъылып:<br/> - Эфендим, эгер истесенъ, мени эляллап тедавийлерсинъ, - деп ялварды.


text:
Иса къолуны узатты ве онъа тийип:<br/> - Мен истейим, элял ол! - деди. Шу ань лепра адамны къалдырды.


text:
Иса онъа кимсеге бир шей айтмамакъны буюрды ве:<br/> - Руханийге бар, о сени бакъсын да, тедавийленгенинъ ичюн, Муса буюргъан бахшышны бер, о, эписине шаатлыкъ олсун, - деди.


text:
Иса акъкъындаки лафлар эп чокълаша. Халкъ Оны динълемек ве хасталыкъларындан къуртулмакъ ичюн Онъа топнен келе башлай.


text:
О, адамларны огреткен куньлернинъ биринде, Оны динълегенлер арасында Галилеянынъ ве Еудиенинъ эписи къасабаларындан ве Ерусалим шеэринден кельген фериселер ве Къанун оджалары отура эдилер. Исанен берабер Алланынъ тедавийлеген къувети эди.


text:
Бир къач адам тёшек устюнде яткъан паралич ургъан бир хастаны котерип кельдилер. Олар оны Исанынъ алдына къоймакъ ичюн, эвге алып кирмеге тырыштылар.


text:
Лякин адам чокълугъындан оны ичериге кетирмеге чаресини тапамайып, олар эвнинъ дамына чыкътылар ве кираметни дагъытып, хастаны тёшегинен берабер оданынъ ортасына, тамам Исанынъ огюне яваштан тюшюрдилер.


text:
Къанун оджалары ве фериселер озьара тюшюнип: «Бойле куфюр шей япкъан бу адам ким экен? Гуналарны багъышламагъа Алладан башкъа кимнинъ акъкъы бар?» - дедилер.


text:
Айтыладжакъ сёзлерден къайсы къолайджа: «Гуналарынъ багъышланды» я да «Еринъден тур ве кет», - демекми?


text:
Шимди Инсан Огълунынъ ер юзюнде гуналарны багъышламакъ къудрети олгъаныны билирсиз, - деди. Сонъ паралич ургъан адамгъа:<br/> - Мен санъа айтам: тур, тёшегинъни ал да, эвинъе кет, - деди.


text:
Эписи шашып къалдылар. Олар Алланы шуретледи, къоркъа-къоркъа:<br/> - Биз бугунь оламайджакъ шейлерни корьдик, - дедилер.


text:
Бундан сонъ Иса о ерден чыкъты. О, салым топлангъан еринде чалышкъан Левий адлы салым топлайыджыны корьди ве онъа:<br/> - Меним артымдан юр! - деди.


text:
Сонъ Левий озь эвинде Иса ичюн буюк той япты. Мусафирлер арасында пек чокъ салым топлайыджылары ве башкъа адамлар бар эди.


text:
Фериселер ве Къанун оджалары Онынъ шегиртлерине:<br/> - Сиз не ичюн салым топлайыджылары ве башкъа гуналыларнен бирликте ашап-ичесиз? - деп мырылдап башлады.


text:
Олар Исагъа:<br/> - Ягъянынъ шегиртлери сыкъ-сыкъ аштан-сувдан вазгечелер ве дувалар окъуйлар. Фериселернинъ шегиртлери де бойле япалар. Сенинъкилери исе эм ашайлар, эм ичелер! - дедилер.


text:
Иса оларгъа:<br/> - Тойдаки мусафирлерни, киев оларнен олгъанда, аштан-сувдан вазгечмеге меджбур этмек мумкюнми?


text:
Амма ойле куньлер келеджек ки, киевни олардан тутып аладжакълар. Ана о вакъыт, о куньлерде аштан-сувдан вазгечерлер, - деди.


text:
Иса оларгъа бир кинаели икяе де айтып берди:<br/> - Кимсе эски урбасына ямав къоймакъ ичюн, янъы урбадан парча кесмез. Чюнки о, янъы урбаны да бозар, эски урбасына да янъы ямав келишмез.


text:
Кимсе яш шарапны эски мешин торбаларына толдурмай, чюнки яш шарап эски торбаларны патлатыр: эм шарап тёкюлир, эм торбалар гъайып олур.


text:
Бир раатлыкъ куню Иса богъдай тарласындан кечип кеткенде, Онынъ шегиртлери башакъларны къопарып авучлары ичинде темизлеп ашай эдилер.


text:
Базы фериселер исе:<br/> - Сиз раатлыкъ куню япмагъа мумкюн олмагъан шейни не ичюн япасыз? - дедилер.


text:
Иса оларгъа:<br/> - Я сиз, Давут ве онынъ янындакилери ач къалгъанда не япкъанлары акъкъында окъумадынъызмы?


text:
О, Алланынъ Эвине кирип, тек руханийлерге ашамагъа мумкюн олгъан теклиф пителерини алып, озю ашагъан ве янындакилерине де берген, - деп джевап берди.


text:
Башкъа бир раатлыкъ куню Иса синагогагъа келип, адамларны огретти. Анда онъ къолу сакъатланып къуругъан бир адам бар эди.


text:
Къанун оджалары ве фериселер Исаны къабаатламакъ ичюн, О, раатлыкъ куню хастаны тедавийлер экенми, деп, Онынъ артындан бакъып тура эдилер.


text:
Иса исе, оларнынъ фикирлерини билип, къолу сакъат адамгъа:<br/> - Тур ве мында, ортагъа чыкъ, - деди. О турды.


text:
Иса оларгъа:<br/> - Мен сизден сорайым: раатлыкъ кунюнде не япмакъ мумкюн - яхшылыкъмы я да яманлыкъмы? Джан къуртармакъмы я да гъайып этмекми? - деди.


text:
Иса оларны эписини козьден кечирип, о адамгъа:<br/> - Къолунъны узат, - деди. О адам бойле япкъанынен, къолу тюзельди.


text:
Танъ аткъанда исе шегиртлерини янына чагъырды ве оларнынъ ичинден он экисини сайлап алды да, оларны «эльчилер» деп адландырды.


text:
Оларнынъ адлары: Симон (Иса онъа Пётр адыны берди), онынъ къардашы Андрей, Якъуп, Юхан, Филип, Бартоломай,


text:
Оларнен ашагъа тюшип, Иса тегиз бир ерде токъталды. Анда Онынъ пек чокъ шегиртлери ве бутюн Еудиеден, Ерусалимден, Тир ве Сидоннынъ, голь бою ерлешкен виляетлеринден кельген чокъ адамлар топлашкъан эди.


text:
Олар Исаны динълемек ве хасталыкъларындан тедавийленмек ичюн кельгенлер. Арам рухлардан къыйналгъанлар да тюзеле эдилер.


text:
Иса, шегиртлерине бакъып:<br/> - Эй фукъарелер! Не къадар бахтлысыз,<br/> чюнки Алланынъ Падишалыгъы сизинъкидир.


text:
Шимди ачлыкъ чеккенлер! Не къадар бахтлысыз,<br/> чюнки сиз ашап тояджакъсыз.<br/> Шимди агълагъанлар! Не къадар бахтлысыз,<br/> чюнки сиз куледжексиз.


text:
Инсан Огълу ичюн адамлар сизден нефретленгенде, сизни ред эткенде, сизни акъаретлегенде, масхара этип адынъызны къаралагъанда, бахтлы олунъыз.


text:
О куню къуванынъыз ве шенъленинъиз, чюнки сизни коклерде буюк мукяфат беклей! Бу адамларнынъ баба-деделери де пейгъамберлерге бойле япкъанлар.


text:
Шимди токъ олгъанлар! Алынъыз беля,<br/> чюнки сиз ач оладжакъсыз.<br/> Шимди кульгенлер! Алынъыз беля,<br/> чюнки сиз окюрип агълайджакъсыз.


text:
Сизни эписи адамлар макътаса, алынъыз беля,<br/> чюнки бу адамларнынъ бабалары, ялан пейгъамберлерни де бойле макътагъанлар.


text:
Лякин сизге, Мени динълегенлерге айтам: душманларынъызны севинъиз, сизден нефретленгенлерге яхшылыкъ япынъыз.


text:
Бир янагъынъа шамар ургъан адамгъа башкъасыны бер. Усть урбанъны тутып алсалар, тюп урбанъны да алмагъа кедер этме.


text:
Эгер сизни севгенлерни севсенъиз, бунен насыл савап къазанаджакъсынъыз? Гуналылар да озьлерини севгенлерни севелер!


text:
Эгер озюнъизге яхшылыкъ эткенлерге яхшылыкъ этсенъиз, бунен насыл савап къазанаджакъсынъыз? Гуналылар да бойле япалар.


text:
Эгер сиз къайтарып алмакъ умютинен борджкъа берсенъиз, бунен насыл савап къазанаджакъсынъыз? Гуналылар да, берген борджуны сонъ къайтарып алмакъ ичюн, гуналыларгъа борджкъа берелер.


text:
Сиз исе душманларынъызны севинъиз ве оларгъа яхшылыкъ япынъыз. Ич бир къаршылыкъ беклемейип, борджкъа беринъиз. О вакъыт сизни буюк мукяфат беклей, сиз Юдже Алланынъ огъуллары оладжакъсынъыз. О Озю, яман ве шукюр этмеген адамларгъа биле мерамет эте.


text:
Кимсени укюм этменъиз, сизни де укюм этмезлер. Кимсени къабаатламанъыз, сизни да къабаатламазлар. Багъышланъыз, сизни де багъышларлар.


text:
Беринъиз, сизге де береджеклер, толу ольчюнен береджек: яхшы силькип, бастырып, толып-ташкъан ольчюнен сизинъ усть урбанъызнынъ этегине толдураджакълар. Сиз насыл ольчюнен ольчесенъиз, сизге де шойле ольчейджеклер, - деди.


text:
Иса оларгъа бойле бир кинаели икяе айтып берди:<br/> - Кёр кёрны етеклеп юрип олурмы? Олар экиси де чукъургъа тюшмезлерми?


text:
Шегирт озь оджасындан юкъары олалмаз. Амма окъувынынъ сонъуна еткен эр бир шегирт, оджасы киби олур.


text:
Сен озь козюнъдеки агъачны корьмей турып, насыл ола да къардашынъа: «Кель, къардашым, козюнъдеки чёпчюкни чыкъарайым», - дейсинъ? Эй экиюзьлю! Башта озь козюнъдеки агъачны чыкъар, сонъ къардашынънынъ козюнден чёпни насыл этип чыкъараджагъынъны ачыкъ-айдын корерсинъ.


text:
Яхшы адам озюнинъ юрегиндеки яхшылыкъ хазинесинден яхшылыкъ чыкъара. Яман адам яманлыкъ хазинесинден яманлыкъ чыкъара. Адамнынъ юреги неге толу олса, онынъ агъзындан шу чыкъар.


text:
о, эв къургъан адамгъа ошай. Терен чукъур къазып, къая устюнде темель къойгъан адамгъа ошай. Озеннинъ сувлары ташып, о эвге урулдылар, лякин оны къыбырдатып оламадылар, чюнки о, къавий къурулгъан эди.


text:
Амма сёзлеримни динълеп, оларны беджермеген адам, эвини топракъ устюнде темельсиз къургъан адамгъа ошай. Озеннинъ сувлары эвге урулгъанда, о бирден дагъылып кетти. О эвден, тек виран олгъан бир оба къалды.


text:
Юзбашы, Иса акъкъында эшитип, О, келип къулумны къуртарсын деп риджа этмек ичюн, еудийлернинъ акъсакъалларыны Онынъ алдына ёллады.


text:
Иса оларнен кетти. Олар юзбашынынъ эвине якъынлашкъанда, о, достларынен бойле хабер ёллады:<br/> - Эфендим, замет этме, Сен эвиме киргенинъе мен ляйыкъ дегилим.


text:
Шунынъ ичюн Сенинъ алдынъа озюм бармадым, чюнки озюмни, бунъа ляйыкъ дегилим, деп саям. Сен тек буюрсанъ, къулум тедавийленир.


text:
Иса бу сёзлерни эшитип, тааджипленди ве артындан кельген адамларгъа айланып:<br/> - Сизге айтам: Мен бойле иманны Исраильде биле тапмадым, - деди.


text:
Арадан чокъ вакъыт кечмей, Иса Наин деген шеэрге кетти. Онен берабер шегиртлери ве пек чокъ адам юре эди.


text:
Иса шеэрнинъ къапусына якъынлашкъанда, бир ольген адамны чыкъара эдилер. О, тул къадыннынъ бирден-бир огълу эди. Шеэрнинъ чокъ адамлары о къадыннен берабер кете.


text:
дженазе табутына якъынлашып, къолунен тийди. Табутны алып кеткен адамлар токътадылар. Иса исе:<br/> - Эй йигит, санъа айтам: тур еринъден! - деди.


text:
Эр кесни буюк бир къоркъу басты. Олар Алланы шуретлеп:<br/> - Арамызда буюк пейгъамбер пейда олды. Алла Озь халкъына ярдым этмеге кельди, - дедилер.


text:
Ягъянынъ шегиртлери онъа бутюн олып кечкен вакъиалар акъкъында хабер эттилер. Ягъя шегиртлеринден экисини чагъырып:


text:
«Келеджек Бириси Сенсинъми? Я да биз башкъасыны беклейикми?» - деп сорамакъ ичюн оларны Раббининъ алдына ёллады.


text:
Акъайлар, Онынъ алдына келип:<br/> - Бизни Сувгъа Батырыджы Ягъя ёллады. О Сенден: «Келеджек Бириси Сенсинъми? Я да биз башкъасыны беклейикми?» - деп сорай, - дедилер.


text:
О вакъыт Иса чокъ адамларны хасталыкълардан ве оларны чекиштирген дертлерден тедавийлей, яман рухлардан къуртара, чокъ сокъурларнынъ козьлерини ача эди.


text:
Иса джевап берип:<br/> - Барынъ да, корип эшиткенлеринъизни Ягъягъа айтынъыз: кёр адамлар кене корелер, топаллар юрелер, лепра хасталыгъына огърагъанлар элялланып тедавийленелер, сагъырлар эшителер, олюлер тири олалар ве фукъарелер Къуванчлы Хаберни эшителер.


text:
Ягъянынъ ёллагъан адамлары кеткен сонъ, Иса халкъкъа Ягъя акъкъында айтып башлады:<br/> - Сиз не ичюн сахрагъа бардынъыз? Ельде саллангъан къамышны корьмегеми?


text:
Айса, сахрагъа не ичюн бардынъыз? Паалы урба кийген адамны корьмегеми? Лякин паалы урба кийип, байлыкъта яшагъанлар падишалар сарайларында олалар.


text:
Алланынъ Китабында бу адам акъкъында язылгъан эди:<br/> <n>«Сенден эвель хаберджимни ёллайым.</n><br/> <n>О Сенинъ огюнъде ёл азырлайджакъ».</n>


text:
Сизге айтам: эписи догъгъан адамлардан Ягъядан буюк олгъаны ёкътыр. Бунъа бакъмадан, Алланынъ Падишалыгъында энъ кучюк сайылгъан биле ондан буюктир.


text:
Буны эшиткен бутюн халкъ, салым топлайыджылар биле, Аллагъа, догъру деп, бойсундылар ве Ягъянынъ алдына сувгъа батырылып чыкъмакъ ичюн кельдилер.


text:
Фериселер ве Къанун оджалары исе Алланынъ ирадесини ред этип, Ягъягъа барып сувгъа батырылып чыкъмагъа разы олмадылар.


text:
Олар мейданда отурып, бир-бирине: «Биз сизге къавал чалдыкъ, сиз исе ойнамадынъыз. Биз такъмакълар окъудыкъ, сиз исе агъламадынъыз», - деп къычыргъан балаларгъа ошайлар.


text:
Инсан Огълу келип, эм ашай, эм иче, ве сиз: «Бу ачкозь ве ичкиджиге бакъынъыз! О - салым топлайыджылары ве гуналыларнынъ досту!» - дейсиз.


text:
Фериселерден бири Исаны онен аш ашамагъа давет этти. Иса, ферисенинъ эвине кирип, софра башында ер алды.


text:
Шу арада, шеэрде гуналы деп белли олгъан бир къадын, Иса ферисенинъ эвинде ашагъаныны билип, алебастрдан ясалгъан савут ичинде паалы къокъулы ягъ алып кельди.


text:
О, Исанынъ артында, Онынъ аякълары янында турып, окюр-окюр агълады. Къадыннынъ козь яшлары Исанынъ аякъларына тамлай, о, исе озюнинъ сачларынен Онынъ аякъларыны сюртти ве опе-опе къокъулы ягънен ягълады.


text:
Исаны давет эткен ферисе буны корип: «Эгер бу адам пейгъамбер олса, Онъа тийген шу къадыннынъ ким олгъаныны билир эди, чюнки о гуналы да», - деп тюшюнди.


text:
Иса, онъа айланып:<br/> - Симон, санъа бир айтаджакъ шейим бар, - деди.<br/> - Айт, Оджам, - деди о.


text:
- Эки адам бир инсандан акъча борджкъа алгъан. Бирисининъ борджу беш юз, башкъасынынъ - элли динар эди.


text:
Амма олар борджларыны къайтарып оламагъанлары ичюн, о, экисининъ борджларыны багъышлады. Айт манъа, олардан къайсы бири оны чокъча севеджек? - деди Иса.


text:
Симон джевап берип:<br/> - Меним фикиримдже, чокъ борджу багъышлангъан сою, - деди.<br/> - Сенинъ къарарынъ догъру, - деди Иса.


text:
Сонъ къадынгъа таба айланып, Симонгъа:<br/> - Бу къадынны коресинъми? Мен сенинъ эвинъе кельгенимде, аякъларымны ювмагъа сув бермединъ. О исе, озюнинъ козь яшларынен аякъларымны ювып, сачларынен сюртти.


text:
Сен Меним башымны зейтюн ягъынен ягъламадынъ, о исе, паалы къокъулы ягънен аякъларымны ягълады, - деди.


text:
- Шунынъ ичюн Мен санъа айтам: онынъ чокъ гуналары багъышланды, чюнки онынъ севгиси буюк. Кимге аз багъышланса, о, аз севе.


text:
Бундан сонъ Иса ёлгъа чыкъып, шеэр ве койлерде Алланынъ шейлерини анълатып ве Алланынъ Падишалыгъы акъкъында Къуванчлы Хаберни даркъатып юрди. Он эки шегиртинден гъайры,


text:
Онынъ янында бир къач къадын бар эди. Иса оларны яман рухлардан ве хасталыкълардан къуртаргъан эди. Булар: ичинден еди джин чыкъкъан Мерьем, онъа «Магдалалы» дей эдилер,


text:
Ироднынъ идаре хызметчиси Хузанынъ апайы ёанна, Сусанна ве башкъалары. Олар озь байлыгъынен Исагъа хызмет эте эдилер.


text:
Куньлернинъ биринде Исанынъ янында пек чокъ адам топланды. Олар тюрлю шеэрлерден келе эдилер. Иса оларгъа бир кинаели икяе айтып берди:


text:
- Бир сачыджы тарлагъа урлукъ сачмагъа чыкъкъан. О, урлукъ сачкъанда, базы урлукълар ёл кенарына тюшип тапталгъанлар, ве кок къушлары оларны чокъуп, ёкъ эткенлер.


text:
Башкъа урлукълар ташлы ерге тюшкен ве осип чыкъкъанларынен къуруп къалгъанлар, чюнки топракъ сувсуз эди.


text:
Даа башкъалары яхшы топракъкъа тюше ве осип юз къат арткъач берекет берелер, - деди. Буны айткъан сонъ Иса:<br/> - Къулагъы барлар буны эшитсинлер! - деп къычырды.


text:
О оларгъа:<br/> - Алла Падишалыгъынынъ сырлары сизге ачылгъан, - деди. - Къалгъанларына исе олар кинаели икяенен берильген. Сонъ олар<br/> козьлеринен бакъып - корьмесинлер,<br/> къулакъларынен эшитип - анъламасынлар.


text:
ёл кенарында олгъанлар - Сёзни эшиткен адамлардыр. Амма сонъ Иблис келе де, олар инанып къуртулмасынлар деп, Сёзни юреклеринден алып кете.


text:
Ташлар арасында олгъанлар - Сёзни эшитип къуванчнен къабул эткен адамлар. Лякин олар тамыр атмагъанлары ичюн, бир вакъыткъа къадар инаналар, сынав куньлеринде исе ёлундан къайталар.


text:
Тикенлер арасына тюшкенлер - Сёзни эшиткен, амма пишкен берекет бермеген адамлар, чюнки аятынынъ къасеветлери, байлыгъы ве кейф кетирген шейлери оларны богъалар.


text:
Яхшы топракъта олгъанлар исе - Сёзни эшитип, оны яхшы ве темиз юрегинде сакълайлар ве чыдамлы олгъанлары ичюн, берекет берелер.


text:
Ич кимсе чыракъ якъып, оны савутнен къапатмаз, я да ятакъ тюбюне къоймаз. Аксине, киргенлер ярыкъны корьсюн деп, оны шамдангъа къоялар.


text:
Шу себептен насыл динълегенинъизге дикъкъат этинъиз. Кимде бар олса, онъа къошулып даа бериледжек. Кимде ёкъ олса, «озюмде бар», деп беллегени биле тартып алынаджакъ.


text:
Сонъ Исанынъ анасынен къардашлары Онъа кельдилер, амма адам чокълугъы ичюн янына якъынлашып оламадылар.


text:
Исагъа:<br/> - Ананъ ве къардашларынъ тышарыда туралар, олар Сени корьмеге истейлер, - деп хабер эттилер.


text:
Иса оларгъа бойле джевап берди:<br/> - Алланынъ Сёзюни динълеген ве беджерген адамлар - Меним анам ве къардашларым.


text:
Шу куньлернинъ биринде Иса Озь шегиртлеринен берабер къайыкъкъа минди ве оларгъа:<br/> - Гольнинъ о бир ялысына ялдап кечейик, - деди. Олар ёлгъа чыкътылар.


text:
Ялдап кеткенде, Иса юкъугъа далды. Гольде ойле кучьлю фуртуна къопты ки, далгъалар къайыкъны толдура башладылар. Къайыкътакилернинъ алы хавфлы олды.


text:
Исанынъ янына барып, олар Оны уяттылар ве:<br/> - Саип, Саип, биз гъайып оламыз! - дедилер. Иса уянгъанынен, ельге ве далгъаларгъа токътамакъны буюрды. Олар токътадылар, ве голь де тынчланды.


text:
Иса шегиртлерине:<br/> - Сизинъ иманынъыз къайда? - деди.<br/> Шегиртлер исе къоркъып ве шашып бир-бирине:<br/> - Кимдир бу я? О, ельге ве сувгъа буюра, олар да Онъа бойсуналар! - дедилер.


text:
Иса ялыгъа чыкъкъанынен, оны шеэрден кельген бир адам къаршылады. Онынъ ичинде джинлер олгъанда, о, чокътан берли чыр-чыплакъ юре ве эвинде дегиль, дюрбелерде яшай эди.


text:
Исаны корип, о, къычырды да, озюни Онынъ аякълары астына ташлап, кучьлю сеснен:<br/> - Эй Иса, Юдже Алланынъ Огълу, менде не ишинъ бар? Санъа ялварам, мени чекиштирме! - деди,


text:
чюнки Иса арам рухкъа бу адамдан чыкъып кетмекни буюргъан эди.<br/> Арам рух чокъ вакъыт девамында бу адамны къыйнады. Бунынъ ичюн бу адамны, къолларыны ве аякъларыны зынджырларнен багълап, къаравулладылар. Лякин о, зынджырларны узьди, ве джин оны адам олмагъан ерлерге айдады.


text:
Иса ондан:<br/> - Адынъ не? - деп сорады. О исе:<br/> - Адым Орду, - деди, чюнки онъа чокъ джин кирген эди.


text:
Шу дагънынъ тёпесинде буюк бир домуз сюрюси отлап юре эди. Джинлер домузларгъа кирмеге Исагъа ялвардылар. О, оларгъа рухсет берди.


text:
Джинлер адамдан чыкъып домузларгъа кирдилер. Домузлар исе тик къаядан гольге атылып, сувда богъулдылар.


text:
Чобанлар олгъан шейни корьгенлеринен, чапып барып, бу акъта шеэрде ве онынъ этрафларында хабер эттилер.


text:
Адамлар олып кечкен адисени корьмеге кельдилер. Исанынъ янына келип бакъсалар, анавы адам джинлерден къуртарылгъан ве кийинип, акъылыны башына топлап, Исанынъ аякълары янында отура. Олар пек къоркътылар.


text:
Герасалыларнынъ виляетинде яшагъанларнынъ эписини буюк къоркъу басты. Шунынъ ичюн олар Исадан шу ерлерден кетмесини сорадылар. Сонъ О, къайыкъкъа минип къайтып кетти.


text:
Джинлерден къуртулгъан адам Исанынъ янында къалмакъ ичюн Ондан разылыкъ сорады. Лякин Иса оны ёллап:


text:
- Озь эвинъе къайтып, Алла сен ичюн не япкъаныны айтып бер, - деди. О адам барып, Иса онъа не япкъаныны бутюн шеэрге илян этти.


text:
Шу вакъыт синагоганынъ башлыкъларындан бири, Яир адлы бир адам келип, Исанынъ аякъларына йыкъылды да, Оны эвине чагъырып, ялварды,


text:
чюнки онынъ он эки яшларында олгъан бирден-бир къызы олюм тёшегинде ята эди. Иса Яирнен берабер кеткенде, Оны чевре-четинден пек чокъ адам сыкъыштырып юре эди.


text:
Бир къадын он эки йыл къан акъувынен чекишип, бутюн параларыны экимлерге сарф эткен, амма кимсе оны тедавийлеп оламагъан.


text:
- Манъа ким тийди? - деди Иса. Эписи, бу мен дегиль эдим, дедилер. Пётр исе:<br/> - Саибим, этрафынъдаки адамлар Сени сыкъыштырып туралар, - деди.


text:
Япкъаныны гизлеп оламайджагъыны анълагъан къадын къоркъудан къалтырап, чыкъты ве Онынъ аякъларына йыкъылып, бутюн халкъ огюнде, Исагъа не себептен тийгенини ве бирден тюзельгенини айтты.


text:
Иса бу сёзлерни даа айтып битирмегенде, синагога башлыгъынынъ эвинден бир адам келип:<br/> - Къызынъ ольди. Оджаны къасевет эттирме, - деди.


text:
Иса о эвге кирип, янына тек Пётрны, Якъупны, Юханны ве къызчыкънынъ анасыны ве бабасыны алды. Башкъаларына исе кирмеге ясакъ этти.


text:
Эписи, озьлерини кокреклерине урып, ольген къызчыкъ ичюн агълай эдилер. Иса исе:<br/> - Агъламанъыз, о ольмеди, амма о, юкълай, - деди.


text:
Къызнынъ ана-бабасы шашып къалдылар. Иса исе оларгъа олып кечкен вакъиа акъкъында ич кимсеге айтмамакъны буюрды


text:
Иса он эки шегиртини янына чагъырып, оларгъа джинлернинъ эписини къувмакъ ве хасталыкъларны тедавийлемек ичюн къудрет ве акимлик берди.


text:
- ёлгъа ич бир шей алманъыз: не ёл таягъы, не торба, не отьмек, не акъча, эки дане урба биле алманъыз, - деди.


text:
Эгер сизни къабул этмеселер, о шеэрден чыкъкъанда, аякъларынъыздаки тозны биле къакъып кетинъиз. Бу, оларгъа къаршы шаатлыкъ олур.


text:
Шегиртлер кеттилер. Олар къасабадан-къасабагъа кечип, эр ерде Къуванчлы Хаберни илян эттилер ве эр бир ерде хасталарны тедавийледилер.


text:
Виляет укюмдары Ирод бу вакъиалар акъкъында эшитип, шашмалап къалды. Чюнки базылары: «Ягъя олюлерден тирильди»,


text:
башкъалары исе: «Ильяс пейда олды», даа башкъалары: «Къадимий пейгъамберлерден бириси тирильди», - дедилер.


text:
Ирод: «Мен Ягъянынъ башыны кестирген эдим де. Амма бу адам ким экен? Мен Онынъ акъкъында бойле шейлер эшитем», - деди, ве Исаны корьмеге чаре къыдырды.


text:
Эльчилер къайтып кельген сонъ, Исагъа япкъан ишлери акъкъында айтып бердилер. Иса оларны янына алып, Бетсайда шеэрине оларнен бир Озю олып кетти.


text:
Амма халкъ буны билип, Онынъ артындан кетти. Иса оларны яхшы къаршылап, Алланынъ Падишалыгъы акъкъында оларнен лаф этти ве мухтадж олгъанларны тедавийледи.


text:
Акъшам олаяткъанда, Исанынъ он эки шегирти Онынъ алдына келип:<br/> - Мында адамлар яшамагъа ичюн, халкъны йибер, этрафтаки къасаба ве койлерге барып озьлерине ятмагъа ер ве ашамагъа аш тапсынлар, - дедилер.


text:
- Сиз оларгъа аш беринъиз! - деди Иса.<br/> - Бизим беш отьмек ве эки балыкътан гъайры ич бир шейимиз ёкъ. Я да барып, о къадар адам ичюн аш сатын алайыкъмы? - деди олар.


text:
О ерде беш бинъге якъын акъай бар эди. Иса шегиртлерине:<br/> - Халкъны эллишер-эллишер болип, топнен отуртынъыз,- деди.


text:
Иса беш отьмекнен эки балыкъны алды ве кокке бакъып, шукюр дувасыны окъуды. Сонъ ашны парчалады ве адамларгъа даркъатмакъ ичюн шегиртлерине берди.


text:
Куньлернинъ биринде Иса ялынъыз Озю къалып дува окъугъанда, Онынъ янына шегиртлери кельди. Иса олардан:<br/> - Халкъ Мени ким деп сая? - деп сорады.


text:
Олар джевап берип:<br/> - Базылары Сени Сувгъа Батырыджы Ягъя, башкъалары - Ильяс деп саялар, даа башкъалары: «Къадимий пейгъамберлерден бириси тирильди», - дейлер, - дедилер.


text:
Иса олардан:<br/> - Я сиз Мени ким деп саясыз? - деп сорады. Пётр Онъа:<br/> - Алланынъ Месихи, - деп джевап берди.


text:
О:<br/> - Инсан Огълу чокъ азаплар чекип, акъсакъаллар, баш руханийлер ве Къанун оджалары тарафындан ред этильмек керек. Оны ольдюреджеклер, амма учюнджи куню кельгенде, О, тириледжек, - деди.


text:
Сонъ эр кеске:<br/> - Эгер ким Меним артымдан кетмеге истесе, озюнден вазгечип, эр кунь озь хачыны котерип, Меним артымдан юрсюн.


text:
Чюнки озь джаныны къуртармагъа истеген адам оны джояджакъ. Ким де Мен ичюн джаныны берсе, оны къуртараджакъ.


text:
Эгер инсан бутюн дюньянынъ саиби олып, озюни джойса я да озю гъайып олса, бундан насыл файда кореджек?


text:
Ким Менден ве Меним сёзлеримден утанса, Инсан Огълу да, Озюнинъ шерефи иле, Бабасынынъ шерефи иле ве мукъаддес мелеклернинъ шерефи иле кельгенде, ондан утаныр.


text:
Сизге догърусыны айтам: мында тургъан адамлар арасында, даа олюм не олгъаныны бильмейип, Алланынъ Падишалыгъыны кореджек сойлары бар.


text:
Иса бу сёзлерни айткъан сонъ секиз кунь къадар кечти. О, янына Пётрны, Юханны ве Якъупны алып, дува окъумакъ ичюн дагъгъа чыкъты.


text:
Пётр ве онынъ янындакилерини юкъу баскъан эди. Уянгъанда исе, Исанынъ шуретини ве Онынъ янында тургъан эки адамны корьдилер.


text:
Акъайлар Исанынъ янындан кеткенде, Пётр Онъа:<br/> - Саип, бу ерде бизге не яхшы я! Биз учь чалаш къурайыкъ да, бириси Санъа, бириси Мусагъа ве бириси Ильяскъа олсун, - деди. Амма о не айткъаныны озю де бильмей эди.


text:
Пётр лафыны даа битирмегенде, бир булут пейда олып, оларны кольгесинен къапатты. Шегиртлер булут тюбюнде къалып, пек къоркътылар.


text:
Лякин булутнынъ ичинден бир сес чыкъып: «Бу Меним Огълумдыр, Мен Оны сайладым, Оны динъленъиз!» - деди.


text:
Сес кесильген сонъ, Иса кене бир Озю къалды. Шегиртлер буны гизли туттылар ве корьгенлери акъкъында, о куньлери ич кимсеге айтмадылар.


text:
Бирден халкъ ичинден бир адам багъырып:<br/> - Оджам, Санъа ялварам, огълума бакъса, о меним бирден-бир балам!


text:
Онъа джин уджюм эте, ве о пек къычыра. Джин оны, дудакъларында копюк чыкъкъандже, сарсыта, оны пек чекиштирип, зорнен къалдыра.


text:
Иса бунъа джевап берип:<br/> - Эй, имансыз ве бозукъ адамлар! Мен сизнен даа не къадар оладжам? Сизни не къадар чыдап тураджам? Огълунъны бу ерге кетир! - деди.


text:
Бала Исагъа якъынлашкъанда, джин оны ерге йыкътырып сарсытты. Лякин Иса арам рухкъа ясакъ этти, баланы тедавийледи ве бабасына берди.


text:
Эр кес Алланынъ улулыгъына шаша эди. Эписи адамлар Исанынъ япкъан ишлеринден тааджипленген вакъытта, О, Озь шегиртлерине:


text:
- Меним сёзлеримни дикъкъатнен динъленъиз: Инсан Огълуны адамларнынъ къолуна тутып береджеклер, - деди.


text:
Олар исе бу сёзлерни анъламай эдилер. Оларны анъламасын деп, манасы оларгъа гизли эди. Исадан сорамагъа исе къоркътылар.


text:
оларгъа:<br/> - Ким бу баланы Меним адым огъруна къабул этсе, о Мени къабул эте. Ким Мени къабул этсе, Мени ёллагъанны да къабул эте. Чюнки, аранъызда энъ кучюк сою эписинден буюктир, - деди.


text:
Юхан исе Исагъа:<br/> - Саип, биз Сенинъ адынънен джинлерни къувгъан бир адамны корьдик. О, бизнен берабер юрмегени ичюн, биз онъа бу шейни япмагъа ясакъ эттик, - деди.


text:
Озюнден эвель хаберджилерини ёллады. Олар, Исагъа керек шейлерни азырламакъ ичюн, бир самариели коюне кельдилер.


text:
Онынъ шегиртлери Якъуп ве Юхан буны корип:<br/> - Рабби, буларны ёкъ этмек ичюн коктен атеш тюшсюн деп, айткъанымызны истейсинъми? - дедилер.


text:
ёлны девам эткен вакъытта, кимдир Исагъа:<br/> - Къайда барсанъ да, мен Сенинъ артынъдан юрмеге азырым, - деди.


text:
Иса онъа:<br/> - Тилькилернинъ къобалары бар, коктеки къушларнынъ ювалары бар. Лякин Инсан Огълунынъ башыны ястыкъкъа къойып ятмагъа ери ёкъ, - деп джевап берди.


text:
Башкъасына исе:<br/> - Артымдан юр! - деди. Лякин о:<br/> - Эфенди, башта барып бабамны дефн этмеге разылыкъ бер, - деди.


text:
Иса онъа:<br/> - Олюлер озь олюлерини дефн этсинлер. Сен исе барып, Алланынъ Падишалыгъыны илян эт, - деди.


text:
Башкъа бир адам Онъа:<br/> - Эфенди, мен Сенинъ артынъдан юреджем. Тек башта барып эвдекилеримнен сагълыкълашмагъа рухсет эт, - деди.


text:
Иса онъа:<br/> - Къолларыны сабанда тутып ве артына айланып бакъкъан эр бир адам Алланынъ Падишалыгъы ичюн келишикли дегиль, - деп джевап берди.


text:
Бундан сонъ Рабби даа етмиш эки адам сайлап айырды да, Озю бармагъа истеген эписи шеэрлер ве ерлерге оларны экишер-экишер Озюнинъ огюнден ёллады.


text:
О, оларгъа бойле деди:<br/> - Ашлыкъ чокъ, ишчилер исе аз. Озь ашлыгъыны ораджакъ ишчилерни даа ёлласын деп, ашлыкънынъ Саибине ялваранъыз.


text:
Эгер о ерде барышыкъ севген адам яшаса, барышыгъынъыз онъа къаладжакъ. Олмаса исе - сизге къайтып келеджек.


text:
Бу эвде къалынъыз ве оларда олгъаныны ашап-ичинъиз, чюнки чалышкъан адам акъкъыны алмагъа ляйыкътыр. Эвден-эвге кечип юрменъиз.


text:
Эгер де бир шеэрге кельгенинъизде, сизни къабул этмеселер, о шеэрнинъ сокъакъларындан кечип, шу сёзлерни айтынъыз:


text:
«Шеэринъизде аякъларымызгъа япышкъан тозны биле къакъып, озюнъизге къалдырып кетемиз. Амма бунъа бакъмадан, билинъиз: Алланынъ Падишалыгъы энди янынъызда».


text:
Сенинъ алынъ беля, эй Хоразин! Сенинъ алынъ беля, эй Бетсайда! Чюнки сизлерде олгъан аджайип шейлер Тир ве Сидон шеэрлеринде олгъан олса, олар чокътан чувал токъумасына сарылып, устьлерине куль сепип, отурып тёвбе этер эдилер.


text:
Сизни динълеген адам Мени динълей. Сизни ред эткен адам исе Мени ред эте. Мени ред эткен исе, Мени ёллагъанны ред эте.


text:
Етмиш эки шегирт къуванчнен къайтып кельдилер. Олар:<br/> - Рабби, Сенинъ адынъ ичюн, бизге джинлер биле бойсуналар! - дедилер.


text:
Мына, Мен сизге йыланлар ве акъреплер устюне басмагъа ве душманнынъ бутюн кучю устюнден укюм бердим. Ич бир шей сизге зарар эталмай.


text:
Амма джинлер сизге бойсунгъанына къуванманъыз, сизинъ адларынъыз коклерде язылгъанына къуванынъыз! - деди.


text:
Шу ань Иса, Мукъаддес Рухта пек къуванды ве:<br/> - Бабам, кок ве ернинъ Раббиси! Шуретлейим Сени, чюнки Сен шуны акъыллылар ве бильгилилер ичюн гизли эттинъ, кучюк балаларгъа исе ачтынъ! Эбет, Бабам, Сенинъ эйи ираденъ шойле эди! - деди.


text:
- Бабам эр шейни Манъа берди. Огълунынъ ким олгъаныны Бабасындан гъайры кимсе бильмей, Бабанынъ ким олгъаныны да Огълундан ве Огълу ачмагъа истеген адамдан гъайры кимсе бильмей, - деп девам этти Иса.


text:
Сизге айтам: пек чокъ пейгъамбер ве падишалар сиз корьгенинъизни корьмеге истедилер, лякин корьмедилер, сиз эшиткенлеринъизни эшитмеге истедилер, лякин эшитмедилер, - деди.


text:
О вакъыт бир Къанун оджасы пейда олды. О, Исаны сынамакъ ичюн, Онъа суаль берди:<br/> - Оджа, эбедий аят къазанмакъ ичюн не япайым? - деди.


text:
О адам джевап берип:<br/> - <n>«Рабби-Таалянъны бутюн юрегинънен, бутюн джанынънен, бутюн къуветинънен ве бутюн акъылынънен сев»</n>, ве <n>«башкъа адамны озюнъни севгенинъ киби сев»</n>, - деди.


text:
Иса онъа бойле джевап берди:<br/> - Бир адам Ерусалимден Ерихонгъа кеткенде, айдутларнынъ къолуна тюше. Олар ёлджунынъ урбасыны алалар, оны котеклейлер ве олю алында къалдырып кетелер.


text:
Ойле олды ки, шу ёлдан бир руханий кете экен. Амма о адамны корьгенинен, башкъа тарафкъа кечип кете.


text:
О ерден кечкен бир левийли де шойле япа: яралы яткъан ерге барып, оны коре ве ёлнынъ башкъа тарафындан кечип кете.


text:
О, онынъ янына бара да, яраларыны шарапнен юва ве зейтюн ягъынен ягълап, багълап къоя. Сонъ оны озь къатырынынъ аркъасына отуртып, мусафирханеге алып бара ве анда да бакъып тура.


text:
Эртеси куню, озь ёлуна чыкъкъанда, мусафирханенинъ саибине эки динар чыкъарып берип: «Бу адамны яхшы бакъ. Эгер бундан зияде масраф этсенъ, мен къайтып кельгенимден сонъ, санъа беририм», - деди.


text:
Къанун оджасы:<br/> - Онъа мерамет эткен адам, - деп джевап берди. Иса онъа:<br/> - Бар да, сен де бойле яп, - деди.


text:
Озь ёлуны девам эткенде, Иса шегиртлеринен берабер бир койге кирди. Бу ерде Марта адлы бир къадын Онъа эвинде: «Хошкельдинъ», - деди.


text:
Онынъ Мерьем адлы бир къыз къардашы бар эди. О, Раббининъ аякълары алдында отурып, Онынъ лафларыны динълей.


text:
Марта исе мусафирни сыйламакъ ичюн чапкъалай эди. О, Исанынъ янына келип:<br/> - Эфендим, къыз къардашым бутюн ишни манъа къалдыргъанына бакъмайсынъмы? Айтса онъа, манъа ярдым этсин! - деди.


text:
Рабби онъа джевап берип:<br/> - Марта, Марта, сен чокъ шей акъкъында къайгъырасынъ ве къасевет этесинъ,


text:
Куньлернинъ биринде Иса бир ерде дува окъуй эди. Дуваны окъуп битирген сонъ, шегиртлеринден бири Онъа:<br/> - Рабби, Ягъя озь шегиртлерини огреткени киби, бизни де дува окъумагъа огрет, - деди.


text:
Иса оларгъа:<br/> - Дува окъугъанда шойле денъиз:<br/> Баба! Сенинъ Мукъаддес Адынъны эр кес сайсын!<br/> Сенинъ Падишалыгъынъ кельсин!


text:
Гуналарымызны багъышла,<br/> чюнки биз де озюмизге къаршы<br/> гуна япкъан эр бир адамны багъышлаймыз.<br/> Бизге ёлдан урулмагъа берме, - деди.


text:
Сонъ Иса оларгъа:<br/> - Мына, биринъизнинъ досту бар. Яры геджеде онъа барып: «Достум, манъа учь дане отьмек борджкъа берсе.


text:
О исе эв ичинден: «Мени раатсыз этме, къапум энди япыкъ, озюм де балаларымнен тёшекте ятам. Турып санъа отьмек берип оламам», - деп джевап берир.


text:
Сизге догърусыны айтам: озь досту олгъаны ичюн турып бир шей бермесе биле, онынъ исрарлыгъы ичюн, о эп бир турып, истеген шейинъни берир, - деди.


text:
- Мен сизге айтам: соранъыз - сизге бериледжек. Къыдырынъыз - тападжакъсыз. Къапуны къакъынъыз - сизге ачыладжакъ.


text:
Эгер сиз, яман адамлар, балаларынъызгъа яхшы бир шей бере бильсенъиз, даа да Коклердеки Бабанъыз Ондан сорагъангъа Мукъаддес Рухны багъышлар.


text:
Бир кунь Иса тильсизлик джинини къувып чыкъарды. Джин чыкъкъан сонъ, тильсиз адам лаф этип башлады. Халкъ шашты.


text:
Амма араларындан базылары:<br/> - О, джинлер башлыгъы Беэльзебулнынъ къуветинен джинлерни къувып чыкъара, - дедилер.


text:
Лякин Иса, оларнынъ фикирлерини билип:<br/> - Озь ичинден болюнген эр бир падишалыкъ йыкъылып бошар, ве озь ичинден болюнген эв де йыкъылып кетеджек.


text:
Эгер Иблис озь ичинден болюнсе, онынъ падишалыгъы насыл тураджакъ? Сиз исе Меним акъкъымда: «О, Беэльзебулнынъ къуветинен джинлерни къувып чыкъара», - дейсиз.


text:
Эгер Мен джинлерни Беэльзебулнынъ ярдымынен къувып чыкъарсам, сизинъ огъулларынъыз джинлерни кимнинъ ярдымынен къувып чыкъара экен? Олар сизни укюм этерлер!


text:
Эгер Мен Алланынъ къуветинен джинлерни къувып чыкъарсам, демек, Алланынъ Падишалыгъы сизлерге етип кельген.


text:
Амма ондан даа кучьлюси онъа уджюм этсе ве оны енъсе, о ишангъан силяны тутып алыр ве басып алгъан мал-мулькюни болер.


text:
Арам рух инсандан чыкъкъан сонъ, сувсуз ерлерде быралкъыланып юре, озюне раатланмагъа ер къыдыра ве тапмайып, озюне: «Мен чыкъкъан эвиме къайтып барайым да», - дей.


text:
О вакъыт джин бара да, озюнинъ янына башкъа, даа бетер еди джинни ала ве оларнен эвге кирип ерлеше. Сонъра, о адамнынъ алы эвелькинден бетер ола.


text:
Иса бу сёзлерни айткъанда, халкъ арасындан бир къадын къычырып:<br/> - Сеннен юклю олгъан ве Сени кокюснен эмиздирген апай бахтлыдыр! - деди.


text:
Иса онъа:<br/> - Мен шойле дер эдим: Алланынъ сёзюни динълеп, оны беджергенлер бахтлылар! - деп джевап берди.


text:
Исанынъ чевре-четинде адамлар топланып эп арта эдилер. О, оларгъа мураджаат этип бойле деди:<br/> - Бу несиль - яман несильдир! Олар бельги талап этелер, амма Юнуснынъ бельгисинден гъайры оларгъа башкъа бельги берильмейджек.


text:
Юнус Ниневе шеэринде яшагъанлар ичюн насыл бельги олгъан олса, Инсан Огълу да бу несиль ичюн шойле оладжакъ.


text:
Дженюп къыраличеси Ахирет кунюнде бу несильнинъ адамларынен берабер тирилип, оларны къабаатлайджакъ. Чюнки о, Сулейманнынъ икметли лафларыны динълемек ичюн дюньянынъ о бир четинден кельген. Мында исе Сулеймандан буюкче Сою бар!


text:
Ниневе адамлары Ахирет кунюнде бу несильнен берабер турып, оны къабаатлайджакълар, чюнки олар Юнуснынъ огреткенлеринден сонъ тёвбе эттилер. Мында исе Юнустан да буюги бар!


text:
Ич кимсе чыракъ якъып, оны гизли ерге я да бир савут тюбюне къоймай. Аксине, киргенлер ярыкъны корьсюн деп, оны шамдангъа къоялар.


text:
Козь - беденнинъ нурудыр. Эгер сенинъ козюнъ сагълам олса, бутюн беденинъ де ярыкъкъа толу олур. Козьлеринъ яман олса исе, беден де къаранлыкъкъа толу олур.


text:
Эгер бутюн беденинъ ярыкъкъа толу олса, сенде ич бир къара къысым олмаса, чыракъ парылдавынен сени ярыкълаткъан киби, эр бир еринъ яп-ярыкъ олур.


text:
Иса буны айткъан сонъ, бир ферисе Оны эвине ашамагъа давет этти. Иса онынъ эвине кирип, софра башында ер алды.


text:
Амма Рабби онъа:<br/> - Сиз, фериселер, пиала ве табакънынъ тышыны темизлейсиз, амма ичинъиз саранлыкъ ве яманлыкъкъа толу.


text:
- Эй фериселер, алынъыз беля! Сиз нане, седеф оту ве эписи башкъа ешилликлернинъ он пайдан бир пайыны бересиз, амма адалет ве Алла севгиси акъкъында унутасыз! Буларнынъ бирисини беджере турып, экинджисини де унутмамакъ керек.


text:
Эй фериселер, алынъыз беля! Чюнки сиз синагогаларда энъ сайгъылы ерде отурмакъны ве базар мейданларында халкътан урьметли селям алмакъны севесиз.


text:
О вакъыт Къанун оджаларындан бириси Исагъа джевап берип:<br/> - Оджа, бу сёзлерни айтып, бизим джанымызны да агъыртасынъ, - деди.


text:
Иса исе:<br/> - Эй Къанун оджалары, сизинъ де алынъыз беля! Сиз агъыр юклерни инсанларгъа юклейсиз, озьлеринъиз исе, оларгъа ярдым этмек ичюн пармакънен биле къыбырдатмайсыз.


text:
Шунынънен бабаларынъызнынъ япкъанларына шаат ве оларнен разы оласыз, чюнки олар пейгъамберлерни ольдюргенлер, сиз исе шу пейгъамберлерге дюрбелер къурасыз!


text:
Онынъ ичюн Алланынъ икмети шойле деген: «Мен оларгъа пейгъамберлер ве хаберджилерни ёлларым. Олардан базыларыны ольдюреджеклер, базыларыны къуваджакълар.


text:
Хабильнинъ къанындан башлап, къурбан еринен Алланынъ Сарайы арасында ольдюрильген Зекарьянынъ къанына къадар». Эбет, сизге айтам: эр шей ичюн бу несиль джевап береджек!


text:
Эй Къанун оджалары, алынъыз беля! Сиз бильги анахтарыны къолгъа алдынъыз, лякин къапугъа озьлеринъиз де кирмединъиз, кирмеге истегенлерни де къоймадынъыз, - деди.


text:
Сонъ Иса шу ерден кетти. Къанун оджалары ве фериселер исе, Онъа душманлыкънен бакъып, бир чокъ суаль бердилер,


text:
Шу арада дюньянынъ адамы топланып, къалабалыкъта бир-бирининъ аякъларына басып тура эдилер. Иса башта Озь шегиртлерине айтып башлады:<br/> - Фериселернинъ маясындан, яни экиюзьлюликтен сакъынынъыз!


text:
Сиз къаранлыкъта сёйлегенинъизни кунь ярыгъында эшитеджеклер, ичери одада фысылдагъанларынъызны эвлернинъ дамлары устюнден къычырып айтаджакълар.


text:
Мен сизге, достларыма айтам: беденни ольдюрип, сонъ башкъа бир шей япып оламагъанлардан къоркъманъыз.


text:
Кимден къоркъмакъ керек, сизге анълатаджам: ольдюрмеге ве сонъ джеэннемге ташламагъа къудрети Олгъандан къоркъунъыз. Эбет, сизге айтам: Ондан къоркъунъыз!


text:
Сизинъ башынъыздаки сачларынъыз биле эписи сайылгъан. Къоркъманъыз! Сиз чокъ торгъайдан къыйметлисиз!


text:
Сизге айтам: Ким адамларнынъ алдында Мени таныса, Инсан Огълу да Алланынъ мелеклери огюнде оны таныйджакъ.


text:
Инсан Огълуна къаршы сёз айткъанларнынъ эписи багъышланаджакълар. Лякин ким Мукъаддес Рухны куфюр этсе, багъышланмайджакъ.


text:
Сизни синагогаларгъа, башлыкълар ве укюмдарларнынъ алдына кетиргенлерде, насыл джевап бермек ве не айтмакъ акъкъында къайгъырманъыз.


text:
Иса онъа джевап берип:<br/> - Акъай, Мени сизге къады олмакъ я да даваларынъызны чезмек ичюн ким къойды? - деди.


text:
Сонъ эписине мураджаат этип:<br/> - Бакъынъыз, эр тюрлю нефисхорлыкътан сакът олунъыз. Чюнки инсан омрю онынъ мал-мулькюнинъ чокълугъына багълы дегиль, - деди.


text:
Иса оларгъа бир кинаели икяе айтып берди:<br/> - Бир зенгин адамнынъ тарлалары пек яхшы берекет бергенлер.


text:
Сонъ: «Мына бойле япарым: анбарларымны бозып, балабанджаларыны къурарым, бутюн богъдай ве бутюн малымны шу ерге ерлештиририм», - деди.


text:
«Озь джанына исе: „Джаным, энди сенде чокъ йылларгъа етеджек малынъ бар. Раатлан, ашап-ич ве къуванчлы ол”, - дейджем», - дей.


text:
Лякин Алла онъа: «Эй акъылсыз адам! Бу гедже джанынъны алмагъа келеджеклер. Бу азырлагъанларынъ кимге къаладжакъ?» - деди.


text:
Озю ичюн байлыкъ топлап, Алла ичюн зенгинлешмеген эписи адамларнынъ къысмети шойле оладжакътыр, - деди.


text:
Озь шегиртлерине исе Иса бойле деди:<br/> - Шунынъ ичюн Мен сизге айтам: яшамакъ ичюн бизге аш керек, беденимиз ичюн урба керек, деп къасевет этменъиз.


text:
Къаргъаларгъа бакъынъыз: олар не сачалар, не оралар, оларнынъ не килерлери, не анбарлары бар. Амма Алла оларгъа аш бере. Сиз исе, къушлардан чокъ къыйметлисиз!


text:
Тарладаки чечеклернинъ насыл оськенлерине бакъынъыз: олар не чалышалар, не орелер. Амма сизге айтам: Сулейман биле озюнинъ бутюн шуретли улулыгъында, бу чечеклернинъ бириси киби кийинмеген эди.


text:
Буларнынъ эписини Алланы бильмеген дюньянынъ халкълары къыдыра. Лякин сизинъ Бабанъыз буларгъа мухтадж олгъанынъызны биле.


text:
Мал-мулькюнъизни сатып, фукъарелерге ярдым этинъиз. Озюнъизге эскирмеген пара киселерини алып, битмейджек байлыкъны Кокте топланъыз. О ерде оларгъа хырсыз да якъынлашмаз, сюме де тюшмез.


text:
Сиз, эфенди тойдан къайткъаныны беклеген, о келип къапуны такъылдаткъанынен ачмагъа азыр тургъан хызметчилер киби олунъыз.


text:
Эфенди кельгенде, юкъламайып отургъан къулларыны тапкъанда, олар бахтлы олурлар. Сизге догърусыны айтам: эфенди азырланып белине къушагъыны байлар да, хызметчилерини софрагъа отуртып, оларгъа озю хызмет этеджек.


text:
Эгер эфенди не вакъыт кельмесе де: яры геджедеми я да танъ аткъандамы, хызметчилерини юкъламагъан алда тапса, олар не къадар бахтлылар.


text:
Шуны билинъиз: эв саиби, хырсыз не вакъыт келеджегини бильсе, о хырсызгъа эвине кирмеге ёл бермез эди.


text:
Пётр Исадан:<br/> - Рабби, Сен бу кинаели икяени биз ичюн айтасынъмы, я да эр кес ичюнми? - деп сорады.


text:
Иса джевап берип:<br/> - Ишанчлы ве акъыллы эв идареджиси ким? Эфендиси оны эв къуллары устюнде башлыкъ этмеге ве керек вакътында оларнынъ аш пайларыны бермеге къойды.


text:
Эгер де бу къул озь гонълюнде: «Эфендим якъын арада кельмейджек», - деп тюшюнсе ве къулларны ве къул къадынларны урмагъа башласа, ашап-ичсе ве ичкиджиликнен огърашса,


text:
о къулнынъ эфендиси бекленильмеген бир куньде, тюшюнмеген бир саатте къайтып келир ве оны къылычнен экиге болип, онъа имансызларнынъ арасында ер береджек.


text:
Эфендисининъ ирадесини бильген, амма азыр олмагъан ве эфендисининъ истегини беджермеген къул чокъ котек ашайджакъ.


text:
Бильмей турып, джезагъа ляйыкъ бир шей япкъан къулнынъ котеги исе азджа олур. Кимге чокъ берильген олса, ондан чокъ сорарлар. Кимге чокъ ишанылса, ондан даа зияде талап этилир.


text:
Сувгъа батырылып чыкъармакъ киби, манъа буюк азапларгъа батырылып чыкъмакъ керек. О беджерильмегендже, юрегим пек сыкъыла!


text:
Мени, ер юзюне барышыкъ кетирмек ичюн кельген, деп тюшюнесизми? Сизге айтам: барышыкъ дегиль, айырылыкъ кетирмеге кельдим.


text:
Энди бундан сонъ бир эвде беш адам олса, олар озьара болюнеджеклер. Учю экисине ве экиси учюне къаршы оладжакълар.


text:
Баба - огълуна къаршы,<br/> огълу - бабасына къаршы,<br/> ана - къызына къаршы<br/> ве къызы - анасына къаршы,<br/> къайнана - келинине къаршы,<br/> ве келин - къайнанасына къаршы оладжакълар, - деди.


text:
Халкъкъа исе Иса:<br/> - Сиз гъарпта булут котерильгенини корьгенде, бирден: «Ягъмур ягъаджакъ», - дейсиз, ве ойле де ола.


text:
Эй экиюзьлюлер! Ер ве кокке бакъып ава насыл оладжагъыны билесиз де, шимди насыл заман кельгенини анълап оламайсызмы?


text:
Сен давалашкъан адамнен укюмдаргъа кеткенде, ёл бою онен келишмеге пек тырышып арекет эт. Акис алда о сени къады огюне алып бараджакъ, къады сени джезалайыджынынъ элине береджек, джезалайыджы исе сени зиндангъа ташлайджакъ.


text:
О вакъыт бир къач адам Исагъа келип, галилеялылар акъкъында айттылар. Бу галилеялылар къурбан чалгъан вакъытта, Пилат оларны ольдюрди ве бойле, къурбанларнынъ къаныны оларнынъ къанынен къарыштыргъан эди.


text:
Иса адамларгъа джевап берип:<br/> - Сиз, бу адамлар эписи башкъа галилеялылардан гуналы олгъаны ичюн оларнен бойле шей олды, деп тюшюнесизми?


text:
Я анавы он секиз адамнынъ устюне Силоам шеэриндеки къулле йыкъылып, ольдюргени? Сиз оларны Ерусалимде яшагъан эписи адамлардан даа къабаатлы деп тюшюнесизми?


text:
Иса бойле бир кинаели икяе айтты:<br/> - Бир адамнынъ юзюм багъында инджир тереги сачылгъан экен. О адам анда барып, терекнинъ устюнде мейва къыдыра, лякин тапалмай.


text:
Сонъ юзюмджиге: «Мен учь йыл девамында мында келип, бу инджирнинъ устюнде мейва къыдырам, лякин оны тапмайым. Оны кесип ташла, топракънынъ кучюни не ичюн алсын?» - дей.


text:
Юзюмджи исе онъа джевап берип: «Эфенди, оны даа бир йылгъа къалдырса. Мен онынъ чевре-четини къазып, топракъны кубрелерим,


text:
О ердеки бир къадын он секиз йыл девамында арам рухтан къыйналып хасталангъан, дёрт букюльген, белини догъуртып оламай экен.


text:
Иса раатлыкъ куню къадынны тедавийлегенине ачувланып, синагоганынъ башлыгъы халкъкъа:<br/> - Иш ичюн алты кунь бар. Тедавийленмеге раатлыкъ куню дегиль, шу куньлери келинъиз, - деди.


text:
Рабби Иса исе онъа джевап берип:<br/> - Эй экиюзьлюлер! Раатлыкъ куню олгъанына бакъмайып, эр биринъиз огюзинъизни я да эшегинъизни ашлавдан чезип сувармагъа алып бармаймы?


text:
Я бу къадын Ибраимнинъ къызы. Иблис оны он секиз йыл девамында багълап туткъан. Аджеба онынъ багъларыны раатлыкъ кунюнде чезмек мумкюн дегильми? - деди.


text:
Исанынъ бу сёзлери Онъа къаршылыкъ косьтергенлернинъ эписини утандырды. Бутюн халкъ исе Иса япкъан эписи аджайип ишлерге къувана эди.


text:
О, бир хардал урлугъына ошай. Бир адам оны алып озь багъчасында сачкъан. Урлукъ осип терек киби юксек олгъан. Онынъ пытакълары арасында къушлар ювалар ясагъан, - деди.


text:
Насылдыр бир адам Онъа суаль берди:<br/> - Рабби, тек аз адамлар къуртарыладжакълар? - деди. Иса оларгъа:


text:
- Тар къапудан кирмек ичюн арекет этинъиз. Сизге айтам: чокъ адам анда кирмеге арекет этеджеклер, амма кирип оламайджакълар.


text:
Эв Саиби турып къапуны къапаткъанда, сиз тышарыда къалып: «Рабби! Бизге ачып бер!» - деп къапуны такъылдата башлайджакъсыз. Лякин О сизге: «Ким ве къайдан олгъанынъызны бильмейим», - деп джевап береджек.


text:
О исе: «Сизге айтам: ким ве къайдан олгъанынъызны бильмейим. Эй инсафсыз шейлерни япкъанлар, козюмден ёкъ олунъыз!» - деп джевап береджек.


text:
Сиз Ибраимни, Исхакъны, Якъупны ве эписи пейгъамберлерни - Алланынъ Падишалыгъында, озюнъизни исе - тышарыгъа къувулгъанынъызны корьген вакъытта агълап тишлеринъизнен гъыджыртаджакъсыз.


text:
Шаркъ ве гъарптан, шималь ве дженюптен адамлар келип, Алланынъ Падишалыгъында софра башында ер аладжакълар.


text:
Шу вакъыт бир къач ферисе келип:<br/> - Чыкъ, кет мындан, чюнки Ирод Сени ольдюрмеге истей, - дедилер.


text:
Иса оларгъа:<br/> - Барып, о тилькиге айтынъ: Мен бугунь ве ярын джинлерни къувып, адамларны тедавийлейджем. Учюнджи куню исе Озь ишимни битиреджем.


text:
Амма бугунь, ярын ве о бир кунь Озь ёлумны девам этмек керегим, чюнки пейгъамберни Ерусалимден башкъа ерде ольдюрильмеси олмайджакъ шейдир, - деди.


text:
- Эй Ерусалим, Ерусалим! Пейгъамберлерни ольдюрген ве онъа ёлланылгъан адамларны ташларнен ургъан шеэр! Тавукъ озь чипчелерини къанатлары астында насыл топласа, Мен де къач кере сенинъ балаларынъны Озь яныма топламагъа истедим, сизлер исе истемединъиз.


text:
Мына, сизинъ эвинъиз сизге къалдырылгъан тура! Сизге айтам: «Раббининъ ады иле Келеяткъанны шуретленъиз!» - демегендже, Мени корьмейджексиз.


text:
Бир раатлыкъ куню Иса ферисе башлыкъларындан бирининъ эвине ашамагъа кельди. Анда адамлар Онынъ артындан дикъкъатнен бакъа эди.


text:
Иса Къанун оджаларына ве фериселерге мураджаат этип:<br/> - Къанунгъа коре раатлыкъ куню тедавийлемек мумкюнми, я да мумкюн дегильми? - деп сорады.


text:
Сонъ Къанун оджаларына:<br/> - Сизден биринъизнинъ огълу я да огюзи къуюгъа тюшип кетсе, раатлыкъ куню олгъанына бакъмайып, оны шу ань чыкъарып алмаз эдинъизми? - деди.


text:
- Эгер сени тойгъа чагъырсалар, сайгъылы ер алма, чюнки мусафирлер арасында сенден урьметли адам олмакъ мумкюн.


text:
О вакъыт экинъизни чагъыргъан эв саиби келип санъа: «Бу ерни онъа бошатып бер», - дер. Сен исе утана-утана, энъ арттаки ерге кечмеге меджбур оладжанъ.


text:
Аксине, давет олунгъан сонъ, барып ашагъыдаки ерге ерлеш. О вакъыт сени чагъыргъан адам келип, санъа: «Достум, мында, тёрге чыкъ», - дер. Сонъ башкъа мусафирлернинъ козюнде сенинъ урьметинъ артаджакъ.


text:
Сонъ Иса Оны чагъыргъан ферисеге:<br/> - Уйлелик я да акъшамлыкъ япкъанда, достларынъны, агъа-къардашларынъны, сой-сопларынъны ве зенгин къомшуларынъны давет этме. Чюнки олар да сонъ сени чагъырып къаршылыгъынъны берирлер, ве о, санъа мукяфат олур.


text:
О вакъыт сен бахтлы олурсынъ, чюнки олар санъа яхшылыкъ къайтарып оламазлар, лякин инсафлы адамлар тирильгенде, санъа яхшылыкъ къайтаджакъ, - деди.


text:
Мусафирлерден бириси буны эшитип, Исагъа:<br/> - Алланынъ Падишалыгъында ашап-ичеджек адам бахтлыдыр! - деди.


text:
Акъшам ашыны ашамагъа вакъыт кельгенде: «Буюрынъыз, эр шей азыр», - деп, чагъырылгъан адамларны давет этмек ичюн къулуны ёллагъан.


text:
Амма эписи бир-бири артындан афу сорап башладылар. Биринджиси онъа: «Мен тарла сатын алдым, оны барып бакъмакъ керегим. Риджа этем, мени багъышла», - деген.


text:
Экинджиси: «Мен беш чифт огюз сатын алдым, яхшы экенлерми, деп оларны сынамакъ керегим. Риджа этем, мени багъышла», - деген.


text:
Къул къайтып келип, эфендисине буларны айта. Эв саиби ачувланып, къулуна: «Тез ол, шеэрнинъ сокъакъ ве сокъачыкъларына бар да, фукъаре, сакъат, кёр ве топалларны бу ерге алып кель», - дей.


text:
О вакъыт эфенди къулуна: «ёллар ве ёлчыкълар бою кечип, эписини мында кельсинлер, деп къандыр. Эвим толсун», - дей.


text:
- Эгер Манъа кельген адам озюнинъ ана-бабасыны, апайыны, бала-чагъасыны, агъа-къардашыны, тата-къыз къардашыны ве озь джаныны биле кореджек козю олмаса, о, Меним шегиртим оламаз.


text:
Сизден биринъиз къулле къурмагъа истесе, оны битирмек ичюн пара етерми, деп башта отурып чекеджек масрафларыны саймазмы?


text:
Я да бир падиша башкъа падишагъа къаршы дженк этмеге азырланса, он бинъ аскеримнен манъа къаршы кельген падишанынъ йигирми бинъ аскеринен дженклешмеге кучюм етер экенми, деп баштадан отурып тюшюнмек керек.


text:
Бойле тузны не топракъкъа, не кубреге къошмагъа ярашмай. Оны алып аталар. Къулагъы барлар буны эшитсинлер! - деди.


text:
Фериселер ве Къанун оджалары мырылдап:<br/> - Бу адам гуналыларны къабул этип, оларнен берабер аш да ашай! - дей эдилер.


text:
- Сизден биринъиз юз къой саиби олып, оларнынъ бирисини джойса, докъсан докъуз къоюны чёльде къалдырып, гъайып олгъаныны тапмагъандже къыдырмагъа кетмезми?


text:
ве эвине къайтып, достларыны, къомшуларыны чагъыра да: «Меннен берабер къуванынъыз, мен джоюлгъан къоюмны таптым!» - дей.


text:
Сизге догърусыны айтам: Коклерде де шойле, тёвбе эткен бир гуналы адам ичюн къуванч, докъсан докъуз тёвбеге мухтадж олмагъан инсафлылар ичюн къуванчтан буюк оладжакъ, - деди.


text:
- Я да он кумюш акъчасы олгъан ве олардан бир данесини джойгъан къадынны алайыкъ. О, чыракъ якъып, акъчаны тапмагъандже эвини сипирип, оны гъайретнен къыдырмазмы?


text:
Тапкъан сонъ исе, достларыны ве къомшуларыны чагъырып: «Меннен берабер къуванынъыз, мен джоюлгъан акъчамны таптым», - дер.


text:
Кучюги бабасына: «Баба, мал-мулькюнъден манъа тиеджек пайымны айырып бер», - дей. О адам бутюн мал-мулькюни огъулларына болип бере.


text:
Бир къач куньден сонъ кучюк огълу барлыгъыны топлап, узакъ бир мемлекетке кете. О ерде бозукъ ёлгъа тюшип, олгъан параларыны кокке савурып битире.


text:
Эр шейни масраф эткен сонъ, о яшагъан мемлекетте кучьлю бир ачлыкъ башлана, йигит исе ёкъсузлыкъкъа огърай.


text:
О, ерли сакинлеринден бирисине ыргъатлыкъкъа бара. О исе йигитни озь тарласындаки домузларны бакъмагъа ёллай.


text:
О вакъыт акъылыны топлап, озь озюне: «Меним бабамнынъ о къадар чокъ ыргъаты бар, олар эписи тойгъандже аш ашайлар, даа артып къала, мен исе бу ерде ачлыкътан олеятам.


text:
Эндиден сонъ сенинъ огълунъ денильмеге ляйыкъ дегилим. Мени озюнънинъ бир ыргъатынъ, деп сай”, - дейим», - дей.


text:
Бундан сонъ о, бабасына къайта. О даа узакъта келеяткъанда, бабасы огълуны коре ве аджый. О, чапып барып, огълунынъ бойнундан къучакълап опе.


text:
Огълу исе онъа: «Бабам, мен Коклер ве сенинъ алдынъда гуна яптым. Эндиден сонъ сенинъ огълунъ денильмеге ляйыкъ дегилим», - дей.


text:
Амма бабасы къулларына: «Тез олунъ, энъ яхшы урба кетирип, оны кийиндиринъиз, къолуна юзюк такъынъыз, аякъларына аякъкъап кийсетинъиз.


text:
Чюнки меним бу огълум олю эди - тирильди, гъайып олгъан эди - тапылды», - дей. Бойлеликнен олар байрам яптылар.


text:
Буюк огълу о вакъытта тарлада экен. Къайтып эвине якъынлашкъанда, чалгъы ве оюн-кулькю давушларыны эшите.


text:
О: «Къардашынъ къайтып кельди, бабанъ оны сагъ-селямет корьгени ичюн, бесленген бузавчыкъны сойды», - дей.


text:
Амма о бабасына джевап берип: «Мен къач йылдан берли санъа къул киби хызмет этем, бир кере биле сёзюнъден чыкъмадым. Лякин достларымнен шенъленмек ичюн сен манъа ич бир вакъыт улачыкъны биле бермединъ.


text:
Амма бутюн мал-мулькюнъни ороспуларнен берабер сарф эткен анавы огълунъ къайткъанда, сен онъа бесленген бузавчыкъны сойгъансынъ!» - дей.


text:
Бизге къуванмакъ ве шенъленмек керек эди, чюнки сенинъ бу къардашынъ олю эди - тирильди, гъайып олгъан эди - тапылды», - дей.


text:
Сонъ Иса Озь шегиртлерине:<br/> - Бир зенгин адамнынъ эв идареджиси бар экен. Бир кунь зенгинге, эв идареджиси онынъ мал-мулькюни сарф эткенини айтып, оны къабаатлайлар.


text:
Эфенди эв идареджисини чагъырып: «Сенинъ акъкъынъда эшиткенлерим недир? Ишлеринънинъ эсабыны бер, сен энди эвимде идарелик япмайджанъ», - дей.


text:
Эв идареджиси озь-озюне: «Не япайым экен? Эфендим идареликни къолумдан ала. Ер къазмагъа кучюм етмей, тиленмеге утанам», - дей.


text:
Сонъ: «Анъладым, не япаджагъымны билем. Ойле япмакъ керек ки, эв идареджилигинден бошатылгъанымдан сонъ адамлар мени озь эвлерине къабул этсинлер», - дей.


text:
О, эфендисине борджлу олгъанларыны бирер-бирер янына чагъыра. Биринджисинден: «Эфендиме не къадар борджунъ бар?» - деп сорай.


text:
О: «Юз буюк бардакъ зейтюн ягъы», - деп джевап бере. Эв идареджиси онъа: «Бордж кягъытынъны ал, тез отур да, элли бардакъ деп яз», - дей.


text:
Сонъ башкъасындан: «Я сенинъ не къадар борджунъ бар?» - деп сорай. О: «Бинъ чувал богъдай», - деп джевап бере. Эв идареджиси: «Бордж кягъытынъны ал, секиз юз чувал деп яз», - дей.


text:
Эфенди исе бу намуссыз эв идареджисини, акъылнен иш япкъаны ичюн макътагъан. Чюнки бу дюньянынъ адамлары озьлерине ошагъанлар арасында иш алып баргъанда, ярыкънынъ огъулларына коре акъыллыджа олалар.


text:
Мен сизге айтам: намуссыз байлыкъ ярдымынен, достларынъызны чокълаштырынъыз. Сонъ, акъчанъыз къалмагъанда, сизни эбедий тургъан эвлерге къабул этеджеклер.


text:
Кучюк иште ишанчлы олгъан адам буюк иште де ишанчлы олур. Кучюк иште инсафсыз олгъан адам буюк иште де инсафсыз олур.


text:
Ич бир хызметчи бирден эки эфендиге хызмет эталмаз. О, я бирисинден нефретленип, башкъасыны север, я да бирисине садыкъ олып, башкъасыны кореджек козю олмаз. Сиз де эм Аллагъа, эм зенгинликке хызмет этип оламайсыз, - деди.


text:
Амма Иса оларгъа:<br/> - Сиз адамларнынъ огюнде озюнъизни инсафлы этип косьтересиз, лякин Алла юреклеринъизни биле. Адамларда кокке котерильген шей, Алланынъ огюнде пистир, - деди.


text:
- Къанун ве Пейгъамберлернинъ Язылары Ягъя кельгендже девам этти. О вакъыттан сонъ Алла Падишалыгъы акъкъында Къуванчлы Хабер илян этиле ве эписи бу Падишалыкъкъа кирмеге тырыша.


text:
Кимде-ким озь апайындан айырылып, башкъасына эвленсе, аиле садыкълыгъыны бозып, гуна япа. Акъайындан айырылгъан къадынгъа эвленген адам да бойле гунагъа огърай.


text:
Индже кетенден япылгъан мор урбалар кийип, эр кунь кейф-сефа сюрип яшагъан бир зенгин адам бар экен.


text:
О зенгиннинъ софрасындан тюшкен уфакъларнен къурсагъыны тойдурмагъа арзу эткен, копеклер исе келип онынъ къотурларыны ялай экенлер.


text:
Бир кунь фукъаре ольген. Мелеклер оны Ибраимнинъ янына алып баргъанлар. Сонъ зенгин де ольген. Оны комьгенлер.


text:
Олюлер дюньясында, азапларны чеккенде, зенгин башыны котерип узакъта Ибраимни ве онынъ янындаки Лазарны корьди.


text:
О къычырып: «Эй Ибраим баба! Мерамет эт, манъа Лазарны йибер, о, пармагъынынъ уджуны сувгъа батырып, тилиме сув тамызсын. Чюнки мен бу атеште чокъ азап чекем», - деди.


text:
Ибраим онъа шойле джевап берди: «Унутма, огълум, сен аятынъда яхшылыкъ пайынъны алып олдынъ, Лазар исе - яманлыкъ пайыны. Энди о бу ерде теселли тапа, сен исе азап чекесинъ.


text:
Бундан гъайры, сизнен бизим арамызда тюбю олмагъан чукъур бар. Бу ерден сизинъ тарафынъызгъа кечмеге истегенлер кечип оламазлар, ве о ерден бизим тарафымызгъа да кечмезлер».


text:
Меним беш агъа-къардашым бар. Олар да бу азаплы ерге тюшмемек ичюн, оларны барып тенбилесин», - деди.


text:
Зенгин исе: «ёкъ, Ибраим баба! Тек ольгенлерден бириси оларнынъ алдына барса, о вакъыт тёвбе этерлер», - деди.


text:
Ибраим онъа: «Эгер Муса ве пейгъамберлерни динълемеселер, ольгенлерден бириси тирилип барса да, инанмазлар», - деди.


text:
Озь шегиртлерине исе Иса бойле деди:<br/> - Адамны гунагъа тюшюрген шейлер чокъ, ве эр вакъыт олур. Лякин бунъа себепчи олгъаннынъ алына беля!


text:
Бу кучюклерден бирисини ёлдан ургъанындан коре, онынъ боюнуна дегирмен ташыны асып, денъизге атылгъаны, о ичюн яхшыджа олур эди.


text:
Озьлеринъизге сакът олунъыз! Эгер къардашынъ гунагъа огъраса, оны тенбиле. Эгер тёвбе этсе, оны багъышла.


text:
Эгер санъа къаршы бир кунь ичинде еди кере гуна япса да, еди кере санъа къайтып келип: «Тёвбе эттим», - десе, оны багъышла.


text:
Рабби джевап берип:<br/> - Эгер бир хардал урлугъы къадар иманынъыз олып, бу дут терегине: «Тамырынънен къопарылып чыкъ ве денъизге кочип тамыр ат», - десенъиз, терек сизге бойсуныр.


text:
Биринъизнинъ чобанлыкъ япкъан я да ер сюрген хызметчинъиз тарладан къайткъанда, аранъызда къайсы онъа: «Тез келип, софрагъа отур», - дер?


text:
Аксине: «Ашымны азырла, ишке бель багълап, аш ашагъанымдже манъа хызмет эт, ондан сонъ озюнъ ашап-ичерсинъ», - демезми?


text:
Сиз де бунъа ошап, буюрулгъан эр бир ишни беджергенден сонъ: «Биз макътавгъа ляйыкъ олмагъан къуллармыз, япаджагъымызны яптыкъ», - денъиз, - деди.


text:
Оларны корьген Иса:<br/> - Барып, озьлеринъизни руханийлерге косьтеринъиз, - деди. Олар исе ёлда кетеятып, лепрадан темиз олдылар.


text:
Фериселер Исагъа:<br/> - Алланынъ Падишалыгъы не вакъыт келеджек? - деген суальни бердилер. Иса оларгъа джевап берип:<br/> - Алланынъ Падишалыгъы козьге корюнип кельмейджек.


text:
«Бакъ, о бу ерде», я да «Ана о ерде», - деп оламазлар, чюнки Алланынъ Падишалыгъы сизинъ аранъызда, - деди.


text:
Сонъ Иса шегиртлерине айланып:<br/> - Ойле куньлер келеджек ки, Инсан Огълунынъ бир кунюни корьмеге авес этерсиз, амма корип оламазсыз, - деди.


text:
Чюнки йылдырым кокни бир уджундан о бир уджуна къадар ярыкълаткъан киби, Инсан Огълу да Озь кунюнде ойле пейда оладжакъ.


text:
Нух сандыкъкъа кирмегендже, адамлар ашап-ичтилер, эвлендилер, акъайгъа чыкътылар. Сонъ сув ташкъыны келип, эписини гъайып этти.


text:
Лутнынъ куньлеринде де ойле олды: адамлар ашап-ичтилер, алыш-вериш яптылар, сачтылар ве къуруджылыкънен мешгъуль олдылар.


text:
О куню дам устюнде олгъан адам эвинде къалдыргъан шейлерни алмакъ ичюн ашагъа тюшмесин. Тарлада олгъан адам къайтып кельмесин.


text:
Сизлерге айтам: шу геджеси бир тёшекте олгъан эки адамдан бирисини Алла аладжакъ, бирисини къалдыраджакъ.


text:
Шегиртлер Исадан:<br/> - Рабби, бу вакъиалар къайда оладжакъ? - деп сорадылар.<br/> - Олю беден къайда олса, леш къарталлары да анда топлашаджакълар, - деди Иса.


text:
Бир кунь Иса шегиртлерине, эр вакъыт дува окъуп умют джоймамакъ кереклиги акъкъында бойле кинаели икяе айтып берди:


text:
Шу шеэрде бир тул къадын да яшагъан. О, къадынынъ алдына бара берип: «Давамны адалетли чез, мени къабаатлагъан адамдан мени къорчала», - деп ялвара эди.


text:
Къады чокъ вакъыт буны япмагъа истемеген. Сонъундан о озь-озюне: «Мен Алладан къоркъмайым, адамлардан да утанмайым.


text:
Лякин бу тул къадын мени раатсыз эткени ичюн, онынъ давасыны адалетнен чезерим, ёкъса о, келе берип джанымны якъар», - деген.


text:
- Аджеба Алла да Озю сайлагъан ве Онъа гедже-куньдюз ялварып отургъанларны къорчаламазмы? Оларны чокъ беклеттиреджекми?


text:
Сизге айтам: О, оларны тез къорчалайджакъ. Амма Инсан Огълу кельгенинде, ер юзюнде иман тапар экенми?


text:
Озюнинъ инсафлыгъыны юкъары сайып, башкъаларына юксектен бакъкъан базы адамларгъа Иса бойле бир кинаели икяе айтып берди:


text:
- Бириси ферисе, башкъасы салым топлайыджы олгъан эки адам дува окъумакъ ичюн Алланынъ Сарайына киргенлер.


text:
Ферисе озюнджесине бойле дува окъуп башлагъан: «Алла! Мен башкъа адамлар: айдутлар, имансызлар, бозукъ ве мына бу салым топлайыджы киби олмагъаным ичюн Санъа чокъ шукюр.


text:
Салым топлайыджысы исе узакъта турып, козьлерини кокке котермеге биле къоркъуп, кокрегине ура-ура: «Алла! Мен гуналым, ляким манъа мераметли ол!» - дей.


text:
Сизге айтам: бу адам, фериседен зияде акъланып, эвине къайтты. Чюнки озюни юксельткен эр бир адам алчакъта оладжакъ, озюни алчакъ туткъан исе юксельтиледжек.


text:
Исанынъ огюне, хайыр дувасыны окъусын деп, оларгъа къолуны тийдирсин деп, бебейлерни кетирдилер. Шегиртлер буны корип, кетиргенлерге ёл бермеди.


text:
Иса исе балаларны янына чагъырып, шойле деди:<br/> - Балаларгъа Манъа кельмеге ёл ачынъыз, оларны токътатманъыз, чюнки Алланынъ Падишалыгъы оларнынъкидир.


text:
Башлыкълардан бири Исадан сорады:<br/> - Яхшы Оджам! Эбедий аяткъа насип олмакъ ичюн манъа не япмакъ керек?


text:
Сен Онынъ эмирлерини билесинъ: <n>аиле садыкълыгъыны бозма, адамнынъ джаныны алма, хырсызлама, ялан шаатлыкъ этме, ана-бабанъны урьмет эт</n>, - деди.


text:
Буны эшитип, Иса:<br/> - Санъа даа бир шей етишмей: бутюн мал-мулькюнъни сатып, акъчасыны фукъарелерге болип бер. О вакъыт зенгинлигинъ кокте олур. Сонъ келип, Меним пешимден юр, - деди.


text:
Иса онынъ къайгъыргъаныны корип:<br/> - Зенгин адамларгъа Алла Падишалыгъына кирмек не къадар агъырдыр!


text:
Иса шегиртлерине:<br/> - Сизге догърусыны айтам: Алла Падишалыгъы ичюн эвини, ана-бабасыны, агъа-къардашыны, тата-къыз къардашыны я да апайыны ве балаларыны къалдырып кеткен эр бир адам


text:
Иса он эки шегиртини четке чагъырып оларгъа:<br/> - Биз энди Ерусалимге кетемиз. Анда пейгъамберлернинъ Инсан Огълу акъкъында язгъанлары ерине келеджек.


text:
Оны Алланы бильмеген адамларнынъ къолуна береджеклер, Оны мыскъыллап акъаретлейджеклер, Онынъ бетине тюкюреджеклер,


text:
Шегиртлер исе бу сёзлерден бир шей анъламадылар. Бу сёзлернинъ манасы олардан гизли эди, Исанынъ айткъанларына оларнынъ акъылы етмеди.


text:
Огде кеткенлер оны сусмагъа меджбур эттилер. Лякин о даа зияде къычырып:<br/> - Эй, Давут Огълу, манъа мерамет эт! - деди.


text:
Иса ондан:<br/> - Сен не япкъанымны истейсинъ? - деп сорады.<br/> - Рабби, козьлерим корьсюн! - деди о.


text:
Шу ань кёрнынъ козьлери коре башлады. О, Алланы алгъышлап Исанынъ пешинден кетти. Буны корьген бутюн халкъ Аллагъа шукюрлер этти.


text:
Исаны корьмек ве Онынъ ким экенини бильмек истеди. Амма Исаны пек чокъ адам сарып алгъанындан себеп, Оны корип оламады, чюнки пек алчакъ бойлу эди.


text:
Иса о ерге келип чыкъкъанда, башыны котерди де, Закини корьди.<br/> - Эй, Заки, тез тюш андан. Бугунь Мен сенинъ эвинъде олмакъ керегим, - деди О.


text:
Заки исе Раббининъ огюнде турып:<br/> - Рабби, меним барлыгъымдан ярысыны фукъарелерге береджегим. Эгер мен кимнидир алдаткъан олсам, оларгъа дёрт къат къайтараджагъым, - деди.


text:
Иса Ерусалимге якъынлашкъанда, Оны динълеген халкъ Алла Падишалыгъы мына-мына келеджек, деп тюшюне эди. Шунынъ ичюн, Иса оларгъа даа бир кинаели икяе айтып берди:


text:
Озюнинъ он къулларыны чагъырып, оларгъа бир бинъ динар бере де: «Мен къайтып кельгенимдже, бу параларны ишлетип турунъыз», - деп кете.


text:
Озь мемлекетининъ халкъы исе о адамдан нефретлене экен. Олар онынъ артындан эльчилерни ёллап: «Бу адам бизге падиша олгъаныны истемеймиз», - деп илян эттилер.


text:
Бир вакъыттан сонъ о тахткъа минип, озь ветанына къайтып кельди. Берген акъчаларынен ким не къадар файда корьгенини бильмек ичюн, къулларыны янына чагъырта.


text:
Падиша онъа: «Аферин! Сен яхшы къул экенсинъ! Кучюк иште ишанчлыкъ косьтергенинъ ичюн, шимди он шеэрнинъ укюмдары олурсынъ», - деди.


text:
Падиша онъа: «Эй, яман ве дембель къул! Сени озь агъзынъдан чыкъкъан сёзлеринънен укюмге чекеджем. Мени къатты къол олгъанымны эм де бермейип алгъанымны, сачмайып оргъанымны билир экенсинъ де,


text:
Сонъ падиша янында тургъанларгъа бакъып: «Онынъ къолундан онынъ юз динарыны алып, бинъ динары олгъангъа беринъиз», - деди.


text:
«Мен сизге айтам: кимде бар олса, онъа даа бериледжек. Кимде ёкъ олса, къолунда бар олгъаны биле ондан тутып алынаджакъ.


text:
Энди меним падиша олгъанымны истемеген анавы душманларымны мында кетиринъиз де, козюм огюнде ольдюринъиз», - деди.


text:
Зейтюн дагъынынъ этегинде ерлешкен Бетфаге ве Бетания койлерине якъынлашкъанда, О, эки шегиртини ёллап:


text:
- Къаршынъыздаки койге барынъыз. Койге киргенинъизнен, багълы тургъан, шимдигедже устюне адам минмеген яш эшекни тапарсыз. Оны чезип, мында кетиринъиз.


text:
Эгер сизден: «Эшечикни не ичюн чезесиз?» - деп сорасалар, «О, Раббимизге керек», - деп джевап беринъиз, - деди.


text:
Иса энди Зейтюн дагъындан тюшкен ёлгъа якъынлашкъанда, Онынъ пек чокъ шегиртлери, корьген аджайип шейлерни хатырлап, къуванчкъа толдылар ве кучьлю сеслернен Алланы шерефлеп башладылар:


text:
- Раббининъ ады иле Келеяткъанны, Падишаны шуретленъиз! Кокте барышыкъ, юкъары Коклерде - шерефлер олсун! - дедилер.


text:
Халкънынъ арасында тургъан бир къач ферисе Исагъа:<br/> - Оджа, шегиртлеринънинъ сеслерини кестир! - дедилер.


text:
О исе оларгъа джевап берип:<br/> - Сизге айтам: эгер оларнынъ сеслери кесильсе, ташлар къычыраджакълар! - деди.


text:
- Сен ич олмадым, шу кунюнъде барышыкъ ичюн нелер керек олгъаныны бильсе эдинъ! Амма шимди бу шей козьлеринъден сакълангъандыр.


text:
Башынъа ойле куньлер келеджек ки, душманларынъ этрафынъны узун топракъ обаларынен сарып, алкъагъа алып, эр тарафтан басаджакълар.


text:
Сени харап этип, ичинъдеки эвлятларынъны къыраджакълар ве таш устюнде таш къалдырмайджакълар. Чюнки Мен санъа кельген вакътыны сен танымадынъ, - деди.


text:
Оларгъа:<br/> - Алланынъ Китабында: <n>«Меним Эвим Ибадет Эви оладжакъ»,</n> - деп язылгъан. Сизлер исе оны айдутлар къобасына чевиргенсиз! - деди.


text:
Иса эр кунь Алланынъ Сарайында адамларны огрете эди. Баш руханийлер, Къанун оджалары ве Исраиль халкъынынъ акъсакъаллары исе Оны ольдюрмеге истей эдилер.


text:
Куньлернинъ биринде Иса Алланынъ Сарайында адамларны огретип, халкъкъа Къуванчлы Хаберни илян эте эди. Баш руханийлер ве Къанун оджалары исе акъсакъалларнен берабер келип,


text:
Онъа суаль бердилер:<br/> - Бизлерге айт, бу ишлерни япмагъа Сенинъ акъкъынъ бармы? Санъа бу акъны ким берди? - дедилер.


text:
Олар исе озьара давалашып, бир-бирине: «Эгер „Алладан”, - десек, О: „Не ичюн Ягъягъа инанмадынъыз?” - дейджек.


text:
Эгер „Адамлардан”, - десек, бутюн халкъ бизни ташларнен ураджакъ, чюнки халкъ Ягъянынъ пейгъамберлигине къатты инана», - дей эдилер.


text:
Сонъ Иса халкъкъа бойле кинаели икяе айтып берди:<br/> - Бир адам юзюм багъыны сачып, оны юзюмджилерге кирагъа берди де, озю узакъ вакъыткъа башкъа мемлекетке кетти.


text:
Мевсими кельгенде, берекеттен озь пайыны алмакъ ичюн, юзюмджилернинъ алдына бир хызметчисини ёллай. Лякин юзюмджилер оны котеклеп, бир шейсиз къайтаргъанлар.


text:
Юзюм багъынынъ саиби даа бир хызметчисини йибере. Оны да котеклеп, масхара этип, бир шей бермейип къайтарып йибергенлер.


text:
О вакъыт юзюм багъынынъ саиби: «Не япайым экен? Севимли огълумны ёллайым. Бельки ондан утанырлар», - деген.


text:
Амма юзюмджилер онынъ огълуны корьгенлеринен бир-бирине: «Бу - мирасчы! Оны ольдюрейик, ве бутюн мирас бизге къаладжакъ», - дейлер.


text:
Сонъ огълуны юзюм багъындан тышарыгъа айдап, ольдюрелер. Бундан сонъ, юзюм багъынынъ саиби оларгъа не япаджакъ?


text:
О келип, бу юзюмджилерни ёкъ этеджек, юзюм багъыны исе башкъаларына береджек.<br/> Буны эшиткенлер:<br/> - Алла сакъласын! - дедилер.


text:
Иса исе оларгъа бакъып, шойле деди:<br/> - Айса Алланынъ Китабындаки:<br/> <n>«Къуруджылар келишиксиз деп четке ташлагъан таш</n><br/> <n>бинанынъ темельташы олды»</n>, - деп язылгъан сёзлер нени анълата?


text:
Иса бу кинаели икяени оларгъа къаршы айткъаныны анълап, баш руханийлернен Къанун оджалары Оны шу ань якъаламагъа истедилер, лякин халкътан къоркътылар.


text:
Шунынъ ичюн олар Исанынъ артындан излеп башладылар. Онынъ алдына, озьлерини инсафлы киби косьтерген изджилерни ёлладылар. Исанынъ айткъан лафларына илишип, оны якъаламакъ ве римли акимнинъ къолуна, онынъ укюмине бермеге истей эдилер.


text:
Олар Исадан:<br/> - Оджа! Биз билемиз ки, Сенинъ сёзлеринъ ве огреткенинъ догъру. Адам муим олгъаны я да муим олмагъаны Санъа эп бир, Сен адамларгъа Алланынъ акъикъий ёлуны огретесинъ.


text:
- Манъа бир динар косьтеринъиз! Бу акъчадаки ресим ве язув кимнинъки? - деди.<br/> - Императорнынъ, - деп джевап берди олар.


text:
Иса:<br/> - Ойле олса, императорнынъ акъкъыны императоргъа, Алланынъ акъкъыны Аллагъа беринъиз, - деди.


text:
Бойледже, олар халкъ огюнде айткъан бир сёз ичюн биле Исагъа илишип оламадылар. Онынъ джевабындан шашып, индемедилер.


text:
Исанынъ янына бир къач саддукий келип (олар олюмден сонъ тирильмекни инкяр эте эдилер), Олар Онъа бойле суаль бердилер:


text:
- Эй Оджа! Муса Къанунда бизге бойле язып къалдыргъан: <n>«Эгер бирисининъ эвли олгъан агъасы бала къалдырмайып ольсе, къардашы агъасынынъ апайына эвленсин ве агъасынынъ ерине онъа бала берсин»</n>.


text:
учюнджиси де бу апайгъа эвленгенлер. Бойледже, единджисине къадар эписи шу апайны алып, бала къалдырмайып олип кеткенлер.


text:
Тирилюв куню кельгенде, бу къадын къайсы бирисининъ апайы олур экен? Едиси де онъа эвленген эдилер де!


text:
Лякин келеджек заманда яшамагъа ве тирильмеге ляйыкъ олгъанлар эвленмейджеклер ве акъайгъа чыкъмайджакълар.


text:
Олар энди олип оламайджакълар, амма мелеклер киби оладжакълар. Олюлер арасындан тирилип, олар Алланынъ эвлятлары оладжакълар.


text:
Муса озю де олюлернинъ тирильгенини янаяткъан чалы акъкъындаки икяеде косьтере, анда о Раббиге «Ибраимнинъ Алласы, Исхакънынъ Алласы ве Якъупнынъ Алласы» дей.


text:
- Узун урбалар кийип юрген, базар мейданларында халкънынъ урьметли селямыны алмагъа, синагогаларда энъ сайгъылы ерде ве зияфетлерде тёрде отурмагъа севген Къанун оджаларындан сакът олунъыз!


text:
Олар тул къадынларнынъ эвлерини ашап, козьге корюнмек ичюн узун дувалар окъуйлар. Оларнынъ джезасы энъ агъыр оладжакъ, - деди.


text:
Чюнки оларнынъ эписи озьлерининъ буюк барлыгъынынъ кучюк бир къысмыны бахшыш оларакъ бердилер. Амма бу къадын, фукъаре олса да, озюнинъ яшамакъ ичюн олгъан бутюн парасыны багъышлады, - деди.


text:
Базы адамлар Алланынъ Сарайы не къадар гузель ташларнен къурулгъаны ве насыл зенгин бахшышларнен яраштырылгъаны акъкъында айта эдилер. Иса исе:


text:
- Ойле куньлер келеджек ки, сиз шу ерде корьген биналар эписи бозуладжакъ, мында таш устюнде таш биле къалмайджакъ, - деди.


text:
Олар Исадан:<br/> - Оджа, бу ишлер не вакъыт оладжакъ? Буларнынъ якъында оладжагъыны къайдан биледжемиз? Бельги насыл оладжакъ? - деп сорадылар.


text:
Иса оларгъа:<br/> - Ич кимсе сизлерни алдатмасын деп, сакът олунъыз! Чокъ адамлар: «Мен Месихим» ве «Вакъыт кельди», - деп Меним адым иле келеджеклер. Оларнынъ артындан барманъыз.


text:
Дженк ве исьянлар акъкъында эшиткенде, къоркъманъыз, чюнки булар эвельден олып кечмелери керек, лякин сонъу бирден кельмейджек, - деди.


text:
Шиддетли ер тепренювлери ве тюрлю топракъларда ачлыкълар ве веба хасталыкълары оладжакъ. Къоркъунчлы вакъиалар ве буюк бельгилер коклерде корюнеджеклер.


text:
Лякин буларнынъ эписинден эвель сизни якъалайджакъ ве къувалайджакълар, синагогаларгъа береджеклер ве зинданларгъа ташлайджакълар. Меним адым ичюн сизни падишалар ве акимлернинъ алдына алып бараджакълар.


text:
Чюнки Мен сизни ойле бир лафкъа уста ве икметли этерим ки, сизге къаршы чыкъкъанлардан ич бириси къаршынъызгъа турып ич бир шей айтып оламаз.


text:
Ана-бабаларынъыз, агъа-къардашларынъыз, достларынъыз ве сой-сопларынъыз биле сизни сатаджакълар, базыларынъызны исе ольдюреджеклер.


text:
- Ерусалимни ордулар сарып алгъаныны корьгенде, билинъиз: шеэрнинъ гъайып оладжакъ вакъты якъынлашкъан.


text:
О вакъыт Еудиеде олгъан адамлар дагъларгъа къачсынлар, шеэрнинъ ичинде олгъанлар андан чыкъсынлар, этрафларында олгъанлар шеэрге асыл къайтмасынлар.


text:
Чюнки бу куньлер - Алланынъ Китабында язылгъаны ерине келеджек, акъкъыны аладжакъ куньлери оладжакълар.


text:
О куньлерде юклю ве бала эмиздирген къадынларгъа беля оладжакъ! Чюнки ер юзюни буюк мусибетлер беклей. Бу халкънынъ башына Алланынъ гъазабы ягъаджакъ.


text:
Базылары къылычтан кечирилип оледжеклер, башкъаларыны эсирге алып тюрлю мемлекетлерге ёллайджакълар. Алланы бильмеген миллетлернинъ вакъты битмегендже, олар Ерусалимни аякъ астында тутаджакълар.


text:
Кунеш, ай ве йылдызларда бельгилер пейда оладжакълар. Денъиз ве буюк далгъалар шувулдагъаныны эшитип, ер юзюндеки халкълар гъам-къасеветленип чаресизликке тюшеджеклер.


text:
Адамлар, ер юзюне келеяткъан мусибетлерни беклеп, къоркъудан нефес алмайып йыкъыладжакълар, чюнки о вакъыт коклердеки кучьлер сарсыладжакълар.


text:
Бу вакъиалар юзь берип башлагъанда, энди къуртуладжакъ вакътынъызны якъынлашкъаныны билип, догъру турып башынъызны котеринъиз!


text:
Озюнъизге бакъынъыз, юреклеринъиз ахлякъсыз ишлер, сархошлыкъ ве аят къайгъылары ичюн агъыр олмасынлар. О кунь, тузакъ киби, апансыздан сизге кельмесин!


text:
Шу себептен эр вакъыт козь-къулакъ олып турунъыз. Бу келеджек мусибетлерден къуртулмагъа кучь тапып, Инсан Огълунынъ алдында турмагъа ляйыкъ олмакъ ичюн эр вакъыт дува окъунъыз.


text:
Иса куньдюз Алланынъ Сарайында адамларны огрете эди. Акъшам кельгенде исе шеэрден чыкъып, геджесини Зейтюн дагъында кечире.


text:
Иуда барып, баш руханийлер ве Сарай къаравулларынынъ башлыкъларынен Исаны насыл этип якъаламакъ акъкъында анълашты.


text:
Иуда бунъа разылыкъ берди ве халкъ олмагъанда, Исаны сатып оларгъа бермек ичюн келишкен вакъыт къыдыра башлады.


text:
Иса оларгъа:<br/> - Шеэрге киргенинъизде, сизге бир бардакъ сув котерип кеткен адам расткеледжек, - деди. - Онынъ пешинден барып о кирген эвге киринъиз


text:
ве эв саибине шойле денъиз: «Оджа сенден: „Шегиртлеримнен Песах ашыны ашайджакъ одамыз къайда?” - деп сорай».


text:
О адам сизлерге юкъары къатта, энди эр шейи азырлангъан, бир балабан оданы косьтерир. Анда керек шейлерни азырланъыз, - деди.


text:
Амма сизлерге айтам: Мен бу ашны, Алланынъ Падишалыгъында Песах олмагъандже, ашап оламайджам, - деди.


text:
Сизлерге айтам: Алланынъ Падишалыгъы кельмегендже, Мен бу вакъыттан башлап, юзюм мейвасынынъ ичимлигини ичмейджем, - деди.


text:
Сонъ отьмекни алды, шукюр этип парчалады да, шегиртлерине берип:<br/> - Бу сиз ичюн берильген Меним тенимдир. Мени анъмакъ ичюн буны япынъыз, - деди.


text:
Бойле де О, аштан сонъ, къадени оларгъа узатып, шойле деди:<br/> - Бу къаде - Янъы Васиеттир. Бу Васиет Меним сиз ичюн тёкюлеяткъан къанымнен кучьке кире.


text:
Лякин Иса оларгъа:<br/> - Башкъа миллетлернинъ падишалары озь халкълары устюнде эфендилик этелер. Оларнынъ укюмдарлары «яхшылыкъ япкъанлар», деп адланалар.


text:
Сизде исе ойле олмасын! Ичинъизден ким буюк олса, озюни энъ кучюк киби тутсун. Ким башлыкъ олса, хызметчи киби олсун.


text:
Къайсы бири буюк? Софра башында ер алгъанмы, я да хызмет этип тургъанмы? Софра башында ер алгъан дегильми? Мен исе аранъызда хызмет эткен киби олдым!


text:
Шу себептен, Бабам Манъа Падишалыкъта башлыкъ этмеге акъкъыны бергени киби, Мен де сизге бу акъны берем.


text:
Сонъ сиз Меним Падишалыгъымда софрада отурып ашап-ичерсиз, тахтларгъа отурып, Исраильнинъ он эки къабилесине укюм этеджексиз, - деди.


text:
Иса:<br/> - Симон, Симон! Мына, Иблис сизни сынамакъ ве ун киби электен кечирмек ичюн рухсет сорады.


text:
Лякин Мен, имандан таймасын, деп сен ичюн ялвардым. Сен Манъа къайтып кельгенинъде, къардашларынънынъ иманыны да къавийлештир, - деди.


text:
Симон Исагъа джевап берип:<br/> - Рабби! Мен Сеннен зиндангъа да, олюмге де бармагъа азырым! - деди.


text:
Иса онъа:<br/> - Санъа шуны айтам, Пётр: бугунь хораз къычырмаздан эвель, сен Менден учь кере вазгечеджесинъ, - деди.


text:
Иса шегиртлерине:<br/> - Мен сизни акъчасыз, торбасыз, аякъкъапсыз ёллагъанымда, бир шейде эксиклигинъиз олдымы? - деди.<br/> - Ич бир шейде олмады! - деп джевап берди олар.


text:
Иса оларгъа шойле деди:<br/> - Лякин энди кимнинъ акъчасы олса, озюнен алсын. Кимнинъ торбасы олса, оны да алсын. Эгер олмаса, урбасыны сатып къылыч сатын алсын.


text:
Сизлерге айтам: Языларда: <n>«Оны джинаетчилер сырасына къойдылар»</n>, - деген сёзлер Менде беджерильмек керек. Чюнки, Меним акъкъымда айтылгъан сёзлер эписи беджерильмек керек.


text:
- Баба! Эгер истесенъ, бу азаплар къадесини Менден ал! Амма Меним дегиль, Сенинъ истегинъ эда этильсин!


text:
О олюм азабында олып, даа буюк кучьнен дува окъуды. Ондан чыкъкъан тер исе ерге тамгъан къан тамчыларына ошай эди.


text:
Дува окъугъан сонъ турып, Иса шегиртлерининъ янына кельди. Оларны къайгъыдан юкълап къалгъан алда корьди.


text:
Оларгъа:<br/> - Сиз не ичюн юкълайсыз? Къана турынъыз да, сынавдан кечмек ичюн дува окъунъыз, - деди.


text:
Иса даа бу сёзлерни айткъанда, топлашып кельген адамлар пейда олдылар. Он экиден бири Иуда адлы адам, башкъаларнынъ огюне чыкъып, Исагъа якъынлашты да, Оны опьмеге ынтылды.


text:
О вакъыт Иса:<br/> - Етер, токътанъыз! - деди де, къулнынъ къулагъына къол тийдирип, оны тедавийледи.


text:
Сонъ Оны алмагъа кельген баш руханийлер, Сарай къаравулларынынъ башлыкълары ве акъсакъалларгъа:<br/> - Сизлер айдут тутаджакъ киби къылыч ве таякъларнен силяланып кельдинъиз!


text:
Мен эр кунь Алланынъ Сарайында сизинъ аранъызда олгъанымда, Манъа къол котермединъиз. Амма шимди сизинъ вакътынъыз, къаранлыкънынъ укюми, - деди.


text:
Азбарнынъ ортасында атеш якъып, этрафында эписи берабер отургъанда, Пётр да о адамларнынъ арасында отурды.


text:
Бир хызметчи къыз онынъ атеш янында отургъаныны корип, онъа тикилип бакъты да:<br/> - Бу да Онен берабер эди! - деди.


text:
Бираздан сонъ башкъа бир адам Пётрны корип:<br/> - Сен де олардан бириси оласынъ! - деди. Амма Пётр онъа да:<br/> - Адам, мен олардан бириси дегилим! - деди.


text:
Бир саат къадар кечкен сонъ даа бириси:<br/> - Акъикъатта бу адам да Онен берабер олгъан, чюнки о да Галилеядан, - деди ишанчнен.


text:
Лякин Пётр онъа да:<br/> - Акъай, сен не айткъанынъны бильмейим, - деди. О вакъыт, о лафыны даа битирмегенде, хораз къычырды.


text:
Рабби Иса айланып, Пётргъа бакъты. Пётр исе Рабби онъа: «Бугунь хораз къычырмаздан эвель, сен учь кере Менден вазгечеджесинъ», - деген сёзлерини хатырлады.


text:
Онынъ козьлерини багълап:<br/> - Пейгъамберлигинъни косьтер, Сени ким ургъаныны бизге айт! - дедилер.


text:
Сабадан халкънынъ акъсакъаллары ве баш руханийлернен Къанун оджалары топланып, Исаны озьлерининъ Юксек Шурасына алып бардылар.


text:
- Сен Месихсинъми? Бизлерге джевап бер! - дедилер. Иса оларгъа:<br/> - Сизлерге айтсам, инанмайджакъсынъыз.


text:
О вакъыт эписи бирден:<br/> - Демек, Сен Алланынъ Огълусынъмы? - деп сорадылар.<br/> - Мен О экенимни озюнъиз айтасыз, - деди оларгъа Иса.


text:
Олар Оны къабаатламагъа башлап:<br/> - Бу Адам халкъымызны ёлдан ура. Озюни Месих Падиша деп, императоргъа салым тёлемекке кедер эте, - дедилер.


text:
Пилат Исадан:<br/> - Сен еудийлер Падишасысынъмы? - деп сорады. Иса онъа джевап берип:<br/> - Буны сен озюнъ айтасынъ, - деди.


text:
Лякин олар айткъанында къатты турып:<br/> - Галилеядан башлап бу ергедже - бутюн Еудиеде озь огретювини даркъатып, халкъны баштан чыкъара, - дедилер.


text:
Исанынъ Иродгъа бойсунгъан виляеттен олгъаныны билип, Оны шу куньлерде Ерусалимде олгъан Иродгъа ёллады.


text:
Ирод Исаны корип пек къуванды, чюнки о, Иса акъкъында баягъы хаберлер эшитип, чокътан берли Оны корьмеге истей ве О япкъан бир де бир аджайип шейни озь козюнен корьмеге умют эте эди.


text:
Ироднынъ озю де аскерлеринен берабер Исаны ашалап масхара этти де, Онъа ачыкъ тюсте паалы урбалар кийдирип, Пилатнынъ алдына къайтарып йиберди.


text:
оларгъа:<br/> - Сиз бу адамны манъа: «Халкъны баштан чыкъара», - деп кетирдинъиз. Амма мен Ондан козьлеринъиз огюнде эр шейни сорадым ве сиз Онъа юклеген къабаатлардан бирисини биле тапмадым, - деди.


text:
- Ирод да ич бир къабаат тапмагъаны ичюн Оны бизге къайтарып ёллады. Бойлеликнен, бу адам олюм джезасына ляйыкъ ич бир шей япмагъан.


text:
Пилат учюнджи кере оларгъа:<br/> - О не яманлыкъ япты? Мен Онда олюмге ляйыкъ ич бир къабаат тапамайым. Мен Оны бир джезалап, бошатып йиберирим, - деди.


text:
Лякин олар бар сеслеринен къычырып, Исаны хачкъа мыхланмасыны талап эттилер. Ахыр сонъу халкъ ве баш руханийлернинъ къычыргъанлары устюн чыкъты,


text:
Олар сорап тургъан, адам ольдюргени ичюн зиндангъа атылгъан исьянджыны азатлыкъкъа чыкъарып, Исаны исе оларнынъ элине берди.


text:
Исаны алып кеткенлерде, тарладан келеяткъан Симон адлы киренели бир адамны тутып, Исанынъ артындан котерип бармакъ ичюн хачны онъа юкледилер.


text:
Иса оларгъа айланып:<br/> - Эй Ерусалим къызлары! Меним огърумда агъламанъыз, лякин озюнъиз ве балаларынъыз огърунда агъланъыз,


text:
чюнки ойле куньлер келеята ки: «Не де бахтлыдыр ич догъурмагъан, къысыр ве бала эмиздирмеген къадынлар», - дейджеклер.


text:
Къафа деген ерге кельген сонъ, Исаны ве Онен бирликте эки джинаетчини де, бирисини Онынъ онъ тарафында, башкъасыны сол тарафында хачларгъа мыхлап астылар.


text:
Иса:<br/> - Баба! Оларны багъышла, чюнки не япкъанларыны озьлери де бильмейлер, - деди. Аскерлер джереп чекип, Исанынъ урбаларыны озьара пайлаштылар.


text:
Халкъ исе анда турып сейир эте эди. Башлыкълар да Исаны мыскъыллап:<br/> - Башкъаларыны къуртара эди де, барсын энди, эгер О, акъикъатен Алла сайлагъан Месих олса, Озюни Озю къуртарсын! - деп куле эдилер.


text:
Хачкъа асылып тургъан айдутлардан бириси О акъкъында куфюр сёзлер айтып:<br/> - Сен Месих дегильсинъми? Озюнъни де, бизни де къуртар! - деди.


text:
Экинджиси исе оны токътатып:<br/> - Сен Алладан къоркъмайсынъмы? Сен озюнъ де О киби хачкъа мыхлангъансынъ, - деди.


text:
- Биз япкъан ишлеримиз ичюн укюм этильдик ве акъкъымызны аламыз. Амма бу адам ич бир ярамазлыкъ япмагъан.


text:
Иса онъа джевап берип:<br/> - Санъа догърусыны айтам: сен даа бугунь Меннен берабер дженнетте оладжакъсынъ, - деди.


text:
чюнки кунеш къараргъан эди. Алла Сарайынынъ Энъ Мукъаддес Одасында перде тёпеден ашагъадже экиге болюнип йыртылды.


text:
Иса къатты сеснен къычырып:<br/> - Бабам! Рухумны Сенинъ къолунъа берем! - деди. Бу сёзлернен джан берди.


text:
Сейир этмек ичюн топланып кельген бутюн халкъ олгъан шейни корип, кокрегине ура-ура эвлерине къайтты.


text:
О, еудийлернинъ Ариматея шеэринден олып, Алланынъ Падишалыгъыны умютнен беклей эди. Юсуф Шуранынъ къарарындан ве ишинден разы олмады.


text:
Оны хачтан тюшюрип, кетен безге сарды ве къая ичинде оюлгъан, даа ич кимсе дефн этильмеген къабирге яткъызды.


text:
О кунь джума кунюнинъ акъшамы эди, еудийлернинъ раатлыкъ кунюнинъ башланмасына аз вакъыт къалгъан эди.


text:
Исанен бирликте Галилеядан кельген къадынлар Юсуфнынъ артындан кетип, къабирни ве Исаны дефн этильгенини корьдилер.


text:
Эвлерине къайтып, дефн ичюн къокъулы ягъларнен мюр азырладылар. Амма раатлыкъ куню олар Къанунгъа бойсунып, бир иш япмадылар.


text:
Афтанынъ биринджи кунюнде саба эрте, къадынлар азырлагъан къокъулы ягъларыны алып къабирге кельдилер.


text:
Къадынлар шашып тургъан вакъытта, апансыздан оларнынъ огюнде парылдагъан беяз урба кийген эки адам пейда олды.


text:
Къадынлар къоркъудан ерге бакъып тургъанда, мелеклер оларгъа:<br/> - Тири Олгъанны не ичюн олюлер арасында къыдырасыз?


text:
«Инсан Огълу гуналыларнынъ элине берильмек, хачкъа керип асылмакъ, амма учюнджи куню тирильмек керектир», - деген эди, - дедилер.


text:
Къабирден къайтып, олар бутюн бу олгъан шейлерни он бир шегиртине ве о ерде олгъан башкъаларнынъ эписине бильдирдилер.


text:
Бу къадынлар - магдалалы Мерьем, ёанна, Якъупнынъ анасы Мерьем ве оларнен бирликте олгъан башкъа къадынлар да эльчилерге шуны айта эдилер.


text:
Пётр исе бирден къабирге чапты. Эгилип бакъса, тек дженазе безлеринден башкъа бир шей корьмеди. О олгъан шейден пек шашып, эвине къайтып кельди.


text:
Иса оларгъа:<br/> - ёл бою не акъкъында лаф этесинъиз? - деди.<br/> Олар кедерли корюнип, токътадылар.


text:
Шегиртлеринден бириси Клеопас Онъа:<br/> - Сен Ерусалимде ябанджысынъ? Шунынъ ичюн де анда бу куньлерде олып кечкен шейлерни бильмейсинъ? - деди.


text:
Иса олардан:<br/> - Я не олды? - деп сорады.<br/> - Назаретли Исанен олып кечкен шейлер, - дедилер Онъа.<br/> - О, Алланынъ ве бутюн халкънынъ огюнде сёзюнен ве ишинен къудретли олгъан бир пейгъамбер эди.


text:
Биз исе Оны Исраильни къуртараджакъ Месих, деп умют эте эдик. Амма даа бир шей олды: энди учь кунь кечкенде,


text:
олар Онынъ тенини тапамагъанлар, къайтып бизге, мелеклерни корьгенлерини айттылар. Мелеклер оларгъа Исанынъ тири олгъаныны айткъанлар.


text:
О вакъыт бизимкилерден базылары къабирге барып, эписини шу къадынлар айткъанлары киби тапкъанлар, амма Исанынъ Озюни корьмегенлер.


text:
Сонъ Муса ве эписи Пейгъамберлернинъ Языларындан башлап, Иса анда Озю акъкъында язылгъан шейлерни оларгъа анълатты.


text:
Лякин олар:<br/> - Бизнен къал, чюнки кунь битеята, энди акъшам олды, - деп Онъа ялвардылар. Иса эвге кирип, оларнен къалды.


text:
О дакъкъасы шегиртлернинъ козьлери ачылды, ве олар Оны таныдылар. Амма Иса бирден оларнынъ козьлеринден гъайып олды.


text:
Олар бир-бирине:<br/> - О бизнен ёл бою лаф эткенде ве Языларны анълаткъанда, юрегимиз къуванып янмай эдими?! - дедилер.


text:
Олар шу ань ерлеринден турып, Ерусалимге къайттылар. Он бири ве аркъадашларынынъ топлангъан ерине келип киргенлерде,


text:
Кельген шегиртлер де ёлда олып кечкен шейлерни, отьмекни парчалагъан дакъкъасы Исаны насыл таныгъанларыны айттылар.


text:
Эллериме, аякъларыма бакъынъыз - бу Меним! Манъа тийип бакъсанъыз, корерсиз. Рухта эт ве кемик олмай, Менде исе бар, - деди.


text:
Къуванып тааджипленген ве даа инанып оламагъан шегиртлеринден Иса:<br/> - Сизде ашаладжакъ бир шей бармы? - деп сорады.


text:
Сонъ оларгъа шойле деди:<br/> - Мен даа сизнен берабер олгъанда, Мусанынъ Къанунында, Пейгъамберлернинъ Языларында ве Зебур Китабында Меним акъкъымда язылгъанларнынъ эписи беджерильмек керектир, деген эдим.


text:
О оларгъа:<br/> - Мукъаддес Языларда, Месих азаплар чекеджек ве учюнджи куню олюлер арасындан тураджакъ, деп бильдирильгендир.


text:
Ерусалимден башлап эписи халкъларгъа: гуналарынъызны багъышланмасы ичюн Месихнинъ адынен тёвбе этинъиз, деп илян этиледжектир.


text:
Мен сизге Бабам ваде эткен шейни берейим. Сиз юкъарыдан келеджек къудреттен кучь алмагъандже, шеэрде къалынъыз, - деди.


text:
Иса шегиртлерини шеэрден тышарыгъа чыкъарып, Бетаниягъадже алып кельди. Анда эллерини котерип, оларгъа хайыр дувасыны окъуды.


text:
Ягъя, адамларнынъ эписи онынъ ярдымынен имангъа кельсин деп, ярыкъ акъкъында шаатлыкъ этмеге кельген эди.


text:
Оны къабул эткенлерге исе, - адына иман эткенлернинъ эписине, - О, Алланынъ эвляды олмакъ чаресини берди.


text:
Олар не къарындан, не бедений истек ичюн, не акъайнынъ къарары ичюн догъдылар. Лякин олар Алладан догъды.


text:
Сёз джан-тен олды ве бизим арамызда яшап башлады. Биз Онынъ шерефли ишлерини корьдик, Бабасынынъ бирден-бир Олгъанынынъ шерефли ишлерини. О, яхшылыкъкъа ве акъикъаткъа толу эди.


text:
Ягъя О акъкъында шаатлыкъ эте ве къычырып айта эди:<br/> - Мен: «Меним артымдан Келеяткъан менден буюк, чюнки О менден эвель бар эди», - дей эдим. Буны мен бу адам акъкъында айттым.


text:
Чюнки Алла Озь Къануныны Мусанен берген эди, эйилигини ве акъикъатыны исе Иса Месихнен ачып косьтерди.


text:
Ич кимсе ич бир вакъыт Алланы корьмеген; тек Бабасына энъ якъын, бирден-бир Алла, О, Озю Оны танытты.


text:
Мына Ягъянынъ шаатлыгъы. Еудийлер Ерусалимден руханийлер ве левийлилерни ёллап, ондан:<br/> - Сен кимсинъ? - деп сорадылар. Ягъя джеваптан къачмады. О, ачыкъ-айдын айтты:


text:
Сонъ олар ондан:<br/> - Ойле олса, сен Ильяс оласынъмы? - деп сорадылар.<br/> - ёкъ, мен о дегилим! - деди о.<br/> - Анавы Пейгъамберсинъми? <br/> - ёкъ! - деп джевап берди о.


text:
- Ахыр-сонъу, сен кимсинъ? Бизни ёллагъанларгъа джевап бермек керекмиз. Сен озюнъ акъкъынъда не айтасынъ? - деп сорадылар.


text:
Ешая пейгъамбернинъ айткъаны киби, Ягъя шай деди:<br/> - <n>«„Раббининъ кечеджек ёлуны тюм-тюз этинъиз”, - деп сахрада сес къычыра»</n>. Мен бу сес олам.


text:
Олар Ягъядан:<br/> - Эгер сен не Месих, не Ильяс, не Анавы Пейгъамбер олсанъ, не ичюн халкъны сувгъа батырып чыкъарасынъ? - деп сорадылар.


text:
Ягъя оларгъа джевап берип:<br/> - Мен адамларны сувгъа батырып чыкъарам. Лякин аранъызда сизлерге белли олмагъан Бириси бар.


text:
Бу шейлер Бетания еринде, Иордан озенининъ ялысында олды. Ягъя анда адамларны сувгъа батырып чыкъара эди.


text:
Эртеси куню Ягъя Исанынъ якъынлашкъаныны корип, шойле деди:<br/> - Мына Алланынъ Къозусы! О, дюньянынъ гунасыны Озюне ала.


text:
Мен: «Меним артымдан келеяткъан Акъай менден буюк, чюнки О менден эвель бар эди», - Онынъ акъкъында айта эдим.


text:
Мен Оны танымай эдим, лякин О, Исраильге ачылсын деп, мен адамларны сувгъа батырып чыкъармагъа кельдим.


text:
Сонъ Ягъя шойле шаатлыкъ берди:<br/> - Мен корьдим ки, Рух коклерден гогерджин киби энди ве Онынъ устюне къонды.


text:
Мен Оны танымай эдим. Лякин адамларны сувгъа батырып чыкъармакъ ичюн мени ёллагъан: «Рух кимнинъ устюне энеяткъаныны корьсенъ, Мукъаддес Рухкъа Батырып Чыкъарыджы Одыр», - деген эди манъа.


text:
Иса айланып, артындан кельгенлерни корьди ве олардан:<br/> - Сизлерге не керек? - деп сорады.<br/> - Равви, сен къаерде яшайсынъ? - деди олар. (Равви - «Оджам» демектир.)


text:
- Келип бакъынъыз, - деди Иса.<br/> Саат дёрт къарарларында эди. Олар барып, Исанынъ яшагъан ерини корьди, ве шу куню олар Онен къалдылар.


text:
Ягъянынъ Иса акъкъында айткъаныны эшиткен ве Онынъ артындан кельген эки акъайдан бири, Симон Пётрнынъ къардашы Андрей эди.


text:
О, биринджиден агъасы Симонны тапа да, онъа: «Биз Месихни таптыкъ», - дей. (Месих - «Христос» демектир.)


text:
Андрей агъасыны Исанынъ алдына алып кельди. Иса онъа дикъкъатнен бакъып:<br/> - Сен Юхан огълу Симонсынъ, энди адынъ Кифа оладжакъ, - деди. (Кифа - «Пётр» демектир.)


text:
Филип барып Натанельни тапа ве онъа:<br/> - Биз Муса Къанунда, башкъа пейгъамберлер де язгъан адамны таптыкъ. О адам - Юсуф огълу назаретли Иса, - дей.


text:
- Назарет шеэринден яхшы бир шей чыкъар экенми? - деп сорай Натанель ондан.<br/> - Барып озюнъ бакъ! - деди онъа Филип.


text:
Иса, Натанельнинъ Онъа якъынлашкъаныны корип:<br/> - Бакъынъыз, мына ич айнеджиликни бильмеген акъикъий исраиллидир! - дей.


text:
Натанель Исадан:<br/> - Сен мени къайдан билесинъ? - деп сорай.<br/> - Филип сени чагъырмаздан эвель, Мен сени инджир тереги тюбюнде олгъанынъны корьдим, - деп джевап берди Иса.


text:
Иса онъа джевап берип:<br/> - Мен санъа: «Сени инджир тереги тюбюнде корьдим», - дегеним ичюн инанасынъмы? Сен бундан да буюк ишлерни кореджексинъ! - деди.


text:
Сонъ онъа:<br/> - Сизлерге керчектен догърусыны айтам: коклернинъ ачылгъаныны ве Алла мелеклерининъ Инсан Огълуна тюшкенлерини ве Ондан котерильгенлерини кореджексиз, - деди.


text:
О ерде еудийлернинъ элялланув адети ичюн, эр бири секиз-он эки къопкъа сув сыгъдыргъан алты дане таш савут бар эди.


text:
Иса хызметчилерге:<br/> - Савутларны сувгъа толдурынъыз, - дей. Олар савутларны четлеринедже толдурдылар.


text:
Сонъ Иса оларгъа:<br/> - Энди чомучлап алынъыз да, тойбашына алып барынъыз, - дей. Олар ойле де япты.


text:
Тойбашы, шарап олгъан сувны ичип бакъты. Шарап къайдан кельгенини о бильмей эди, тек сувны чекип кельген хызметчилер биле эди. Тойбашы киевни чагъырып, онъа:


text:
- Эр кес башта яхшы шарапны къоя, ве мусафирлер ичип тойгъан сонъ ярамайджа союны бере. Сен исе яхшы шарапны шу вакъыткъадже сакълап туткъансынъ! - дей.


text:
Иса буны Галилеянынъ Кана шеэрчигинде япты; бу шей Онынъ аджайип бельгилерининъ башы олды. Бойле О, Озь шуретини косьтерди, ве шегиртлери Онъа иман эттилер.


text:
Бундан сонъ Иса, анасы, къардашлары ве шегиртлери Кафарнаум шеэрине кельдилер ве о ерде бир къач кунь отурдылар.


text:
Алланынъ Сарайы азбарына киргенинен, бугъалар, къойлар, гогерджинлер саткъанларны ве пара алмаштырыджыларнынъ отургъаныны корьди.


text:
Иса аркъандан бир къамчы ясады да, Сарайнынъ азбарындан эписини бугъаларынен ве къойларынен берабер къувып чыкъарды, пара алмаштыргъанларнынъ масаларыны авдарып, акъчаларыны септирип йиберди.


text:
Гогерджинлерни саткъанларгъа:<br/> - Буларны бу ерден ёкъ этинъ, Бабамнынъ Эвини базыргян эвине айландырманъыз! - деди.


text:
О вакъыт Онынъ шегиртлери: <n>«Сенинъ Эвинъе олгъан шевкъим ичимде янаджакъ»</n>, - язылгъан сёзлерни хатырладылар.


text:
Сонъ еудий башлыкълары джевап берип:<br/> - Бойле шейлерни япасынъ, амма бизге насыл бельги береджексинъ? - дедилер.


text:
Олар Исагъа:<br/> - Бу Сарай 46 йылда къурулгъан, Сен исе оны учь куньде тиклемеге истейсинъ?! - дедилер.


text:
О, олип тирильген сонъ, шегиртлери бу сёзлерни хатырладылар ве Мукъаддес Языгъа да, Исанынъ сёзюне де инандылар.


text:
Иса Ерусалимде Песах Байрамында олгъанда, чокъ адамлар Онынъ япкъан аджайип бельгилерини корип, Онъа иман эттилер.


text:
Исагъа адамлар акъкъында шаатлыкъ бермек керекмей эди, чюнки О, адамнынъ юрегинде не олгъаныны Озю биле эди.


text:
Бу адам бир геджеде Исанынъ алдына келип, Онъа:<br/> - Равви! Сен Алладан кельген бир оджа олгъанынъны биз билемиз, чюнки ич кимсе, эгер Алла онен олмаса, Сен косьтерген бельгилерни япалмаз, - деди.


text:
Иса онъа шойле джевап берди:<br/> - Санъа керчектен догърусыны айтам: эгер ким юкъарыдан догъмаса, Алланынъ Падишалыгъыны корип оламаз.


text:
- Къарт адам насыл янъыдан догъаджакъ? Анасынынъ къурсагъына экинджи кере кирип догъаджакъмы? - деп сорай Никодим.


text:
Иса джевап берип:<br/> - Санъа керчектен догърусыны айтам: эгер ким сувдан ве Рухтан догъмаса, Алланынъ Падишалыгъына кирип оламаз, - дей.


text:
Ель истеген еринде эсе. Онынъ давушыны эшитсенъ де, къайсы тарафтан келип, къайсы тарафкъа кетеджегини бильмейсинъ. Рухтан догъгъан эр бир адам да бойледир, - деди.


text:
Санъа керчектен догърусыны айтам: биз бильгенимизни айтамыз, корьгенимиз акъкъында шаатлыкъ этемиз. Лякин сиз бизим шаатлыгъымызны къабул этмейсиз.


text:
Эгер сиз ердеки шейлер акъкъында айткъаныма инанмасанъыз, коктеки шейлер акъкъында айткъаныма насыл инанаджакъсыз? - дей.


text:
Чюнки Алла дюньяны ойле севди ки, Озюнинъ бирден-бир Огълуны берди, Онъа инангъан эр бир адам гъайып олмасын, лякин эбедий омюрни алсын.


text:
Онъа иман эткен адам суд этильмейджек. Иман этмеген адам исе энди суд этильген эди, чюнки о, Алланынъ бирден-бир Огълунынъ адына иман этмеген.


text:
Мына бу суд: дюньягъа ярыкъ кельген олса да, адамлар къаранлыкъны ярыкътан зияде севдилер, чюнки оларнынъ япкъан ишлери яманлыкъ эди.


text:
Ким ярамайлыкъ япып юрсе, ярыкътан нефретлене, ве, яман ишлери ачыкъ олмасын деп, ярыкъкъа якъынлашмай.


text:
Акъикъатнен яшагъан эр ким исе, ишлери белли олсун деп, ярыкъкъа якъынлаша, чюнки олар Алланынъ истегине коре япылгъан эдилер.


text:
Бундан сонъ Иса шегиртлеринен берабер Еудие мемлекетине кетти. О ерде оларнен къала ве адамларны сувгъа батырып чыкъара эди.


text:
Ягъя да Салим якъынларында олгъан Айнон деген ерде халкъны сувгъа батырып чыкъара эди, чюнки о ерде сув чокъ эди. Адамлар Ягъягъа келе, о исе оларны сувгъа батырып чыкъара эди.


text:
Олар Ягъянынъ алдына барып:<br/> - Равви! Шу адам, О сеннен берабер Иордан озенининъ башкъа тарафында олгъан; сен О акъкъында шаатлыкъ бергенсинъ. Шимди О да халкъны сувгъа батырып чыкъара, эр кес де Онъа бара, - дедилер.


text:
Келинни аладжакъ адам - киевдир. Лякин киевнинъ янында тургъан ве оны динълеген досту киевнинъ сесини эшитип пек къувана. Мен де бойле бутюнлей къуванам.


text:
Юкъарыдан кельген эр кестен устюндир. Ерден пейда олгъан ерге аиттир ве ерден лаф эте. Коктен кельген исе эр кестен устюндир.


text:
Алланынъ Огълуна иман эткен адам эбедий омюрге саиптир. Огъулнынъ сёзюни тутмагъан адам исе омюрни корьмейджек, лякин Алланынъ гъазабы астында къала, - деди.


text:
Иса, Ягъядан чокъ адамны сувгъа батырып чыкъара ве шегиртлерини арттыра эди. Бу хабер фериселернинъ къулагъына барып еткени Исагъа белли олды.


text:
Шунынънен, О, Самариенинъ Сихар деген шеэрине кельди. Бу шеэр Якъуп озь огълу Юсуфкъа берген топракъкъа якъын эди.


text:
Якъупнынъ чокърагъы да о ерде эди. Иса ёлдан ёрулып, раатланмакъ ичюн къуюнынъ янына отурды. Къарарнен уйле вакъты эди.


text:
- Сен еудий олып, насыл ола да, менден, самариели бир къадындан сув сорайсынъ? - дей, чюнки еудийлер самариелернен мунасебетте булунмай эдилер.


text:
Иса къадынгъа джевап берип:<br/> - Эгер сен Алланынъ бахшышыны ве «Манъа ичмеге сув берсе», дегенининъ ким олгъаныны бильсенъ, сен озюнъ Ондан сув истер эдинъ ве О санъа тири сув берир эди, - деди.


text:
- Эфендим! - дей къадын. - Сенде сув алмагъа къопкъа ёкъ, къую исе терен. Бу тири сувны къаерден чекесинъ?


text:
Бу къуюны бизге бабамыз Якъуп берген, о озю, балалары ве айванлары да ондан сув ичкенлер. Сен ондан буюксинъми, аджеба?


text:
Лякин ким Мен береджек сувны ичсе, ич бир вакъыт сувсамайджакъ. Мен береджек сувны ичкен адамнынъ ичинде эбедий омюрге ынтылгъан чокъракъ пейда оладжакъ, - деди.


text:
- Эфендим, бу сувдан манъа да бер, мен де энди сувсамайып, бу ерге сув чекмеге кельмейим, - дей къадын.


text:
- Сен беш кере акъайгъа чыкъкъансынъ, шимди сеннен яшагъан адам исе акъайынъ дегиль. Буны сен догъру айттынъ!


text:
Иса онъа:<br/> - Манъа инан, къадын! Ойле бир вакъыт келеята ки, Бабагъа не бу дагъда, не Ерусалимде табынаджакъсыз, - дей.


text:
- Сиз неге табынгъанынъызны бильмейсиз, биз исе неге табынгъанымызны билемиз, чюнки къуртулыш еудийлернинъ ярдымынен келир.


text:
Амма ойле заман келеята ве энди кельген ки, акъикъий табынгъанлар Бабагъа Рухнен ве акъикъатнен табынаджакълар. Баба Озюне бойле табынгъанларны къыдыра.


text:
Къадын Исагъа:<br/> - Билем ки, Месих келеята. (Демек, Христос.) О кельгенде, эр шейни бизге анълатып береджек, - дей.


text:
О дакъкъасы Исанынъ шегиртлери къайтып келелер. Онынъ бир къадыннен лаф эткенине шаштылар. Лякин ич бири: «Ондан не истейсинъ?» я да: «Онен не акъкъында лаф этесинъ?» - деп сорамады.


text:
Иса исе оларгъа шай деди:<br/> - Меним ашым - Мени ёллагъаннынъ ирадесини беджермек ве Онынъ ишини битирмектир.


text:
Сиз: «Ормакъ вакътына даа дёрт ай бар», - демейсизми? Энди сизге айтам: козьлеринъизни котерип, тарлаларгъа бакъынъыз. Ашлыкъ чокътан агъарып, ормакъ ичюн азыр тура!


text:
Оракъчы иш акъкъыны ала ве эбедий омюр берекетини джыя. Бойледже, сачкъан адам оракъчынен берабер къуваналар.


text:
Мен сизни озюнъиз замет чекмеген берекетни ормагъа ёллайым. Башкъалары замет эткен эди, сиз исе оларнынъ заметине къошасынъыз.


text:
О шеэрде яшагъан бир талай самариелилер Исагъа иман эттилер, чюнки олар къадыннынъ, «Мен япкъан ишлеримнинъ эписини айтып берди», деген шаатлыгъына инангъан эдилер.


text:
Бойледже, самариелилер Исанынъ алдына келип, оларда къалмасыны истедилер, ве О эки кунь о ерде къалды.


text:
Олар къадынгъа:<br/> - Энди иман эткенимиз сенинъ айткъанынъ ичюн дегиль. Озюмиз эшиттик ве билемиз ки, бу - керчектен де дюньянынъ Къуртарыджысыдыр, - дедилер.


text:
Галилеягъа кельгенде исе, галилеялылар Оны яхшы къабул эттилер, чюнки олар Ерусалимдеки байрамгъа барып, о ерде Исанынъ бутюн япкъан ишлерини корьген эдилер.


text:
Сонъ Иса кене Галилеянынъ Кана шеэрчигине кельди. Анда О, сувны шарапкъа чевирген эди.<br/> Кафарнаум шеэринде исе огълу хаста олгъан бир падишанынъ мемуры бар эди.


text:
Бу адам Исанынъ Еудиеден Галилеягъа къайткъаныны эшитип, Онынъ алдына барды ве олюм тёшегинде яткъан огълуны келип тедавийлемеси ичюн Исагъа ялварды.


text:
- Эвинъе бар, огълунъ сагъ-селямет оладжакъ, - дей Иса.<br/> О адам Исанынъ айткъанына инанып, кетти.


text:
О:<br/> - Саат къачта алы енгиллешти? - деп сорады.<br/> - Тюневин саат бирде сыджагъы тюшти, - деди къуллар.


text:
Баланынъ бабасы, Иса онъа: «Огълунъ сагъ-селямет оладжакъ», дегени шу вакъыт олгъаныны анълады. О озю ве бутюн эв халкъы Исагъа иман эттилер.


text:
Иса онынъ яткъаныны корьди, чокъ вакъыттан берли хаста олгъаныны бильди де, ондан:<br/> - Сагъ олмагъа истейсинъми? - деп сорады.


text:
Хаста Исагъа джевап берип:<br/> - Эфендим! Сув чалкъангъанда, мени хавузгъа тюшюрген адам ёкъ. Мен баргъандже, башкъасы менден эвель тюше, - деди.


text:
Шунынъ ичюн еудийлер сагъ олгъан адамгъа:<br/> - Бугунь раатлыкъ куню. Санъа тёшегинъни алып кетирмеге мумкюн дегиль! - дедилер.


text:
Сагъ олгъан адам исе Онынъ ким олгъаныны бильмей эди. О ерде халкъ чокълугъы себебинден Иса андан кимсеге дуйдурмайып кеткен эди.


text:
Сонъ Иса о адамны Алланынъ Сарайында тапты.<br/> - Мына, сен сагъ олдынъ. Энди гуна япма, ёкъса санъа даа да бетер шей оладжакъ, - деди онъа.


text:
Амма Иса оларгъа шойле деди:<br/> - Меним Бабам шимдигедже чалышмакъта, Мен де чалышмакътам, - деди.


text:
Шунынъ ичюн еудийлер Исаны ольдюрмек ичюн, даа чокъ арекет эттилер. Чюнки О, раатлыкъ кунюни бозгъанындан гъайры Аллагъа «Бабам» дей эди, шунынънен Озюнинъ Аллагъа тенъ олгъаныны косьтере эди.


text:
Иса оларгъа къаршы чыкъып, шай деди:<br/> - Сизге керчектен догърусыны айтам: Огъул Бабасынынъ япкъан ишлерини корьмегендже, Озю ич бир шей япалмаз. Бабасы не япса, Огълу да тамам шу шейлерни япа.


text:
Чюнки Баба Огълуны севе ве Озю япкъан эр шейни Огълуна косьтере. О, сизни шашыртып, бундан да буюк шейлерни косьтереджек.


text:
Шунынъ ичюн, эр кес Бабаны урьмет эткени киби, Огълуны да ойле урьмет этсинлер. Огъулны урьмет этмеген адам Оны ёллагъан Бабаны да урьмет этмей.


text:
Сизге керчектен догърусыны айтам: Меним сёзлеримни динълеген ве Мени ёллагъангъа иман эткен адам эбедий аятны ала. О, суд этильмейджек, лякин энди олюмден аяткъа кечкендир.


text:
Сизге керчектен догърусыны айтам: ойле заман келеята ве энди кельди ки, олюлер Алла Огълунынъ сесини эшитеджек ве Онынъ сесини эшиткенлер тири оладжакълар.


text:
Бунъа шашманъыз, чюнки ойле заман келеята ки, мезарлыкъта олгъанларнынъ эписи Онынъ сесини эшитеджек


text:
ве тышарыгъа чыкъаджакълар. Яхшылыкъ япкъанлар тирилип, эбедий омюрни аладжакълар, ярамайлыкъ япкъанлар исе тирилип, судкъа кетеджеклер.


text:
Мен Озь-Озюмден ич бир шей япып оламайым. Насыл эшитсем, ойле суд этем ве Меним судым адалетлидир. Чюнки Мен Озь ирадемни дегиль, Мени ёллагъаннынъ ирадесини беджермеге истейим.


text:
Меним акъкъымда шаатлыкъ япкъан башкъасы бар ве билем ки, Онынъ Меним акъкъымда шаатлыгъы керчектир.


text:
Мен Озюм инсанларнынъ шаатлыгъыны къабул этмейим, лякин сиз буны эшитип къуртулсын деп, Мен буны айтам.


text:
Амма Менде Ягъя япкъан шаатлыкътан даа буюк шаатлыкъ бар. Чюнки Бабам Манъа беджермек ичюн берген ишлерини Мен бугунь япаятам. Шу ишлернинъ озьлери Меним акъкъымда, Мени Бабам ёллагъанына шаатлыкъ этелер.


text:
Мени ёллагъан Бабамнынъ Озю де Меним акъкъымда шаатлыкъ эткендир. Сиз Онынъ сесини ич бир вакъыт эшитмединъиз, къыяфетини де корьмединъиз.


text:
Сиз Мукъаддес Языларны дикъкъатнен огренесиз, чюнки оларнынъ ярдымынен эбедий аятны алмагъа тюшюнесиз. Бу Язылар исе Меним акъкъымда шаатлыкъ этелер.


text:
Мен Бабамнынъ адындан кельдим, лякин сиз Мени къабул этмейсиз. Озь адындан келеджек башкъасыны къабул этерсиз.


text:
Сиз бир-биринъизден шереф алмагъа бегенесиз, лякин бирден-бир Алланынъ шерефини къазанмагъа арекет этмейсиз. Шу алда насыл этип иман этеджексиз?


text:
Мен сизни Бабамнынъ алдында къабаатларым, деп тюшюнменъиз. Сиз Мусагъа умют этесиз, ве о озю сизни къабаатлайджакъ.


text:
Онынъ пешинден чокъ адам юре эди, чюнки олар Исанынъ хасталаргъа япкъан аджайип ишлерини корьмеге истей эдилер.


text:
Иса бакъып, чокъ халкъ топлашып Онынъ тарафына келеяткъаныны корьди. О, Филиптен:<br/> - Бу адамларны тойдурмакъ ичюн къайдан отьмек сатын алайыкъ? - деп сорады.


text:
- Бир чувал акъчагъа отьмек сатын алсакъ биле, оларнынъ эр бирине аз-аз етмейджек! - деп джевап берди Филип.


text:
- Бу ерде бир огъланда беш арпа отьмек ве эки балыкъ бар, лякин бу къадар адам ичюн о недир? - деди.


text:
- Адамларны ерге отуртынъыз, - деди Иса.<br/> О ерде чокъ от бар эди. Адамлар ерге отурдылар. Анда акъайларнынъ сайысы беш бинъге якъын эди.


text:
Иса отьмеклерни алып, шукюр этти де, отургъанларгъа, ким не къадар истесе, даркъатты. Бойледже, балыкъларны да даркъатты.


text:
Адамлар ашап тойгъан сонъ, Иса Озь шегиртлерине:<br/> - Къалгъан кесеклерни джыйып алынъыз, ич бир шей ёкъ олмасын, - деди.


text:
Шегиртлер, адамлар ашагъан беш арпа отьмегинден къалгъан кесеклерни джыйып, он эки сепет толдурдылар.


text:
Адамлар, Иса косьтерген бельгини корип:<br/> - Керчектен де, бу - дюньягъа келеяткъан Пейгъамбердир, - дедилер.


text:
Иса исе, адамлар келип, Оны тутмагъа ве падиша япмагъа истегенлерини билип, кене бир Озю дагъгъа котерильди.


text:
Къайыкъкъа минип, гольнинъ о бир тарафындаки Кафарнаум шеэрине ёл алдылар. Энди къаранлыкъ тюшкен, Иса исе даа оларнынъ алдына кельмеген эди.


text:
Олар ялыдан дёрт-беш километр узакълашкъан сонъ, голь устюнден юрген, къайыкъкъа якъынлашкъан Исаны корьдилер ве пек къоркътылар.


text:
Эртеси куню гольнинъ башкъа тарафында къалгъан халкъ о ерде олгъан къайычыкътан гъайры къайыкъ олмагъаныны, ве Иса шегиртлеринен берабер къайыкъкъа минмегенини, шегиртлери ялынъыз озьлери кеткенлерини корьди.


text:
О вакъыт Тибериядан башкъа къайыкълар кельди. Олар, Рабби шукюр эткен отьмекни халкъ ашагъан ерге якъын эди.


text:
Халкъ, не Исанынъ, не шегиртлерининъ о ерде олмагъанларыны корип, къайыкъларгъа минип, Исаны къыдырып Кафарнаумгъа кельдилер.


text:
Иса оларгъа шойле джевап берди:<br/> - Сизге керчектен догърусыны айтам: сиз Меним бельгилеримни корьгенинъиз ичюн дегиль, лякин отьмек тойгъандже ашагъанынъыз ичюн Мени къыдырасыз.


text:
Сиз кечип-кетеджек аш ичюн дегиль, эбедий омюрге етеджек аш ичюн чалышынъыз. Оны сизге тек Инсан Огълу берип олур, чюнки Алла-Баба Озь разылыкъ муурини Онъа басты.


text:
- Биз корейик ве иман этейик деп, насыл бельги косьтереджексинъ? Не иш беджереджексинъ? - деди халкъ.


text:
- <n>«Ашамакъ ичюн оларгъа коктен отьмек ягъдырды»</n>, язылгъаны киби, баба-деделеримиз сахрада маннаны ашай эдилер.


text:
Иса оларгъа:<br/> - Сизге керчектен догърусыны айтам: сизге коктен отьмекни берген киши Муса дегиль эди. Лякин Меним Бабам сизге коктен акъикъий отьмекни бере.


text:
Иса исе оларгъа:<br/> - Аят отьмеги - Мендирим. Манъа кельген адам ич бир вакъыт ач къалмаз, Манъа иман эткен адам ич бир вакъыт сувсамаз.


text:
Бабам Манъа берген эр бир адам Манъа келеджек. Манъа келеджек адамны исе ич бир вакъыт къувып чыкъармам.


text:
Мени ёллагъаннынъ ирадеси исе - Онынъ Манъа берильген адамларындан ич бирини джоймамакъ ве сонъки кунюнде эр бирини тирильтмектир.


text:
Бабамнынъ ирадеси даа шунда ки, Онынъ Огълуны корьген ве Онъа иман эткен эр бир адам эбедий омюрни алсын. Мен исе оларны сонъки куньде тирильтеджем, - деди.


text:
Сонъ еудийлер Исагъа къаршы мырылдап башладылар, чюнки О: «Мен коктен тюшкен отьмек олам», деген эди. Олар:


text:
- Бу Юсуфнынъ огълу Иса дегильми? Биз Онынъ бабасыны да, анасыны да танымаймызмы? Сонъ О: «Мен коктен тюштим», деп насыл айта билир? - дей эдилер.


text:
- Мени ёллагъан Бабам адамларны джельп эте. Олардан гъайры Манъа ич бир кимсе келип оламаз. Манъа кельген адамны исе сонъки куньде тирильтеджем.


text:
Пейгъамберлернинъ Языларында язылгъаны киби: <n>«Алла оларнынъ эписини огретеджек»</n>. Бабамны эшиткен ве Ондан огренген эр бир адам Манъа келе.


text:
Мен - коктен кельген тири отьмек олам. Бу отьмекни ашагъан адам эбедий яшайджакъ. Мен береджек отьмек - Озь беденимдир, оны дюньягъа аят багъышламакъ ичюн береджем.


text:
О вакъыт еудийлер:<br/> - Бу адам Озь беденини бизге ашамагъа насыл этип бере билир? - деп озьара давалашып башладылар.


text:
Иса оларгъа шай деди:<br/> - Сизге керчектен догърусыны айтам: эгер Инсан Огълунынъ беденини ашамасанъыз ве Онынъ къаныны ичмесенъиз, сизде аят олмаз.


text:
Меним беденимни ашагъан ве къанымны ичкен адамда эбедий аят бар, Мен оны сонъки куньде тирильтеджем.


text:
Тири Баба Мени ёллады, ве Мен Бабамнынъ ярдымынен яшайым. Бойле де, Мени ашайджакъ адам да Меним ярдымымнен яшайджакъ.


text:
Коктен тюшкен отьмек будыр. О, бабаларынъыз ашагъан отьмекке ошамай. Олар оны ашаса да, ольдилер. Бу отьмекни ашайджакъ адам исе эбедий яшайджакъ.


text:
Онынъ чокъ шегиртлери бу лафларны эшитип:<br/> - Сёзлеринъ пек къыйындыр! Оларны ким динълейджек? - дедилер.


text:
Рух аятны багъышлай, беден исе ич бир файда кетиралмай. Меним сизге айткъан сёзлерим - Рух ве аяттыр.


text:
Лякин аранъызда имансыз къалгъанлар да бар, - деди. Ким имансыз олгъанларыны ве ким Оны сатаджагъыны Иса башындан биле эди.


text:
Иса оларгъа деди:<br/> - Сизни он эки этип сайлагъан Озюм дегильми? Лякин аранъыздан бири - Иблистир.


text:
Иса буны Симон Искариот огълу Иуда акъкъында айтты. О, он эки шегирттен бири олып, Исаны сатаджакъ эди.


text:
Бундан сонъ Иса Галилея топрагъында юре эди. Иса Еудие топрагъына бармагъа истемей эди, чюнки еудийлер Оны ольдюрмеге чаресини къыдыра эдилер.


text:
Исанынъ къардашлары Онъа:<br/> - Бу ерден чыкъып, Еудиеге бар, шегиртлеринъ япкъан ишлеринъни корьсюнлер.


text:
Белли олмагъа истеген ич бир адам гизли ишлер япып юрмей! Сен бу ишлерни япсанъ, Озюнъни дюньягъа косьтер, - дедилер.


text:
Дюнья сизден нефретленип оламай, лякин Мени кореджек козю ёкъ. Чюнки Мен онъа къаршы ве онынъ ишлери яман олгъанына шаатлыкъ этем.


text:
Сиз озюнъиз байрамгъа барынъыз. Мен шимди бу байрамгъа бармайджам, чюнки Меним вакътым даа кельмеди.


text:
Халкъ арасында Иса акъкъында чокъ мырылдагъанлар бар эди. Базылары: «О, яхшы адам», - дей эдилер, башкъалары: «ёкъ! О, халкъны ёлдан ура», - дей эдилер.


text:
О вакъыт еудийлернинъ башлыкълары:<br/> - Бу адам бир ерде окъумагъан олса, Мукъаддес Языларны о къадар яхшы къайдан бильди? - деп, шаша эдилер. Иса оларгъа джевап берип, шойле деди:


text:
Ким Онынъ ирадесини беджермеге истесе, бу огретюв Алладанмы, я да Мен Озюмден айткъанымны, биледжектир.


text:
Ким озь адындан лаф этсе, озюне шурет истей. Ким Оны ёллагъангъа шурет истесе, О, акъикъийдир, ве Онынъ юрегинде инсафсызлыкъ ёкъ.


text:
Муса сизге Къанунны бермедими? Лякин ич биринъиз Къанунны беджерип яшамай. Не ичюн Мени ольдюрмеге чаресини къыдырасыз?


text:
Муса сизге сюннет адетини берген, сиз исе раатлыкъ кунюнде огълан баланы сюннет этесиз. (Сюннет аслы Мусадан дегиль, баба-деделерден къалгъан адеттир.)


text:
Мусанынъ Къануны бозулмасын деп, раатлыкъ куню огълан бала сюннет этильсе, не ичюн Манъа, раатлыкъ куню адамны бутюнлей тедавийлегеним ичюн ачувланасыз?


text:
О вакъыт базы ерусалимлилер айтып башладылар:<br/> - Олар ольдюрмеге чаресини къыдыраяткъан адам бу дегильми?


text:
Мына О, ачыкътан-ачыкъ лаф эте, ве Онъа къаршы ич кимсе ич бир шей айтмай. Бельки башлыкълар Онынъ акъикъий Месих олгъаныны бильгендирлер?


text:
Амма, Онынъ къаерден олгъаныны эпимиз билемиз. Месих кельгенде исе, Онынъ къаерден олгъаныны ич кимсе бильмейджек.


text:
Сонъ Сарай азбарында огреткен Иса къычырды:<br/> - Сиз Мени де, къаерден олгъанымны да билесиз! Лякин Мен Озь-Озюмден кельмедим. Мени ёллагъан акъикъийдир, лякин сиз Оны бильмейсиз.


text:
Халкънынъ чокъусы исе Онъа иман этти. Олар:<br/> - Месих кельгенде, бу адам косьтерген бельгилерден чокъча бельги косьтермез экенми? - дей эдилер.


text:
Фериселер Иса акъкъында халкънынъ мырылдагъаныны эшитти. Баш руханийлер ве фериселер Исаны якъаламакъ ичюн Сарай аскерлерини ёлладылар.


text:
Сиз Мени къыдыраджакъсыз, лякин тапып оламайджакъсыз. Мен оладжакъ ерге де барып оламайджакъсыз, - деди.


text:
О вакъыт еудийлер:<br/> - О къайда бараджакъ экен де, биз Оны тапалмайджакъмыз? - дедилер озьара. - Бельки О, юнанлар арасында даркъалып кеткен еудийлерге барып, юнанларны огретмеге истейдир?


text:
«Сиз Мени къыдыраджакъсыз, лякин тапып оламайджакъсыз. Мен оладжакъ ерге де барып оламайджакъсыз», деген сёзлерининъ манасы недир?


text:
Байрамнынъ сонъки, энъ улу кунюнде Иса турды да, къычырып:<br/> - Ким сувсагъан олса, Манъа келип ичсин.


text:
Манъа иман эткеннинъ ичинден, Языда айтылгъаны киби, <n>«Онынъ ичинден тири сув озенлер олып акъаджакъ»</n>, - деди.


text:
Иса буны Мукъаддес Рух акъкъында айтты. Исагъа иман эткенлер Рухны якъын арада аладжакъ эдилер. О вакъыт Рух даа берильмеген эди, чюнки Иса даа шуретини алмагъан эди.


text:
Халкъ арасындан базылары бу сёзлерни эшитип:<br/> - Акъикъатен, бу адам - анавы Пейгъамбердир, - дедилер.


text:
Языда, Месих Давутнынъ союндан, О, Давутнынъ юрту - Вифлеемден чыкъып келеджек, деп язылмагъанмы? - дедилер.


text:
О вакъыт Сарай аскерлери руханийлер ве фериселернинъ алдына къайтып кельдилер.<br/> - Сиз не ичюн Оны алып кельмединъиз? - деп сорадылар.


text:
- Я сен де Галилеядан оласынъмы? Яхшы тюшюнип бакъ, Галилеядан Пейгъамбер чыкъмайджагъыны биледжексинъ, - дедилер онъа.


text:
Саба эрте О, кене Сарай азбарына къайтып кельди. Бутюн халкъ Онынъ алдына кельди, О исе отурып, адамларны огретмеге башлады.


text:
Шу арада Къанун оджаларынен фериселер Исанынъ янына бир къадынны кетирдилер. Оны ороспулыкъ япкъан вакъытта якъалагъанлар. Къадынны ортагъа чыкъарып:


text:
Бу суальни Исагъа илишмек ве къабаатламакъ ичюн бердилер. Иса исе эгилип пармагъынен ерде бир шейлер язып башлады.


text:
Олар бу акъта сорай бергенлери ичюн, Иса башыны котерип:<br/> - Аранъызда ким гунасыз олса, о, биринджи олып къадынгъа таш атсын, - деди.


text:
Олар бу лафны эшитип, бирер-бирер чыкъып кеттилер. Биринджи кеткенлер энъ къарт сойлары эди. Ахыр-сонъу Исанен ялынъыз ортада тургъан къадын къалды.


text:
Иса башыны котерди де, къадындан башкъа ич кимсени корьмейип:<br/> - Эй къадын! - деди. - Олар къайда? Сени ич кимсе къабаатламадымы?


text:
- Ич кимсе, эфендим! - деп джевап берди къадын.<br/> - Мен де сени къабаатламайым, - деди Иса. - Бар да, бундан сонъ даа гуна япма.


text:
Сонъ Иса кене халкънен лаф этип:<br/> - Мен дюньянынъ ярыгъы олам. Ким Меним пешимден кетсе, къаранлыкъта юрмез, лякин онен аят ярыгъы оладжакъ, - деди.


text:
Фериселер бунъа къаршы:<br/> - Сен Озюнъ Озюнъе шаатлыкъ япасынъ. Сенинъ шаатлыгъынъ акъикъий дегиль, - дедилер.


text:
Иса бойле джевап берди:<br/> - Мен Озюме Озюм шаатлыкъ япсам да, меним шаатлыгъым акъикъийдир, чюнки Мен къайдан кельгенимни ве къайда кетеяткъанымны билем. Сиз исе Меним къайдан кельгенимни ве къайда кетеяткъанымны бильмейсиз.


text:
- Сенинъ Бабанъ къаерде? - деп сорадылар Исадан. О, джевап берип:<br/> - Сиз не Мени, не Бабамны таныйсыз. Эгер Мени таныгъан олсанъыз, Бабамны да таныр эдинъиз, - деди.


text:
Бу сёзлерни Иса Алланынъ Сарайы азбарында адамларны огреткен вакъытта, садакъа сандыгъы янында турып айтты. Оны ич кимсе якъаламады, чюнки Онынъ вакъты даа кельмеген эди.


text:
Иса оларгъа кене:<br/> - Мен якъында кетеджем. Сиз Мени къыдыраджакъсыз, амма гуналы олып оледжексиз. Мен бараджакъ ерге сиз барып оламайджакъсыз, - деди.


text:
- Бельки О, Озюни ольдюрмеге истейми? Чюнки О: «Мен бараджакъ ерге сиз барып оламайджакъсыз», - дей, - деди озьара еудийлер.


text:
Иса оларгъа шойле деди:<br/> - Сиз ашагъыдансыз, Мен исе юкъарыданым. Сиз бу дюньядансыз, Мен исе бу дюньядан дегилим.


text:
Шунынъ ичюн: «Сиз гуналы олып оледжексиз», дедим сизге. Мен - Одырым. Эгер бунъа инанмасанъыз, гуналы олып оледжексиз.


text:
- Я Сен кимсинъ? - деп сорадылар Исадан. Иса шойле деди:<br/> - Башындан сизге не айткъан олсам, айны О олам.


text:
Сизинъ акъкъынъызда айтмагъа ве суд этмеге чокъ шейим бар. Амма Мени ёллагъан - акъикъийдир. Мен Ондан не эшиткен олсам, шуны дюньягъа бильдирем.


text:
Иса Озь сёзюни девам этти:<br/> - Инсан Огълуны юкъарыгъа котергенинъизде, биледжексиз ки, Мен - Барым ве Озь-Озюмден ич бир шей япмайым. Аксине, Бабам Манъа не огреткен олса, ойле де айтам.


text:
Онъа иман эткен еудийлерге Иса шай деди:<br/> - Эгер Меним сёзюмни динълей берсенъиз, сиз акъикъий шегиртлерсинъиз.


text:
- Биз Ибраимнинъ эвлятларымыз, - деп джевап берди олар. - Ич бир вакъыт ич кимсеге къул олмадыкъ. «Азат оладжакъсыз», деп насыл айта билесинъ?


text:
Ибраимнинъ эвлятлары олгъанынъызны билем. Амма Мени ольдюрмеге чаресини къыдырасыз, чюнки сиз Меним сёзюмни анълап оламайсыз.


text:
Мен Бабанен олгъан вакъытта нени корьген олсам, оны да айтам. Сиз исе озь бабанъыздан эшиткенлеринъизни беджересиз.


text:
Олар Исагъа джевап берип:<br/> - Бизим бабамыз - Ибраимдир, - дедилер.<br/> - Эгер сиз Ибраимнинъ балалары олса эдинъиз, Ибраимнинъ япкъан ишлерини япар эдинъиз, - деди Иса оларгъа.


text:
- Шимди Мени ольдюрмеге чаре къыдырасынъыз. Мен исе - Алладан эшиткен акъикъатны сизге айтып берген адамым. Ибраим бойле шейлер япмагъан эди!


text:
Сиз озь бабанъызнынъ ишлерини япасыз!<br/> - Биз ороспулыкътан догъмадыкъ да, бизим бир Бабамыз бар. О - Алладыр, - деп джевап бердилер Исагъа. О, оларгъа шойле деди:


text:
- Эгер Бабанъыз Алла олса эди, Мени север эдинъиз, чюнки Мен Алладан чыкъып кельдим. Мен Озь-Озюмден кельмедим, Мени О, ёллады.


text:
Сизинъ бабанъыз - Иблистир. Сиз озь бабанъызнынъ бутюн истеклерини беджермеге истейсиз. Иблис башындан адам ольдюриджи эди. О, акъикъатта яшамай, чюнки онда акъикъат ёкъ. О, ялан айткъанда, озюне ярашкъан шей айта. Чюнки о, яланджыдыр, яланнынъ бабасыдыр.


text:
Бунъа джевап берип, еудийлер:<br/> - Биз догърусыны айтамыз: Сен - самариелисинъ, ве Сени джин ургъан! - дедилер.


text:
- Энди биз билемиз ки, Сени джин ургъан! - деди еудийлер Онъа. - Ибраим ве пейгъамберлернинъ эписи ольдилер, Сен исе: «Ким Меним сёзюмни тутса, олюмни ич бир вакъыт сынап бакъмайджакъ», - дейсинъ!


text:
Иса джевап берди:<br/> - Эгер Мен Озюмни Озюм шуретлесем, Меним шуретим боштыр. Бабамнынъ Озю Мени шуретлей. Сиз онъа «Алламыз» дейсиз.


text:
Амма сиз Оны ич бир вакъыт бильмединъиз. Мен исе Оны билем. Эгер «Оны бильмейим», десем, сизге ошагъан яланджы олур эдим. Амма Мен Оны билем ве Онынъ Сёзюни тутам.


text:
Шегиртлери Исадан:<br/> - Равви, о, кёр олып догъгъан, чюнки озю, я да ана-бабасы гуна япкъан эдими? - деп сорадылар.


text:
Иса бойле джевап берди:<br/> - Озюнинъ де, ана-бабасынынъ да гунасы ичюн дегиль. Лякин Алланынъ ишлери онда белли оладжагъы ичюн, о кёр олып догъды.


text:
Даа куньдюз олгъанда, Мени ёллагъаннынъ ишлерини япмакъ керекмиз. Гедже келеята, о вакъыт ич кимсе чалышып оламайджакъ.


text:
- Барып, Силоам хавузында ювун, - деди онъа. (Силоам - «ёлланылгъан» демектир.)<br/> Кёр адам барып ювунды, ве корип башлагъан козьлеринен эвине кельди.


text:
О вакъыт, онынъ къомшулары ве эвельден онынъ кёр олып тиленгенини корьген адамлар:<br/> - Бу, анавы тиленип отургъан кёр адам дегильми? - деп сорай эдилер.


text:
Базылары:<br/> - Эбет, одыр, - деселер, башкъалары:<br/> - ёкъ, лякин онъа ошай, - дедилер. Адамнынъ озю исе:<br/> - Догъру, бу меним, - дей эди.


text:
- Иса адлы адам чамур япып, козьлериме якъты да, «Барып, Силоам хавузында ювун», - деди манъа. Мен барып ювундым ве корип башладым, - деди о адам.


text:
Фериселер де кёр адамдан козьлери насыл ачылгъаныны сорадылар.<br/> - О, козьлериме чамур якъты. Мен ювундым, ве энди козьлерим коре, - деди адам.


text:
- Бу адам Алладан дегиль, чюнки О, раатлыкъ кунюни тутмай, - деди базы фериселер. Башкъалары исе:<br/> - Гуналы адам бойле бельгилерни насыл косьтерип олур? - дедилер. Бойледже, араларында дава пейда олды.


text:
- Шу, козьлеринъни ачкъан адам, сенинъ фикиринъдже, ким О? - деп, кене кёр адамдан сорадылар.<br/> - О, пейгъамбердир, - деди о.


text:
Амма еудийлернинъ башлыкълары, козьлери ачылгъан адамнынъ эвельден кёр олгъанына ве козьлери ачылгъанына инанмадылар, козьлери корьген адамнынъ ана-бабасыны чагъыртып:


text:
Лякин насыл корип башлагъаныны бильмеймиз, козьлерини ким ачкъаныны да бильмеймиз. О акъыл-балигъ яшында, озюнден соранъыз. Озю ичюн озю джевап берсин.


text:
Кёрнынъ ана-бабасы бойле дедилер, чюнки олар еудийлернинъ башлыкъларындан къоркъа эдилер. Еудийлернинъ башлыкълары бундан эвель, ким Исаны Месих деп таныса, синагогадан айырылсын, деген къарарны чыкъаргъан эдилер.


text:
Бундан сонъ, эвельден кёр олгъан адамны экинджи кере чагъыртып:<br/> - Алланынъ огюнде догърусыны айт! Биз о адамнынъ гуналы олгъаныны билемиз, - дедилер.


text:
- О, гуналымы, ёкъмы, мен бильмейим, - деп джевап берди о. - Мен тек шуны билем: кёр эдим, энди исе корем.


text:
- Мен сизге энди айткъан эдим де, сиз динълемединъиз! Буны даа эшитмеге истейсиз? Я сиз де Онынъ шегиртлери олмагъа истейсизми? - деди о адам.


text:
Еудийлернинъ башлыкълары исе оны акъаретлеп:<br/> - Сен Онынъ шегиртисинъ, биз исе - Мусанынъ шегиртлеримиз!


text:
- Шашыладжакъ бир шей! - деп джевап берди о. - Сиз Онынъ къаерден олгъаныны бильмейсиз, лякин О меним козьлеримни ачты!


text:
Биз билемиз ки, гуналы адамларны Алла динълемей. Тек, ким Алладан къоркъып, Онынъ ирадесини беджерсе, Алла оны динълей.


text:
Еудий башлыкълары бунъа джевап берип:<br/> - Сен бутюнлей гуна ичинде догъгъан олсанъ да, энди бизге акъыл огретесинъми? - деп, оны къувып чыкъардылар.


text:
Иса о адамнынъ къувып чыкъарылгъаныны эшитип, оны къыдырып тапты.<br/> - Сен Алланынъ Огълуна иман этесинъми? - деп сорады ондан. О адам Исагъа:


text:
Иса:<br/> - Корьмегенлер корьсюнлер, корьгенлер исе кёр олсунлар деп, Мен бу дюньягъа суд этмеге кельдим, - деди.


text:
Онынъ этрафында базы фериселер тура эдилер. Олар бу лафны эшитип:<br/> - Биз кёр дегильмизми? - деп сорадылар.


text:
Иса оларгъа:<br/> - Эгер кёр олсанъыз, гунанъыз олмаз эди. Лякин сиз, козьлеримиз корелер, дегенинъиз ичюн, гунанъыз сизде къала, - деди.


text:
Сизге керчектен догърусыны айтам: ким къой къошуна къапудан кирмейип, башкъа ёл тапып тюшсе, о хырсыз ве айдуттыр.


text:
Онъа къаравул къапуны ача, ве къойлар онынъ сесине къулакъ асалар. О исе озь къойларыны чагъыра ве тышарыгъа алып чыкъа.


text:
О, озь къойларынынъ эписини чыкъаргъанынен, оларнынъ огюнде кете. Къойлар исе онынъ артындан юрелер, чюнки олар онынъ сесини таныйлар.


text:
Ябанджы адамнынъ артындан олар кетмезлер, аксине, ондан къачарлар, чюнки ябанджынынъ сесини танымайлар.


text:
Шу себептен Иса кене шай деди:<br/> - Сизге керчектен догърусыны айтам: Мен - къойларнынъ къапусы олам.


text:
Хырсыз тек хырсызламакъ, ольдюрмек, йыкъмакъ ичюн келе. Мен исе оларгъа аят, толу аят бермек ичюн кельдим.


text:
Чобан олмагъан, шахсий къойлары олмагъан, пара ичюн чалышкъан адам къашкъырнынъ кельгенини корьсе, къойларны ташлай да къача, чюнки о парагъа чалыша ве къойлар ичюн ич къайгъырмай.


text:
Меним башкъа, бу къоштан олмагъан къойларым да бар. Оларны да алып кельмек керегим. Олар да Меним сесимни эшитеджеклер, ве бир сюрю бир чобаннен оладжакъ.


text:
Меним джанымны Менден кимсе тартып алмай. Мен оны Озь истегимнен берем. Оны бермеге де, къайтарып алмагъа да укюмим бар. Бу эмирни Мен Бабамдан къабул эттим.


text:
Араларындан чокълары:<br/> - Оны джин ургъан, О, акъылдан айырылгъан! Оны не ичюн динълейсиз? - дей эдилер.


text:
Башкъалары исе:<br/> - Джин ургъан адам бойле сёзлерни айтмаз. Кёр адамнынъ козьлерини джин ачып олурмы? - дедилер.


text:
Еудийлернинъ башлыкълары Онынъ этрафыны сарып алдылар.<br/> - Даа не къадар Сен бизим сабырымызны сынайджакъсынъ? Эгер Сен Месих олсанъ, бизге ачыкътан-ачыкъ айт, - дедилер олар.


text:
Иса оларгъа джевап берди:<br/> - Мен сизге айттым, амма сиз инанмадынъыз. Меним Бабамнынъ адынен япкъан ишлерим Манъа шаатлыкъ этелер.


text:
Мен оларгъа эбедий аят берем, ве олар ич бир вакъыт гъайып олмайджакълар. Ич кимсе оларны Меним къолумдан тартып аламаз.


text:
- Мен сизге Бабамнынъ адындан чокъ яхшы ишлер косьтердим. Оларнынъ къайсы бири ичюн Мени ташларнен ольдюрмеге истейсиз? - деди.


text:
Еудийлернинъ башлыкълары Онъа джевап берип:<br/> - Сени яхшы ишлеринъ ичюн дегиль, куфюр сёзлеринъ ичюн ташларнен ольдюрмеге истеймиз, чюнки Сен адам олып, Озюнъни Алла саясынъ! - дедилер.


text:
Иса шойле джевап къайтарды:<br/> - Сизинъ Къанунынъызда: <n>«Мен айттым: „Сиз - аллаларсыз”»</n>, - деп язылмагъанмы?


text:
Мына, Алланынъ сёзю о адамларгъа кельген ве олар «аллалар» адландырылгъан эди. Мукъаддес Язы исе бозулмаз.


text:
Шунынънен, Бабам Мени азиз этип дюньягъа ёллады. Сиз Мени, «куфюр сёзлер айта», деп къабаатлайсыз, чюнки Мен: «Мен Алланынъ Огълу олам», дедим?


text:
Эгер Онынъ ишлерини япсам, ве сиз Манъа инанмасанъыз, ишлериме инанынъыз. Сонъ билирсиз ве инанырсыз ки, Баба Менде ве Мен Бабада олам.


text:
Сонъра еудийлер кене Исаны якъаламагъа чаресини къыдыра эдилер, лякин Иса оларнынъ къолларындан къуртулып кетти ве


text:
кене Иордан озенининъ башкъа тарафына, башта Ягъя адамларны сувгъа батырып чыкъаргъан ерге барды ве шу ерде къалды.


text:
Онынъ алдына чокъ адамлар келе эди. Олар:<br/> - Ягъя ич бир бельги косьтермеген эди, лякин Ягъянынъ бу адам акъкъында айткъанларынынъ эписи акъикъий чыкъты, - дей эдилер.


text:
Бетания деген койде Лазар адлы бир адам хаста ята эди. Мерьем ве Марта адлы тата-къардаш да бу койден эдилер.


text:
Раббиге къокъулы ягъ якъаджакъ ве Онынъ аякъларыны сачларынен сюртип къурутаджакъ шу Мерьем эди. Хаста яткъан Лазар исе Мерьемнинъ агъасы эди.


text:
Иса буны эшитип:<br/> - Бу хасталыкъ олюмнен битмейджек, лякин о, Алланынъ шуретине себеп оладжакъ. Алланынъ Огълу да онынъ ярдымынен шурет къазанаджакъ, - деди.


text:
- Равви, - деди шегиртлери, - якъында еудийлер Сени ташларнен ольдюрмеге чаресини къыдыра эдилер. Сен исе кене о ерге бармагъа истейсинъми?


text:
Иса бойле джевап берди:<br/> - Бир куньде он эки саат оламы? Ким куньдюз юрсе, сюрюнмей, чюнки бу дюньянынъ ярыгъыны коре.


text:
Лякин Иса Лазарнынъ ольгени акъкъында айта эди. Шегиртлер исе, Иса адий юкъу акъкъында айтты, деп тюшюне эдилер.


text:
Мен исе о ерде олмагъаныма сиз ичюн къуванам, чюнки шимди иман этеджексиз. Энди айдынъыз, онынъ янына барайыкъ.


text:
О вакъыт, «Эгиз» адландырылгъан Тома башкъа шегиртлерге:<br/> - Айдынъыз, биз де кетейик, Онен берабер олейик! - деди.


text:
Чокъ еудийлер Мартагъа ве Мерьемге, агъасынынъ ольгени себебинен оларнынъ гонълюни алмакъ ичюн кельген эдилер.


text:
Буны айткъан сонъ, Марта барып, къыз къардашы Мерьемни чагъырды.<br/> - Оджа бу ерде, О сени чагъыра, - деди гизлиден Мерьемге.


text:
Мерьемнен берабер эвде отургъан, онъа теселли берген еудийлер, онынъ ашыкъып еринден турып тышарыгъа чыкъкъаныны корьдилер ве, Мерьем къабирге барып агъламагъа кетти, деп, онынъ артындан бардылар.


text:
Мерьем Иса тургъан ерге келип, Оны корьди де, аякълары тюбюне озюни ташлап:<br/> - Рабби! - деди. - Эгер Сен шу ерде олгъан олсанъ, Меним агъам ольмез эди!


text:
Иса Мерьемнинъ де, онен кельген еудийлернинъ де агълагъанларыны корьгенинен, руху чорланды да, юреги сызлады.


text:
Лякин олардан базылары:<br/> - Мына бу адам кёрнынъ козьлерини ачты. Лазарны да ольмейип къалмасы ичюн бир шей япар экенми? - дедилер.


text:
Исанынъ руху кене чорланды. Иса къабирге кельди. Къабир бир къоба ичинде олып, онынъ агъзына таш къоюлгъан эди.


text:
Иса:<br/> - Ташны алып четке къоюнъыз! - деди. Олюнинъ татасы Марта Онъа:<br/> - Рабби, о къабир ичине къоюлгъанына дёрт кунь олды, энди къокъусы чыкъкъандыр, - деди.


text:
Сонъра адамлар ташны четке чектилер. Иса исе козьлерини кокке котерип:<br/> - Баба, Мени эшиткенинъ ичюн Санъа шукюр, - деди.


text:
- Сен Мени эр вакъыт эшиткенинъни билем, лякин бу сёзлерни шу ерде тургъан халкъ ичюн, олар Мени Сен ёллагъанынъа инанаджакълары ичюн дедим.


text:
О вакъыт, къоллары-аякълары безге сарылгъан, бетине явлукъ багълангъан, эвель олю олгъан адам чыкъып кельди.<br/> - Оны чезинъиз, кетсин, - деди Иса адамларгъа.


text:
Ондан сонъ баш руханийлер ве фериселер Шуранынъ топлашувыны яптылар.<br/> - Бу адам чокъ бельгилер косьтере. Биз не япайыкъ? - дедилер озьара.


text:
- Эгер О, бойле девам этсе, биз исе кедер этмесек, эписи Онъа иман этеджек. Римлилер келип, топрагъымызны да, миллетимизни де басып алырлар.


text:
Бутюн миллет гъайып олгъанындан, бир адам халкъ ичюн оледжеги сизге яхшы оладжагъыны тюшюнмединъиз, - деди.


text:
Бу сёзлерни о озь истегинден айтмагъан эди. Амма, о йылнынъ биринджи баш руханийи олып, пейгъамберлик япкъанда, Исанынъ шу еудий миллет ичюн оледжегини эвельден айтты.


text:
Исагъа тек шу миллет ичюн дегиль, лякин дюньяда даркъалып кеткен, Алланынъ эвлятларыны да топлап бирлештирмек ичюн ольмек керек эди.


text:
Шунынъ ичюн Иса энди еудийлер арасында ачыкъ юрмей эди. О ерден чыкъып, сахрагъа якъын олгъан топрагъына, Эфраим шеэрине барды. Шу ерде шегиртлеринен берабер къалды.


text:
Еудийлернинъ Песах Байрамы якъынлашкъан эди. Мемлекетнинъ эр тарафындан адамлар байрамдан эвель элялланмакъ ичюн Ерусалимге кельдилер.


text:
Олар Исаны къыдыра эдилер. Алланынъ Сарайы азбарында топлашып тургъанлар озьара: «Насыл тюшюнесиз, О, байрамгъа кельмез экенми?» - деп сорай эдилер.


text:
Баш руханийлер ве фериселер исе Исаны якъаламагъа истеп, кимде-ким Онынъ къаерде олгъаныны бильсе, хабер этсин, деген эмирни чыкъардылар.


text:
Песах Байрамындан алты кунь эвель Иса Бетаниягъа кельди. Анда Лазар яшай эди. Иса оны олюлерден тирильткен эди.


text:
О ерде Иса ичюн акъшамлыкъ аш азырладылар. Марта хызмет эте эди, Лазар исе Исанен берабер ашагъан адамлардан бири эди.


text:
О вакъыт Мерьем бир кучюк бардакъ темиз, паалы къокъулы ягъ кетирип, Исанынъ аякъларына якъты ве сачларынен Онынъ аякъларыны сюртип къурутты. Ягънынъ къокъусына бутюн эв толды.


text:
Бу сёзлерни о фукъарелерге къайгъыргъаны ичюн дегиль, хырсыз олгъаны ичюн айтты. Ортакъ акъча къутусы онда эди, ве о къутугъа къоюлгъан паралардан озюне алып хырсызлай эди.


text:
Исанынъ не ерде олгъаныны билип, чокъ еудийлер о ерге кельдилер. Олар тек Исаны дегиль, Иса олюлерден тирильткен Лазарны да корьмеге истей эдилер.


text:
Пальма терегининъ пытакъларыны алып, Оны къаршыламагъа чыкътылар ве кучьлю сеслернен къычырып башладылар:<br/> - Аллагъа шукюр! Раббининъ ады иле Келеяткъанны, Исраильнинъ Падишасыны шуретленъиз!


text:
Шегиртлери буны башта анъламадылар. Тек Иса Озь шуретине иришкен сонъ, олар бу сёзлер Онынъ акъкъында язылгъаныны ве халкъ Оны бойле къаршылагъаныны хатырладылар.


text:
Иса Лазарны къабирден чагъыргъан ве олюлерден тирильткен вакъытта Онен берабер олгъан халкъ бу акъкъында шаатлыкъ эте эди.


text:
Фериселер исе бир-бирине:<br/> - Коресизми, энди ич бир шей япып оламайсыз. Бутюн дюнья Онынъ артындан кетти! - дей эдилер.


text:
Олар Галилеянынъ Бетсайда шеэринден олгъан Филипнинъ алдына барып ялвардылар:<br/> - Эфенди, биз Исаны корьмеге истеймиз.


text:
Филип барып бу акъта Андрейге айтты; сонъ Андрейнен Филип экиси Исанынъ алдына барып, Онъа айттылар.


text:
Сизге керчектен догърусыны айтам: эгер богъдайнынъ урлугъы топракъкъа тюшип ольмесе, о тек адий бир урлучыкъ олып къаладжакъ. Амма ольсе, чокъ берекет береджек.


text:
Ким озь джаныны севсе, оны гъайып этеджек. Ким бу дюньяда озь джаныны аджымаса, оны эбедий аят ичюн сакълап къалдыраджакъ.


text:
Эгер ким Манъа хызмет этсе, Меним артымдан кельсин. Мен къаерде олсам, хызметчим де о ерде оладжакъ. Ким Манъа хызмет этсе, Баба оны урьмет этеджек.


text:
Энди исе юрегим сызлай, Мен не айтсам экен? «Эй Баба, Мени бу сааттен къуртар», дейимми? Лякин Мен шу саат ичюн кельдим.


text:
Эй Баба, Озь адынъны шерефле!<br/> Иса буны айткъанынен коктен:<br/> - Мен оны шерефледим ве даа шерефлейджегим, - деген сес кельди.


text:
О ерде тургъан халкъ буны эшитип, кок гудюрдиси белледи. «ёкъ, Онен мелек лаф этти!» - деди башкъалары.


text:
Бу сёзлерни Иса Озюнинъ насыл оледжегини бильдирмек макъсадынен айтты. Халкъ бунъа джевап берип деди:


text:
- Биз Къанундан, Месих эбедий бизнен оладжагъыны эшиттик. Насыл этип Сен: «Инсан Огълуна юкъарыгъа котерильмеге керек», - дейсинъ? Ким бу Инсан Огълу?


text:
Иса оларгъа деди:<br/> - Даа къыскъа бир вакъыт ичинде ярыкъ сизнен оладжакъ. Ярыкъта юрюнъиз, даа къаранлыкъ сизни басмасын. Къаранлыкъта юрген адам къаерге кетеяткъаныны бильмей.


text:
Ярыкъ даа сизнен олгъанда, ярыкъкъа иман этинъиз, озюнъиз де ярыкънынъ огъуллары оладжакъсыз.<br/> Бу сёзлерни айтып, Иса узакълашып гизленди.


text:
Иса халкънынъ козю огюнде о къадар чокъ бельгилерни косьтерген олса да, олар Исагъа иман этмей эдилер.


text:
Чюнки Ешая пейгъамбернинъ айткъан сёзлери беджериледжек эди:<br/> <n>«Я Рабби!</n><br/> <n>Бизден эшиткен хаберге ким инанды?</n><br/> <n>Раббининъ къудрети кимге белли олды?»</n>


text:
 «Бу халкънынъ козьлерини кёр этти,</n><br/> <n>юрегини де бир шей анъламагъан киби этти.</n><br/> <n>Бойледже, олар козьлеринен корьмезлер,</n><br/> <n>акъылларынен анъламазлар,</n><br/> <n>О бизлерни тедавийлер, деп</n><br/> <n>Манъа кельмезлер».</n>


text:
Бунъа бакъмадан, чокъ башлыкълар биле Исагъа иман эттилер. Лякин, синагогалардан айырылмасынлар деп, олар фериселер ичюн Исаны ачыкъ танымай эдилер.


text:
Ким Меним сёзлеримни эшитип иман этмесе, оны Мен суд этмейим. Мен дюньяны суд этмек ичюн дегиль, къуртармакъ ичюн кельдим.


text:
Мени ред этип, сёзлеримни къабул этмеген адамнынъ суд этиледжеги бар - оны ахыр заманда Меним айткъан Сёзюм суд этеджек.


text:
Онынъ эмири исе эбедий аят олгъаныны билем. Мен не айткъан олсам, Баба Манъа буюргъаныны айтам, - деди.


text:
Песах Байрамындан эвель Иса, Онынъ бу дюньядан Бабанынъ янына кетмек вакъты кельгенини биле эди. О, бу дюньяда Озюнинъкилерни севген эди ве шимди оларны сонъунадже севди.


text:
Акъшамлыкъ ашы вакъты эди. Симон Искариот огълу Иуданынъ юрегине Иблис чокътан Исаны сатмакъ ниетини къойгъан эди.


text:
Иса исе, Баба эр шейни Онынъ къолуна бергенини ве Алладан чыкъып, кене Алланынъ янына къайтаяткъаныны биле эди.


text:
Сонъ легенге сув къойып, шегиртлерининъ аякъларыны ювып башлады. Белине багълагъан эльбезнен оларнынъ аякъларыны сюртип къурутты.


text:
Иса Симон Пётрнынъ янына кельгенде:<br/> - Рабби! Сен меним аякъларымны ювмагъа истейсинъми?! - деди Пётр.


text:
- Меним аякъларымны ич бир вакъыт ювмайджакъсынъ! - деди Пётр.<br/> - Эгер ювмасам, Меннен бирликте пайынъ олмайджакъ, - деди Иса.


text:
Иса онъа:<br/> - Ювулгъан адам бутюнлей темиз, онынъ тек аякъларыны ювмакъ керек. Сиз темизсиз, амма эпинъиз дегиль, - деди.


text:
Шегиртлерининъ аякъларыны ювгъан сонъ, Иса усть урбасыны кийип, ерине ерлешти. Шегиртлерине деди:<br/> - Мен сизге не япкъанымны анъладынъызмы?


text:
Шунынъ ичюн, эгер Мен Рабби ве Оджа олып, аякъларынъызны ювгъан олсам, сизге де бир-биринъизнинъ аякъларынъызны ювмакъ керек.


text:
Сизге керчектен догърусыны айтам: къул озюнинъ эфендисинден устюн дегиль, ёлланылгъан да оны ёллагъандан устюн дегильдир.


text:
Мен эпинъиз акъкъында айтмайым, - девам этти Иса. - Мен сайлагъан адамларымны билем. Лякин Языда: <n>«Отьмегимни ашагъан адам Манъа къаршы табаныны котерди»</n>, - язылгъан сёзлер беджерильмек керек.


text:
Шимдиден, даа бу вакъиалар олмаздан эвель, Мен буны сизге айтам, чюнки бу вакъиалар олгъан сонъ, сиз иман этеджексиз ки, Мен - Одырым.


text:
Сизге керчектен догърусыны айтам: ким Мен ёллайджакъ адамны къабул этсе, Мени къабул эте. Мени къабул эткен исе Мени ёллагъанны къабул эте.


text:
Бу сёзлерни айткъан сонъ, Исанынъ руху пек сыкъылды. Энди ачыкътан-ачыкъ айтып башлады:<br/> - Сизге керчектен догърусыны айтам: сизден биринъиз Мени сатаджакъ.


text:
Шегиртлери исе, О, ким акъкъында айткъаныны бильмейип, шашкъынлыкънен бир-бирине бакъып тура эдилер.


text:
Иса джевап берип:<br/> - Мен бу кесек отьмекни ашкъа батырып кимге берсем, одыр, - деди. Сонъ О, бир кесек отьмекни батырып, Симон Искариот огълу Иудагъа берди.


text:
Шу ань, Иуда отьмекни алгъанынен, Иблис онынъ ичине кирди.<br/> - Япаджагъынъны тез-тез яп, - деди онъа Иса.


text:
Акъча къутусы Иудада олгъаны ичюн, базылары Иса онъа: «Байрам ичюн бизге керек олгъан шейлерни сатын ал», я да «Фукъарелерге бир шей бер», деди, деп тюшюндилер.


text:
Иуда чыкъып кеткен сонъ, Иса деди:<br/> - Шимди Инсан Огълу шерефленди, Алла да Инсан Огълунда шерефленди.


text:
Эгер Алла Инсан Огълунда шерефленген олса, Алла да Озюнде Инсан Огълуны шерефлейджек ве тез арада шерефлейджек Оны.


text:
Балалар! Мен сизлернен берабер даа аз вакъыт оладжагъым. Мени къыдыраджакъсыз. Еудийлернинъ башлыкъларына айткъаным киби, сизге де айтам: Мен кетеяткъан ерге сиз барып оламайсыз.


text:
Сизге янъы эмир берем: бир-биринъизни севинъиз. Мен сизни насыл севген олсам, сиз де бир-биринъизни шойле севинъиз.


text:
Симон Пётр Исагъа деди:<br/> - Рабби, Сен къаерге кетесинъ?<br/> - Энди Мен кетеяткъан ерге сен шимди артымдан барып оламайсынъ, амма сонъ бараджакъсынъ, - деп джевап берди онъа Иса.


text:
- Рабби, - деди онъа Пётр, - не ичюн шимди артынъдан барып оламайым? Мен Сен ичюн джанымны береджегим!


text:
Иса джевап берип:<br/> - Мен ичюн джанынъны береджексинъ? Санъа керчектен догърусыны айтам: хораз къычырмаздан эвель, сен Менден учь кере вазгечеджесинъ, - деди.


text:
Мына, Мен барып сизге ер азырлайджагъым да, кене келип, сизни яныма алып кетеджегим. Сонъ Мен олгъан ерде сиз де оладжакъсынъыз.


text:
Иса онъа деди:<br/> - Мен - ёл, акъикъат ве аят олам. Бабагъа келеджек эр ким тек Меним вастамнен келе.


text:
- Филип, - деди Онъа Иса. - Мен о къадар вакъыттан берли сизнен берабер олдым, ве Мени бильмейсинъми? Мени корьген адам Бабамны да корьди. Сен насыл этип, «Бизге Бабаны косьтер», дейсинъ?


text:
Мен Бабада, Баба исе Менде олгъанына инанмайсынъмы? Мен сизге айткъан сёзлерни Озюмден айтмайым, Менде олгъан Баба шу ишлерни беджере.


text:
Мен Бабада, ве Бабам Менде олгъанына, Манъа инанынъыз. Эгер бунъа да инанмасанъыз, ич олмадым япкъан ишлерим ичюн Манъа инанынъыз.


text:
Сизге керчектен догърусыны айтам: Манъа иман эткен адам Мен япкъан ишлеримни озю япаджакъ ве атта бундан буюк ишлер де япаджакъ, чюнки Мен Бабанынъ янына кетеятам.


text:
О - Акъикъат Рухудыр. Дюнья Оны къабул этип оламаз, чюнки Оны корьмей ве бильмей. Сиз исе Оны билесиз, чюнки О, эр вакъыт сизнен, ве ичинъизде оладжакъ.


text:
Бираздан сонъ дюнья Мени корьмейджек. Амма сиз Мени кореджексиз, чюнки Мен яшамакътам, сиз де яшайджакъсыз.


text:
Ким Меним эмирлеримни алса ве оларны тутса, о, Мени севе. Ким Мени севсе, Бабам да оны севеджек. Мен де оны севеджем ве Озюмни онъа косьтереджем, - деди Иса.


text:
Сонъ Иуда (Искариот дегиль):<br/> - Рабби, Сен не ичюн Озюнъни дюньягъа дегиль, лякин бизге косьтермеге истейсинъ? - деди.


text:
Иса онъа шойле джевап берди:<br/> - Ким Мени севсе, Меним сёзюмни тутаджакъ, ве Бабам оны севеджек. Биз онъа келип, Озюмиз онен яшайджакъмыз.


text:
Ким Мени севмесе, сёзлеримни тутмайджакъ. Сиз эшиткен сёз исе Меним дегиль, лякин Мени ёллагъан Бабанынъ сёзюдир.


text:
Къорчалайыджы исе, Меним адымдан Баба ёллайджакъ Мукъаддес Рух сизге эр шейни огретеджек ве Меним сизге айткъан эписи сёзлеримни О, акъылынъызгъа кетиреджек.


text:
Мен сизге барышыкъ къалдырам; Озь барышыгъымны сизге берем. Дюнья бергени киби Мен бермейим. Юреклеринъиз сыкъылмасын, къоркъманъыз.


text:
Сизге айткъанымны: «Мен сизден кетеятам ве кене къайтаджам», эшиттинъиз. Эгер Мени севген олсанъыз, «Бабамнынъ янына кетеятам» дегениме къуваныр эдинъиз. Чюнки Бабам Менден буюктир.


text:
Сизнен лаф этмек ичюн чокъ вакътым къалмады. Чюнки бу дюньянынъ башлыгъы келеята. Онынъ пайы исе Менде ёкъ.


text:
Лякин дюнья бильсин ки, Мен Бабаны севем, Баба Манъа не буюргъан олса, оны беджерем. Энди турунъыз, бу ерден кетейик.


text:
Мендеки мейва бермеген эр бир пытакъны О, кесип ташлай. Мейва берген эр бир пытакъны исе, даа чокъ мейва берсин деп, пытап темизлей.


text:
Менде олунъыз, Мен де сизде оладжагъым. Асмада къалмагъан пытакъ озь-озюнден мейва берип оламай; сиз де Менде къалмасанъыз, мейва берип оламазсыз.


text:
Мен - юзюм асмасы олам, сиз - пытакъларысынъыз. Ким Менде олса, Мен де онда олсам, о, чокъ мейва бере, чюнки Менсиз ич бир шей япып оламайсыз.


text:
Ким Менде олмаса, кесильген пытакъ киби атыладжакъ ве къуруйджакъ. Бойле пытакъларны джыйып, атешке атып якъалар.


text:
Мен Бабамнынъ эмирлерини тутып, Онынъ севгисинде булунам. Сиз де Меним эмирлеримни тутсанъыз, Меним севгимде булунаджакъсыз.


text:
Меним къуванчым сизде олсун ве сизинъ къуванчынъыз бутюнлей олсун деп, Мен бу сёзлерни сизге айттым.


text:
Мен сизге энди «къул» демейим, чюнки къул эфендисининъ не япкъаныны бильмей. Сизге исе «достларым» дедим, чюнки Бабамдан эшиткен эр шейни сизге бильдирдим.


text:
Сиз Мени сайламадынъыз, лякин Мен сизни сайладым ве сизни, юрмеге ве гъайып олмайджакъ мейва бермеге тайин эттим. Шунынъ ичюн, Меним адымдан Бабадан не истесенъиз, О, сизге береджек.


text:
Эгер дюньянынъ сизни кореджек козю олмаса, билинъиз ки, сизден эвель онынъ Мени кореджек козю ёкъ эди.


text:
Сиз бу дюньядан олгъан олсанъыз, дюнья сизни озюнъки киби север эди. Амма сиз бу дюньядан дегильсиз, лякин Мен сизни дюньядан сайлап алдым. Ана шу себептен дюньянынъ сизни кореджек козю ёкъ.


text:
«Къул озь эфендисинден устюн олмаз», деген лафны акъылынъызда тутунъыз. Эгер Мени къувгъан олсалар, сизни де къуваджакълар. Эгер Меним сёзлеримни туткъан олсалар, сизинъкилерини де тутаджакълар.


text:
Эгер Мен олар арасында, башкъалары асыл япып оламагъан ишлерни япмагъан олсам, оларда гуна олмаз эди. Энди исе ишлеримни корьдилер ве Мени де, Бабамны да кореджек козю олмады.


text:
Бу оларнынъ Къанунында: <n>«Себепсиз оларнынъ Мени кореджек козю ёкъ эди»</n>, - деп язылгъан шей беджерильмек ичюн олмакъ керек эди.


text:
Бабамдан Мен сизге Къорчалайыджыны ёллайджам. О, Бабамдан чыкъаяткъан Акъикъат Рухудыр. О кельгенде, Меним акъкъымда шаатлыкъ этеджек.


text:
Сизни синагогадан айыраджакълар. Ойле заман келеята ки, сизни ольдюрген эр бир адам, буны япып, Аллагъа хызмет этем, деп тюшюнеджек.


text:
Онынъ вакъты-саати кельгенде, сёзлеримни хатырланъыз деп, Мен буны сизге бильдирдим. Эвельден сизге буны айтмадым, чюнки сизнен берабер эдим.


text:
Энди исе Мени ёллагъаннынъ янына кетем. Амма аранъыздан ич кимсе Менден: «Къайда кетесинъ?» - деп сорамай.


text:
Амма сизге акъикъатны айтам: Меним кетеяткъаным сиз ичюн файдалыдыр. Чюнки эгер Мен кетмесем, Къорчалайыджы сизге кельмез. Эгер кетсем, Оны сизге ёллайджагъым.


text:
Амма О, Акъикъат Руху кельгенде, О, сизни бутюн акъикъат ёлуна алып бараджакъ. О, Озюнден айтмайджакъ. Не эшитсе, шуны айтаджакъ ве келеджекте оладжакъларны сизге ачыкъ-айдын этеджек.


text:
Бабанынъ олгъан эр шейи Менимкидир. Ана шу себептен, О, Менден эшиткен шейлерни сизге ачыкъ-айдын этеджек, дейим.


text:
О вакъыт Исанынъ шегиртлери озьара:<br/> - Онынъ бизге: «Бираздан сиз Мени корьмейджексиз, бираздан да кене Мени кореджексиз», ве «Чюнки Мен Бабамнынъ янына кетем», айткъанынынъ манасы не? - дедилер.


text:
Иса, шегиртлери Ондан бу шейлер акъкъында сорамагъа истегенлерини билип, деди:<br/> - «Бираздан Мени корьмейджексиз, бираздан да кене Мени кореджексиз», деген сёзлерим акъкъында деп сорашасынъызмы?


text:
Сизге керчектен догърусыны айтам: сиз агълайджакъсыз ве юреклеринъиз янаджакъ, дюнья исе къуванаджакъ. Сиз дертлер чекеджексиз, лякин дертлеринъиз къуванчкъа айланаджакъ.


text:
Бала догъгъан къадын дертлер чеке, чюнки онынъ вакъты кельди. Амма бала догъгъандан сонъ, дертлерини унута, чюнки дюньягъа янъы адамнынъ кельгенине къувана.


text:
Сиз де шимди дертлер чекесиз, лякин Мен сизни кене кореджем, ве юреклеринъиз къуванчкъа толаджакъ, ве къуванчынъызны сизден ич кимсе тутып аламаз.


text:
О куню Менден ич бир шей сорамайджакъсыз. Сизге керчектен догърусыны айтам: эгер Меним адымдан Бабадан не сорасанъыз, О, сизге береджек.


text:
Шимдигедже Меним адымдан Бабадан ич бир шей сорамадынъыз. Соранъыз ве аладжакъсыз, ве къуванчынъыз там оладжакъ.


text:
Бу шейлерни Мен сизге кинаенен айттым. Лякин ойле бир вакъыт келе ки, энди сизге кинаенен айтмайджагъым, Баба акъкъында ачыкътан-ачыкъ айтаджагъым.


text:
- Шимди билемиз ки, Сен эр шейни билесинъ ве ич бир адамгъа Сенден сорамакънынъ кереги ёкъ. Шунынъ ичюн биз Сен Алладан кельгенинъе инанамыз.


text:
- Мына, ойле вакъыт келеята ве энди кельди ки, эр биринъиз озь тарафынъызгъа къачаджакъсыз, ве Мен бир Озюм олып къаладжагъым. Амма Мен ялынъыз дегилим, чюнки Баба Меннен берабер.


text:
Сиз Менде барышыкъ тапмакъ ичюн буларны сизге айттым. Дюньяда къаза-беля устюнде яшайсынъыз. Лякин джесюр олунъыз: Мен бу дюньяны енъдим.


text:
Шу сёзлерден сонъ Иса козьлерини кокке котерип, деди:<br/> - Эй Баба! Вакъыт кельди. Огъул Сени шерефлемек ичюн, Огъулны шерефле,


text:
чюнки Сен Онъа бутюн яшагъанларнынъ устюнде къудретни бердинъ, Сен Онъа берген адамларнынъ эписине О, эбедий аят берсин.


text:
Мына, Баба, Сенинъ огюнъде Мени шерефле. Дюнья яратылмаздан эвель Сенинъ огюнъде Менимки олгъан шерефни Манъа къайтар.


text:
Сен дюньядан Манъа берген адамларгъа Сенинъ адынъны ачтым. Олар Сенинъ эдилер, ве Сен оларны Манъа бердинъ, ве олар Сенинъ сёзюнъни туттылар.


text:
чюнки Манъа берген сёзлеринъни оларгъа айттым. Олар исе сёзлеринъни къабул этип, Мен Сенден чыкъып кельгенимни керчектен анъладылар, Мени Сен ёллагъанынъа инандылар.


text:
Мен олар ичюн сорайым. Дюнья ичюн дегиль, лякин Сен Манъа берген адамлар ичюн сорайым, чюнки олар Сенинъдир.


text:
Мен энди бу дюньяда олмайджам. Олар бу дюньяда къалалар, Мен исе Санъа къайтам. Эй мукъаддес Баба! Сен Манъа берген адынъда оларны сакъла, олар да Биз киби бирлик олсунлар.


text:
Мен оларнен олгъанымда, Сен Манъа берген адынъда Мен оларны сакълап къорчаладым. Олардан ич бири гъайып олмады. Тек джеэннемге тюшеджек адам гъайып олды, чюнки Язы беджерильмек керек эди.


text:
Энди исе Санъа къайтам. Меним къуванчым оларда там олмакъ ичюн буларны даа дюньяда олгъанымда айтам.


text:
Мен оларгъа Сенинъ Сёзюнъни бильдирдим. Дюньянынъ оларны кореджек козю ёкъ, чюнки Мен бу дюньядан олмагъаным киби, олар да бу дюньядан дегиллер.


text:
Оларнынъ эписи бирлик олсунлар. Эй Баба, Сен Менде ве Мен Сенде олгъаным киби, олар да Бизде олып, бирлик олсунлар. Сонъ дюнья Мени Сен ёллагъанынъа инанаджакъ.


text:
Биз бирлик олгъанымыз киби, олар да бирлик олсунлар деп, Сен Манъа берген шерефинъни Мен оларгъа да бердим.


text:
Сен Менде, Мен исе оларда олам. Олар там бирлик олсунлар. Сонъра дюнья Мени Сен ёллагъанынъны ве, Мени насыл севсенъ, оларны да ойле севгенинъни биледжек.


text:
Эй Баба! Сен Манъа берген адамлар Меннен берабер бир ерде оладжакъларыны истейим. Сен Манъа берген шерефимни олар корьсюн. Бу шерефимни Сен Манъа, Мени дюнья яратылмаздан эвель севгенинъ ичюн бердинъ.


text:
Эй адалетли Баба! Дюнья Сени танымагъан олса да, Мен Сени таныдым. Бу адамлар да Мени Сен ёллагъанынъны бильдилер.


text:
Сенинъ адынъны оларгъа бильдирдим ве даа бильдиреджегим. Сонъ Манъа олгъан севгинъ оларда да олсун, ве Мен оларда олайым.


text:
Бу сёзлерни айткъан сонъ, Иса Озь шегиртлеринен о ерден чыкъып, Кидрон вадийининъ башкъа тарафына кечти. Шу ерде бир багъ бар эди. Иса шегиртлеринен берабер багънынъ ичине кирдилер.


text:
Исаны саткъан Иуда да о ерни биле эди, чюнки Иса шегиртлеринен берабер о ерде сыкъ-сыкъ топлаша эдилер.


text:
Бойлеликнен, Иуда бир арбий болюкни эм де баш руханийлерден ве фериселерден мемурларны алып, о ерге кельди. Къолларында лампатлар, фенерлер ве силя бар эди.


text:
- Назаретли Исаны, - деп джевап бере олар.<br/> - Бу Меним, - дей Иса.<br/> Исаны саткъан Иуда да оларнынъ арасында тура эди.


text:
- Сизге айттым да, бу Меним. Эгер Мени къыдырсанъыз, бу адамларны йиберинъиз, кетсинлер, - деди оларгъа Иса.


text:
Шунынънен, Онынъ эвельден: «Сен Манъа берген адамлардан ич бирисини гъайып этмедим», деген сёзлери беджерильмек керек эди.


text:
Шу ань Симон Пётр озь къылычыны чыкъарды да, баш руханийнинъ къулуны урып, онынъ онъ къулагъыны кесип атты. Къулнынъ ады Малхос эди.


text:
Оны башта Аннаснынъ алдына алып кельдилер. Аннас о йылы баш руханий олгъан Каяфанынъ къайнатасы эди.


text:
Эвельден еудий башлыкъларына: «Халкъ ичюн бир адамнынъ ольгени яхшыджа», деп акъыл огреткен адам Каяфа эди.


text:
Исанынъ артындан Симон Пётр ве даа башкъа бир шегирт кеттилер. Бу шегирт баш руханийнен таныш эди, шунынъ ичюн о, Исанен берабер баш руханийнинъ азбарына кирди.


text:
Пётр исе тышарыда, къапунынъ янында тура эди. Сонъ баш руханийнен таныш олгъан шегирт чыкъты ве къапуны къаравул эткен къызгъа бир шейлер айтып, Пётрны ичериге алып кирди.


text:
О вакъыт, къапуны къаравул эткен къыз Пётрдан:<br/> - Сен де о адамнынъ шегиртлеринден дегильсинъми? - деп сорады.<br/> - ёкъ! - деди Пётр.


text:
Ава сувукъ олгъаны ичюн, о ерде тургъан къуллар ве мемурлар комюрден атеш якъып, къызына эдилер. Пётр да оларнен берабер къызынып тура эди.


text:
Иса онъа джевап берди:<br/> - Мен бутюн дюньягъа ачыкъ айттым. Эр вакъыт еудийлернинъ эписи топлашкъан синагогаларда ве Алланынъ Сарайында огреттим, гизли ич бир шей айтмадым.


text:
Иса буларны айткъан вакъытта, якъын тургъан мемурлардан бири, Исанынъ бетине урып:<br/> - Баш руханийге насыл джевап бересинъ? - деди.


text:
Иса джевап берип:<br/> - Эгер Мен янълыш айткъан олсам, о, янълыш олгъаны акъкъында шаатлыкъ бер. Эгер догъру айткъан олсам, не ичюн Мени урасынъ? - деди.


text:
Симон Пётр исе даа къызынып тура эди.<br/> - Сен де Онынъ шегиртлеринден дегильсинъми? - деп сорадылар ондан.<br/> - ёкъ! - деп инкяр этти о.


text:
Баш руханийнинъ къулларындан бири, Пётр къулагъыны кесип аткъан адамнынъ сою эди. Бу къул Пётргъа:<br/> - Багъчада сени Онен берабер корьмедимми? - деди.


text:
Исаны Каяфанынъ эвинден преториягъа алып бардылар. Саба эрте эди. Еудийлер арамланмамакъ ичюн, сарайгъа кирмедилер, чюнки Песах ашыны ашамагъа истедилер.


text:
Шу себептен Пилат тышарыгъа, оларнынъ алдына чыкъты.<br/> - Бу адамны неде къабаатлайсыз? - деп сорады.


text:
- Оны озюнъиз алынъыз да, озь Къанунынъыз боюнджа суд этинъиз, - деди Пилат.<br/> - Бизим ич кимсени олюм джезасына бермеге акъкъымыз ёкъ, - деди онъа еудийлер.


text:
Пилат преториягъа къайтып Исаны чагъырды да:<br/> - Сен еудийлернинъ Падишасы оласынъмы? - деп сорады.


text:
- Не, мен еудийимми? Сени манъа Озь халкъынъ, Озь баш руханийлеринъ якъалап бердилер. Сен насыл иш яптынъ? - деди Пилат.


text:
Иса джевап берди:<br/> - Меним Падишалыгъым бу дюньядан дегиль. Эгер Падишалыгъым бу дюньядан олгъан олса, еудий башлыкъларынынъ къолуна Манъа берильмемек ичюн, хызметчилерим курешир эдилер. ёкъ, Меним Падишалыгъым бу ерден дегиль.


text:
- Демек, Сен падиша экенсинъ де? - деди Пилат.<br/> - Сен озюнъ Манъа «Падиша» дейсинъ, - деди Иса. - Мен акъикъат акъкъында шаатлыкъ этмек ичюн догъдым ве шу макъсатнен дюньягъа кельдим. Ким акъикъат тарафында олса, Меним сесимни эшите.


text:
- Акъикъат недир? - деп сорады Пилат. Буны айтты да, кене тышарыгъа, еудийлернинъ алдына чыкъты.<br/> - Мен Онда ич бир къабаат тапмайым, - деди оларгъа.


text:
- Сизинъ бир адетинъиз бар: сиз ичюн Песах Байрамында бир мабюсны азат этем. Истейсизми, еудийлернинъ Падишасыны сизге азат этейим?


text:
Лякин олар къычырып, кене:<br/> - Оны дегиль, Бараббаны азат эт! - деди.<br/> Барабба исе айдут эди.


text:
Сонъ Пилат кене тышарыгъа чыкъып, халкъкъа:<br/> - Мына, Оны огюнъизге чыкъараджам. Билинъиз: мен Онда ич бир къабаат тапмадым! - деди.


text:
О вакъыт, башына тикенли тадж, устюне мор тюслю урба кийильген Иса тышарыгъа чыкъты.<br/> - Мына, о адам! - деди Пилат оларгъа.


text:
Баш руханийлер ве мемурлар Исаны корип:<br/> - Оны хачкъа мыхла, хачкъа! - деп къычырдылар.<br/> - Оны сиз алынъыз да, хачкъа мыхланъыз! Мен Онда ич бир къабаат тапмадым, - деди Пилат оларгъа.


text:
Еудийлер онъа джевап берип:<br/> - Бизде Къанун бар. Къанунымыз боюнджа Онъа ольмек керек, чюнки О, Озюни Алланынъ Огълу япты, - дедилер.


text:
Къайтып, преториягъа кирди ве Исадан:<br/> - Сен къаерденсинъ? - деп сорады. Лякин Иса онъа джевап бермеди.


text:
- Манъа джевап бермейсинъми? - деди Пилат. - Сени хачкъа мыхламагъа да, азат этмеге де къудретим олгъаныны бильмейсинъми?


text:
Иса джевап берди:<br/> - Эгер санъа юкъарыдан берильмеген олса, сенде Меним устюмде ич бир къудретинъ олмаз эди. Шу себептен Мени сенинъ къолунъа бергеннинъ гунасы сенинъ гунанъдан буюк.


text:
Бу сёзлерден сонъ Пилат Исаны азат этмеге чаресини къыдырып башлады. Амма еудийлер къычырып:<br/> - Эгер Оны азат этсенъ, Сен императорнынъ досту дегильсинъ! Озюне падиша деген эр бир адам императоргъа къаршыдыр! - дедилер.


text:
Пилат бу сёзлерни эшитип, Исаны тышарыгъа алып чыкъты, озю исе еудийдже «Габбата» деген Таш Тёшеме устюндеки къады курсюсине отурды.


text:
Шу куню азырланув куню, Песах Байрамынынъ арфеси эди. Вакъыт уйлеге якъын эди. Пилат еудийлерге:<br/> - Мына, Падишанъыз! - деди.


text:
- ёкъ эт Оны, ёкъ эт! Хачкъа мыхла! - деп къычырды олар.<br/> - Сизинъ Падишанъызны хачкъа мыхлайыммы? - деп сорады Пилат.<br/> - Императордан башкъа падишамыз ёкъ, - деди баш руханийлер.


text:
О ерде Исаны хачкъа мыхладылар. Онен берабер даа эки адамны мыхладылар, Иса ортада, бириси онъ, экинджиси сол тарафта эдилер.


text:
Иса хачкъа мыхлангъан ер шеэрге якъын олгъаны ичюн, бу языны чокъ адам окъуды. Язы еудий, латин ве юнан тиллеринде язылгъан эди.


text:
Еудийлернинъ баш руханийлери исе Пилаткъа барып шойле дедилер:<br/> - «Еудийлернинъ Падишасы» деп язма. Лякин: «Бу адам: „Мен еудийлернинъ Падишасым”, деди», - деп яз.


text:
Аскерлер Исаны хачкъа мыхлагъан сонъ, Онынъ урбасыны алдылар. Эр бир аскерге айырып, усть урбасыны дёрт парчагъа больдилер. Тюп урбасы исе къалды. О, бойдан-бойгъа тикишсиз токъулгъан эди.


text:
Аскерлер бир-бирине:<br/> - Буны йыртмайыкъ, о ичюн джереп чекейик, кимге тюшсе, онынъки олсун, - дедилер.<br/> Шунынънен, Язынынъ сёзлери: <n>«Урбаларымны озьара больдилер, урбам ичюн джереп чектилер»</n>, - беджерильмек керек эди. Аскерлер де бойле яптылар.


text:
Исанынъ хачы янында Онынъ анасы, анасынынъ татасы, Клопаснынъ апайы Мерьем ве магдалалы Мерьем тура эдилер.


text:
Иса анасыны ве янында Озюнинъ севимли шегирти тургъаныны корьди де, анасына:<br/> - Эй къадын, мына бу сенинъ огълунъ! - деди.


text:
Сонъ шегиртине:<br/> - Мына бу сенинъ ананъ! - деди. О вакъыттан башлап о шегирт Мерьемни озь эвине алды.


text:
Бундан сонъ Иса энди эр шей беджерильгенини билип, Язы сонъунадже беджерильсин деп, О:<br/> - Сувсадым! - деди.


text:
О ерде экши шарапкъа толу бир савут бар эди. Аскерлер сюнгерни экши шарапкъа батырдылар ве эзов отунынъ деметине илиштирип, Исанынъ агъзына узаттылар.


text:
О куню - азырланув куню, раатлыкъ кунюнинъ арфеси эди. Беденлер хачларда раатлыкъ кунюнде, хусусий буюк бир байрам кунюнде къалмасынлар деп, еудийлер Пилаттан, хачкъа мыхлангъан адамларнынъ балдырларыны сындырып, беденлерини хачлардан аладжакъларыны истедилер.


text:
Аскерлер барып, Исанен берабер хачкъа мыхлангъан биринджи, сонъ экинджи адамнынъ балдырларыны сындырдылар.


text:
Лякин аскерлерден бири Исанынъ багърыны мызракънен тешти. Шу дакъкъасы Онынъ багърындан къан ве сув акъып чыкъты.


text:
Буны корьген адам, сиз де иман этмек ичюн, шаатлыкъ этти. Онынъ шаатлыгъы догърудыр, о, акъикъатны айткъаныны биле.


text:
Бундан сонъ ариматеялы Юсуф Исанынъ беденини хачтан тюшюрмек ичюн Пилаттан разылыкъ сорады. Юсуф Исанынъ шегирти эди, лякин гизлиден, чюнки еудийлерден къоркъа эди. Пилат онъа разылыкъ берди. О вакъыт Юсуф барып, Исанынъ беденини хачтан алды.


text:
Никодим де онен берабер кетти. О, эвельден, гедже Исагъа кельген эди. О, 30 литр мюрнен алоэ къарышмасыны алып кельди.


text:
Олар экиси Исанынъ беденини алып, еудийлернинъ дефн адетлерине коре, Оны бу къокъулы шейлернен кетен безге сардылар.


text:
Иса хачкъа мыхлангъан ерде бир багъча бар эди. О багъчада даа ич бир кимсе дефн этильмеген янъы къабир бар эди.


text:
Еудийлернинъ раатлыкъ кунюне азырланув куню олгъаны ичюн, олар, бу ер якъын, деп, Исаны шу къабирге къойдылар.


text:
Афтанынъ биринджи куню саба эрте, даа къаранлыкъ олгъанда, магдалалы Мерьем къабирнинъ янына келип, къабир агъзындаки ташнынъ авдарылгъаныны корьди.


text:
О, чапып Симон Пётр ве башкъа, Исанынъ севимли шегиртине кельди де:<br/> - Олар Раббини къабирден алып кеткенлер, Оны не ерге къойгъанларыны бильмеймиз, - деди.


text:
О, эгилип ичериге козь ташлады, о ерде тек кетен безлер яткъаныны корьди, лякин озю къабирге кирмеди.


text:
Исанынъ башына сарылгъан явлукъ исе кетен безлернен берабер дегиль, айыры ерде сарылып къоюлгъан эди.


text:
Анда беяз урба кийген эки мелекни корьди. Бири Исанынъ бедени яткъан ернинъ башы уджунда, экинджиси исе аякъ уджунда отура эди.


text:
Олар Мерьемге:<br/> - Эй къадын, сен не ичюн агълайсынъ? - дедилер.<br/> - Раббимни алып кеткенлер, Оны къаерге къойгъанларыны бильмейим, - деди о.


text:
Буны айткъанынен, артына айланып, онынъ янында тургъан Исаны корьди. Лякин Онынъ Иса олгъаныны бильмеди.


text:
- Эй къадын, сен не ичюн агълайсынъ? Кимни къыдырасынъ? - деди Иса онъа. Мерьем Оны багъчаджы белледи. Онъа:<br/> - Эфенди, эгер сен Оны алып кеткен олсанъ, къаерге къойгъанынъны манъа айт, мен Оны барып алайым, - деди.


text:
Иса онъа:<br/> - Мерьем! - деди. Мерьем айланып, еудий тилинде:<br/> - Раввуни! - деди. (Демек, «Оджам».)


text:
- Манъа тийме! - деди Иса Мерьемге. - Мен даа Бабамнынъ янына котерильмедим. Бар да агъа-къардашларыма шойле айт: «Мен Озь Бабама ве сизинъ Бабанъызгъа, Меним Аллама ве сизинъ Алланъызгъа котерилем».


text:
О вакъыт магдалалы Мерьем шегиртлерге барып:<br/> - Мен Раббини корьдим! - деди, Иса онъа нелер айткъаныны да икяе этти.


text:
Шу кунюнинъ акъшамында, афтанынъ биринджи кунюнде шегиртлер, эвнинъ къапуларыны къапатып отура эдилер, чюнки олар еудий башлыкъларындан къоркъа эди. О вакъыт Иса пейда олды. Оларнынъ ортасында турып, о оларгъа:<br/> - Селям алейкум! - деди.


text:
Иса оларгъа кене:<br/> - Селям алейкум! Бабам Мени ёллагъан киби, Мен де сизни ойле ёллайым, - деди.


text:
- Кимнинъ гуналарыны багъышласанъыз, олар багъышлангъан олур. Кимнинъ гуналарыны багъышламасанъыз, олар багъышланмагъан къалыр.


text:
Он эки шегиртинден бири, «Эгиз» адландырылгъан Тома, Иса кельген вакъытта, о ерде шегиртлернинъ арасында ёкъ эди.


text:
Башкъа шегиртлер онъа:<br/> - Биз Раббини корьдик, - дедилер. Тома оларгъа шойле деди:<br/> - Мен Онынъ къолларындаки мых яраларыны корьмегенимдже, Онынъ мых яраларына озь пармагъымны тийдирмегенимдже, къолумны Онынъ багърына къоймагъанымдже, инанмайым.


text:
Секиз куньден сонъ Исанынъ шегиртлери кене эвде топлаштылар. Тома да оларнен берабер эди. Къапулары къапалы олгъан олса да, Иса кельди ве оларнынъ ортасында турып:<br/> - Селям алейкум! - деди.


text:
Сонъ Томагъа бакъып:<br/> - Пармагъынъны мында къой, Меним къолларыма бакъ. Къолунъны узат да, багърыма оны къой. Энди имансыз олма, иманлы ол! - деди.


text:
Иса онъа шойле деди:<br/> - Сен Мени корьгенинъ ичюн инандынъ. Корьмейип инанаджакълар не къадар бахтлылар!


text:
Шу исе, сиз Иса - Месих, Алланынъ Огълу олгъанына инанынъыз деп ве инанып, Онынъ адындан аятны алынъыз деп язылгъандыр.


text:
Симон Пётр, «Эгиз» адландырылгъан Тома, Галилеянынъ Кана шеэринден олгъан Натанель, Зебедайнынъ огъуллары ве башкъа эки шегирт бир ерде эдилер.


text:
Симон Пётр башкъаларына:<br/> - Мен балыкъ тутмагъа кетем, - деди.<br/> - Биз де сеннен берабер барайыкъ, - деди олар.<br/> Сонъ барып, олар къайыкъкъа миндилер. Лякин шу геджеси ич бир шей тутмадылар.


text:
- Балыкъ сачманъызны къайыкънынъ онъ тарафындан ташланъыз, тутарсыз, - деди Иса.<br/> Олар сачманы ташладылар ве, балыкъ о къадар чокъ олгъанындан, оны чыкъарып оламадылар.


text:
О вакъыт Исанынъ севимли шегирти:<br/> - О, Раббидир! - деди Пётргъа.<br/> Симон Пётр Онынъ Рабби олгъаныны эшиткенинен, эвельден чыкъарып ташлагъан усть урбасыны кийди де, озюни гольге атты.


text:
Башкъа шегиртлер исе балыкъкъа толу сачманы чекип, къайыкъта кельдилер. Олар ялыгъа якъын, къарарнен 100 метр авлакъта эдилер.


text:
Ялыгъа чыкъкъанларында, янгъан комюрнинъ устюнде къавурылгъан балыкъны ве янында тургъан отьмекни корьдилер.


text:
Симон Пётр барып, сачманы ялыгъа чекип чыкъарды. Онынъ ичинде 153 дане балабан балыкъ бар эди. Балыкълар чокъ олгъанына бакъмадан, сачма йыртылмагъан.


text:
Иса шегиртлерине:<br/> - Айдынъыз, сабалыкъ ашанъыз, - деди. Олардан ич бирининъ: «Сен кимсинъ?» - деп сорамагъа джесарети олмады, чюнки Онынъ Рабби олгъаныны бильдилер.


text:
Сабалыкъ ашагъан сонъ, Иса Симон Пётрдан сорай:<br/> - Юхан огълу Симон, сенинъ Манъа олгъан севгинъ буларнынъ севгисинден зиядеми?<br/> - Эбет, Рабби! Мен Сени севгенимни Озюнъ билесинъ де, - дей Онъа Пётр.<br/> - Къозуларымны ашат, - дей онъа Иса.


text:
Экинджи кере Иса Пётрдан кене сорай:<br/> - Юхан огълу Симон, сен Мени севесинъми?<br/> - Эбет, Рабби! Сени севгенимни Озюнъ билесинъ де, - дей Пётр Онъа.<br/> - Къойларымны бакъ, - дей онъа Иса.


text:
Сонъ учюнджи кере Пётрдан сорай:<br/> - Юхан огълу Симон, сен Мени севесинъми?<br/> Озюнден учюнджи кере: «Мени севесинъми?» деп сорагъанына Пётрнынъ джаны агъырды.<br/> - Рабби! Сен эр шейни билесинъ, мен Сени севгенимни де билесинъ, - дей Пётр. Иса онъа шойле дей:<br/> - Къойларымны ашат!


text:
Санъа керчектен догърусыны айтам: яш олгъан вакътынъда къушагъынъны озюнъ багълап, истеген ерге бара эдинъ. Лякин къартайгъан вакътынъда исе къолларынъны узатаджакъсынъ ве башкъа бириси санъа къушакъны багълап, сени истемеген ерге алып бараджакъ.


text:
Иса бу сёзлерни, Пётр насыл олюмнен олип, Алланы шерефлейджегини бильдирмек ичюн, айткъан эди. Сонъ онъа:<br/> - Меним артымдан юр! - деди.


text:
Пётр айланып, Исанынъ севимли шегирти оларнынъ пешинден кельгенини корьди. Эвельден бу шегирт акъшамлыкъ ашагъанда, Исанынъ кокрегине башыны къойып: «Рабби, Сени ким сатаджакъ?» - деп сорагъан эди.


text:
Иса онъа:<br/> - Эгер Мен кене кельгенимдже онынъ яшагъаныны истесем, сенинъ ишинъ не? Сен Меним артымдан юре бер, - деди.


text:
Бойледже, иманлылар арасында бу шегирт ольмейджек, деген лаф даркъалды. Амма Иса онынъ ольмейджегини айтмады. О, тек: «Эгер Мен кене кельгенимдже онынъ яшагъаныны истесем, сенинъ ишинъ не?» - деген эди.


text:
Мына бу шегирт бу ишлернинъ эписине шаатлыкъ эте ве оларны язып алды. Онынъ шаатлыгъы акъикъат олгъаныны билемиз.


text:
Иса япкъан даа чокъ ишлер бар. Олар бирер-бирер язылгъан олса, фикиримдже, язылгъан китаплар бутюн дюньягъа биле сыгъмаз эди.


text:
Эй Теофил! Иса баштан, кокке котерильген кунюне къадар, насыл шейлер япкъаны ве огреткени акъкъында мен биринджи китапта яздым. Кокке котерильмезден эвель, О, Озю сайлагъан эльчилерине Мукъаддес Рухнынъ ярдымынен эмирлер берген эди.


text:
Азаплар чеккен сонъ исе, Озю тири олгъанына чокъ исбатлар косьтерип, Иса къыркъ кунь девамында эльчилери огюнде пейда олып турды ве оларнен Алланынъ Падишалыгъы акъкъында лаф этти.


text:
Куньлернинъ биринде, олар берабер аш ашагъанда, Иса бойле эмир этти:<br/> - Ерусалимден кетменъиз. Амма Баба сёз берген шейни бекленъиз. Мен оны сизге эвель айттым.


text:
Ягъя адамларны сувгъа батырып чыкъара эди, сиз исе бир къач куньден Мукъаддес Рухкъа батырыладжакъсыз.


text:
Сонъ анда топлашкъанлар Ондан:<br/> - Рабби, Исраильге падишалыкъны энди къайтараджакъсынъмы? - деп сорадылар.


text:
Иса оларгъа:<br/> - Бабамнынъ Озь акимиетинен бельгилеген заманны ве вакътыны сизге бильмеге керекмей.


text:
Амма Мукъаддес Рух устюнъизге тюшкен сонъ, сиз кучь-къувет аладжакъсыз ве Ерусалимде, бутюн Еудиеде эм Самариеде ве дюньянынъ кенарынадже Меним шаатларым оладжакъсыз, - деди.


text:
Эльчилер Иса котерильген сонъ бакъып тургъанда, апансыздан оглеринде беяз урба кийген эки адам пейда олды.


text:
Олар:<br/> - Эй, Галилея акъайлары! Кокке не тикилип къалдынъыз? Сизден кокке алынгъан Иса, козь огюнъизде кокке котерильгени киби, къайтып келеджек, - дедилер.


text:
Бундан сонъ эльчилер Зейтюн дагъындан тюшип, Ерусалимге къайтып кельдилер. Бу дагъ Ерусалимден бир километрге якъын месафеде эди.


text:
Олар шеэрге кирип, яшагъан эвине бардылар ве экинджи къаткъа чыкътылар. Булар Пётр, Якъуп, Юхан ве Андрей, Филип ве Тома, Бартоломай ве Матта, Алфей огълу Якъуп, Ветанпервер Симон ве Якъуп огълу Иуда.


text:
Оларнынъ эписи апайларынен, Исанынъ анасы Мерьемнен эм де Исанынъ къардашларынен берабер токътамайып бир юрекнен дува окъуй эдилер.


text:
Шу куньлерде юз йигирмиге якъын дин къардашларынынъ топлашувы алдында Пётр аякъкъа турды да, сёзге чыкъып:


text:
- Дин къардашларымыз! Мукъаддес Рухнынъ Иуда акъкъында Давутнен эвельден берильген Язынынъ хабери беджерильмек керек эди.


text:
Бу Иуда биримиз олып, бизнен берабер хызмет этмеге къысметни алды. Амма сонъ Исаны якъалагъанларгъа ёл косьтерди.


text:
О, адалетсизликнен къазанылгъан парасына бир тарла сатын алды ве шу ерге ойле йыкъылды ки, тап къурсагъы ярылып, эписи ичеклери чыкъып кетти.


text:
Буны Ерусалимде яшагъанлар эписи бильди, ве о ер халкънынъ тилинде «Акелдама», я да «къан тарласы», деп адландырылды.)


text:
Зебур Китабында:<br/> <n>«Онынъ эви бош олып къалсын,</n><br/> <n>анда яшагъанлар ёкъ олсун»</n><br/> ве<br/> <n>«Онынъ ерини башкъасы алсын»</n>, - деп язылгъан.


text:
Бойледже, бизлернен берабер Исанынъ тирильгенине шаат олмакъ ичюн, Рабби Иса арамызда яшагъан ве бизнен олгъан бутюн вакъытта, тап Ягъя адамларны сувгъа батырып чыкъаргъан замандан башлап, кокке алынгъан куньге къадар бизлернен берабер юрген адамлардан бири бизге къошулмакъ керек, - деди.


text:
Шунъа коре эки адамны: Юст адыны ташыгъан ве Барсабба адландырылгъан Юсуфны, эм де Маттияны теклиф эттилер.


text:
Сонъ дува окъуп:<br/> - Эй, эписи адамларнынъ юреклерини бильген Рабби! Иуда, озь ерине бармакъ ичюн, бу хызметни ве эльчилигини ташлагъаны себебинден, бу къысметни алмакъ ичюн, эки адамдан къайсыны сайладынъ, оны косьтер! - дедилер.


text:
Апансыздан коктен кучьлю ельнинъ уфюргенине ошагъан бир увулты чыкъты да, олар тургъан эвни бутюнлей толдурды.


text:
Эписи Мукъаддес Рухкъа толдылар ве Рух оларгъа муим шейлер айтмагъа берген къабилиетинен эджнебий тиллерде лакъырды этип башладылар.


text:
Эписи тааджипленип ве айретте къалып, озьара:<br/> - Бу лакъырды эткенлернинъ эписи галилеялылар дегильми?


text:
еудийлер ве еудий динини къабул эткенлер де, критлилер ве арапларнынъ да, бизим тиллеримизде Алланынъ буюк ишлери акъкъында айткъанларыны эшитемиз, - дедилер.


text:
О вакъыт Пётр он бир эльчинен берабер турып, кучьлю сеснен халкъкъа мураджаат этти:<br/> - Эй, еудий акъайлары ве Ерусалимде яшагъан эписи адамлар! Сёзлериме къулакъ асып, шуны билинъиз:


text:
 «Мына,</n> сонъки куньлерде <n>бойле шей оладжакъ</n>, - дей Алла:<br/> <n>- Мен эписи адамларнынъ устюне</n><br/> <n>Озь Рухумны ягъдыраджагъым.</n><br/> <n>Сизинъ огъул ве къызларынъыз пейгъамберлик япаджакълар,</n><br/> <n>йигитлеринъиз руялар кореджеклер,</n><br/> <n>къартларынъыз беджериледжек тюшлер кореджеклер.</n>


text:
 О куньлерде Мен къулларымнынъ устюне</n><br/> <n>Озь Рухумны ягъдыраджагъым,</n><br/> олар да пейгъамберлик япаджакълар.


text:
 Юкъарыда кокте аджайип шейлер япаджагъым</n><br/> <n>ве ашагъыда ер юзюнде бельгилер береджегим:</n><br/> <n>къан, атеш ве къою думан киби тютюн ёллайджагъым.</n>


text:
 Раббининъ улу ве шанлы куню кельмезден эвель,</n><br/> <n>кунеш къаранлыкъ оладжакъ,</n><br/> <n>ай исе къан киби оладжакъ.</n>


text:
Эй Исраиль акъайлары, бу сёзлерни динъленъиз! Назарет шеэринден олгъан Исанынъ вастасынен Алла къудретли ве аджайип шейлер япты ве бельгилер косьтерди. Сиз буларнынъ эписини билесиз. Оларнынъ эсасында Алла Исаны тасдыкълады.


text:
Алла эвельден къарар чыкъарып ве эвельден бильгени киби, О, сатылгъан эди, ве сиз адалетсиз адамларнынъ къолунен Оны хачкъа мыхлап ольдюрдинъиз.


text:
Давут Иса акъкъында шойле деген:<br/> <n>«Раббини эр вакъыт огюмде корьдим:</n><br/> <n>Мен ич бир шейден къоркъмайджагъым ичюн,</n><br/> <n>О, меним онъ тарафымдадыр.</n>


text:
 Шунынъ ичюн юрегим къуванчкъа толды,</n><br/> <n>тилимден шадлыкъ тёкюльди,</n><br/> <n>теним де умют иле раатнен яшайджакъ.</n>


text:
 Сен джанымны олюлер дюньясында ташлап кетмезсинъ,</n><br/> <n>Азизинъе чюрюп ёкъ олмагъа ёл бермезсинъ.</n>


text:
 Аят ёлларыны манъа бильдирдинъ,</n><br/> <n>Озь огюнъде мени бахт-къуванчнен толдураджакъсынъ».</n>


text:
Дин къардашларымыз! Сизлерге бабамыз Давут акъкъында догърудан-догъру айтмагъа рухсет этинъиз: о ольди, оны дефн эттилер ве онынъ къабри бугуньгедже бизде бардыр.


text:
О, пейгъамбер олгъаны ичюн, шуны биле эди ки, Алла онынъ союндан олгъан бирини тахткъа отуртаджагъына ант этти.


text:
О, Месихнинъ тириледжегини эвельден корип, О, олюлер дюньясына ташланмайджагъы, бедени исе чюрюмейджеги акъкъында бильдирген эди.


text:
О, Алланынъ къудретинен юксельтильгенден сонъ, Бабанынъ вадеси боюнджа Мукъаддес Рухны алып, бизге ягъдырды. Шимди сизлер буны корип, эшитип турасыз.


text:
<n>„Душманларынъны аякъларынъ астына йыкътырмагъанымдже,</n><br/> <n>Меним онъ тарафымда отур”».</n>


text:
Бойледже, бутюн Исраиль халкъы буны къатты бильсин ки, сизлер хачкъа мыхлагъан бу Исаны Алла - Рабби ве Месих этти!


text:
Бу сёзлерни эшиткенлер юреклерине окъ санчылгъан киби олдылар, Пётр ве башкъа эльчилерге:<br/> - Дин къардашларымыз, биз не япайыкъ? - дедилер.


text:
Пётр оларгъа:<br/> - Тёвбе этинъиз ве гуналарынъыз багъышланмасы ичюн эр биринъиз Иса Месих адындан сувгъа батырылып чыкъынъыз. О вакъыт Мукъаддес Рух сизге бахшыш олып бериледжек.


text:
Чюнки бу ваде сизлернен балаларынъызгъа ве даа узакъта олгъан, бизим Алла Раббимиз чагъыргъан эписи адамларгъа берильген, - деди.


text:
Пётр даа чокъ башкъа сёзлернен оларны тенбилеп, насиат берип:<br/> - Бу бозукъ несильден озюнъизни къуртарынъыз! - деди.


text:
Бойледже, онынъ сёзюни ачыкъ гонъюльден къабул эткенлер сувгъа батырылып чыкътылар. Шу куню учь бинъге якъын джан иманлыларгъа къошулды.


text:
Олар эльчилернинъ талиматыны огренип, эр вакъыт бирликте яшай ве хызмет эте, отьмек боле ве дува окъуй эдилер.


text:
Эр бир джан Алладан къоркъа эди. Эльчилернинъ ярдымынен исе чокъ аджайип шей ве бельгилер косьтерильди.


text:
Олар эр кунь бир юрекнен Алланынъ Сарайына топлаша, эвлеринде исе отьмек болип яшап, къуванчнен ве адийликнен ашай


text:
ве Аллагъа шукюр эте эдилер. Олар бутюн халкънынъ гонълюни алдылар. Алла исе кунь сайын къуртарылгъанларны иманлылар сырасына къоша эди.


text:
О ерге анадан догъма юрип оламагъан бир адам кетириле эди. Оны, Сарайгъа киреяткъанлардан садакъа тилемек ичюн, эр кунь Сарайнынъ Гузель деген къапусы янына къоя эдилер.


text:
Пётр онъа:<br/> - Менде кумюш ве алтын ёкъ, амма озюмде олгъаныны санъа берем: назаретли Иса Месихнинъ адындан санъа айтам: еринъден турып юр! - деди де,


text:
О атылып турды да, юре башлады. Аллагъа шукюр этип, къувангъанындан секире-секире, оларнен Сарайгъа кирди.


text:
Сарайнынъ Гузель деген къапусы янында садакъа тилеп отургъан адамнынъ озю олгъаныны анълагъан сонъ, онен олгъан шейни корип, эписи тааджипленди ве пек шашып къалдылар.


text:
Тедавийленген адам Пётрнен Юханнынъ артындан къалмагъаны ичюн, бутюн тааджипленген халкъ оларнынъ янына, Сулейманнынъ Эйванына чапып кельди.


text:
Пётр буны корип, халкъкъа деди:<br/> - Эй Исраиль акъайлары! Не ичюн бунъа тааджиплендинъиз? Бизлерге ойле бакъасыз ки, санки биз о адамгъа буны озь къудретимиз я да диндарлыгъымызнен яптыкъ ве о юре башлады.


text:
Мына, Ибраим, Исхакъ ве Якъупнынъ Алласы - бабаларымызнынъ Алласы Озюнинъ къулу Исаны юксельтип шерефледи. Сизлер исе Оны саттынъыз. Пилат Оны йибереджек олгъанда, сиз онынъ огюнде Исадан ред эттинъиз.


text:
Аят Башлайыджысыны исе ольдюрдинъиз. Амма Алла Оны олюлер арасындан чыкъарды, ве биз бунъа шаатлыкъ этемиз.


text:
Бу, сизлер корьген ве бильген адам исе Исанынъ адынен, Онынъ адына инангъаны себебинден къавийлешти. Исадан кельген иманнен исе о, эпинъизнинъ козю огюнде сап-сагълам олып турды.


text:
Амма, дин къардашларым, башлыкъларынъыз киби сизлер де бу ишни бильмегенинъизден япкъанынъызны билем.


text:
Алла да эписи Озь пейгъамберлернинъ агъызлары иле Месихнинъ азап чекеджегини эвельден хабер эткен эди ве Озь сёзюни беджерди.


text:
Сонъ О сизлерге раатлыкъ вакътыны багъышласын ве эвельден тайинленген Иса Месихни алдынъызгъа ёлласын.


text:
Бутюн дюньяны янъыдан къурмагъа вакъыт кельмегендже, коклер Исаны алмакъ керек эди. Алла шуны азиз пейгъамберлернен къадимий вакъытлардан берли бильдирген эди.


text:
Муса: <n>«Раббинъиз олгъан Алланъыз сизлерге агъа-къардашларынъыз арасындан мен киби Пейгъамберни ёллайджакъ. Бутюн ишлерде сизлерге нени айтса, Онъа къулакъ асынъыз.</n>


text:
Бойледже, Смаил пейгъамберден башлап, ондан сонъ хабер эткен бутюн пейгъамберлер де бу куньлер акъкъында айткъанлар.


text:
Сиз исе пейгъамберлернинъ эвлятларысынъыз ве Алла баба-деделеринъизге берген васиетнинъ мирасчыларысынъыз. Алла Ибраимге: <n>«Сенинъ эвлядынъ ичюн ер юзюндеки бутюн халкълар яхшылыкъ кореджеклер»</n>, - деди.


text:
Алла, Озюнинъ къулуны тирильтип, эр биринъизни яман ишлеринъизден къайтарып бойле яхшылыкъ япсын деп, Оны башта сизлерге ёллады.


text:
Пётрнен Юхан халкънен лакъырды этип тургъанда, оларгъа руханийлер, Алла Сарайынынъ къаравул башы ве саддукийлер якъынлаштылар.


text:
Олар халкъны огреткенлери ве Исанынъ ярдымынен олюлернинъ тирильгени акъкъында айткъанлары ичюн, кельген адамлар пек ачувлангъан эди.


text:
Баш руханий Аннас ве баш руханийнинъ союндан олгъан Каяфа, Юхан, Эскендер ве башкъалары шу ерде эдилер.


text:
Эки эльчини ортагъа турсатып, олардан:<br/> - Сизлер насыл къудретнен ве кимнинъ адындан бу шейлерни яптынъыз? - деп сорадылар.


text:
Эгер бугунь бир хаста адамгъа япылгъан эйилик, онынъ насыл тедавийленгени акъкъында бизден джевап талап этсенъиз,


text:
эпинъизге ве бутюн Исраиль халкъына белли олсун ки, сизлер хачкъа мыхлап къойгъан, Алла исе тирильткен назаретли Иса Месихнинъ ады ярдымынен бу адам огюнъизде сап-сагълам тура.


text:
Башкъа ич кимседен къуртарув ёкъ. Бизге къуртулмакъ ичюн, кокнинъ тюбюнде адамларгъа берильген тек бу ад бар, ич бир башкъа ад ёкъ, - деди.


text:
Руханийлер, Пётр ве Юханнынъ джесаретини корип, олар окъумагъан, адий адамлар олгъаныны билип, пек тааджиплендилер. Сонъ олар Исанен олгъанларыны анъладылар.


text:
Тедавийленген адамны да оларнен берабер тургъаныны корип, оларгъа къаршы ич бир шей айтып оламадылар.


text:
- Бу адамларгъа не япайыкъ? Оларнынъ къолунен ачыкътан-ачыкъ бир аджайип шей япылгъаныны Ерусалимде яшагъанларнынъ эписи билип алды! Бизлер буны ред эталмамыз.


text:
Лякин халкъ арасында бу лаф даа чокъ даркъалмамасы ичюн, оларны къоркъузармыз, ве бу ад акъкъында башкъа ич кимсеге айтмасынлар, - дедилер олар.


text:
Лякин Пётр ве Юхан оларгъа джевап берип:<br/> - Озьлеринъиз къарар чыкъарынъыз, сизлерни Алладан зияде динълемеге Алланынъ огюнде догъру оладжакъмы?


text:
Олар акъайларны джезаламакъ ичюн ич бир мана тапмагъан сонъ, оларны даа бир кере къоркъузып, йибердилер. Руханийлер халкътан къоркътылар, чюнки эписи адамлар олгъан шей ичюн Аллагъа шукюр эте эдилер.


text:
Пётрнен Юхан азат олунгъан сонъ, достларынынъ янына барып, оларгъа баш руханийлернен акъсакъалларнынъ айткъанларыны хабер эттилер.


text:
Олар буны эшиткенинен, бир агъыздан Аллагъа:<br/> - Эй Укюмдар, ерни, кокни, денъизни ве оларнынъ ичиндеки эр шейни яраткъан Алла!


text:
Сен Мукъаддес Рухнен, Озь къулунъ олгъан бабамыз Давутнынъ агъзынен айткъансынъ:<br/> <n>«Башкъа миллетлер не ичюн исьян котерелер?</n><br/> <n>Халкълар не ичюн бош шейни уйдуралар?</n>


text:
 Дюнья падишалары баш котерди,</n><br/> <n>башлыкълар бирликте</n><br/> <n>Рабби ве Месихке къаршы топлаштылар».</n>


text:
Эм акъикъатен, Ироднен Понтий Пилат бу шеэрде Исраиль халкъы ве башкъа миллетлернен берабер, Сен Месих деп тайинлеген азиз къулунъ Исагъа къаршы бирликте чыкътылар.


text:
Энди, Рабби, оларнынъ къоркъузгъанларына бакъ ве Сенинъ сёзюнъни толу джесаретнен айтмакъ къуветини къулларынъа бер.


text:
Азиз къулунъ Исанынъ адынен адамларны тедавийлемек ве тюрлю бельгилер, аджайип шейлер япмакъ ичюн къолунъны узат! - дедилер.


text:
Дува окъугъан сонъ, олар топлашкъан ер тепренди. Эписи Мукъаддес Рухкъа толып, Алланынъ сёзюни джесаретнен айта башладылар.


text:
Инангъанларнынъ бутюн джемааты бир джан ве бир юрек эди. Ич бир адам мулькюнден ич бир шейге менимки демез, эписини умумий деп сая эди.


text:
Эльчилер исе Рабби Исанынъ тирилюви акъкъында буюк кучьнен шаатлыкъ этти, ве оларнынъ эписине чокъ хайыр берильген эди.


text:
Араларында мухтадж адам ёкъ эди. Чюнки топрагъы я да эвлери олгъанларнынъ мулькюни сатып, акъчасыны кетире


text:
Анда Юсуф адлы, Къыбрыста догъгъан бир левийли бар эди. Эльчилер онъа Барнаба, яни «Гонъюль Алыджы» деген ад бергенлер.


text:
акъчанынъ бир къысмыны алып сакълады, апайы да буны биле эди, бир къысымыны исе кетирип эльчилернинъ аякълары тюбюне къойды.


text:
Пётр онъа:<br/> - Эй Анания, насыл олды да, сен Иблиске юрегинъни берип, Мукъаддес Рухкъа ялан айттынъ ве тарланынъ акъчасындан бир къысмыны алып сакъладынъ?


text:
Сатмаздан эвель эписи сенинъки эди. Сатылгъандан сонъ да акъчанынъ эписи сенинъ къолунъда эди. Не ичюн юрегинъде бойле ниет беслединъ? Сен адамларгъа дегиль, Аллагъа ялан айттынъ, - деди.


text:
Анания бу сёзлерни эшиткенинен джан берип ерге йыкъылды. Буны бильгенлернинъ эписини къатты бир къоркъу къаплап алды.


text:
Пётр онъа:<br/> - Айт манъа, тарланъызны бойле фияткъа саттынъызмы? - деди.<br/> - Эбет, бойле фияткъа, - деди къадын.


text:
Пётр:<br/> - Сиз не ичюн Алланынъ Рухуны сынап бакъмагъа анълаштынъыз? Мына, шимди акъайынъны дефн эткенлернинъ адымлары къапу янында эшитилелер. Энди сени де тышарыгъа алып чыкъаджакълар, - деди.


text:
Шу ань къадын, джан берип, Пётрнынъ аякълары алдына йыкъылды. Йигитлер ичериге кирип, онынъ ольгенини корьдилер. Олюсини тышарыгъа чыкъарып, акъайынынъ янында дефн эттилер.


text:
Бу вакъиаларны эшиткен бутюн иманлылар топлашувыны ве башкъаларнынъ эписини къатты бир къоркъу къаплап алды.


text:
Халкъ арасында эльчилернинъ къолларынен чокъ аджайип шейлер ве бельгилер яратыла эди. Эписи иманлылар бир-биринен разы олып Сулейманнынъ Эйванында топлаштылар.


text:
Халкъ эльчилерни шерефлеген олса да, тышарыдан ич кимсенинъ оларгъа къошулмагъа джесарети етмей эди.


text:
Пётр кечип кетеяткъанда, ич олмадым онынъ кольгеси биле базыларнынъ устюне тюшсюн деп, хасталарны сокъакъларгъа чыкъарып, сетлер ве тёшеклер устюне яткъызып къоя эдилер.


text:
Ерусалимнинъ этрафындаки шеэрлерден де чокъ адам келип, озьлерининъ хасталарыны ве арам рухлардан къыйналгъан адамларны кетирдилер. Чекишкенлернинъ эписи исе тедавийлендилер.


text:
- Барынъыз да, Алланынъ Сарайында турып, бу омюр берген сёзлернинъ эписини халкъкъа айта беринъиз! - деди мелек.


text:
Эльчилер онынъ сёзлерини динълеп, саба эрте Алланынъ Сарайына келип адамларны огрете башладылар. Баш руханий ве онен берабер олгъанлар исе келип, Исраиль халкъынынъ эписи акъсакъалларыны ве Юксек Шураны топладылар да, эльчилерни кетирмек ичюн зиндангъа адамларны йибердилер.


text:
- Биз зинданны буюк мукъайтлыкънен килитленген ве къаравулларны къапулар алдында тургъан алда корьдик. Амма ачып бакъкъанымызда, ичинде ич кимсени тапмадыкъ, - деген хаберни бердилер.


text:
Сарайнынъ къаравул башы ве баш руханийлер бу сёзлерни эшитип, шу вакъианынъ манасыны анъламайып, шаштылар.


text:
О вакъыт бир адам хабер кетирип:<br/> - Мына, сизлер зиндангъа ташлагъан адамлар Алланынъ Сарайында халкъны огретелер, - деди.


text:
Къаравул башы хызметчилеринен берабер барып, оларны алып кельди. Лякин, халкъ бизлерни ташларнен урар, деп, къоркъкъанлары ичюн оларны зорламайып кетирдилер.


text:
- Бу ад эсасында огретменъиз, деп, сизлерге къаттыдан ясакъ этмеген эдикми? Мына, огретювинъизнен бутюн Ерусалимни толдурдынъыз ве бу адамнынъ къаныны бизим бойнумызгъа юклемеге истейсиз, - деди.


text:
Исраиль халкъы гуналарындан тёвбе этсин ве багъышлав алсын деп, Алла Исаны Озь къудретинен юксельтип, Укюмдар ве Къуртарыджы этип къойды.


text:
Бизлер бу ишлернинъ шаатлары оламыз. Шунынънен, Алланынъ сёзюни туткъанларгъа берильген Мукъаддес Рух да шаат олды, - дедилер.


text:
Лякин о вакъыт бир ферисе, бутюн халкънынъ урьметини къазангъан Гамалиэль адлы Къанун оджасы, Шурада еринден турып, эльчилерни къыскъа вакъыткъа тышарыгъа чыкъармакъны буюрды.


text:
Сонъ Шура азаларына:<br/> - Эй Исраиль акъайлары, бу адамларгъа не япаджагъынъызны яхшы этип тюшюнинъиз!


text:
Мына, бундан эвель озюни бир буюк адам киби косьтерген Тевда пейда олды, ве онъа дёрт юз адам къошулды. О ольдюрильди, онъа къошулгъанларнынъ эписи исе даркъалып, ёкъ олып кеттилер.


text:
Ондан сонъ, эалини джедвельге алув кечирильген вакъытта галилеялы Иуда пейда олып, баягъы халкъны озюнинъ артындан алып кетти. Лякин о да гъайып олды, ве онынъ артындан кеткенлер даркъалып кеттилер.


text:
Энди сизлер бу адамлардан къол тартынъыз, дейим, оларны йиберинъиз! Чюнки, эгер бу къоюлгъан макъсат, я да бу арекет инсан иши олса, озь-озюнен гъайып оладжакъ.


text:
Амма Алладан олса, сизлер оны бозып оламазсынъыз. Даа сиз де Аллагъа къаршы дженк эткенлерден олып къалманъыз! - деди.<br/> Шура азалары Гамалиэльнинъ сёзюне къандылар.


text:
Эльчилерни чагъырып, оларны къамчыламагъа буюрдылар. Сонъ Иса адындан адамларны огретмеге ясакъ этип, оларны йибердилер.


text:
Олар эр кунь Алланынъ Сарайында ве эвлерде адамларны огретип, Иса Месих акъкъындаки Къуванчлы Хаберни токътамайып даркъата эдилер


text:
Исанынъ шегиртлери эп чокълашкъан вакъытта юнан тилинде лаф эткен еудийлер, оларнынъ арасында тул къадынларгъа куньделик ярдым башкъаларындан аз бериле, деп, ерли еудийлерге къаршы мемнюниетсизлигини косьтерди.


text:
Ана шу себептен, он эки эльчи Исанынъ эписи шегиртлерини чагъырып:<br/> - Биз Алланынъ Сёзюни огретюв ишини четке къалдырып, софрагъа хызмет этмеге яхшы дегиль.


text:
Эй дин къардашларымыз, энди озюни яхшы тарафтан косьтерген, эм де Мукъаддес Рух ве акъылгъа толып-ташкъан еди адамны аранъыздан сайлап алынъыз; оларны бу хызметке тайин этермиз.


text:
Бу теклифни бутюн джемиет бегенди. Олар, иманы къатты ве Мукъаддес Рухкъа толгъан Стефан адлы адам иле, Филип, Прохор, Никанор, Тимон, Пармен ве еудий динини къабул эткен антиохиялы Николайны сайладылар.


text:
Оларны эльчилернинъ алдына турсатып къойдылар. Эльчилер исе оларнынъ башларына къолларыны къойып дува окъудылар.


text:
Бойледже, Алланынъ Сёзю даркъатылгъан сайын, Ерусалимде Исанынъ шегиртлерининъ сайысы эп арта эди. Руханийлернинъ де чокълары имангъа бойсундылар.


text:
О вакъыт Алланынъ хайырына ве къудретине толгъан Стефан халкъ арасында буюк бельгилер косьтере ве аджайип шейлер япа эди.


text:
Лякин Азат олгъанларнынъ синагогасындан базылары, эм де Киренеден, Эскендериеден, Киликиядан ве Кучюк Асиядан олгъан адамлар Стефаннен дава этип башладылар.


text:
Шунынъ ичюн олар базы адамларгъа:<br/> - Бу адам Муса ве Аллагъа къаршы куфюр сёзлер айткъаныны эшиттик, - дегенлери ичюн пара бердилер.


text:
Бойледже олар халкъны ве акъсакъалларнен Къанун оджаларыны къозгъалап, Стефангъа уджюм эттилер де, оны тутып Шуранынъ алдына кетирдилер.


text:
Ялан айткъан шаатларны ёллап, оларгъа буны айттырдылар:<br/> - Бу адам эр вакъыт бу мукъаддес ерни ве Къанунны яманлап юре.


text:
Назаретли Иса бу ерни виран этип, Мусанынъ бизлерге берген урф-адетлерини денъиштиреджек, дегенини эшиттик.


text:
О вакъыт Шурада отургъанларнынъ эписи Стефангъа тикилип бакътылар, ве онынъ бети бир мелекнинъ бетине ошап къалгъаныны корьдилер.


text:
Стефан сёз алып:<br/> - Эй дин къардашлар ве бабалар, мени динъленъиз! Бабамыз Ибраим Харан шеэрине кочип, анда ерлешмезден эвель, даа Месопотамияда олгъанда, шерефли Алла онъа корюнди


text:
ве онъа: <n>«Озь юртунъдан чыкъып, сой-сопларынъны къалдыр да, Мен санъа косьтереджек ерге кет»</n>, - деген эди.


text:
О вакъыт Ибраим касдийлилернинъ топрагъындан чыкъып, Харан шеэринде ерлешти. Бабасы ольген сонъ, Алла оны о ерден, сизлер яшагъан бу ерге кочюрди.


text:
Бу ерде онъа аякъ басмагъа оладжакъ бир парча топракъ биле бермеди. Лякин даа онынъ баласы олмаса да, Алла бу ерни онъа ве онынъ эвлядына береджегине сёз берди.


text:
Алла онъа: <n>«Сенинъ эвлятларынъ гъурбетликте кельмешек оладжакълар, оларны къул этип 400 йыл зулум этеджеклер.</n>


text:
 Амма оларны къул эткен миллетни Мен махкеме этеджегим. Бундан сонъ олар о ерден чыкъып, бу ерде Манъа ибадет этеджеклер»</n>, - деди.


text:
Сонъ Алла оларгъа сюннет васиетини берди. Ибраим исе Исхакънынъ бабасы олып, огълуны секиз куньлюк олгъанда сюннет этти. Исхакъ Якъупны, Якъуп он эки къабилемизнинъ бабаларыны сюннет этти.


text:
Алла Юсуфны бутюн белялардан азат этип, Мысыр падишасы фыравуннынъ козюнде онъа буюк мерамет ве акъыл берди. Фыравун оны Мысыр ве бутюн сарайы устюнде аким этип къойды.


text:
Ондан сонъ бутюн Мысыр ве Ханаан улькелеринде ачлыкъ ве буюк къайгъы девири башланды. Бабаларымызда ашамагъа аш къалмады.


text:
Экинджи кере баргъанларында исе, Юсуф агъа-къардашларына озюни танытты. Бойлеликнен фыравун Юсуфнынъ сой-сопларыны бильди.


text:
Сонъ оларны Шекем шеэрине кетирип, Хамор огъулларындан Шекем шеэринде Ибраимнинъ кумюш парагъа сатын алгъан къабринде дефн эттилер.


text:
Алла Ибраимге сёз бергенини беджермек вакъты якъынлашкъанда, Исраиль халкъы Мысырда осе ве чокълаша эди.


text:
Бу падиша халкъымызгъа къаршы зулум, бабаларымызгъа хаинлик япты. Янъы догъгъан балаларны ташлатып, оларны олюм панджасына берди.


text:
Муса къыркъ яшыны толдургъанда, онынъ юрегинде къардашларыны, Исраиль огъулларыны барып корьмек арзусы догъды.


text:
Котек ашагъан бир адамны корьгенде, онынъ тарафыны алып, мысырлыны ольдюрди, джаны агъырткъаннынъ акъкъыны алды.


text:
О, Алла меним ярдымымнен оларгъа къуртулыш береджегини агъа-къардашларым анълар, деп тюшюне эди. Лякин олар анъламадылар.


text:
Эртеси куню Муса базыларнынъ котеклешкенлерини корьди. Оларны муаббетлештирмеге истеп: <n>«Акъайлар, сизлер агъа-къардаш олып, не ичюн бир-биринъизнинъ джанынъызны агъыртасынъыз?»</n> - деди.


text:
Лякин къардашынынъ джаныны агъырткъан адам Мусаны итеп: <n>«Сени бизге башлыкъ ве къады этип ким къойды?</n>


text:
Бу сёзлерни эшитип, Муса къачып кетти. О, Мидьян деген ерде ябанджы олып яшады, ве анда онынъ эки огълу догъды.


text:
Къыркъ йыл кечкен сонъ, Синай дагъы янындаки сахрада янаяткъан чалынынъ алеви ичинден Мусагъа мелек корюнди.


text:
Муса бу аджайип шейни корип пек тааджипленди. Оны яхшыджа бакъмакъ ичюн якъынлашкъанда, Раббининъ сеси эшитильди:


text:
 «Мен бабаларынънынъ Алласы олам, Ибраим, Исхакъ ве Якъупнынъ Алласы олам»</n>, - деди О. Муса исе къоркъудан къалтырап, козьлерини котерип бакъмагъа джесарет этмеди.


text:
 Мен Мысырда олгъан халкъымнынъ зулумыны корип, инъильтисини эшиттим ве оларны къуртармакъ ичюн коктен тюштим. Энди бар, Мен сени Мысыргъа ёллайджагъым»</n>, - деди.


text:
Адамлар: <n>«Сени бизге башлыкъ ве къады этип ким къойды?»</n> - деп ред эткен мына бу Муса эди. Чалыда Мусагъа корюнген мелекнинъ ярдымынен Алла Мусаны башлыкъ ве къуртарыджы этип ёллады.


text:
Бу адам, Мысыр топрагъында, Къызыл денъизде, эм де къыркъ йыл девамында сахрада аджайип шейлер япып ве бельгилер косьтерип, Исраиль халкъыны чыкъарып юрсетти.


text:
Исраиль огъулларына: <n>«Рабби сизлерге агъа-къардашларынъыз арасындан манъа ошагъан бир пейгъамберни ёллайджакъ, Оны динъленъиз»</n>, - деген шу Муса эди.


text:
Шу Муса сахрада халкъ топлашувы огюнде тургъан, Синай дагъында мелекнен берабер лаф эткен, бизим баба-деделеримизнен де юрген ве бизге еткизмек ичюн джанлы сёзлерни алгъан эди.


text:
Онъа да баба-деделеримиз бойсунмагъа истемейип, оны ред эттилер, гонъюллерини Мысыр тарафкъа айландырдылар.


text:
Харунгъа: <n>«Бизге бир къач дане, огюмизде юреджек аллаларны яса. Чюнки бизни Мысыр топрагъындан чыкъаргъан бу Мусанен не олгъаныны биз бильмеймиз»</n>, - дедилер.


text:
Алла исе олардан юзь чевирип, коктеки кунешке, айгъа ве йылдызлар ордусына ибадет этмеге къалдырды. Пейгъамберлер китабында язылгъаны киби:<br/> <n>«Эй Исраиль эви!</n><br/> <n>Къыркъ йыл сахрада кезгенлеринъизде,</n><br/> <n>къурбан чалып, Манъа бахшыш бердинъизми?</n>


text:
 Сиз Молохнынъ чадырыны </n><br/> <n>ве алланъыз Рефаннынъ йылдызыны котерип юрдинъиз.</n><br/> <n>Озьлеринъизге пут эйкеллерини ясап,</n><br/> <n>оларгъа бель буктинъиз.</n><br/> <n>Шу себептен Мен сизлерни Вавилондан узакъча</n><br/> <n>сюргюн этеджегим».</n>


text:
Сахрада бабаларымызда Шаатлыкъ Чадыры бар эди. Бу Чадырны Алла Мусагъа, онъа косьтерильген орьнекке коре ясамагъа буюргъан эди.


text:
Бабаларымыз Ехошуанен берабер Чадырны алды да, Алла деделеримизнинъ огюнден башкъа халкъларны къувгъан сонъ, оны оларнынъ топракъларына алып бардылар. Давутнынъ куньлерине къадар Чадыр оларнынъ араларында къалды.


text:
 «Кок - Меним тахтым,</n><br/> <n>ер исе - аякъларымнынъ таямасы.</n><br/> <n>Сизлер Манъа насыл эв къурарсынъыз?</n><br/> <n>- деп сорай Рабби. -</n><br/> <n>Я да Манъа раатланмакъ ичюн</n><br/> <n>насыл ер бар экен?</n>


text:
Эй энъсеси къаткъанлар! Юреги ве къулакълары сюннет олмагъанлар! Бабаларынъыз киби сизлер де эр вакъыт Мукъаддес Рухкъа къаршы чыкъасынъыз.


text:
Бабаларынъыз пейгъамберлерден къайсы бирисини къувмадылар? Олар Инсафлы Олгъаннынъ келеджегини хабер эткенлерни ольдюрдилер. Сизлер де энди Оны саткъанлары ве ольдюргенлери олдынъыз!


text:
Мукъаддес Рухкъа толгъан Стефан исе кокке тикилип бакъты да, Алланынъ парылдагъан Шуретини ве Онынъ онъ тарафында тургъан Исаны корьди.


text:
О:<br/> - Мына, мен кокнинъ ачылып кеткенини ве Алланынъ онъ тарафында тургъан Инсан Огълуны корем! - деди.


text:
Оны шеэрден тышарыгъа сюйреклеп чыкъардылар ве ташларнен урып башладылар. Онъа къаршы шаатлыкъ эткен адамлар исе усть урбаларыны Саул деген бир огъланнынъ янына ташладылар.


text:
Ахырында тиз чёкип, къатты сеснен къычырып:<br/> - Рабби, бу гунаны оларнынъ бойнуна юклеме! - деди.<br/> Буны айтып, о джан берди.


text:
Стефаннынъ ольдюрильмесине Саул разы эди. О куннинъ озюнде Ерусалимдеки иманлыларнынъ джемаатыны пек къуваламагъа башладылар. Эльчилерден гъайры эписи иманлылар Еудие ве Самариенинъ эр тарафына дагъылып кеттилер.


text:
Саул исе иманлылар топлашувыны тар-мар эте эди. Эв-эвден юрип, акъаймы, къадынмы, эписини сюйреклеп зиндангъа ташлады.


text:
Чюнки арам рухларгъа огърагъан чокъ адамлардан рухлар кучьлю сеснен къычырып чыкъты, не къадар паралич ургъанлар ве сакъатлар тедавийлендилер.


text:
Бу шеэрде тылсымджылыкъ япкъан, озюни буюк бир адам киби туткъан, Самарие мемлекетининъ халкъыны шашырып къалдыргъан Симон адлы бир адам бар эди.


text:
Буюктен кучюгинедже эписи оны дикъкъатнен динълеп: «О - Алланынъ къудрети, о, „Балабан Къудрет” дениле!» - дей эдилер.


text:
Лякин Алланынъ Падишалыгъы ве Иса Месих акъкъындаки Къуванчлы Хаберни кетирген Филипни динълеп, акъай ве къадынлар онынъ сёзюне инанды ве сувгъа батырылып чыкътылар.


text:
Симоннынъ озю де инанып, сувгъа батырылып чыкъты. О, Филип косьтерген бельгилерини ве къудретнен япкъан аджайип шейлерини корьген сайын шашып, Филипнинъ янындан кетмей эди.


text:
Ерусалимде къалгъан эльчилер исе, Самарие сакинлери де Алланынъ Сёзюни къабул эткенлерини эшиткенде, Пётрнен Юханны оларнынъ алдына ёлладылар.


text:
Чюнки оларнынъ ич бирисине Мукъаддес Рух тюшмеген эди. Олар тек Рабби Исанынъ адына сувгъа батырылып чыкътылар.


text:
- Манъа да бу къудретни беринъиз, кимнинъ башына къолларымнен тийсем, Мукъаддес Рухны къабул этсин! - деди.


text:
Лякин Пётр онъа:<br/> - Кумюшинъ сеннен берабер гъайып олсун, чюнки сен Алланынъ бахшышыны парагъа алмакъ мумкюн, деп беллей эдинъ!


text:
Симон бунъа джевап берип:<br/> - Мен ичюн сизлер Раббинъизге ялварып дува окъунъыз, даа айткъанларынъыздан бириси башыма тюшмесин! - деди.


text:
Сонъ олар о ерде Раббининъ Сёзюни илян этип, шаатлыкъ берген сонъ, Ерусалимге таба кеттилер ве Самариенинъ чокъ койлеринде Къуванчлы Хаберни даркъаттылар.


text:
Сонъ Раббининъ мелеги Филипке:<br/> - Еринъден тур ве дженюп тарафкъа, Ерусалимден Гъазагъа баргъан сахра ёлуна бар! - деди.


text:
Филип турып, ёлгъа чыкъты.<br/> О вакъыт Эфиопия къыраличеси Кандакенинъ везири, къыраличенинъ бутюн хазинелерине мудир олгъан эфиопиялы бир хадим озь ветанына къайтып кетеяткъан эди. О, Аллагъа бель букмек ичюн Ерусалимге барып кельген.


text:
Филип эфиопнынъ янына чапып барды. Онынъ Ешая пейгъамбернинъ китабыны окъуп отургъаныны эшитип:<br/> - Окъугъанынъны анълайсынъмы? - деп сорады.


text:
- Манъа ёл косьтерген адам олмаса, насыл анълайым? - деди эфиоп. Сонъ Филипни озь янына чыкъып отурмагъа давет этти.


text:
Онынъ Языдан окъугъан ери бу эди:<br/> <n>«Оны къой киби соймагъа айдап кетирдилер,</n><br/> <n>къозу юнь къыркъкъан адамнынъ алдында индемейип тургъан киби,</n><br/> <n>О да Озь агъзыны ачмады.</n>


text:
 Оны масхараладылар. О, акъикъаттан къуру къалды, оны ашалап къабаатладылар.</n><br/> <n>Онынъ несилини ким анъаджакъ?</n><br/> <n>Ер юзюндеки омрю узюльди».</n>


text:
Везир Филипке бакъып:<br/> - Риджа этем, пейгъамбер буны ким акъкъында айта? Озю акъкъындамы, я да башкъа адам акъкъындамы? - деди.


text:
Филип исе агъзыны ачып, шу язылгъан парчадан башлап, Иса акъкъындаки Къуванчлы Хаберни онъа анълатты.


text:
ёлны девам этип кетеяткъанларында, сув олгъан бир ерге кельдилер. Везир:<br/> - Мына, сув! Меним сувгъа батырылып чыкъкъаныма не кедер эте? - деди.


text:
О вакъыт арабаны токътатмагъа буюрып, Филипнен везир экиси сувгъа кирдилер, ве Филип оны сувгъа батырып чыкъарды.


text:
Олар сувдан чыкъкъанда, Мукъаддес Рух Филипни котерип кетти. Везир оны бир даа корьмеди ве къуванып озь ёлуны девам этти.


text:
Филип исе Ашдод шеэринде пейда олды ве Кайсареягъа баргъандже, эписи шеэрлерде Къуванчлы Хаберни даркъатып кельди.


text:
Саул исе даа Раббининъ шегиртлерине олюм джезасыны истеп, ачувнен нефес алып юре эди. О, баш руханийнинъ алдына барып,


text:
Дамаск шеэриндеки синагогалар ичюн мектюплер сорады. О, ёлнынъ изинден баргъан кимни тапса, акъай я да къадын олгъанына бакъмайып, оларны якъалап Ерусалимге кетирмек ниетинде эди.


text:
Саул ерден турып козьлерини ачкъанда, ич бир шей корьмей эди. Оны къолундан тутып, Дамаск шеэрине кетирдилер.


text:
Дамаск шеэринде Анания деген Исанынъ шегирти бар эди. Рабби онъа руяда корюнип:<br/> - Эй Анания! - деди.<br/> - Мен мындам, Раббим! - деди о.


text:
Рабби онъа:<br/> - Еринъден тур ве «Догъру» деген сокъакъкъа барып, Иуданынъ эвиндеки Тарс шеэрли Саул адлы адамны сора. Шу вакъыт о дува окъуй.


text:
Онъа, Анания адлы бир адам онынъ янына кельгени ве козьлери ачылмасы ичюн къолларыны онынъ башына къойгъаны руяда корюнди, - деди.


text:
Анания джевап берип:<br/> - Рабби, бу адам Ерусалимде Сенинъ азизлеринъе не къадар яманлыкъ япкъаны акъкъында чокъ адамлардан эшиттим.


text:
Бу ерде де Сенинъ адынъа инанып чагъыргъанларнынъ эписини якъаламакъ ичюн баш руханийлерден рухсет алды, - деди.


text:
Рабби Иса онъа:<br/> - Мына бу адамны Меним адымны тюрлю халкълар, падишалар ве Исраиль огъулларынынъ огюнде илян этмек ичюн сайладым.


text:
Анания барып шу эвге кирди. Саулнынъ башына къолларыны къойып:<br/> - Къардашым Саул! Мени Рабби ёллады. Сен келеяткъан ёлунъда санъа корюнген Иса Одыр. Шимди козьлеринъ кене корьсюн, сен де Мукъаддес Рухкъа толаджакъсынъ, - деди.


text:
Шу ань Саулнынъ козьлеринден перде тюшкен киби олып, о коре башлады. Еринден турып, сувгъа батырылып чыкъты.


text:
Оны эшиткенлер исе шашып:<br/> - Ерусалимде шу Адгъа инанып чагъыргъанларны о, къырып ташлай эди, бу ерде де оларны якъалап баш руханийлерге алып бармакъ ичюн мында кельмедими? - дедилер.


text:
Саул исе даа буюк къудретке кирип, Иса - Месих олгъанына делиллерни кетирип, Дамаскта яшагъан еудийлерни шашмалата эди.


text:
Оны ольдюрмек ичюн гедже-куньдюз шеэрнинъ къапулары алдында къаравуллай эдилер. Лякин оларнынъ анълашмасы Саулгъа белли олды.


text:
Саул Ерусалим шеэрине кельгенинен, о ердеки Исанынъ шегиртлерине къошулмагъа арекет этти. Лякин о Исанынъ шегирти олгъанына ич кимсе инанмайып, эписи ондан къоркъа эдилер.


text:
О вакъыт Барнаба Саулны эльчилернинъ алдына алып кельди ве онынъ ёлда Исаны насыл корип, Иса онъа не айткъаныны, Дамаскта Исанынъ адынен насыл девюрекли олып адамларны огреткенини оларгъа айтып берди.


text:
Бундан сонъ Саул энди оларнен берабер Ерусалимде эр вакъыт юрип, Рабби Исанынъ адынен къоркъмайып огрете эди.


text:
О, юнан тилинде лаф эткен еудийлернен де субетлешип давалаша, олар исе Саулны ольдюрмеге истей эдилер.


text:
О вакъыт, Еудие, Галилея ве Самариеде иманлылар джемааты ичюн тынчлыкъ девири кельди. Иманлылар Раббиден къоркъып, иманда къавийлешип яшай эди. Мукъаддес Рухнынъ ярдымынен оларнынъ сайысы эп арта эди.


text:
Пётр онъа:<br/> - Айнея, Иса Месих сени тедавийлей. Еринъден тур, тёшегинъни джый! - деди.<br/> Айнея шу ань еринден турып кетти.


text:
Лидда ве Шарон шеэрлеринде яшагъанларнынъ эписи о адамнынъ алыны корьдилер де, Исаны Раббимиз деп таныдылар ве имангъа кельдилер.


text:
Яффада Исанынъ шегирти олгъан Табита адлы бир къадын бар эди. Онынъ адынынъ терджимеси «гъазель» демектир. Бу къадын эйилик ишлерине берилип, фукъарелерге чокъ садакъа бере эди.


text:
Лидда шеэри Яффагъа якъын олгъаны ичюн, Пётрнынъ о ерде олгъаныны эшитип, шегиртлер онынъ алдына эки адамны ёлладылар да:<br/> - Тез ол, бизим алдымызгъа кель! - деп ялвардылар.


text:
Пётр вакъыт джоймайып, оларнен берабер кетти. Анда кельгенинен, оны юкъарыдаки одагъа алып бардылар. Эписи тул къадынлар онынъ янында топлашып, агълай-агълай Гъазельнинъ тири, оларнен берабер олгъанда тиккен усть ве тюп урбаларыны косьтердилер.


text:
Пётр исе эписини тышарыгъа чыкъаргъан сонъ, тиз чёкип дува окъуды ве олюге бакъып:<br/> - Табита, еринъден тур! - деди.<br/> Къадын козьлерини ачты да, Пётрны корип отурды.


text:
Пётр къолуны узатып, онъа аякъ устюне турмагъа ярдым этти. Сонъ азизлернен берабер тул къадынларны чагъырып, тири къадынны оларгъа косьтерди.


text:
Кайсарея шеэринде Корнелий адлы бир адам бар эди. О, «Италик» деген арбий болюгининъ бир юзбашы олып хызмет эте,


text:
ве бутюн эвдекилеринен берабер Алладан къоркъкъан ве диндар бир адам эди. Халкъкъа чокътан-чокъ садакъа берип, эр вакъыт Аллагъа дува окъугъан.


text:
Куньлернинъ биринде саат учьлерде, о, Алланынъ бир мелеги онынъ алдына кельгенини ачыкътан-ачыкъ руяда корьди. Мелек онъа:<br/> - Корнелий! - деди.


text:
Корнелий мелекке къоркъунен бакъып:<br/> - Не, Эфендим? - деп сорады. Мелек онъа:<br/> - Сенинъ дуваларынъ ве берген садакъаларынъ Алланынъ акъылына кельди.


text:
Онен лаф эткен мелек кеткен сонъ, Корнелий хызметчилеринден экисини ве озюнинъ аскер ярдымджысыны, диндар бир адамны чагъырды.


text:
Эртеси куню, бу адамлар даа ёлда олып шеэрге якъынлашкъанда, Пётр уйлеге якъын вакъытта дува окъумакъ ичюн дамгъа чыкъты.


text:
Коклер ачылып, балабан чаршафкъа ошагъан бир шейни корьди. О, дёрт кошесинден асылгъан алда ашагъа тюшип келеята эди.


text:
Чаршафнынъ ичинде тюрлю дёрт аякълы ве ер юзюнде сюйрекленген махлюкълар эм де кокте учкъан къушлар бар эди.


text:
Пётр даа ич бир шей анъламайып, онъа корюнген руянынъ не манасы бар экен, деп отургъанда, Корнелий ёллагъан адамлар Симоннынъ эвини сораштырып къапунынъ босагъасында токътадылар.


text:
Пётр исе даа руя акъкъында тюшюнип отура эди. Мукъаддес Рух онъа:<br/> - Мына, учь адам сени къыдыра.


text:
Пётр ашагъа тюшип, адамларгъа:<br/> - Сиз къыдыргъан адам меним. Бу ерге насыл себепнен кельдинъиз? - деди.


text:
Олар Пётргъа:<br/> - Корнелий адлы, бутюн еудий халкъы урьмет эткен, диндар, Алладан къоркъкъан бир юзбашы бар. Мукъаддес мелек онъа, сени озь эвине чагъыртып, айткъанларынъны динълемеге буюрды, - дедилер.


text:
Сонъ Пётр оларны ичериге чагъырып, мусафир этти. Эртеси куню Пётр азырланып, кельгенлернен берабер ёлгъа чыкъты. Яффадаки дин къардашлардан базы адамлар да онынъ артындан кеттилер.


text:
Экинджи куню олар Кайсареягъа кельдилер. Корнелий исе озь сой-сопларыны ве якъын достларыны бир ерге топлап, оларны беклей эди.


text:
О оларгъа:<br/> - Башкъа халкълардан олгъан адамларнен алякъа тутмакъ ве онынъ эвине кирмек, еудий ичюн ясакъ олгъаныны билесинъиз. Лякин Алла ич бир адамны кирли я да арам, деп саймамагъаны манъа ачылды.


text:
Шунынъ ичюн мени чагъыргъан сонъ, сёз къайтармайып кельдим. Энди айтынъыз, мени не ичюн чагъырдынъыз? - деди.


text:
Корнелий джевап берип:<br/> - Бундан дёрт кунь эвель, айны шу вакъытта, саат учьте, мен эвимде дува окъуй эдим. Бирден йылтырагъан урба кийген бир адам огюмде пейда олды.


text:
О манъа бойле деди: «Корнелий! Алла дуваларынъны эшитти ве берген садакъаларынъ Алланынъ акъылына кельди.


text:
Энди Яффагъа адам ёлла, денъиз боюндаки териджи Симоннынъ эвинде мусафир олгъан Пётр адыны ташыгъан Симонны чагъырт».


text:
Мен де шу ань сенинъ алдынъа адамларны ёлладым, ве ниает, кельгенинъ яхшы олды. Энди Рабби санъа буюргъан сёзлерининъ эписини динълемек ичюн биз эпимиз бу ерде Алланынъ огюнде топланып турамыз.


text:
Алла Озь Сёзюни Исраиль огъулларына ёллап, Иса Месихнинъ ярдымынен барышыкъ илян этти. Шу Иса - эписининъ Раббисидир.


text:
Ягъя пейгъамбер адамларнынъ сувгъа батырылып чыкъкъаныны огреткен сонъ, Галилеядан башлап бутюн Еудиеде олгъан шейлерни сизлер билесиз.


text:
Назарет шеэринден олгъан Исаны Алла Мукъаддес Рухнен ве къудретнен ягълады. Сонъ О, чокъ яхшы шейлер япып ве Иблис ургъанларнынъ эписини тедавийлеп юре эди. Алланынъ Озю исе Исанен берабер эди.


text:
Мына биз еудийлернинъ топрагъында ве Ерусалим шеэринде Исанынъ япкъан ишлерине шаат оламыз. Сонъ Оны агъачкъа асып ольдюрдилер.


text:
Иса бутюн халкъкъа дегиль, тек бизге, шаатларгъа, Алланынъ огюнде сайлангъан адамларгъа корюнди. О, олюлерден тирильген сонъ, биз Онен ашап-ичтик.


text:
Алла Исаны тирилернинъ ве олюлернинъ Къадысы этип тайин этти. Бунъа шаат олмагъа ве халкъкъа Къуванчлы Хаберни огретмеге Иса бизге буюрды.


text:
Пейгъамберлернинъ эписи бунъа шаат олды: Исагъа инангъан эр бир адамнынъ гуналары Онынъ адынен багъышланалар, - деди.


text:
Пётрнен кельгенлер Исагъа инангъан сюннет этильген еудийлер эди. Мукъаддес Рух башкъа халкъларнынъ устюне де энгенини корип, шашып къалдылар.


text:
Чюнки о адамларнынъ башкъа тиллерде лаф этип, Алланы шерефлегенлерини эшитип тура эдилер. О вакъыт Пётр сёз алып:


text:
- Биз киби Мукъаддес Рухны къабул эткен бу адамларнынъ сувгъа батырылып чыкъмасына ким кедер этер? - деди де,


text:
оларгъа Иса Месихнинъ адынен сувгъа батырылып чыкъмагъа буюрды. Ондан сонъ олар Пётргъа бир къач кунь даа къалмагъа риджа эттилер.


text:
Башкъа халкълар да Алланынъ Сёзюни къабул эттилер, деген хабер эльчилернинъ ве Еудиедеки дин къардашларнынъ къулагъына барып етти.


text:
- Мен Яффа шеэринде дува окъугъан вакъытта рухланып бир руя корьдим: манъа, балабан чаршафкъа ошагъан бир шей дёрт кошесинден асылгъан алда коктен тюшип, тап огюме келеяткъан экен.


text:
Онынъ ичине бир козь ташласам, ер юзюнинъ дёрт аякълы ве йыртыджы айванларны ве сюйрекленген махлюкъларны, эм де кокте учкъан къушларны корьдим.


text:
Рух исе манъа, ич шубеленмейип оларнен берабер кетмеге буюрды. Бойлеликнен, бу алты дин къардашлар да меним артымдан кеттилер. Оларнен берабер о адамнынъ эвине кельдик.


text:
О исе эвинде пейда олгъан мелекни насыл корьгенини бизлерге айтып берди. Мелек онъа: «Яффагъа адамларны ёлла, Пётр адыны ташыгъан Симонны чагъырт.


text:
О вакъыт мен Раббимиз Исанынъ: «Ягъя адамларны сувгъа батырып чыкъаргъан, сизлер исе Мукъаддес Рухкъа батырыладжакъсынъыз», - деген сёзюни эсиме кетирдим.


text:
Бизге, Рабби олгъан Иса Месихке инангъанларгъа Алла бахшыш берген. Эгер Алла мына буларгъа да бу бахшышны берген олса, мен Аллагъа къаршы чыкъмакъ ичюн ким олам?


text:
Бу сёзлерни эшитип, олар тынчландылар. Олар:<br/> - Алла башкъа миллетлерге де тёвбе этип, эбедий аяткъа кирмеге разылыкъ берди, - деп Алланы алгъышладылар.


text:
Стефаннынъ ольдюрильмесинен башлангъан айдалув нетиджесинде даркъалып кеткен иманлылар Алланынъ Сёзюни еудийлерден башкъа ич кимсеге бильдирмейип, Фенике, Къыбрыс ве Антиохиягъа барып чыкъкъан эдилер.


text:
Оларнынъ базылары къыбрыслы ве киренели эдилер. Олар Антиохия шеэрине кельген сонъ, Рабби Исанынъ Къуванчлы Хаберини о ердеки юнан тилинде лаф эткен еудийлерге де бильдирдилер.


text:
Бу акъта хабер Ерусалимдеки иманлылар топлашувынынъ къулагъына барып еткенде, Барнабаны Антиохиягъа ёлладылар.


text:
Барнаба о ерге кельгенде, Алланынъ мераметини корип къуванды. Раббиге бутюн гонълюнен берилинъиз деп, эписини чагъырды.


text:
О, Мукъаддес Рух ве имангъа толгъан, мераметли адам эди. Сонъ халкънынъ баягъы къысмы Раббиге къошулды.


text:
ве оны тапып Антиохиягъа кетирди. Бир йыл девамында олар иманлылар топлашувында чокъ адамны огреттилер. Биринджи сефер Антиохия шеэринде Исанынъ шегиртлерине «месихчилер» дедилер.


text:
Олардан Хагап дегени Мукъаддес Рухтан ильхамланып, бутюн дюньяда буюк ачлыкъ оладжагъыны бильдирди. Сонъ бу ачлыкъ император Клавдийнинъ девринде олды.


text:
Шегиртлернинъ эр бири исе къолундан кельгенине коре Еудиеде яшагъан дин къардашларына ярдым йибермеге къарар чыкъардылар.


text:
Еудийлер бу шейни бегенгенини корип, онынъ артындан Пётрны да якъалады. Шу вакъиа Маясыз Пишкен Отьмек Байрамында эди.


text:
Пётрны якъалап, оны зиндангъа ташлады, оны къаравулламакъ ичюн эр бири дёрт аскерден ибарет олгъан дёрт группагъа берди. Ирод Пётрны Песах Байрамындан сонъ халкънынъ огюне чыкъарып укюм этмеге истей эди.


text:
Ирод оны халкънынъ огюне чыкъармагъа истеген куньден эвельки геджеси Пётр эки аскернинъ ортасында, эки зынджырнен багъланып юкълай эди. Къапунынъ янындаки къаравуллар исе зинданны къаравуллай эдилер.


text:
Шу арада Раббининъ мелеги пейда олды, зинданны исе нур басты. Мелек Пётрнынъ къабургъасына тюртип:<br/> - Тез ол, тур! - деп оны уятты. Шу ань Пётрнынъ къолларындаки зынджырлар тюшип кетти.


text:
Мелек Пётргъа:<br/> - Къушагъынъны багъла, аякъкъапларынъны кий! - деди. Пётр онынъ айткъаныны япты. Сонъ мелек:<br/> - Усть урбанъны кий де, меним артымдан юр! - деди.


text:
Пётр чыкъып, онынъ артындан кетти. Тек, мелек япкъан ишнинъ акъикъий экенини анъламайып, бир тюш корьгенини белледи.


text:
Биринджи ве экинджи къаравул олгъан ерден кечип, шеэрге чыкъкъан демир къапугъа кельдилер. Къапу озь-озюнден ачылды. Олар тышарыгъа чыкъып, бир сокъакъны кечтилер. Шу ань Пётрнынъ янындаки мелек гъайып олды.


text:
Пётр озюне келип:<br/> - Энди мен керчектен билем: Рабби мелегини ёллап, мени Ироднынъ къолундан ве еудий халкъы беклеген эписи шейлерден къуртарды, - деди.


text:
Буны анълагъан сонъ, Марк адыны ташыгъан Юханнынъ анасы Мерьемнинъ эвине етип кельди. О ерде бир талай адам топланып, дува окъуй эдилер.


text:
Онынъ сесини танып, къувангъанындан къапуны ачмайып ичериге чапып кетти ве Пётрнынъ кельгенини бильдирди.


text:
- Сенинъ акъылынъ ериндеми? - дедилер онъа. Лякин къыз озь айткъанындан къайтмады. Олар исе:<br/> - Бу онынъ мелегидир, - дедилер.


text:
Пётр оларны тынчландырып къолуны котерди ве Рабби оны зиндандан насыл чыкъаргъаныны айтып берди. Сонъ:<br/> - Буларны Якъупкъа ве башкъа дин къардашларгъа бильдиринъиз! - деп, о ерден чыкъты да, башкъа ерге кетти.


text:
Ирод исе оны къыдырып тапмагъанындан сонъ, къаравулларны соравгъа чекип, олюм джезасына укюм этти. Бундан сонъ Ирод Еудиеден кетип, Кайсарея шеэрине барды ве о ерде къалды.


text:
Онынъ Тир ве Сидон сакинлерине буюк ачувы бар эди. Олар исе озьара анълашып, онынъ алдына кельди. Падишанынъ сарай хызметчиси Бластны озь тарафларына чекип, барышмагъа истедилер. Чюнки олар ичюн керек олгъан аш-сув падишанынъ топрагъындан алына эди.


text:
Бельгиленген куньде Ирод падиша урбасыны кийип, къады курсюсине отурды да, халкъкъа бакъып сёзюни башлады.


text:
Халкъ исе къычыра-къычыра:<br/> - Бу адамнынъ сеси дегиль, бу Алланынъ сесидир! - деп, оны алгъышлады.


text:
Шу ань Раббининъ мелеги Иродны урды. О, шерефини Аллагъа бермегени ичюн, тенини къуртлар кемирди ве о, джан берди.


text:
Барнабанен Саул оларгъа берильген вазифени беджерген сонъ, Марк адыны ташыгъан Юханны янларына алып, Ерусалимге къайтып кельдилер.


text:
Антиохия шеэриндеки иманлылар топлашувында пейгъамберлер ве оджалар бар эдилер: Барнаба, лагъабы «Нигер» олгъан Симон, киренели Лукий, виляет акими Ироднен тербиеленген Манаэн ве Саул.


text:
Олар Раббиге ибадет эткенде ве аштан-сувдан вазгечкенде, Мукъаддес Рух оларгъа:<br/> - Барнабанен Саулны Мен сайлагъан иш ичюн айырып Манъа беринъиз! - деди.


text:
Даа аштан-сувдан вазгечкен ве дува окъугъан сонъ, Барнабанен Саулнынъ башына къолларыны къойды да, оларны йибердилер.


text:
Барнабанен Саул Мукъаддес Рух ёллагъаны киби ёлгъа чыкъып, Селевкея шеэрине кельдилер. О ерден исе Къыбрыс адасына кечтилер.


text:
Саламис шеэрине келип, еудийлернинъ синагогаларында Алланынъ Сёзюни илян эттилер. Юхан да оларнынъ хызметинде эди.


text:
Олар бутюн аданы айланып чыкъып, Пафос шеэрине етип кельдилер. О ерде тылсымджы ве ялан пейгъамбер олгъан Бар-иса адлы бир еудийни расткетирдилер.


text:
Бар-иса виляет акими Сергий Павелнинъ хадими эди. Акъыллы адам олгъан аким Барнабанен Саулны чагъыртып, Алланынъ Сёзюни динълемеге истеди.


text:
Амма Бар-иса (онынъ экинджи ады Элима, яни «тылсымджы» эди) оларгъа къаршылыкъ косьтерип, акимни имандан тайдырмагъа тырыша эди.


text:
- Эй Иблис огълу! Юрегинъ эр тюрлю ялан ве утанмазлыкъкъа толгъан, сен эр бир акъикъатнынъ душманысынъ! Раббининъ догъру ёлларыны къыйыштырмакътан вазгечерсинъми?


text:
Энди Рабби санъа къаршы къол котерди. Сен кёр оладжакъсынъ ве бир къач вакъыткъадже кунешни корьмейджексинъ, - деди.<br/> Шу ань бу адамнынъ козьлери думангъа ве къаранлыкъкъа толды. Энди о анда-мында урулып, озюне етекчи къыдыра эди.


text:
Павел ве онынъ янында олгъанлар Пафос шеэринде гемиге минип, Памфилиянынъ Перге шеэрине кельдилер. Юхан исе олардан айырылып, Ерусалимге къайтты.


text:
Олар Пергеден кене ёлгъа чыкъып, Писидиядаки Антиохия шеэрине бардылар. Раатлыкъ кунюнде еудийлернинъ синагогасына кирип отурдылар.


text:
Къанундан ве Пейгъамберлернинъ Языларындан парчаларны окъугъан сонъ, синагоганынъ башлыкълары оларгъа адам ёллап:<br/> - Дин къардашларымыз, эгер халкъкъа береджек насиат сёзлеринъиз олса, буюрынъыз, айтынъыз, - дедилер.


text:
Павел аякъ устюне турды ве, къолуны котерип, деди:<br/> - Эй Исраиль акъайлары ве Алладан къоркъкъанлар, динъленъиз!


text:
Бу халкънынъ, Исраильнинъ Алласы баба-деделеримизни сайлады. Олар Мысыр топрагъында, гъурбетте яшагъанда, Алла оларны юксельтти. Сонъ Озюнинъ къудретли къолунен оларны о ерден алып чыкъты.


text:
Бу ал 450 йыл девам этти. Ондан сонъ, Смаил пейгъамбер заманына къадар Алла оларгъа башлыкъларны берди.


text:
Сонъ халкъ падишаны истеди, ве Алла Биньямин къабилесинден Киш огълу Шаул деген акъайны оларгъа берди. О, 40 йыл девамында падишалыкъ япты.


text:
Оны тахттан алып ташлагъан сонъ исе, оларгъа Давутны падиша этип берди. Алла Давут акъкъында шаат этип: «Меним юрегиме яткъан адамны - Йишай огълу Давутны таптым. Бутюн истеклеримни о беджереджек», - деди.


text:
Исанынъ келишинден эвель Ягъя пейгъамбер бутюн Исраиль халкъыны тёвбе этмеге ве сувгъа батырылып чыкъмагъа чагъырды.


text:
Ягъя озь ёлунынъ сонъунда: «Сизлер мени ким деп саясынъыз? Мен о дегилим. Лякин менден сонъ Келеяткъан бар, мен Онынъ аякъкъап багъларыны чезмеге биле ляйыкъ дегилим», - деген эди.


text:
Эй дин къардашларымыз, эй Ибраимнинъ несилинден олгъанлар ве аранъызда Алладан къоркъкъанлар! Бу Къуртулыш акъкъындаки хабер бизге ёлландырылгъандыр!


text:
Ерусалимде яшагъанлар ве оларнынъ башлыкълары Исаны танымадылар. Оны олюмге укюм этип, эр раатлыкъ куню окъулгъан пейгъамберлернинъ сёзлерини озьлери беджердилер.


text:
Онынъ акъкъында язылгъан бутюн языларны шойле беджерген сонъ, Оны хачтан тюшюрип къабирге къойдылар.


text:
Озюнен берабер Галилеядан Ерусалимге баргъанларгъа чокъ куньлер девамында корюнип турды. Энди олар халкънынъ алдында Онынъ шаатлары олып къалдылар.


text:
Биз сизлерге кетирген Къуванчлы Хаберимиз бойле: Алла Исаны тирильтип, бабаларымызгъа берген сёзюни бизлер, оларнынъ балалары ичюн беджерди. Зебур Китабынынъ экинджи йырында язылгъаны киби:


text:
Исаны тирильтип ве асла чюрюмесине ёл бермейджеги акъкъында исе шойле язылгъан:<br/> <n>«Мен Давуткъа ваде эткен мукъаддес, денъишмез шейлерни сизге береджегим».</n>


text:
Шунынъ ичюн, Зебур Китабынынъ башкъа бир еринде:<br/> <n>«Озь Азизинъе мезарда чюрюмеге ёл бермезсинъ»</n>, - деп язылгъан.


text:
Давут Алланынъ эмиринен озь несилине хызмет эткен сонъ, вефат этти ве бабаларына къошулды. Онынъ бедени чюрюп кетти.


text:
Энди, эй дин къардашларымыз, сизлерге мына бу белли олсун ки, Исанынъ адынен гуналарынъыз багъышлангъаны илян этиле.


text:
Сизлер Мусанынъ Къанунына коре базы шейлерде элялланып инсафлы оламайджакъ эдинъиз. Энди исе Исада эр бир имангъа кельген адам бу шейлерде де инсафлы деп сайыла.


text:
 «Эй мыскъылджылар, бакъынъыз,</n><br/> <n>шашып къалып гъайып олунъыз!</n><br/> <n>Сиз яшагъан куньлерде Мен буюк бир иш беджерем,</n><br/> <n>оны сизлерге бириси айткъан олса,</n><br/> <n>онъа ич инанмаз эдинъиз».</n>


text:
Бундан сонъ Павелнен Барнаба синагогадан чыкъып кеткенде, халкъ оларны келеджек раатлыкъ куню бу акъта субетни девам этмеге давет этти.


text:
Джемаат синагогадан чыкъып, еудийлернинъ ве Алладан къоркъып еудий динини къабул эткенлернинъ чокълары Павел ве Барнабанынъ артындан кеттилер. Олар бу адамларнен субетлешип, оларны Алланынъ хайырында даа яшамагъа къандырдылар.


text:
Лякин о къадар халкъны корьген еудийлер пахыллап, Павелни акъаретлеп онынъ айткъан сёзлерине къаршы лаф эттилер.


text:
О вакъыт Павелнен Барнаба джесюрликнен джевап берип:<br/> - Алланынъ Сёзюни биринджи невбетте сизге кетирмек керек эди. Амма сизлер Оны ред этип, озьлеринъизни эбедий аяткъа ляйыкъ корьмединъиз. Бундан сонъ биз башкъа халкъларгъа мураджаат этеджекмиз.


text:
Чюнки Рабби бизге буны буюрды:<br/> <n>«Сени тюрлю халкъларгъа нур бермеге къойдым,</n><br/> <n>ер юзюнинъ четлерине къадар къуртулыш кетир».</n>


text:
Башкъа миллетлер буны эшитип пек севиндилер ве Раббининъ Сёзюни шуретледилер. Эбедий аяткъа тайинленгенлернинъ эписи имангъа кельдилер.


text:
Лякин еудийлер диндар ве итибарлы къадынларнен шеэрнинъ сайгъылы адамларыны Павел ве Барнабагъа къаршы къойып, оларны озь ерлеринден къувып чыкъардылар.


text:
Иконий шеэринде Павелнен Барнаба эр ерде япкъанлары киби еудийлернинъ синагогасына кирип, ойле сёзлер айттылар ки, нетиджеде еудийлернинъ ве юнанларнынъ чокълары имангъа кельдилер.


text:
Лякин инанмагъан еудийлер башкъа миллет адамларнынъ юреклерини зеэрлеп, оларны дин къардашларгъа къаршы котердилер.


text:
Павелнен Барнаба исе, чокъ вакъыт Раббининъ адындан джесаретнен Алланынъ Сёзюни тариф эте эдилер. Рабби де оларнынъ къолларынен аджайип шейлер ве бельгилер яратып, Озюнинъ мераметли Сёзюни тасдыкълады.


text:
Бойлеликнен, шеэр сакинлери экиге болюнди: базылары еудийлер ве базылары эльчилернинъ тарафына кечтилер.


text:
Башкъа миллет адамлары ве еудийлер озь башлыкъларынен анълаштылар ве эльчилерни акъаретлемеге ве ташларнен урмагъа истедилер.


text:
Олар исе буны билип, Ликаониянынъ Листра ве Дербе шеэрлери ве этрафтаки топракъларгъа къачып кеттилер.


text:
О, Павелнинъ айткъан сёзлерини динълеп отургъанда, Павел онъа козь тикип, тедавийленмек ичюн адамнынъ иманы олгъаныны дуйды.


text:
О, къатты сеснен:<br/> - Аякъ устюне догъру тур! - деди. Шу ань о адам еринден атылып турды да, юре башлады.


text:
Халкъ Павел япкъан ишни корьди ве Ликаония тилинде къычырып:<br/> - Аллалар адам къыяфетини алып алдымызгъа тюштилер! - дедилер.


text:
Шеэрнинъ огюндеки Зевс ибадетханесининъ руханийи исе шеэрнинъ къапуларына бугъаларны ве гуль чемберлерни кетирип, халкънен берабер къурбан чалмагъа истеди.


text:
- Акъайлар, бу ишлерни не ичюн япасынъыз? Биз де сизлерге ошагъан инсанлармыз! Сизлер бу бош шейлерден вазгечип, ер, кок, денъиз ве олардаки эр шейни яраткъан Тири Аллагъа бакъмакъ ичюн, биз сизге Къуванчлы Хаберни алып кетиремиз.


text:
Озюни эр вакъыт дуйдурып кельген. Коктен ягъмур ягъдырып, берекетли заманлар берген, тенинъизни аш-сувнен, юреклеринъизни къуванчнен толдурып, сизлерге эйилик япкъан, - деп къычырдылар.


text:
Эльчилер бу сёзлерни айтып, халкъны зорнен тынчландырдылар ве озьлерине къурбан чалмамагъа къандырдылар.


text:
Сонъ Антиохия ве Иконий шеэрлеринден кельген еудийлер халкъны озь тарафына тартып, Павелни ташларнен урдылар. Сонъ, оны ольген, деп сайып, шеэрден тышарыгъа сюйреклеп чыкъардылар.


text:
Лякин шегиртлер онынъ этрафында топлашкъанда, Павел еринден турып, шеэрге къайтып кирди. Эртеси куню о Барнабанен Дербе шеэрине кетти.


text:
Къуванчлы Хаберни Дербе шеэринде даркъатып, чокъ шегирт арттыргъанларындан сонъ, Листра, Иконий ве Антиохия шеэрлерине къайттылар.


text:
Олар шегиртлернинъ джанларыны къавийлештирип, иманда эр вакъыт олмагъа оларгъа мураджаат этти. Олар: «Алланынъ Падишалыгъына кирмек ичюн, биз чокъ азаплар чекмек керекмиз», - дей эдилер.


text:
Эр бир иманлыларнынъ джемиети ичюн акъсакъалларны сайлап, башларына къолларыны къойдылар. Аштан-сувдан вазгечип, дува окъугъан сонъ, олар, Раббиге эвеллери иман этип, бу адамларны Раббининъ къолуна бердилер.


text:
Андан къайыкъкъа минип, Антиохиягъа кеттилер. Анда олар махсус вазифе ичюн Алланынъ хайырына берильген эдилер, энди исе бу ишлерини битирген эдилер.


text:
О ерге келип, иманлылар топлашувыны топладылар да, Алланынъ оларнен не япкъаныны, башкъа миллетлерге иман къапусыны насыл ачкъаныны айтып бердилер.


text:
Еудиеден кельген базы адамлар дин къардашларына: «Эгер Мусанынъ адети боюнджа сюннет этмесенъиз, къуртулып оламазсынъыз», - деп огрете эдилер.


text:
Павел ве Барнаба оларнен чокъ тартышып дава эттилер. Ахыр-сонъу Павелнен Барнабаны ве араларындан даа бир къач адамны, бу меселени эльчилер ве акъсакъалларнен чезмек макъсадынен, Ерусалимге ёлламагъа къарар чыкъардылар.


text:
Олар топлашув тарафындан ёлланылгъан сонъ, Фенике ве Самариеден кечип, о ердеки дин къардашларына башкъа халкъларнынъ Аллагъа иман эткенлерини айтып берип, эписине буюк севинч багъышладылар.


text:
Ерусалимге кельгенде, иманлылар топлашувы, эльчилер ве акъсакъаллар тарафындан къабул этильдилер. Озьлеринен берабер Алланынъ япкъан бутюн ишлерини оларгъа бильдирдилер.


text:
Лякин ферисе фыркъасындан имангъа кельген базылары къаршы чыкъып:<br/> - Оларны сюннет этмек ве Мусанынъ Къанунына бойсундырмакъ керек, - дедилер.


text:
Чокъ давалардан сонъ Пётр еринден турып, оларгъа:<br/> - Дин къардашларымыз! Сизлерге белли олгъаны киби, башкъа миллетлер Къуванчлы Хаберни менден эшитип, имангъа кельсинлер деп, Алла аранъыздан мени сайлагъанына чокъ вакъыт кечти.


text:
Адамларнынъ юреклерини бильген Алла бизге берген Мукъаддес Рухны оларгъа да берип, оларгъа шаатлыкъ берди.


text:
О алда, сизлер не ичюн Алланы сынап, не бабаларымыз, не бизлер котерип оламагъан юкни шегиртлернинъ боюнуна юклемеге истейсиз?


text:
О вакъыт бутюн джемаат сесини кесип, Барнабанен Павелни динъледилер. Олар исе, Алла башкъа миллетлер арасында оларнынъ ярдымынен насыл аджайип шейлер ве бельгилер косьтергени акъкъында айттылар.


text:
Биринджиден башкъа миллетлерден Озюне бир халкъны алмакъ ичюн, Алла бу миллетлерге бакъкъаныны Симон анълатты.


text:
 «Бундан сонъ Мен къайтып келип,</n><br/> <n>Давутнынъ йыкъылгъан эвини къураджагъым.</n><br/> <n>Онынъ виранелерини янъыдан къурып,</n><br/> <n>оны гъайрыдан тиклеп къоярым.</n>


text:
 Сонъ къалгъан адамлар</n><br/> <n>ве Меним Адымны чагъырып таныгъан халкълар</n><br/> <n>Мени - Раббини къыдырып тапсынлар, - дей Рабби.</n>


text:
Путларгъа союлгъан арам къурбанлыкъ этлерден, ороспулыкътан, богъулып ольдюрильген айваннынъ этинден ве къан ашавдан озьлерини сакъласынлар, деп оларгъа мектюп язайыкъ.


text:
Чюнки Мусанынъ Къануны къадимий заманлардан берли эр бир шеэрде илян этиле, эр раатлыкъ куню синагогаларда окъула, - деди.


text:
О вакъыт бутюн топлашувнен эльчилер ве акъсакъаллар тюшюнип, озь араларындан адамларны сайлап, Павел ве Барнабанен Антиохиягъа ёлламагъа къарар чыкъардылар. Дин къардашлар арасында урьмет къазангъан башлыкъларны: Барсабба адыны ташыгъан Иуданы ве Силаны сайладылар.


text:
Оларнен шу мектюпни язып ёлладылар:<br/> «Антиохия, Сурие ве Киликияда яшагъан башкъа миллетлерден дин къардашларгъа, эльчилерден ве акъсакъаллардан, - дин къардашлардан.<br/> Селям алейкум!


text:
Эшиткенимизге коре, бизден чыкъкъан базы адамлар озьлерининъ лафларынен башынъызны айландырып, гонълюнъизни бозгъан. Биз исе буны буюрмагъан эдик.


text:
Шу себептен озь арамыздан сайлангъан базы бир адамларны севгили Барнаба ве Павелнен берабер сизлернинъ алдынъызгъа ёлламакъ ичюн бир фикирге кельдик.


text:
Къарарымыз боюнджа алдынъызгъа Иуданен Силаны да ёллаймыз; олар сизлерге буларны агъзавий анълатырлар.


text:
Мукъаддес Рух ве бизлер, беджермеге зарур олгъан шейлерден башкъа, сизинъ бойнунъызгъа ич бир шей юклемеге керекмей, деп саямыз, яни:


text:
путларгъа союлгъан къурбанлыкъ этлерден, богъулып ольдюрильген айваннынъ этинден ве къан ашавдан, ве ороспулыкътан озьлеринъизни сакъланъыз. Буларны тутып юрсенъиз, яхшы иш япарсынъыз. Сагълыкънен къалынъыз!»


text:
Бойледже, бу адамлар ёлгъа чыкъып, Антиохия шеэрине кельдилер. О ердеки джемаатны топлап, оларгъа мектюпни бердилер.


text:
Пейгъамберлер Иуда ве Сила, дин къардашларына агъзавий насиатны айтып берди ве джанларыны къавийлештирдилер.


text:
Бу ерде бир къач вакъыт къалгъан сонъ, дин къардашлары оларны аман-эсен озгъарып, ёллагъанларнынъ алдына къайтардылар.


text:
Павелнен Барнаба исе Антиохияда къалдылар. Олар башкъа бир чокъ адамларнен берабер огретип, Раббининъ Къуванчлы Хаберини даркъатмагъа девам эттилер.


text:
Бир къач вакъыт кечкен сонъ, Павел Барнабагъа:<br/> - Энди къайтып барып, Раббининъ Сёзюни даркъаткъан эр бир шеэрдеки дин къардашларны бакъайыкъ, оларнынъ ал-эвалыны билейик, - деди.


text:
Нетиджеде араларында кескин бир дава чыкъты, ве олар бир-биринден айырылып кеттилер. Барнаба Маркны алып, Къыбрыс адасына ёл алды.


text:
Павелнинъ озю исе Силаны сайлады. Дин къардашлар оны Алланынъ хайырына къалдыргъан сонъ, о да кетти.


text:
Павел Дербе ве Листра шеэрлерине етип барды. О ерде Тимотей адлы шегирт бар эди. Онынъ анасы иман тапкъан еудий, бабасы исе юнан эди.


text:
Тимотейни озюнен берабер алып кетмеге истеген Павел шу этрафтаки еудийлер ичюн оны сюннет этти. Чюнки онынъ бабасы юнан олгъаныны эписи биле эди.


text:
Олар шеэр-шеэрден кечип, Ерусалимдеки эльчилер ве акъсакъаллар тарафындан чыкъарылгъан къарарларны иманлыларгъа анълатып, оларны тутмагъа буюра эдилер.


text:
Сонъ олар Фригия ве Галатия топракъларыны кечтилер, Мукъаддес Рух исе оларгъа Кучюк Асияда Алланынъ Сёзюни даркъатмагъа бермеди.


text:
Мисия сынъырларына якъынлашкъанда, Битиниягъа бармагъа ынтылдылар, лякин Исанынъ Руху оларгъа рухсет бермеди.


text:
Шу геджеси македониялы бир адам Павелге руяда корюнди. О, Павелнинъ къаршысында турып: «Македониягъа келип, бизге ярдым эт!» - деп ялвара эди.


text:
Павел бу руяны корьген сонъ, биз бирден Македониягъа бармагъа арекет эттик, чюнки Рабби бизни о ерде Къуванчлы Хаберни илян этмеге чагъыра, деген фикирге кельген эдик.


text:
Троас шеэринде гемиге минип, догъру Самотракеге ёл алдыкъ ве эртеси куню Неаполь шеэрине келип чыкътыкъ.


text:
О ерден, Македониянынъ шу къысмындаки биринджи шеэри ве Рим колониясы олгъан Филиплер шеэрине кельдик ве анда бир къач кунь къалдыкъ.


text:
Раатлыкъ куню биз шеэрнинъ араба къапуларындан тышарыгъа чыкъып озенге бардыкъ, чюнки анда дува окъумакъ ичюн ер олгъаны акъкъында беллеген эдик. Анда топлашкъан къадынларнен субетлешип башладыкъ.


text:
Динълегенлер арасында Лидия адлы Аллагъа ибадет эткен къадын бар эди. О, Тиатира шеэринден олып, мор тюсте паалы къумач сата эди. Павелнинъ айткъанларыны анъламакъ ичюн Рабби онынъ юрегини ачты.


text:
Лидия озюнинъ эвиндекилеринен берабер сувгъа батырылып чыкъкъан сонъ, бизни мусафирликке чагъырды. О: «Эгер сизлер мени Раббиге инангъан деп сайсанъыз, эвиме келип яшанъыз», - деп бизни къандырды.


text:
Куньлернинъ биринде биз дува окъулгъан ерге кеткенде, ичинде фалджылыкъ руху олгъан бир хызметчи къыз бизге расткельди. О, адамларгъа фал ачып келеджегини косьтере ве эфендилерине чокъ къазанч кетире эди.


text:
Павелнен эпимизнинъ артымыздан юрип:<br/> - Бу адамлар Юдже Алла-Таалянынъ къулларыдыр, сизге къуртулыш ёлуны илян этелер, - деп багъыра эди.


text:
Чокъ куньлер девамында буны текрарлады. Ахырында, Павелнинъ джанына тийди, ве о, рухкъа айланып:<br/> - Иса Месихнинъ адындан санъа буюрам: бу къызнынъ ичинден чыкъып кет! - деди, ве рух исе шу ань чыкъып кетти.


text:
Хызметчи къызнынъ эфендилери энди къазанч умюти ёкъ олгъаныны корип, Павелнен Силаны тутып меркезий мейдангъа, шеэр башлыкъларына сюйреклеп кетирдилер.


text:
Оларны махкемеджилернинъ алдына чыкъарып:<br/> - Бу адамлар еудий ола турып, шеэримизде алекет къопармакъталар!


text:
Бизге, римли олгъанларгъа, къабул этмек ве беджермек мумкюн олмагъан адетлерни огретелер, - дедилер.


text:
О ерде топлашкъан халкъ да Павелнен Силагъа къаршы чыкъты. Махкемеджилер оларнынъ усть урбаларыны йыртып, котеклемеге буюрдылар.


text:
О да алгъан эмирине коре, оларны зинданнынъ ички болюгинде къапап, аякъларыны зынджырнен томрукъкъа пекитти.


text:
Яры геджеде Павелнен Сила дува окъуп Алланы шерефлеп йырлай эдилер; зинданда яткъан джинаетчилер исе оларны динълей эди.


text:
Апансыздан шиддетли ер тепренмеси башланды да, зинданны тепретти. Шу ань эписи къапулар ачылып, эр кеснинъ зынджырлары бошап къалдылар.


text:
Къаравул исе уянгъанынен, зиндан къапуларынынъ ачылып къалгъаныны корьди. О, къылычыны чыкъарып, озюни ольдюрмеге истеди, чюнки къапалгъанлар къачып кеттилер, деп тюшюнди.


text:
Къаравул ярыкъ сорап, зиндангъа чапып кирди ве титреп Павелнен Силанынъ аякълары огюне озюни ташлады.


text:
Оларны тышарыгъа чыкъарып:<br/> - Эфендилерим, къуртарылмакъ ичюн манъа не япмакъ керек? - деп сорады.


text:
Къаравул гедженинъ шу саатинде Павелнен Силаны алып, оларнынъ яраларыны ювды. Озю исе эвдекилеринен берабер шу ань сувгъа батырылып чыкъты.


